
PARTEA ÎNTÂI 


Prezentări, note, adaptări, comentarii la cărţi şi filme 

INTRODUCERE 

Lecturând cărţi spirituale valoroase, nu m-am mulţumit să mă bucur 
singur. Am vrut să împărtăşesc cu semenii minunea cunoaşterii, iar 
internetul a fost mijlocul ideal: liber şi deschis. Am publicat cu 
entuziasm, alocând mult timp şi energie, capitole sau citate din cărţi 
scanate şi convertite de mine sub formă de text; am tradus pasaje din 
limba engleză, franceză sau portugheză, am corijat unele traduceri 
defectuoase; am completat toate acestea prin introduceri, note, 
comentarii şi concluzii. 

întotdeauna m-am gândit că cititorul va fi la fel de entuziast şi 
interesat ca mine atunci când va descoperi acest focar de informaţii de 
calitate superioară. în zilele noastre, problema nu mai este lipsa de 
informaţii, ci dimpotrivă, supra-abundenţa, redundanţa şi, mai ales, 
dezinformarea. Sper că acel căutător spiritual sincer nu se va opri la un 
singur articol, ci va „săpa” până va dezgropa întreaga comoară spirituală. 
Dăruind cunoaştere, nu sărăceşti, dar îi îmbogăţeşti şi pe ceilalţi. Ce 
minunat! 

Vă invit să lecturaţi în paginile ce urmează aportul meu intelectual 
care, cred eu, aduce un spor de claritate asupra creaţiilor altor autori pe 
care le-am selectat, adaptat, îngrijit şi reprodus pe internet. Aceste 
contribuţii personale nu au mai apărut şi în alte cărţi ale mele. 

Am prezentat, bine documentat şi după o vizionare atentă, toate 
filmele şi documentarele publicate pe site-ul www.spiritus.ro (peste 45 
filme şi 122 documentare, la momentul când scriu). în plus, m-am 
străduit să menţin active link-urile către site-urile unde pot fi vizionate. 

Câteva dintre ele m-au inspirat să le scriu introduceri originale, pe 
care le reproduc aici, considerând că au o valoare de sine stătătoare. Am 
tradus şi subtitrat câteva filme, conferinţe, interviuri cu tematică 
spiritistă, pe care vi le prezint de asemenea. 


Răzvan Alexandru Petre, 
15 ianuarie 2017 

FIŞE DE LECTURA 

COMENTARII, PREZENTĂRI, NOTE LA CĂRŢILE 
ALTOR AUTORI SPIRITUALI 

a) Pagini din site-ui SPIRITUS 

CALEA SPRE ILUMINARE. Fragmente alese din cartea 
„Cartea cărţilor" de Ilie Cioară 

Prezentare şi notă de Răzvan Petre 

Ilie Cioară este autorul de literatură spiritualistă pe care l-am ales 
aici în defavoarea altor corifei ai iluminării din câteva motive: 

1) Este tot român, trecut prin drame personale şi condiţionări sociale 
asemănătoare multora dintre noi sau cunoscuţii noştri. Nu că n-am putea 
învăţa de la maeştrii străini (cu toţii suntem fraţi întru Dumnezeu), dar 
Ilie este un model de reuşită spirituală locală. Ca mulţi români, nu a 
putut avea parte de îndrumarea unui maestru autentic, iar cultura 
spirituală şi-a format din cărţi şi discuţii cu alţi semeni interesaţi, dar 
fără experienţă. A fost un autodidact şi un mistic înnăscut. A trăit în lume 
precum un călugăr, o viaţă sobră şi interiorizată. 

2) Ilie a exersat decenii la rândul facultatea paranormală a 
dedublării astrale, după care mulţi neofiţi jinduiesc astăzi, fermecaţi de 
promisiunea unei vieţi mai interesante. Călătoriile astrale sunt reale, 
numai că Ilie, aidoma lui Robert Bruce, a constatat că, prin ele însele, nu 
sunt o cale de iluminare, iar experienţele de vârf sunt foarte rare. 

O excepţie de referinţă a fost starea de Conştiinţă Divină, trăită de 
Ilie în tinereţe, pe când se ascundea de comunişti în podul casei 
părinteşti. Acea stare de A Fi i-a fost modelul şi imboldul de a căuta o 
metodă pentru a o retrăi şi permanentiza în viaţa sa. 

3) Ilie Cioară este singurul mistic de care am cunoştinţă ce, cu 
deplină sinceritate, se arată public dezamăgit de calea isihastă. Foarte 
mulţi ani a practicat Rugăciunea inimii, ajungând la un nivel de invidiat, 
în care rugăciunea se rostea singură, prin dresarea minţii. Dar, dintr-o 
aspiraţie sinceră către Absolut şi având ca reper starea de Conştiinţă 

Divină încă neatinsă, Ilie a renunţat la rezultatul multor ani de rugăciune 
repetitivă. (Găsim un exemplu similar la maestrul H.W.L. Poonja alias 
Papaji, care, şi el, a părăsit practica religiei tradiţionale, pentru a urma 
calea căutării Sinelui.) Acesta ar trebui să fie un semnal de alarmă pentru 
noi: să nu idolatrizăm formele religioase şi spirituale, oricât de mult ar fi 
ele lăudate! Ce unuia foloseşte, altuia îi prisoseşte... 

Intuiţia l-a purtat atunci către metoda introspectivă pură, prin care 
însăşi mintea este pusă sub lupă. Mintea devine, din subiect observator, 
obiect observat. După numai doi ani de practică, a suferit, nici el nu ştie 
cum, transformarea psihică radicală numită „iluminare” - scopul multor 
căi spirituale. El văzuse fazele destructurării treptate a ego-ului, 
provocate de el însuşi, iar rezultatul final, deşi surprinzător, a fost 
meritat şi previzibil. 

Pentru a fi atinsă această stare binecuvântată există trei posibilităţi 
teoretice: Graţia divină, Graţia unui maestru, o Cale spirituală autentică 
corect şi perseverent urmată. Deseori, apar combinaţii între aceşti trei 
factori de succes. 

Căile spirituale sunt foarte diferite şi uneori contradictorii, unele 
insistând pe accesul la Energii speciale, pe abolirea Conştientului, pe 
apelul la Entităţi puternice, cu stimularea fenomenelor paranormale. Ilie 
Cioară a tras concluzia din experienţa personală că astfel de metode 
amplifică iluzia din visul vieţii, fără garanţia trezirii. Calea directă şi 
rapidă către Dumnezeu propune diminuarea iluziilor cu care ne hrănim 
mintea, prin recunoaşterea condiţionărilor psihice. Această cale este 
promovată în Orient de advaita vedanta şi formele tradiţionale de 
budism. 

Autorul ne propune reţeta lui de succes ca fiind eficientă, simplă, 
naturală: drumul către interior, pentru găsirea lui Dumnezeu în propria 
noastră fiinţă. Fără asceze dificile, fără setea de supraenergii, fără 
înrobirea cugetului către o ideologie şi fără supunerea oarbă în faţa 
vreunui personaj... 

„Cartea cărţilor” este o sinteză concepută de Ilie Cioară din cele 14 
volume anterioare ale sale. Iată IDEILE PRINCIPALE conţinute în 
fragmentele selectate de mine din această operă: 

Experienţa transei divine - Starea de Conştiinţă Pură; 

Eforturile de autotransformare spirituală; 

Cunoaşterea de Sine - metodă de permanentizare a Stării de A Fi; 

Transformarea psihologică profundă sau Iluminarea spirituală; 

Sfaturi pentru prizonierii propriilor minţi; 

Prospeţimea clipei se întreţine prin Atenţia lucidă, continuă, 
globală, depăşind interesele egotice, Atenţia-Lumină la evenimentele ce 
apar în exterior şi, simultan, la reacţiile minţii noastre la acestea; 

Idealul paradisiac al unei societăţi de oameni iluminaţi; 

Amănuntele metodei Cunoaşterii de Sine; 

Pălăvrăgeala crezurilor religioase nu ne apropie de vidul 
psihologic necesar primirii iluminării; 

Eternitatea clipei este tulburată de ego; 

Anticristul este omul egocentric, cu reacţii psihice automate şi 
necontrolate; 

Idolatrizarea unui seamăn insultă natura Divină a tuturora. 

Analizând ideile principale, am fost nevoit să mă aplec atent la 
fiecare frază a autorului şi să mă întreb dacă am înţeles corect sensul ei. 
Reflectând asupra tematicii, am scris apoi articolul „OCOLUL EGO-ULUI 
ÎN 80 DE FRAZE”. 

Citat din cartea lui llie Cioară: 

« Mă aflam deci în afara corpului, perfect conştient, dominat de o dorinţă 
năprasnică de a întâlni Marele Necunoscut. „Doamne, te rog, ajută-mă să Te 
întâlnesc!” Ca un bolid, am ţâşnit vertical. Auzii un zgomot aidoma celui provocat de 
tragerea unei săbii din teacă. Pierdusem o parte din învelişurile fiinţei mele. Au urmat 
alte două desprinderi, însoţite fiecare de asemenea zgomote de mai mică 
sonoritate.*** Din întregul fiinţei mele nu rămăsese decât un punct luminos, cu 
vizibilitate în toate părţile. Deasupra mea, bolta Cerului de un alb lăptos. Pe acest 
fond, câteva puncte luminoase la fel ca mine, distanţate între ele. Mă întreb: „Oare 
sunt la fel de vii şi conştiente ca mine?” Două dintre aceste puncte au făcut o 
mişcare de deplasare de circa 40-50 cm, după aprecierea mea. Am intuit că gestul 
lor era un răspuns clar la nedumerirea mea! Mă aflam în Starea de Conştiinţă Pură, 
însoţită de o mulţumire desăvârşită. » (llie Cioară, „Cartea Cărţilor”, cap.l) 

*** Notă: Cele trei desprinderi pot fi corelate cu schema propusă de 
Scarlat Demetrescu, unde învelişul astral are 4 (mai probabil 3) tunici: 
planetară, solară şi universică (cosmică). După pierderea învelişurilor 
astrale („externe”), spiritul rămâne cu hainele „interne” (mental - al 
inteligenţei, cauzal - al memoriei, central - al voinţei). 

Răzvan A. Petre 
14 martie 2016 

[Din articolul din website: „llie Cioară - Calea spre iluminare”] 

ROBERTBRUCE - FENOMENUL DE DIVIZIUNE A MINŢII 

Introducere de Răzvan Petre 

Capitolul 3 din extraordinara carte „ Dinamica planului astral de 
ROBERT BRUCE, este de mare importanţă pentru psihologia spirituală. 
M-am îngrijit în mod special de calitatea traducerii din limba engleză, 
modificând unde era necesar traducerea originală a ediţiei a 
zecea şi adăugând pe alocuri pasaje din primele ediţii ale cărţii. 

Autorul expune fenomene incredibile şi inimaginabile, dar cât se 
poate de reale. El se dovedeşte a fi un adevărat savant, practician şi 
teoretician în acelaşi timp, care împărtăşeşte cu generozitate şi modestie 
din cunoştinţele sale, acumulate prin experimentare, analiză şi sinteză a 
trăirilor personale din decenii de extracorporalizări conştiente. 
Psihonautica (explorările astrale) poate deveni un nou domeniu ştiinţific 
destinat cercetătorilor avansaţi spiritual şi dotaţi nativ. 

Articole scrise de mine, în legătură directă cu acest capitol: 

• „SOMNUL, VISUL, DEDUBLAREA” 

• „SPIRITUL NU PĂRĂSEŞTE TRUPUL NICIODATĂ, PÂNĂ LA 
MOARTE” 


Completări şi modificări la traducerea originală, 
adaptare şi comentarii de Răzvan A. Petre 

13 februarie 2016 

[Din articolul din website: „Fenomenul de diviziune a minţii”] 


1 https://drive.google.eom/file/d/oB 6 JUPxwh WMxBToiEboN5RHU2TTg/view?usp=sharing 

M. SCOTTPECK-UN PSIHIATRU, DESPRE EXORCISM 

Prezentare de Răzvan Petre 

M. SCOTT PECK este un psihiatru şi psihoterapeut american, autor 
al unor cărţi de succes, traduse şi în limba română. Poziţia sa, asumat 
creştină, este destul de rară în peisajul oamenilor de ştiinţă din care face 
parte. Mai mult, dânsul a avut curajul de a scrie în mod deschis despre 
faptul că există printre noi şi oameni pur şi simplu RĂI, cu un 
comportament aberant, dar care NU pot fi socotiţi bolnavi psihic după 
standardele ştiinţifice. 

Cartea sa „PSIHOLOGIA MINCIUNII” (original - People ofthe Lie ) 
redeschide vechea discuţie despre esenţa răului uman şi argumentează 
necesitatea unei abordări ştiinţifice atât a răului uman, cât şi a 
purtătorilor acestuia - „oamenii minciunii”, cum îi numeşte autorul. în 
capitolul 5, „Despre posedare şi exorcism”, putem citi o analiză şi 
mărturie atentă a unui om de ştiinţă credibil şi bine informat. Vă oferim 
citate extinse, pentru a le veni în ajutor acelora care mai cred, în mod 
superficial, că posedarea este o boală mintală, iar exorcismul este o piesă 
de teatru jucată cu voluptatea nebunului. De altfel, poziţia oficială a 
psihiatriei este că nu există aşa ceva ca posedarea demonică... 

Se ştie de mult timp că cea mai mare înşelare a lui Satan este să ne 
facă să credem că nu există. De aceea, prima măsură de precauţie 
împotriva asaltului zilnic al răului este să ne convingem de forţa sa reală, 
principala cauză pentru care lumea în care trăim este atât de crudă şi 
neospitalieră uneori. Singurul moment când inteligenţa luciferică se 
demască cu o evidenţă de netăgăduit este în actul posedării şi exorcizării, 
în rest, adică în 99.99% din cazuri, răul acţionează ascuns şi tăcut, în 
fiecare dintre noi, în grade şi feluri atât de diferite, încât numai dacă ne 
dezvoltăm discernământul spiritual vom putea să-i recunoaştem 
manifestările, şi nici atunci pe de-a-ntregul. Chiar şi oribilele crime de 
război pot avea o justificare „raţională”, materială... 

Pentru cei care nu cred în existenţa lui Satan şi a servitorilor săi (şi 
poate nici în cea a Creatorului Suprem), mărturia psihiatrului american 
M. Scott Peck este, poate, mai impresionantă decât a vreunui 
reprezentant al Bisericii. Tot mai mulţi consideră religia ca pe o relicvă a 
trecutului şi o condamnă, pe drept, pentru abuzurile unor clerici sau 
credincioşi fanatici. Observarea lucidă şi detaşată, venită din partea unui 
om de ştiinţă, a unui fenomen atât de controversat ca posedarea 
demonică, aflat la graniţa dintre psihopatologie şi credinţă religioasă, 
aduce o mai mare credibilitate însăşi teoriei religioase. 

Pe de altă parte, în spaţiul creştin ortodox în care trăim, rareori 
îndrăzneşte cineva să pună la îndoială fenomenul posedării demonice 
atunci când se pronunţă asupra sa cu fermitate părinţi exorcişti 
recunoscuţi şi stimaţi pentru acest har. Aici putem vorbi mai degrabă de 
anumite excese şi chiar eşecuri condamnabile (precum celebrul caz de 
ucidere din culpă în timpul unei exorcizări la mănăstirea Tanacu), care 
ridică tonul dezbaterii publice în contra unor asemenea practici 
„barbare”. în această privinţă, este binevenit sfatul autorului M. Scott 
Peck de a aplica „consimţământul informat” al pacientului şi asistarea 
unei rude la procedeul ritualistic. 

Unii sunt chiar de părere că în creştinismul tradiţional prea se 
subliniază puterea lui Satan şi se încurajează imaginaţia maladivă pe 
tema dracilor. Credincioşii cu psihicul labil ajung să aibă obsesii, spaime 
aberante, vedenii înfricoşătoare, fixaţii comportamentale, superstiţii etc. 
Chiar dacă acest fenomen socio-uman nu poate fi negat, învăţăturile 
religioase nu au dreptul să ascundă implicarea Necuratului în viaţa 
oamenilor. La fel de adevărat este însă şi faptul că tehnicile de 
contracarare a influenţelor malefice nu sunt monopolul Bisericii. 
Introspecţia şi autocontrolul pot face reale minuni, fără nicio conotaţie 
religioasă. 

Poate cea mai frecventă intervenţie demonică cotidiană este cea 
manifestată prin certurile, detestarea şi violenţa dintre soţi. Iubirea 
sinceră dintre un bărbat şi o femeie ridică întotdeauna valuri de ură în 
jurul lor. Oare câte familii fericite sunt complet scutite de ispitele 
demonice, de la jigniri şi furie revărsată asupra partenerului de viaţă, 
până la indiferenţă şi batjocură cinică?! Toate autoterapiile de cuplu 
trebue să se bazeze pe descoperirea şi analiza emoţiilor şi gândurilor „în 
neregulă” şi evitarea comportamentului care, în final, duce nu doar la 
„pedepsirea” partenerului, ci şi la propria nefericire. 

Spun sfinţii părinţi că „e mai grea căsnicia decât călugăria”, fiindcă 
te loveşti zilnic de propriile defecte, reflectate de partener. Similar cu 
legământul călugăriei, este necesar şi legământul căsătoriei, care 
asigură o frână în calea despărţirii. Divorţul promite încetarea fricţiunilor 
familiale, dar este preferabil numai atunci când cei doi nu au puterea să 
se autoanalizeze şi autocontroleze sau când, pur şi simplu, nu există 
iubire adevărată, unde cel mai „deştept” (iubitor) cedează. 

Pe de altă parte, concubinajul promite evitarea complicaţiilor legale 
şi maximizarea satisfacţiei personale. Totuşi, prin concubinaj, ai cele mai 
mari şanse să ratezi partea cea mai importantă a convieţuirii în doi. Prin 
căsătorie, cuplul este „închis” în celula confruntării cu propriile fantasme 


RĂZVAN-ALEXANDRU PETRE - Contribuţii la cultura spirituală 


pag. 10 





şi iluzii aruncate asupra partenerului. Nu discutăm aici despre panaceul 
fericirii sentimentale, ci subliniem că EVOLUŢIA SPIRITUALĂ se poate 
accelera sub un legământ de fidelitate autoimpus (şi garantat exterior), 
nicidecum prin eliberarea de constrângerile (şi uneori nefericirile) 
conjugale. în această privinţă, poziţia Bisericii este corectă. 

în concluzie, Răul este o chestiune ce ne poate depăşi înţelegerea. 
Nu avem forţa şi nici misiunea de a suprima complet Răul, dar suntem 
datori să scădem influenţa sa asupra noastră şi a semenilor. Oamenii nu 
sunt nici răi, nici buni. Dar ei se află în permanenţă sub influenţa Binelui 
sau sub influenţa Răului. Metaforic vorbind, oamenii sunt ca nişte 
ulcioare, care pot fi umplute cu lapte sau cu noroi. Sarcina celor dedicaţi 
Binelui nu este de a arunca vasul murdar, ci de a -1 umple cu fluidul cel 
mai pur. 

în ciuda eforturilor oamenilor de bine, apropiaţii sau protejaţii lor 
continuă uneori să rezoneze cu Răul. în funcţie de nivelul de analiză, 
acest fapt poate fi privit ca: 1) opţiunea lor liberă, pentru care vor plăti 
preţul, oricare va fi acela; 2) o victorie temporară a Răului; 3) un eşec al 
pacificatorilor, care sunt împinşi astfel să-şi optimizeze metodele; 4) un 
semnal pentru aceştia din urmă să nu-şi mai piardă timpul cu răuvoitorii, 
ci să se dedice altora care au nevoie de ajutorul lor. 

Răzvan Alexandru Petre, 
13 septembrie 2015 

[Din articolul din website: „Un psihiatru, despre exorcism”] 

CONŞTIINŢA UMANĂ DIVINIZATĂ. Selecţii din cartea 

* * * 

„Evoluţia în lumile superioare " de YRAM, traduse şi 
adaptate de Răzvan Petre 

Traducere şi note de Răzvan Petre 

YRAM, pe numele său real Marcel Forhan (1884-1927), îşi datorează 
notorietatea celor câteva cărţi scrise de el despre experienţele în afara 
corpului (dedublări conştiente). A fost un explorator independent de 
orice doctrină spirituală la modă, acordând prioritate experienţelor 
proprii în dauna dogmelor, prejudecăţilor, credinţelor, superstiţiilor, 
ideologiilor. A fost un anti-sectar, liber-cugetător, un precursor al 
literaturii moderne despre fenomenele OBE (out of body experience) şi 
NDE (near death experience). 

Surprinzător, din câte se pare, cartea lui Yram MEvolution dans Ies 
mondes superieurs 2 „ nu a fost încă tradusă în alte limbi, putând fi 
cumpărată şi citită pe internet doar în franceză. 

PASAJE SELECTATE ŞI TRADUSE DIN CARTEA 
„EVOLUŢIA ÎN LUMILE SUPERIOARE ” DE YRAM 

Capitolul II: Etapele conştiinţei umane 

IV. LUMEA MATERIALĂ sau a FAPTELOR 

[...] Una din erorile cale mai răspândite pe Terra a fost cea de a spune că viaţa 
materială este singura realitate. 

Dacă vreţi să înţelegeţi ce înseamnă ascensiunea spre Conştiinţa Cosmică, 
eliberarea definitivă în Lumina eternă, trebuie să eliminaţi această iluzie. Toate 
detaliile despre alte lumi pe care vi le ofer au fost experimentate de mine pas cu pas. 
Ele sunt realităţi concrete în care gândiţi, judecaţi, comparaţi cu toată luciditatea; 
reflectaţi, observaţi şi deduceţi cu toate facultăţile voastre; vă folosiţi de toate 
percepţiile pentru a vă verifica observaţiile. Nu, Invizibilul nu este o lume a visării, iar 
evoluţia este o certitudine solidă. [...] 

Primei lumi, sau Lumea Faptelor, îi corespund trei diviziuni generale: Fapte, 
Legi, Principii. Rolul său principal este de a pune în evidenţă fenomenele, care sunt 
prima schiţă a Formelor. 

Nota traducătorului - Prima si a doua Lume stau sub dominaţia 

? 9 

Formelor. A treia Lume este mai abstractă. 


2 https://drive.google.eom/file/d/oB 6 JUPxwh WMxBS3WZVZmQotZWFk/view?usp=sharing 

Substanţa comprimată a Universului nostru evoluează prin coborârea de la 
Principii la Fapte şi determină Legile în virtutea cărora putem reproduce aceleaşi 
fenomene în Spaţiu-Timp. 

în viaţa terestră, omul este ghidat mai ales de senzaţii. Ele îi oferă primele lecţii 
pentru a înţelege calităţile substanţei. Dorind să reproducă calităţile care îi sunt 
favorabile, el găseşte „legile” care le reglează şi astfel îşi dezvoltă intelectul. 

Antrenat în curentul cosmic al Evoluţiei, omul progresează prin viaţă socială. 
Prin uniunea de interese, el învaţă să-şi ajusteze dorinţele după „legile” morale. 
Aceste legi îl fac să găsească un Bine şi un Rău particular, şi va căuta să evite toate 
formele răului, toate felurile de suferinţă. 

Dezechilibrele, dezordinile dureroase din sistemul social îl vor face să caute 
cauzele profunde. Aşa se nasc religiile şi filozofiile. Ele înfăţişează necesitatea 
evoluţiei, a progresului către fericire. Fiinţa umană începe să discearnă Ordinea şi 
Armonia naturii. îşi fac apariţia „Legile” universale ale echilibrului, raporturile 
fundamentale, invariabile din sânul Unităţii. 

Deci omul pământean trăieşte mai ales prin dorinţe. Trăirea acestora îl conduce 
către înţelegerea Legilor ce produc fenomenele, legile necesare progresului social, 
legile generale ale principiilor vieţii. [...] 

Concluzie: în lumea materială domină fenomenele. Aceste Fapte sunt 
provocate de proiecţia Principiilor Universului. Acestea din urmă sunt adaptate prin 
acţiunea Legilor, care fac legătura cu Timpul şi Spaţiul terestru. 

Finţa umană îşi dezvoltă în sine un principiu al Unităţii: Conştiinţa. Această 
conştiinţă se întăreşte prin înţelegerea punctelor de echilibru ale Unităţii, care sunt 
Legile, Legi care unesc Principiile de Fapte: legi ştiinţifice, legi morale, legi naturale, 
prin care se exprimă Armonia Naturii. 


V. LUMEA DORINŢELOR sau a LEGILOR 

înţelegerea caracteristicilor Lumii materiale îi dă Fiinţei umane posibilitatea de a 
trăi în sfera a doua sau Lumea Dorinţelor, a sentimentelor mai puţin elevate. 

Lumea Dorinţelor, numită de ocultişti lumea astrală, nu este produsul 
imaginaţiei. Este o copie perfecţionată a Lumii Materiale. Timpul şi Spaţiul sunt 
întotdeauna riguros echilibrate, dar au o mult mai mică importanţă decât pe Pământ. 
Din aceasta izvorăşte o sursă de posibilităţi necunoscute aici, jos. 

Sunt reprezentate toate diviziunile, toate diferenţierile substanţei. în timp ce în 
lumea terestră domină calitatea „materie” sub cele trei aspecte - solid, lichid şi 
gazos -, aici domină calitatea „substanţă” sub forma vibraţiilor sonore, electrice şi 
calorice. (1) 

(1) Din capitolul I al aceleiaşi cărţi - Nivelurile energiei în universul nostru: 

[...] Dacă luăm în considerare acţiunea energiei în univers, distingem trei grade generale 
în fiecare dintre Lumi: „materie”, „substanţă” şi „masă”. [...] în sfera a treia domină „masa” 
electromagnetică a atomilor în modurile vibratorii luminos, chimic şi radioactiv. 

Această schemă elementară ne oferă deci 9 stări particulare pentru fiecare dintre lumi, 
adică în total 27 de aspecte generale ale energiei, între care apar relaţii mutuale. 

Nota traducătorului - Si savanţii au clasificat, convenţional, 

5 3 7 î 7 

materia în trei calităţi: substanţă (particule), energie (câmpuri de forţă) 
şi informaţie (mesaje cu sens). Surprinzător, această împărţire se 
mulează perfect pe conceptul antic hindus al celor 3 guna: tamo (inerţie), 
raja (acţiune), sattva (puritate). 

în această lume, Faptele au doar o importanţă relativă, căci domină Legile sau 
Cauzele. Este deci o lume echilibrată prin excelenţă. Este lumea conexiunilor. Niciun 
principiu din al treilea Plan nu poate coborî în Lumea Materială fără să treacă prin 
sfera a doua. Nicio acţiune din Lumea Materială nu poate atinge Lumea Principiilor 
fără să treacă prin această Lume a Cauzelor. 

Este lumea purificărilor. Nimic nu poate trece în sus sau în jos fără să fie filtrat 
de Legi, care stabilesc astfel responsabilităţile celor care au acţionat. Niciun gând ce 
urcă în această lume nu poate atinge lumea superioară decât dezbrăcat de vibraţiile 
specifice aspectului material al lucrurilor. 

în această lume, fiinţa umană îşi trăieşte mai ales dorinţele. Legea morală îi 
domină toate activităţile. Aceasta explică raţiunea pentru care moralitatea are o atât 
de mare importanţă în Evoluţie. 

în acest Plan admirabil, Evoluţia este, să spunem aşa, mecanică. Fiecare se 
aşază automat în locul care i se potriveşte. Dublul, substanţa sau veşmântul eteric 
pe care îl posedă cineva vibrează în rezonanţă cu una din frecvenţele substanţei 
acestei lumi. Cel care se complace pe tărâmul dorinţelor inferioare, fiinţa senzuală 
ataşată de toate formele materiale, cei care trăiesc doar pentru a-şi satisface poftele 
fără să se preocupe de moralitatea gândurilor, dorinţelor sau faptelor lor, toţi aceştia 
se vor duce direct în părţile inferioare ale acestei lumi. Ei nu sunt aleşi de o judecată 
celestă. Justiţia este mult mai raţională, din moment ce fiecare se judecă pe sine, 
repartizându-se într-o atmosferă ce rezonează cu dorinţele sale. 

Apropo, acest principiu al Libertăţii este general în toate lumile. Nimeni nu ne 
obligă să facem nimic contrar voinţei noastre. Nicio forţă divină nu intervine ca să ne 
oblige să acţionăm într-un sens sau celălalt. Pentru dezvoltarea Conştiinţei nu se 
exercită nicio presiune. Trebuie să ajungem să pricepem prin propriile mijloace ce 
este mai bun pentru noi. Curiozitatea nu este suficientă. Pentru a evolua, trebuie 
neapărat să asimilăm faptul că Principiile superioare din noi reprezintă ceea ce este 
mai bun şi mai pur în Univers. Atâta timp cât nu apare acest discernământ, omul este 
ca un sclav prins între straturile substanţei. Iar când a înţeles fără niciun dubiu toate 

detaliile Planului de Evoluţie care i se adresează, el nu poate face altceva decât să 
iubească din toată fiinţa acea Lumină eternă a vieţii superioare; ceea ce are ca 
rezultat detaşarea de vibraţiile substanţei mai grosiere şi elevarea către sfera unde 
domină „masa radioactivă” a atomilor. (1) 

Viaţa pe Pământ nu are altă raţiune decât această libertate. Noi am venit 
voluntar, atraşi de afinităţi materiale. în ziua când vom decide cu adevărat să o 
părăsim, vom găsi ajutorul necesar. Acest studiu experimental este dovada vie. 

Bărbatul sau Femeia onestă (2), adică marea majoritate a locuitorilor, se vor 
regăsi în regiunile mijlocii, unde domneşte o Pace, o fericire durabilă. 

(2) în Invizibil, sufletele nu au sex. (Nota autorului) 

Fiinţa umană care a meditat la problemele existenţei, cel sau cea care a simţit 
dorinţa de a scăpa de viaţa materială şi a cunoaşte o viaţă mai elevată, toţi cei care 
au simţit nevoia de un ideal, se vor regăsi în regiunile superioare ale acestei a doua 
sfere. 

Viaţa în această Lume a Dorinţelor îmbracă atâtea varietăţi câte sensibilităţi 
diferite există. în această lume nu există ipocrizie, căci caracteristica sa dominantă 
este manifestarea dorinţei. 

Te obişnuieşti repede cu condiţiile materiale de viaţă în această a doua sferă. 
Chiar şi în diviziunile sale inferioare, posibilităţile acestei lumi nu se compară cu 
grosolănia materiei terestre. Totuşi, există anumite limite, care se relaxează 
progresiv către regiunile superioare. De la stările inferioare către cele superioare, 
presiunea se diminuează. Este deci suficient să te detaşezi, prin puterea gândului şi 
a voinţei, de atracţiile care te leagă de substanţa inferioară, pentru a te înălţa 
automat, ca un balon eliberat de sfoară. 

în „Doctorul Sufletului”, am văzut rezultatele dedublării conştiente în această 

lume. 

în părţile inferioare, substanţa este grea, ai senzaţia că respiri dificil, eşti invadat 
de un rău general, te mişti cu dificultate. Atmosfera este sumbră, aproape neagră; iei 
contact cu fiinţe depravate care te insultă, cu forme elementare care îţi dau o 
senzaţie lipicioasă. Domină senzaţiile materiale, dorinţele grosiere. Conştiinţa este 
chinuită; simte nevoia de a părăsi această mlaştină; ea doreşte să se înalţe într-un 
spaţiu mai adecvat, mai clar, dar mai întâi trebuie să-şi epuizeze energia pe care 
personalitatea sa terestră a acumulat-o prin dorinţele şi emoţiile sale inferioare. 

înălţându-ne către regiunile superioare ale acestei Lumi, viaţa devine mai 
interesantă. începem să întâlnim Suflete simpatice. Regăsim cu plăcere oameni cu 
care avem interese comune. Atmosfera se purifică, devine mai uşoară, ne mişcăm cu 
mai multă lejeritate, aspectul obscur trece succesiv prin tonuri intermediare de gri, 
comparabile cu cele din zorii zilei. încă nu e fericirea perfectă, dar e o linişte relativă, 
nici bună, nici rea. Se poate spune că o anumită senzaţie de Pace odihneşte Sufletul 

în aceste regiuni mijlocii. Aici e locul unde poţi întâlni organizaţiile sociale pe care vi 
le-am expus în „Doctorul Sufletului”. Fiecare se ocupă de ceea ce făcea în mod 
obişnuit şi învaţă astfel să atingă excelenţa comparativ cu viaţa terestră. 

îndreptându-ne către gradele superioare, viaţa capătă un caracter mai 
maiestuos. Chiar şi cea mai slabă dorinţă de manifestare a unui ideal va fi îndeplinită 
imediat. Fiecare fiinţă va fi conştientă de urmările gândului său. Acest gând va crea 
exact formele şi nuanţele idealului social, religios sau ştiinţific întrevăzut pe Pământ. 
Substanţa este mai degajată de presiunea eterului. Ne simţim mai liberi, mai bine. Se 
manifestă o bucurie intimă, o mare iubire ne uneşte cu Sufletele din jur. Gândul este 
pus în execuţie mai rapid. O sinteză de facultăţi ne creează o putere de acţiune 
necunoscută în gradele inferioare. Cu adevărat, aici este viaţa ideală pe care ne-o 
închipuiam pe Pământ. 

Să reţinem caracteristica acestei Lumi, fără de care este imposibil a pătrunde în 
următoarea: Legea morală, ghid esenţial şi obligatoriu pentru Fiinţa Dorinţei. 


VI. LUMEA IDEILOR sau a PRINCIPIILOR 

Pentru a trece din Lumea Terestră în Lumea Dorinţelor, trebuie să te dedublezi 
sau să mori. Aceasta înseamnă, pe scurt, a-ţi părăsi forma cu care aveai acces la 
fenomenele materiale. 

Fiind mai puţin material, nu înseamnă totuşi că dublul folosit în Invizibil ar avea 
mai puţină substanţă specifică lumii subtile. Acest corp al dorinţei - forma umană 
compusă din substanţa sferei a doua - e capabil de a vibra conform acordurilor 
acelei lumi. Elementele din care este alcătuit sunt superioare celulelor fizice; ele se 
modifică sub influenţa voinţei şi se adaptează la diviziunile, densităţile, vibraţiile 
Planului al doilea; oferă Conştiinţei acces imediat Ia posibilităţile stării astrale. 

Am ajuns acum la sfera a treia sau Lumea Ideilor. Când vrem să intrăm în 
Lumea Ideilor, trebuie să părăsim corpul dorinţei. Această despărţire este o a doua 
moarte. 

Să nu credeţi că această moarte ar fi doar o metaforă, o probabilitate, o ipoteză. 
Este la fel de reală, de sigură, de adevărată precum moartea terestră. Sufletul simte 
o senzaţie de pierdere, de abandon, de lipsă a atracţiilor cu care se obişnuise. Vom 
vedea mai târziu rezultatele experienţei. 

Lumea Ideilor conţine Principiile care acţionează în celelalte sfere. Pentru a 
putea trăi aici, Fiinţa umană trebuie să fi înţeles ideile de Ordine şi Armonie necesare 
în toate lucrurile. Cu cât Conştiinţa se simte mai mulţumită şi poate trăi doar cu 
gândurile din acest mediu, cu atât corpul mental are o vitalitate mai mare. 

Timpul pe care Fiinţa umană îl va petrece în această a treia sferă va fi deci 
proporţional cu energia pe care a acumulat-o gândind intens la idei elevate de folos 
general, voind a cunoaşte Principiile directoare ale Evoluţiei. 

Această a treia sferă este copia celorlalte. în substanţa sa se găsesc diviziunile 
sferei noastre, în aceeaşi ordine; în organizarea sa cosmică, calităţile 
corespondente. Aici, o repet, avem Faptele, Legile şi Principiile. 

în partea inferioară, Faptele corespund Lumii Materiale. în regiunea mijlocie, 
Legile corespund Lumii Dorinţei. în partea superioară sunt Principiile Ordinii şi 
Organizării cosmice. 

Reflectând puţin, oricine poate folosi ceea ce am spus despre lumea 
precedentă pentru a-şi reprezenta caracteristicile acesteia. 

în gradele inferioare găsim Fiinţe care au atins pe Pământ un anumit echilibru al 
raţionamentului şi au înţeles necesitatea unui Ideal. Nivelul de moralitate al acestui 
Ideal, elevarea, iubirea superioară cu care este înconjurat îi definesc şi posibilităţile, 
îi întâlnim aici pe cei ataşaţi de o formă de organizare socială, religioasă sau 
ştiinţifică. Aici îşi împlinesc complet toate speranţele. 

în regiunile mijlocii selecţia este mai strânsă. Doar artiştii veritabili care au iubit 
perfecţiunea în sine, idealiştii concepţiilor nobile bine ordonate, echilibrate, filozofii 
moralişti care au pătruns misterele unei metafizici raţionale, doar ei pot avea acces 
aici. Numai substanţa de rafinament mai înalt le poate oferi Armonia necesară 
concepţiilor lor. 

în ce priveşte regiunile superioare, ele sunt aproape inabordabile. Nu pentru că 
ar fi apărate de un cerber atotputernic. Din contră, dacă există în Invizibil părţi mai 
accesibile, cred că sunt regiunile superioare ale acestei lumi. Pentru că este suficient 
să te umpli cu o iubire superioară, o iubire dezinteresată, o iubire pură, ca să atingi 
cele mai înalte posibilităţi. Dificultatea rezidă în schimbarea de mentalitate, în noul 
gen de viaţă care se impune. într-adevăr, o caracteristică destul de curioasă a 
acestei părţi a celei de-a treia sfere este diferenţa de presiune. Cea de aici este atât 
de redusă, încât aspectul exterior al lucrurilor nu mai poate fi remarcat. Dacă 
dorinţele noastre nu se pot satisface fără un aspect exterior, nu vom putea intra şi 
nici fi conştienţi de posibilităţile din această regiune fără formă. 

Aspectul general al acestei Lumi este în întregime luminos. Pe măsură ce 
intrăm în dimensiunile mai înalte, se simte progresiv o senzaţie de calm, de 
religiozitate. Contemplarea atmosferei devine atât de intensă, încât nici nu mai 
îndrăznim să gândim. Există aici o asemenea sensibilitate vie, o desfătare atât de 
intensă, că nu mai îndrăznim să avansăm. Şi totuşi, vă asigur că nu există nimic care 
ne-ar putea opri. Dar simţim în această atmosferă translucidă vibraţii vii atât de 
intime încât, contrar nouă înşine, ezităm. Nu se vede nimic şi totuşi suntem invadaţi 
de un mare respect. Deşi nu apar diferenţe în vizibilitatea atmosferică, gândul devine 
mai profund, mai meditativ. într-o nouă dimensiune, simţim că este clipa solemnă. 
Am putea crede că atomii înşişi sunt impregnaţi de o imensă compasiune, o imensă 
iubire! 

Dacă nu am renunţat suficient la atracţia formelor şi intrăm aici cu forţa, vom 
simţi o aşa de mare tulburare, că vom fi obligaţi să coborâm într-o dimensiune mai 
accesibilă. Vom avea impresia că explodăm. Şi că e imposibil să avansăm dacă nu 
facem eforturile necesare pentru a ne dezbăra personalitatea de emoţiile egocentrice 
care ne blochează. 

Menţionez rapiditatea aproape instantanee a deplasării, unirea facultăţilor în 
una şi aceeaşi Dragoste pentru Principiul de organizare cosmică. 

Viaţa în această parte superioară a celei de-a treia lumi reprezintă deci esenţa 
gândurilor, sentimentelor şi dorinţelor din celelalte două: sentimente pure, 
cunoaşterea Principiilor Ordinii şi Armoniei, conştiinţa unuia şi aceluiaşi Bine spre 
care tind toate formele de energie, discernământ intelectual al principiilor Evoluţiei. 

Din moment ce nu există forme exterioare - cu ajutorul cărora majoritatea 
oamenilor judecă şi stabilesc calităţile lucrurilor şi fiinţelor - am putea crede, din 
prejudecată, că viaţa ar fi plictisitoare şi greu de suportat aici. 

O dată pentru totdeauna, să distrugem astfel de păreri şubrede şi învechite 
despre un paradis contemplativ! Vă spun că, pe măsură ce evoluăm spre Principiul 
Energiei Cosmice, activitatea noastră devine mai intensă. Şi putem enunţa cu toată 
certitudinea acest principiu fundamental al dezvoltării umane: activitatea facultăţilor 
este direct proporţională cu Evoluţia Conştiinţei, cu înţelegerea Principiilor Vieţii. Ea 
este invers proporţională cu vulgaritatea gândurilor, dorinţelor şi sentimentelor 
noastre. Limitând energia de acţiune într-una din Lumi, Timpul şi Spaţiul ne limitează 
facultăţile. 

Dincolo de cele trei sfere în care Conştiinţa umană îşi face ucenicia, se află 
realizarea perfectă a Unităţii Multiplicitate în eternul Prezent. Conştiinţa este 
sinonimă acolo cu activitatea, cu gândirea. Este un Centru de energie capabil să 
menţină Lumea. 


VII. LUMEA DE „DUPĂ EVOLUŢIE" 

Cele trei Lumi, ale căror caracteristici generale le-am subliniat mai devreme, 
sunt supuse unei presiuni constante care le reglează condiţiile de viaţă şi evoluţie. 

Când fiinţa umană a atins ultimele grade ale celei de-a treia sfere, această 
presiune nu mai există, fiinţa este „eliberată”. Toate restricţiile legate de materie 
dispar complet. Ea intră în Planul divin. 

Deşi de natură diferită, această Lume conţine Esenţele existenţei noastre. 
Partea cea mai accesibilă poate fi considerată ca o supersferă compusă din Unităţi 
tridimensionale perfect echilibrate. Se numeşte Plan divin pentru că evoluţia 
Conştiinţei s-a încheiat. Fiinţa care intră aici este complet despuiată de orice legături 
cu substanţa. în această Lume, cele două extreme, Materie şi Forţă, sunt unite (3). 

De aceea, se poate numi Lumea echilibrului de „după Evoluţie”. Adică, Lumea 
Perfectă, mai presus de gândirea noastră obişnuită. 

(3) Din capitolul 1.3 al cărţii „Doctorul sufletului ”, de acelaşi autor: 

Substanţa Universului nostru variază de la o stare de densitate extremă, pe care o putem 
califica ca „Materie”, până la esenţa radioactivă căreia îi putem da numele de „Forţă”. Starea 
„Materie” reprezintă energia fragmentată de către Timp şi Spaţiu până la un minim de 
activitate, pe când starea de „Forţă” constituie un maximum de activitate instantanee. 
Nenumărate sunt treptele scării cosmice cuprinse între aceste două extreme. 

A defini viaţa în această supersferă, a o compara cu a noastră, a ne evalua 
facultăţile inerente acestei stări, a le observa funcţionarea în raport cu simţirea 
noastră actuală, toate acestea sunt imposibile pentru imaginaţie. 

Pe de altă parte, a o interpreta doar prin prisma Inteligenţelor care trăiesc aici 
nu e decât o soluţie provizorie. Oricare ar fi explicaţiile pe care aceste Fiinţe 
superioare ni le-ar putea da, cred că nimic nu întrece experienţa personală. 

Graţie ajutorului lor nepreţuit, am realizat imposibilul de a înţelege direct 
condiţiile de viaţă din această Lume misterioasă. Chiar am reuşit să prind câteva 
Esenţe, pe care le-am studiat pe îndelete timp de o zi întreagă - printre tracasările 
cotidiene, trecând peste indiferenţa gloatei şi ipocrizia moravurilor sociale. 

Deci nu am niciun merit pentru precizia detaliilor pe care vi le voi oferi. Doar am 
tradus în gânduri observaţiile experimentale. 

Pentru a realiza această performanţă, a trebuit să folosesc un subterfugiu. 
Neavând suficientă energie personală ca să ies într-o clipită din planul manifestării, 
m-am unit temporar cu atmosfera spirituală a soţiei mele. Dintr-o dată, energia mea a 
atins o amploare extraordinară. Astfel că, fără a rupe legătura cu Pământul, am 
intrat, complet treaz, în starea de dedublare conştientă, în această Perfecţiune 
admirabilă la care cu toţii vom ajunge. 

încercaţi să vă imaginaţi trăind într-un mediu material în care fiecare atom este 
o Unitate vie dotată cu forţă de atracţie. Această atracţie vie a fiecărui Punct al 
acestei Lumi a echilibrului nu are o direcţie determinată. Dar Şinele, Energia activă 
care îl animă, va trezi în fiecare din ele o viaţă ciudată, care li se încorporează cu o 
delicateţe, o dulceaţă incomparabilă. 

Fiinţa umană, aşa cum o ştim, nu mai există. A devenit o sinteză de Energie 
universală, în afara Timpului şi Spaţiului. Este un Centru de viaţă ce exprimă o 
activitate constantă într-o Unitate Multiplicitate. 

Timpul a devenit Unitatea instantanee. Spaţiul este perceput ca o Multiplicitate. 

Unitatea Multiplicitate reprezintă Sinteza umană în Eternul Prezent. 

Pentru a vă explica mai clar, sunt obligat să le detaliez, să le separ, dar vă 
spuneam că, într-o astfel de experienţă, toate facultăţile sunt sinestezice şi că 
senzaţia de Unitate este inseparabilă de cea de Multiplicitate. 

* * * 


în ea însăşi, experienţa este foarte simplă. Activitatea mea consta în a „mă 
cufunda” în Spaţiu. Asta e tot. Cum vedeţi, nu este complicat. Şi totuşi, dacă aş dori 
să detaliez anvergura acestei stări sublime, ar fi necesare multe explicaţii. 

Centrul de energie vie reprezentând perfecţiunea umană se poate defini astfel: 
Unitate a vieţii într-o Multiplicitate a facultăţilor conştiente; totul inclus într-o imensă 
Iubire. 

Practic, am observat un Calm, un Repaus incredibil. Nu gândeam şi totuşi 
ştiam, simţeam că puteam lua instantaneu orice decizie pe care o consideram utilă. 
Nu eram nici trist, nici fericit. Era o seninătate indescriptibilă. 

Expansiunea mea în Spaţiu nu avea nimic de a face cu efortul sau cu cheltuirea 
de energie. Nu mai există nici ideea de oboseală. Este un fel de fecundaţie din care 
se degajă o imensă fericire. Pe măsură ce ne dilatăm în atmosferă, experimentăm o 
senzaţie inexprimabilă de fericire. Fiecare atom de viaţă se colorează cu Iubirea 
noastră. Delicateţea şi dulceaţa lor extraordinară se manifestă nuanţat, în 
concordanţă cu Armonia pe care o reprezintă. Precum un Ocean care se întinde 
treptat în matca sa, intensitatea acestei Iubiri creşte fără încetare. 

A defini fecundarea Spaţiului prin termenul de „întindere” nu este exact. Este 
mai corect să spunem că această extindere se realizează printr-o Multiplicare a 
Sinelui. Unitatea de Conştiinţă spirituală atinsă de Fiinţa umană nu poate fi nici 
diminuată, nici mărită. Extensia sa este o Multiplicare. Diferenţa dintre Mine şi Non- 
mine îmi parvenea prin senzaţia catifelată a unei sfere goale care creştea în proporţii 
de necrezut, prin repetarea Energiei mele spirituale. 

Acest impuls expansiv nu avea loc, repet, împotriva unei rezistenţe ce trebuia 
învinsă. Ideea de energie nu mai există. Acţiunea mea era o punere în operă a unei 
imense Iubiri. Manifestarea acelei Iubiri nu îmi cauza oboseală. Din contră. Pe 
măsură ce mă multiplicam astfel în Spaţiu, simţeam o fericire inimaginabilă. Aveam 
senzaţia că mă „topeam” în ceva. 

Şi în această senzaţie am observat foarte distinct: 

1. Atmosfera catifelată, pe care expansiunea mea o rula în unde sferice, lin, 
ritmic şi progresiv. 

2. Fuziunea amoroasă care mă conecta cu Unitatea spirituală a soţiei mele. 
Aceasta îmi permitea să mă multiplic printr-o radiaţie mai mare, pe măsură ce 
uniunea era tot mai intimă. 

3. Trezirea progresivă a vieţii în fiecare grăunte de energie astfel fecundat, 
asimilând Iubirea mea şi reproducând aceeaşi Unitate, diferit nuanţată. 

4. Un potop echilibrat de senzaţii infinit de delicate, de o dulceaţă negăsită 
nicăieri în celelalte Lumi pe care le-am parcurs până aici. 

Fără a mă mişca, simţeam că străbat o distanţă imensă. Senzaţia de „Unitate” 
provenea deci: 

1. Din marginea sferică a radiaţiei, dându-mi impresia de a fi în Centrul unei 
imense sfere. 

2. Din percepţia conştientă pe care o aveam în fiecare dintre atomi. 

3. Din Esenţa spirituală a soţiei mele unită cu a mea, care se completau 
armonios şi se îmbinau într-o splendidă Unitate alcătuită dintr-o Multitudine de 
sentimente echilibrate. 

4. Din Conştiinţa că Şinele meu este cât se poate de real. Certitudinea unei 
asemenea Realităţi divinizate este inexprimabilă. 

5. Din modul de acţiune, care se exercită întotdeauna printr-un „impuls” al 
întregii Multiplicităţi. 

în acelaşi timp, această senzaţie de Unitate era „dublată” de senzaţia 
Multiplicităţii: 

1. Prin simţirea simultană a tuturor particulelor de energie din atmosfera pe care 
o ocupam. 

2. Prin senzaţia simultană de a fi prezent „integral” în fiecare dintre acele 
particule. Mi-ar fi imposibil să spun că aş fi fost mai degrabă în centrul acestui sistem 
decât în alt loc. Eram la fel de conştient, la fel de simţitor, la fel de iubitor, cu aceeaşi 
intensitate, în toate punctele Spaţiului; 

3. Prin siguranţa, prin libertatea de a putea acţiona imediat în tot Spaţiul pe care 
îl ocupam sau numai într-o parte a sa, în aceeaşi măsură şi intensitate, fără 
scăderea sau mărirea energiei personale; 

4. Prin numărul nedefinit de sentimente pe care mă simţeam capabil să le 
manifest separat sau simultan; 

5. Prin mulţimea de facultăţi pe care mă simţeam apt să le utilizez imediat fie 
într-o parte, fie în întreg spaţiul pe care îl ocupam. 

Am observat de asemenea următorul fapt. La un moment dat, am simţit o 
rezistenţă în această Multiplicare a mea. Această rezistenţă mi-a parvenit ca un 
punct de oprire a radiaţiei mele. într-o fracţiune, am fost informat asupra motivului 
acelei frânări şi asupra persoanei care era autorul. Şi în acelaşi moment acţionam în 
sensul şi cu măsura necesară pentru a debloca energia care îmi parvenea astfel. 

Acea energie era o dragoste profundă care îmi era adresată de un locuitor al 
Terrei. Blocajul era cauzat de aspectul egoist care îi era ataşat. A fost doar o 
fulgerare, dar în acea clipă am avut ocazia de a observa modul cum se acţionează în 
Lumea divină. 

Reacţia care se opune este exact proporţională cu acţiunea. Ea se exercită în 
punctul exact şi într-o măsură clar determinată. Cunoaşterea tuturor detaliilor legate 
de evenimentul neaşteptat este simultană cu reacţia proporţională care i se opune. Şi 
această reacţie are loc printr-un impuls al Sinelui. Totuşi, să nu credeţi că această 
rapiditate înseamnă brutalitate. Departe de aşa ceva! Cu o dulceaţă, o delicateţe, o 

iubire, o compasiune topite într-o aceeaşi Unitate inexprimabilă, aplicam un impuls 
stabilit de mine la punctul exact unde avea loc blocajul. 

Acest fapt mi-a permis să verific următoarea axiomă. 

Pentru a intra în Conştiinţa Cosmică, trebuie smulsă rădăcină egoistă a Sinelui. 
Este condiţia sine qua non a acestei stări divinizate a Sinelui spiritual. 

Această lume divină, accesibilă tuturor prin dezvoltarea Conştiinţei, uneşte 
elementele care s-au diferenţiat prin Evoluţie în Timp şi Spaţiu. 

Unitatea, a cărei Ordine statornică reglează raporturile dintre Cauză şi Efect, 
este acolo la ea acasă. 

Conştiinţa spirituală a acestei stări reprezintă Relaţia eternă fără de care nicio 
Evoluţie nu s-ar putea manifesta. Timpul Prezent este neschimbător şi de 
neperturbat. Fiinţa regenerată este în acelaşi timp Una şi Multiplă. Nu mai este 
supusă măririi sau micşorării. Este pretutindeni într-o clipă, fără a fi în vreun loc în 
mod special. Admirabil conştientă de puterile sale, fericirea sa este sintetizată de 
aceste trei forme de activitate instantanee: A iubi, A crea şi A fi iubit. 

traducere de Răzvan Petre 
publicată pe 14 martie 2016 


Alte cărţi scrise de YRAM: 

• „ Doctorul su fletului ”3 (1925) - republicată în româneşte şi sub titlul 
de „Secretele lumilor astrale” 

• „ Practicai Astral Proiectiort ”4 (1926) 


[Din articolul din website: „Yram - Conştiinţa umană divinizată”] 


3 https://drive.google.eom/file/d/oB 6 JUPxwh WMxBUUd6SWR3WUcyQlE/view?usp=sharing 

4 https://drive.google.eom/file/d/oB 6 JUPxwh WMxBUVhhazVraW4wTGs/view?usp=sharing 

Omagiu lui Paramahamsa Yogananda (1893-1952) 

- Avatar, yoghin, mistic - 

Prezentare de Răzvan Petre 

Maestrul îşi continuă munca şi acum. Cei care rezonează cu spiritul 
său nemuritor îl vor avea lângă ei pentru a-i sprijini pe urcuşul dificil 
spre evoluţia spirituală... 

Spiritualitatea nu se moşteneşte, ci ea se câştigă şi se recâştigă prin 
efort individual. 

Această pagină nu este menită nici unui cult al personalităţii, nici 
unei propagande pentru yoga (care poate fi periculoasă pentru cei cu 
afecţiuni psihice!). Vrem să arătăm că un mistic modern poate fi, în 
acelaşi timp, un om energic, de acţiune. Yogananda a reuşit să adune în 
jurul său mii de oameni şi să construiască câteva ashram-uri (locuri de 
retragere pentru practica spirituală intensivă). Iubirea de Dumnezeu ne 
poate însoţi chiar şi în cele mai încordate acţiuni materiale. Yogananda 
ne-a arătat că a fi „mistic” este cel mai nobil atribut al oamenilor zilelor 
noastre. Din păcate, ei sunt atraşi, pe căi viclene, mult mai mult către 
plăcerile simţurilor, distracţiile grosiere şi iluzia fericirii promise, dar 
neonorate de Zeul-ban. Merită să trăieşti pentru ceva mai înalt! 

Kriya-yoga este constituită dintr-o sumă de tehnici psiho-fiziologice 
comune cu alte ramuri de yoga - cele mai eficiente tehnici ale acestei 
vaste ştiinţe. Filosofia desprinsă din practicarea ei este comună cu non- 
dualismul vedantic, dar şi cu creştinismul. Căutarea lui Dumnezeu este o 
preocupare serioasă şi condusă cu rigoare ştiinţifică. 

Yogananda a fost primul Guru indian stabilit definitiv în Occident, 
cu o lungă şi intensă activitate. I-au urmat mulţi alţii, dar nu toţi cu 
statura sa spirituală. A rămas un model incontestabil de mentor, 
emanând forţă şi iubire divină. Toate minunile, vizibile şi invizibile, 
făcute pentru a-şi ajuta discipolii, încă le mai poate face, prin voia 
Divinului. El continuă, venind din lumea îngerilor, să-i ajute pe căutătorii 
intuitivi şi sinceri ai lui Dumnezeu ca să se desăvârşească. Are nevoie 
doar de încredere şi fidelitate faţă de Supremul Creator... (Modul prin 
care el - şi alte spirite înalte - îi ajută s-ar putea numi „Sfântul Duh” 
pentru creştini sau „Forţa Descendentă” pentru discipolii lui Sri 
Aurobindo.) 

Răzvan Petre, 
22 iulie 2008 

[Din articolul: „Omagiu lui Paramahamsa Yogananda”] 

REVELAŢII ALESE. Experienţe vindecătoare ale 
sufletului (Lista scurtă de cărţi electronice) 

Prezentare de Răzvan Petre 

într-o zi citeam despre modul şamanilor de a vindeca: ei scot 
pacientul din timpul profan şi îl proiectează în timpul primordial, pentru 
a primi puterea psihică a personajelor sacre. Prin ritualuri, prin recitarea 
miturilor cosmogonice, prin cântece şi dansuri care invocă trecutul 
glorios, prin ceremonia desenării pe nisip a mandalelor se reînvie 
Geneza lumii, la care asistenţii iau parte nemijlocit, ca nişte adevăraţi 
demiurgi şi supraoameni, ceea ce produce transformări inclusiv în 
moleculele corpului lor fizic. 

Şi mă întrebam: noi, concitadinii, oare cum ne putem înălţa sufletul 
într-o lume ruptă de tradiţiile ancestrale, cinică şi care a pierdut 
contactul cu Natura? 

De la proto-religia şamanică au preluat şi celelalte religii procedeul 
psihologic al reînvierii momentului zero (diferit la fiecare dintre 
ele). în religia creştină, în fiecare duminică, la liturghie, preotul 
psalmodiază istoriile biblice, în speranţa că ele vor trimite enoriaşii in illo 
tempore. Din păcate, sensibilitatea contemporană e deja tocită, ca şi rolul 
terapeutic al simplei rostiri a Evangheliilor. De aceea, întotdeauna 
urmează predica adresată minţii raţionale a credincioşilor, în limba 
obişnuită. 

Un efect mult mai puternic au cântecele şi corurile bisericeşti, care îi 
ţintuiesc în loc şi pe cei mai agitaţi dintre enoriaşi. Muzica are puterea ei 
intrinsecă de a impresiona, indiferent cine şi în ce scop o foloseşte. Toate 
religiile sunt deja unite... prin muzică. 

Noi, oamenii moderni, avem parte uneori de evenimente sacre, fără 
a le numi sau interpreta astfel. Ascultând o muzică înălţătoare sau 
privind o secvenţă de film inspirat, admirând o pictură frumoasă ori 
citind un pasaj dintr-o carte spirituală, fiind martori la o întâmplare care 
trezeşte spontan omenia, sufletul nostru iese din carapacea corpului şi se 
cuplează cu Inima lumii, cu întreaga Creaţie şi dragostea Divină. Sunt 
clipe de binecuvântare şi Graţie neaşteptată. (Nu mă refer aici la 
rugăciunile sau meditaţiile care planifică ieşirea din profan, dar care nu 
reuşesc întotdeauna, din cauza egoismului nostru esenţial.) Lăsându-ne 
uimiţi, uitând de noi înşine şi identificându-ne cu aspecte magice, 
fenomene cosmice, entităţi mult superioare, atunci ego-ul dispare şi 
devine posibilă EXPERIENŢA DE VÂRF. Ea produce în noi alinierea cu 

Spiritul, armonizarea energiilor psihice şi vitale, vindecările emoţionale 
şi chiar fizice. Repetând astfel de experienţe minunate, ne putem 
menţine tonusul vital şi spiritual într-o societate dură, materialistă, oarbă 
la chemarea Divinului. De fapt, este singura cale de a ne salva sufletul de 
negura nefericirii şi închistarea egotică... 

în acest site, am adunat de-a lungul timpului texte şi creaţii media 
care au rolul de a ne scoate din vieţuirea profană şi a ridica puţin vălul 
Realităţii care se întinde dincolo de micul nostru eu. în articole şi cărţi, 
am descris pe înţelesul minţii raţionale alcătuirea Universului multiplu, 
cu nenumăratele sale dimensiuni ce aşteaptă să le explorăm. Am făcut 
trimiteri către filme şi documentare cu subiecte fascinante, capabile să ne 
modifice puţin câte puţin modul de a înţelege lumea. Am publicat mesaje 
inedite de la spirite superioare, ce ne ridică nivelul vibraţiilor sufleteşti şi 
ne deschid orizonturi tainice. Am arătat fotografii şi filmări incredibile 
ale manifestărilor spiritelor care sălăşluiesc printre noi. Am prezentat 
personalităţi ştiinţifice, culturale, religioase de pretutindeni care s-au 
sacrificat în numele unor idealuri morale, sociale, spirituale. Exemplul 
lor ne mobilizează şi ne convinge că spiritul este fundamentul materiei, 
sacrul este mai puternic decât profanul. Am menţionat multe alte surse 
de informare similare, pentru completarea tabloului complex al realităţii. 

Unele scrieri de prima mână sunt atât de impresionante, încât pot fi 
socotite ca pagini ale unei noi Cărţi Sfinte, pe înţelesul modernităţii. Pe 
mine m-au mişcat profund când le-am citit sau văzut. Am cules aici 
câteva perle ale spiritualităţii contemporane, care au puterea de a trezi în 
noi fiorul mistic prin simpla lectură, reconectându-ne la împărăţia 
Cerurilor. Desigur multe altele merită a fi citite, iar necesitatea de a le 
elimina din lista scurtă m-a durut. Cu timpul, o voi îmbogăţi, pe 
principiul „puţin şi bun”. 

Spiritualitatea este singurul bastion de apărare împotriva 
dezumanizării societăţii. Dar ea trebuie abordată cu o anumită ştiinţă, 
bun simţ, uimire şi respect. Mulţi cred că pot evolua spiritual apelând la 
„secrete oculte” şi fără a-şi sacrifica egoismul. Este o mare eroare. Nu 
există reţete care să ne garanteze intrarea triumfală în împărăţia Cerului 
şi, în niciun caz, cu o mentalitate de războinic. Delicateţea îngerilor nu 
poate fi străpunsă cu nicio lance, ci numai cu flacăra iubirii şi purităţii 
gândurilor. Despre ordinea perfectă care domneşte în Univers, despre 
căile necesare evoluţiei spirituale, despre smerenia şi sinceritatea 
aspiraţiei ne dau de ştire toate lecturile din lista de mai jos. 

Sunt de neînlocuit mărturiile directe ale norocoşilor care au trăit 
experienţe înălţătoare în lumea invizibilă şi au intrat în contact cu 

spiritele superioare. Ajungând la noi sub formă de texte inspirate, putem 
retrăi şi noi empatic emoţiile sublime ale acestora. Recunoaştem astfel că 
misticismul (ideologie decretată ca fiind odioasă şi demnă de dispreţ 
de către comunişti) este cel mai frumos domeniu de studiu şi trăire. 
Desigur, nu oricine are acces la experienţe de nivel înalt, dar măcar astăzi 
avem ocazia să le cunoaştem - întâi intelectual, apoi emoţional, şi chiar 
spiritual. Rostul acestor informaţii mirabile nu este să ne facă să trăim 
„cu capul în nori”, ci să aducem mai multă bunătate şi înţelepciune în 
viaţa cotidiană. Pe tărâmurile ideale descrise de mistici oricum vom 
ajunge, mai devreme sau mai târziu - în timpul divin, ca spirite. Dar în 
multe momente când ne simţim copleşiţi de dureri şi neputinţe omeneşti, 
rememorarea rostului pentru care ne aflăm pe acest „tărâm al plângerii” 
ne ajută să ne răbdăm soarta cu demnitate şi speranţă. 

Să-i lăsăm deci pe „cei aleşi” să ne dea de ştire nouă, truditorilor şi 
ignoranţilor, că deasupra noastră nu numai că pluteşte un cer infinit plin 
de miliarde de stele, ci ne veghează şi un Cer veşnic, plin de fericire 
pentru toţi...! 


Răzvan A. Petre 
14 martie 2016 

«Adevărata meditaţie presupune mai întâi să vă înălţaţi până la o lume ce vă 
depăşeşte, să vă încântaţi în faţa ei şi să reflectaţi apoi această stare. O meditaţie 
trebuie să vă schimbe cel puţin privirea, surâsul, gesturile, intervenţiile, să adauge în 
ele ceva nou, mai subtil... cel puţin o particulă ce vibrează în armonie cu lumea 
divină. 

Meditaţia înseamnă mai întâi alegerea de către intelect a unui subiect înalt 
asupra căruia vă concentraţi. Puteţi părăsi această concentrare la un moment dat, 
pentru a contempla numai frumuseţea pe care aţi reuşit să o atingeţi, lăsându-vă 
pătrunşi de ea. Şi, în sfârşit, dacă puteţi, identificaţi-vă cu această frumuseţe, 
aceasta este împlinirea.» 

(Omraam Mikhael Aivanhov în „Creaţie artistică şi creaţie spirituală”) 

Lecturi pentru inspiraţie mistică şi iluminatoare 
disponibile informă electronică 

REVELAŢII SPIRITISTE 

• Paramhansa Yogananda - Din cartea „Autobiografia unui yoghin”, 
capitolul 43 „ învierea lui Sri Yukteswar” 

• Shambala. Mesaje de la Regele Lumii primite de mediumul Nina 
Petre * 

• Mesaje de la Isus Cristos primite de mediumul Nina Petre * 

• Mesaje de la Domnul Dumnezeu primite de mediumul Nina Petre * 

* Articol publicat în site-ul SPIRITUS precum şi în cărţile oferite de Nina şi 

Răzvan Petre 

EXPERIENŢE ÎN PREAJMA MORŢII 

• Anita Moorjani - Povestea unei experienţe în apropierea morţii, din 
cartea „Dying to Be Me” (Am murit şi m-am descoperit pe mine 
însămi) 

• Mellen-Thomas Benedict - Povestea unei experienţe în preajma 
morţii, din cartea „Journey Through the Light and Back” (Călătorie 
prin Lumină şi înapoi) 

• Eadie Betty - Povestea unei experienţe în preajma morţii, din cartea 
„Embraced by the Light” (îmbrăţişată de Lumină) 

EXTRACORPORALIZĂRI CONŞTIENTE 

• Robert Bruce - Experienţe de nivel înalt, din cartea „Dinamica 
planului astral” 

• Yram - Despre conştiinţa umană divinizată, din cartea „Evoluţia în 
lumile superioare” - traducere originală de Răzvan Petre * 

• Ramakrishna - Cele şapte Văi (sinteza călătoriilor sale astrale sub 
impulsul energiei Kundalini) * 

* Articol publicat în site-ul SPIRITUS 

ILUMINARE 

• Ilie Cioară - Descrierea iluminării (fragment din cartea „Moartea 
morţii şi desăvârşirea”) 

• Ilie Cioară - Calea spre iluminare (selecţii din „Cartea cărţilor”) 

CĂRŢI INTEGRALE 

• Scarlat Demetrescu - Din tainele vieţii si ale universului (revelaţii 
spiritistei 

• Allan Kardec - Cartea spiritelor 6 , Cartea mediumilor 7 (dialoguri 
mediumnice cu spiritele) 


5 https://drive.google.com/open?id=oB 6 JUPxwhWMxBMElaVUItcDdxcEU 
6 https://drive.google.com/open?id=oB6JUPxwhWMxBU3kiZkgoNHFlMlE 
7 https://drive.google.eom/file/d/oB 6 JUPxwh WMxBSHl5SDcodjdOQoU/view?usp=sharing 


RĂZVAN-ALEXANDRU PETRE - Contribuţii la cultura spirituală 


pag. 27 









• Neale Donald Walsch - Conversaţii cu Dumnezeu, vol.i, voi.2 şi voi.3 
(scriere intuitivă) 

• Chico Xavier - Agenda creştină 8 (psihografie de la spiritul Andre 
Luiz) - traducere originală de Lavinia Oprescu 

[Din articolul din website: „Revelaţii alese - Experienţe 
vindecătoare ale sufletului ”] 


8 https://drive.google.eom/file/d/oB6JUPxwh WMxBWDZobk9FRER3QTA/view?usp=sharing 

b) Pagini din site-ul VIAŢA SPIRITUALĂ 
(antologie de texte spirituale) 

Maria Cristina Stroiny (vindecător , medium, 
clarvăzător) a scris „MESAJE DE LA MAEŞTRII 
ASCENSIONAŢI. O MISIUNE IMPORTANTĂ: ROMÂNIA" 

Prezentare de Răzvan Petre 

Această carte complexă ne înfăţişează un exemplu de colaborare 
dintre maeştrii luminaţi invizibili (spiritele superioare) şi un grup de 
discipoli români dornici de evoluţie spirituală. 

în cartea mediumului şi îndrumătorului spiritual Maria Cristina 
Stroiny „Mesaje de la Maeştrii ascensionaţi. O misiune importantă: 
România ” putem găsi mesaje primite prin telepatie de la spiritele 
superioare cu care domnia sa colaborează, învăţături spirituale, 
îndemnuri pline de înţelepciune şi har, exemple despre lucrarea de 
lumină şi evoluţia în grupul de adepţi supervizaţi de Frăţia Albă a 
Pământului (Shambala). 

Cartea este, printre altele, o prezentare a muncii dificile de grup 
spiritual. Se spune că munca în grupul spiritual angrenează energii mai 
mari, deci pregăteşte o evoluţie mai rapidă pentru fiecare individ în 
parte. Sub indicaţiile directe şi personale ale Maeştrilor nevăzuţi se 
produc reuşite, probe, înălţări şi căderi ale adepţilor, colaborări şi 
respingeri, rezultate materiale şi transformări spirituale. Maria Cristina 
Stroiny şi grupul Agni arată că fac o lucrare de lumină de care sunt 
mândri, opusă acelor grupuri care păstrează totul în secret, din teamă 
sau egoism. Cei curaţi nu au de ce se teme sau ruşina. Chiar dacă nu sunt 
înţeleşi de mulţi, ei nu se ascund, dar nici nu aduc pe nimeni cu forţa 
alături de ei. 

în ultimii ani, s-a auzit în lumea esoterismului tot mai mult de 
enigmatica Shambala, iar unii entuziaşti au plecat în India şi Tibet, ori s- 
au înscris în unele secte care se proclamă purtătoare ale marilor secrete 
(vezi, de exemplu, Asociaţia Pundarika Lotusul Alb, care oferă învăţături 
şi iniţieri Shambala şi împuternicire Kalachakra, pe linia tibetană 
Jonang). Adevărul este că Shambala acţionează în nenumărate locuri de 
pe Terra şi nu trebuie să căutăm prea departe. Este nevoie doar de un 
medium autentic şi bine intenţionat, suficient de puternic şi devotat 
misiunii spirituale, care să capteze bunăvoinţa entităţilor din Shambala. 

Restul fac ele, cu condiţia să fie respectate şi urmate de către grupul de 
adepţi adunaţi în jurul mediumului. 

Fiecare grup are specificul său, dictat de aria geografică şi culturală, 
de potenţialul intelectual şi emoţional al populaţiei, de nivelul spiritual la 
care s-a ajuns, de individualitatea mediumului şi multe alte aspecte. De 
aceea, trebuie să ne aşteptăm la o mare diversitate a şcolilor spirituale. 
„Câte bordeie, atâtea obiceie ” este o zicere populară ce descrie foarte 
bine fenomenul global de „shambalizare”. Deşi ideile şi formele pot 
diferi, pe fond, misiunea tuturor este comună: aducerea Luminii în lume. 
Ca să nu se cioncească, grupurile trebuie să aibă între ele aceeaşi 
toleranţă, îngăduinţă cum trebuie să existe în cadrul fiecărui grup: în 
ciuda diferenţelor de personalitate sau ideologie, contează servirea 
umanităţii şi subordonarea în faţa Ierarhiei Divine. 

Trebuie să fim totodată conştienţi că nu orice scriitor spiritual este 
medium. Nu orice medium este un colaborator al Shambalei. Nu orice 
medium poate fi îndrumător pentru semenii săi. în fine, unii îndrumători 
spirituali îşi pot pierde harul, din pricina unor greşeli grave, şi nu merită 
să mai fie luaţi în serios. 

Nu ştim dacă la ora actuală grupul Agni mai funcţionează şi nici nu 
suntem la curent cu activităţile spirituale ale doamnei Stroiny. Ştim însă 
că persoanele care vor să-şi înalţe cugetul şi inima către Dumnezeu, să se 
pună în slujba Sa şi a semenilor lor, să colaboreze conştient cu Maeştrii 
din Shambala, vor avea multe de învăţat din această carte. 

Ea merită a fi recitită, pentru că de fiecare dată găsim lucruri 
interesante şi folositoare. Este recomandat să o citim pe hârtie, pentru a 
ne opri din când în când şi a medita la anumite învăţături spirituale. 
După cum poate că aţi observat deja, lectura pe ecran ne forţează să citim 
rapid şi nu încurajează perioadele de reflecţie la ceea ce tocmai am aflat; 
în plus, ne oboseşte creierul mult mai repede. 

Răzvan Petre 
2016 


[Din articolul: „Maria Cristina Stroiny - Mesaje de la Maeştrii 
ascensionaţi”] 

Cuvintele divine ale „NOII REVELAŢII " 


Introducere de Răzvan Petre 

Odată cu emanciparea socială şi ştiinţifică a omenirii, ea a devenit 
aptă să primească tot mai multe comunicări spiritiste şi revelaţii divine, 
prin mediumi sau channels. în zona culturală de limbă germană, 
începând cu secolul XIX, s-au tipărit nenumărate cărţi pe baza scrierilor 
mediumilor Jakob Lorber, Erika Bertschinger-Eicke (Fiat Lux), Gabriele 
Wittek (Universelles Leben), Bertha Dudde, Gottfried Mayerhofer, 
Leopold Engel, Johannes Widmann, Georg Riehle, Anita Wolf, Ida Kling, 
Johanne Ladner, Frieda Maria Lămmle, Anton Wiinsch, Johanna 
Hentzschel şi alţii. Ele au format un curent nou de gândire religioasă 
numit neo-revelaţionism (Neuoffenbarung - Ib.germ .), care 
continuă tradiţia creştină mistică a lui Jacob Boehme şi Emanuel 
Swedenborg. Multe dintre aceste lucrări sunt controversate fie pentru că 
introduc elemente comune cu doctrina spiritistă a lui Allan Kardec - mai 
greu de acceptat de către tradiţionaliştii religioşi -, fie pentru că narează 
scenarii neaşteptate despre viaţa omului Isus sau altor personaje biblice. 
(Clericii care susţin că Revelaţia Divină s-a sfârşit acum 2000 de ani 
odată cu ultimul capitol din Biblie îi duc în eroare pe adepţii lor cu scopul 
de a le manevra credulitatea şi a obţine beneficii de pe urma lor. 
Divinitatea continuă şi azi să ne vorbească pe înţeles, prin mesageri 
umani - numiţi profeţi în vremurile de demult -, ca să ne putem salva 
sufletele.) 

Site-ul www.new-revelation.ro reţine doar contribuţia semnificativă 
a lui Jakob Lorber şi Gottfried Mayerhofer, punându-le sub semnul 
întrebării pe altele. în limba română s-au tradus mai ales scrierile 
acestora doi. Puteţi citi online câteva dintre cele selectate de noi şi 
preluate dintr-un site actualmente desfiinţat. 

Părerea noastră este că, în general, scrierile de mare întindere, de 
genul cărţilor, sunt mai degrabă inspirate de spiritele evoluate care îl 
ajută pe Iisus Cristos în conducerea lumii spirituale şi la dezvăluirea 
înregistrărilor din memoria cosmică Akasha, El personal neavând, 
probabil, atâta timp la dispoziţie. Mai mult, astfel le permite şi 
ajutoarelor Sale (pe care nu le cunoaştem şi ale căror mesaje nu pot fi 
diferenţiate de cele venite chiar de la Iisus) să muncească întru 
ajutorarea pământenilor, pe care îi şcolesc ca pe nişte copii în tainele 
Cerurilor şi Pământului. Desigur că aceste cărţi au primit Aprobarea 
Divină de a fi date spre lectură oamenilor, spre grabnică învăţătură, 
îndreptare morală şi aplicare practică. Merită cu prisosinţă a fi citite şi a 

medita asupra înţelesurilor lor înalte. Fiecare spirit inspirator are 
personalitatea şi calităţile sale. Unele au acumulat experienţă vastă de 
profesor, om de ştiinţă sau scriitor atunci când au fost încarnate pe 
Pământ. Am observat pe alocuri că unele mesaje sunt chiar adresări ale 
lui Iisus în persoană, ca apoi un alt spirit să preia din mers sarcina 
continuării poveştilor cu tâlc, dezvoltându-le pe sute de pagini. 

Mesajele scurte sunt mai degrabă venite de la Isus, având un stil 
propriu şi o încărcătură spirituală evidentă, ele abordând mai ales 
problemele personale ale celor care îl cheamă şi pe care El îi cheamă. 
Oricare adresare a Marelui învăţător, pe orice subiect, este un prilej rar, o 
încântare şi o mângâiere sufletească, ajutându-ne să intrăm imediat sub 
influenţa spirituală şi protecţia aurei Sale cosmice. Reproducem câteva 
mesaje primite de la Spiritul lui Iisus Cristos şi adresate Idei Kling (la 
sfârşitul secolului XIX) sau, recent, unor persoane religioase 
necunoscute. Mesajele au fost traduse din limba germană şi publicate în 
site-ul cuvinte-divine.blog.de. în prezent dispărut de pe internet. 

Vă anunţăm şi alte lucrări interesante online din aceeaşi categorie - 
Noua Revelaţie - scrise direct sub dicteu celest sau inspirate de 
spiritele superioare. Din oricare vom putea desprinde învăţături înţelepte 
şi vom găsi bune prilejuri de meditaţie. 

Răzvan Petre 
2014 

[Din articolul: „Cuvintele divine ale Noii Revelaţii ”] 

SHAMBALA, TĂRÂMUL ÎNŢELEPŢILOR 
Relatări despre Shambhala 

Introducere de Răzvan Petre 

Planeta noastră este guvernată în taină de un centru secret al puterii 
oculte, tărâmul misterios al înţelepţilor cunoscut în tradiţia orientală sub 
numele de Shambala. Acest tărâm tainic nu se află pe planeta noastră 
în planul fizic, ci într-o lume paralelă nevăzută, planul eteric al 
manifestării. Din această dimensiune subtilă, fiinţele din Shambala pot 
vedea ce se petrece în planul fizic şi pot interveni prompt în anumite 
conjuncturi speciale, pentru a ajuta sau inspira orice fiinţă umană care 
merită acest ajutor, sau chiar pentru a modifica în bine destinul planetar. 

Dacă acesta este adevărul, se pot întreba scepticii, de ce merg 
lucrurile aşa de rău pe Pământ? Cum de există războaie, boli, secte 
satanice? în viziunea înţelepciunii, nu este vorba de o contradicţie, căci 
karma colectivă a umanităţii face ca toate suferinţele şi „plăgile” 
umanităţii contemporane să fie meritatele consecinţe ale acţiunilor 
negative anterioare ale oamenilor. 

Totuşi, nu întâmplător, se spune că Dumnezeu nu vrea pedepsirea 
păcătosului, ci îndreptarea lui. Lumea înţelepţilor, Shambala, există 
tocmai pentru a ne ajuta, atât individual cât şi colectiv să ne „îndreptăm”, 
adică, mai bine zis, să ne îndreptăm spre Dumnezeu. 

Răzvan Petre 
2014 

[Din articolul: „Shambhala - Tărâmul înţelepţilor”] 

PROTOCOALELE ÎNŢELEPŢILOR SIONULUI 

Introducere de Răzvan Petre 

- Sunt sau nu sunt adevărate „Protocoalele înţelepţilor Sionului”? 

- Nu considerăm importantă această chestiune. 

- Cum?! poate se vor mira unii... 

- Ei bine, nu chestiunea provenienţei lor exacte ne interesează; nici 
faptul că s-ar putea să fi fost inspirate din scrieri mai vechi, nici că se 
numesc „protocoale”, dar sunt nişte discursuri; nici unde au fost 
redactate. 

- Atunci ce ne interesează, şi de ce le-am republicat în acest site?! 

- Este o datorie pentru orice nou venit în rândurile francmasoneriei 
să le citească, pentru ca în viitor, când va fi aflat mai multe secrete din 
practica şi doctrina organizaţiei, să le compare cu cele scrise în 
„Protocoale” şi să tragă concluzii cu propria conştiinţă. 

Apoi, este o datorie pentru orice cetăţean responsabil să fie informat 
cu privire la unele „teorii ale conspiraţiei”, nu pentru a-i crea obsesii, ci 
pentru a înţelege mai bine în ce lume trăieşte şi cum s-ar putea interpreta 
evenimentele sociale, politice şi economice haotice la care asistă şi în care 
este şi el prins. 

Şi, mai ales, este important ca aspirantul la înţelepciune să fie 
informat despre strategia luciferică de dominare a lumii. Nu e de ajuns să 
ştim că există Răul, că există entităţi malefice care îl provoacă şi întreţin 
pe Pământ, ci e nevoie să înţelegem şi cum este el pus în practică prin 
oamenii aleşi de Cel Rău: metodic, inteligent (dar nu înţelept!), cinic... 
Zilnic ne lovim de răutăţi omeneşti mai mici sau mai mari. Defectele 
umane nu se pot imputa numai „sioniştilor”, ci ele sunt omniprezente, 
însă de ele poate profita o clasă restrânsă de persoane sus-puse, influente 
şi inteligente, cu inima împietrită. Iar aceste texte ne arată cum se pot 
pune în practică „idealurile” satanice pentru această planetă. Este doar o 
ficţiune literară, o teorie politică, sau chiar se aplică? Rămâne să 
răspundă fiecare la această întrebare dureroasă... 

Răzvan Petre 
2009 

[Din articolul: „Protocoalele înţelepţilor Sionului”] 

CĂUTAREA SINELUI. Dialoguri despre esenţa divină a 
fiinţei cu RAMANA MAHARISHI 

Introducere de Răzvan Petre 

Ramana Maharishi a fost unul dintre cei mai mari reprezentanţi 
contemporani ai curentului filosofic Advaita Vedanta (non-dualismul). 
Textele de mai jos sunt o sinteză a vieţii şi învăţăturilor sale, expuse de 
marele realizat yoghin. Vă avertizăm asupra unor afirmaţii care ar putea 
să-l deruteze pe aspirantul european: 

învăţăturile sale se încadrează în tradiţia indiană, în care rolul 
principal îl are guru-1. învăţăcelul occidental nu trebuie să cadă în 
greşeala de a transfigura un om în carne şi oase (fie el şi guru) în 
Dumnezeu. Cei care au făcut aceasta au căzut în plasa propriilor iluzii. 

Textele sunt pline de termeni sanscriţi ce desemnează realităţi 
filosofice şi yoghine specifice. Cititorul se va obişnui şi va învăţa repede 
ce înseamnă fiecare, dar oricum, vă recomandăm să percepeţi mesajul de 
esenţă, trecând peste amănuntele lingvistice. 

învăţătura lui Ramana Maharishi este destul de dificilă pentru 
începătorul intr-ale metafizicii, necesitând multă gândire şi 
experimentare personală pentru a fi înţeleasă profund. De aceea, nu luaţi 
cuvintele sale drept „lege” dacă nu înţelegeţi bine ce semnifică şi 
contextul în care au fost rostite. Subiectul principal al prelegerilor este 
Şinele, adică Spiritul individual. 

în lecturile spiritualiste occidentale se vorbeşte despre spirite ca 
fiind entităţi astrale distincte, ce interacţionează mai mult sau mai puţin 
cu lumea oamenilor. Aprofundând aceste lecturi, aflăm că fiecare om are 
un spirit încarnat în el, care îi dă viaţă, coerenţă şi îndrumare. Acest 
spirit pleacă noaptea, înconjurat de perispiritul său, în voiaje astrale, 
unde se întâlneşte cu nenumărate alte spirite, schimbând informaţii şi 
energie. Spiritul încarnat este diferit de „îngerul păzitor”, care îl 
secondează din exterior, oferindu-i omului sprijin când are nevoie. 

Acestea fiind aflate, cititorul începe să se întrebe ce şi cum este 
propriul său Spirit, pe care nu şi-l poate imagina ca fiind diferit de 
mintea sa. Acestor întrebări le sunt date răspunsuri teoretice în Jnana 
Yoga, ce tratează Şinele spiritual. Importante sunt căile practice prin 
care omul poate ajunge să se identifice cu Şinele său. Teoria Advaita 
Vedanta merge până la ultima concluzie a revelării Sinelui (Atman) şi 
anume identificarea acestuia cu însuşi Dumnezeu (Brahman) - numai 
în cazul spiritelor foarte pure!!! 

Din punctul de vedere al practicii spirituale, este o realizare 
imposibil de controlat de om şi de aceea nu recomandăm nimănui să se 
creadă Dumnezeu pentru a nu-şi pierde sănătatea mintală. Mulţi 
nechemaţi au preluat afirmaţiile din Advaita Vedanta şi proclamă că 
suntem mici Dumnezei cu toţii sau că fiecare este Dumnezeu însuşi (mai 
ales ei, „învăţătorii”!) şi atunci suntem absolut liberi să ne manifestăm 
cum dorim, oricând... Feriţi-vă de pericolul autohalucinării sau al căderii 
sub influenţa vreunui astfel de fals guru! Ca structură, omul conţine şi un 
Spirit, dar OMUL NU ESTE NUMAI SPIRIT, ci mai are multe impurităţi. 
Ba, chiar şi Spiritul său ar putea să nu fie (încă) de cea mai bună calitate. 

Pagina de faţă are rolul de a vă informa, de la sursă, despre teoria şi 
practica Jnana Yoga, să-i cunoaşteţi valoarea, frumuseţea, dar şi 
limitele. De a vă face să visaţi că vă aflaţi în prezenţa acestui mare om şi 
spirit, Ramana Maharishi, de la care absorbiţi părticele de 
înţelepciune. Dar mai ales, pentru a găsi răgaz de a rămâne singuri cu 
Şinele vostru, Spiritul nemuritor pe care îl slujiţi (ştiaţi de acest 
stăpân şi companion al vostru?) de când v-aţi născut. Iar dacă veţi reuşi 
să aveţi măcar o mică intuiţie a prezenţei sale, prin trăire directă şi 
identificare, atunci veţi fi depăşit dificultăţi filosofice insurmontabile - 
precum existenţa Spiritului, a reîncarnărilor sale (nu ale omului!), a 
dualităţii minte-spirit, a subordonării omului Spiritului său propriu -, 
aceste probleme care nu-şi găsesc explicaţii mulţumitoare prin speculaţii 
sterile. 

Răzvan Petre 
2007 

[Din articolul: „Ramana Maharishi - Căutarea Sinelui”] 

BABAJ1 - MAESTRUL MULT1CENTENAR DE KR1YA YOGA 

Notă de Răzvan Petre 

Maestrul Babaji este pomenit de Paramahamsa Yogananda în Autobiografia 
unui yoghin” şi de Yogiraj Gurunath Siddhanath în filmul „WINGS TO FREEDOM” 
( 2010 ) 

ADEVĂRUL despre multicentenarul yoghin Babaji 

Babaji este un spirit „aproape încarnat”, nu un om în carne şi oase. 
Printre spiritele înalte ale Shambalei, specializarea sa sunt apariţiile 
materiale sub formă umană completă. Prin acest mijloc inedit, el reuşeşte 
o implicare puternică în destinul anumitor persoane bine alese, cele care 
au o predestinare spirituală. Marele spirit poate realiza această 
performanţă pentru că îşi păstrează în perispirit o mare cantitate de 
energie eterică, necesară materializărilor din atomi eterici. 

Majoritatea spiritelor evoluate preferă să elimine cât mai mult din 
materia mai grosieră ce constituie perispiritul lor, pentru a se putea 
apropia cât mai mult şi permanent de Energia Supremă Pură a lui 
Dumnezeu Tatăl. Babaji însă îşi sacrifică propria dorinţă firească de 
purificare energetică pe altarul binelui omenirii. Fără a fi încarnat în 
sensul propriu pe Pământ, el este totuşi un boddhisattva, un spirit care 
îşi amână intrarea în Nirvana, pentru a ajuta aspiranţii aspirituali sinceri 
de pe Pământ să scape din roata reîncarnărilor şi a se apropia de 
Dumnezeu. 

în Autobiografia unui yoghin” Yogananda ne relatează apariţia în 
formă fizică materială a lui Sri Yukteshwar, după moartea sa (cap.43), 
precum apariţiile lui Babaji. Scopul ei a fost unul similar: amplificarea 
aspiraţiei spirituale şi a puterii de a rezista încercărilor vieţii în inima şi 
mintea yoghinului devotat cauzei spirituale, precum şi pentru 
direcţionarea clară a preocupărilor sale. 

Materializarea spiritului Babaji şi a suitei sale de discipoli, deşi 
temporară, ne-a demonstrat omnipotenţa şi omniscienţa spiritelor înalte 
din Shambala (lăcaşul spiritelor foarte evoluate, apropiate Domnului 
Dumnezeu). Ele sunt adevăraţii maeştri, nelimitaţi de imperfecţiunile 
fiinţelor din carne şi oase de pe această planetă încă tânără. Este de 
înţeles veneraţia profundă simţită de Lahiri Mahasaya şi Sri Yukteswar în 
faţa corpului dens, dar ireal de luminos, al marelui yoghin Babaji, de o 
puritate inegalabilă. 

Răzvan Petre, 2009 

[Din articolul: „Yogananda - Curs de Kriya yoga”] 

YOGANANDA , MAESTRUL ETERN 


Informaţii pentru obţinerea iluminării spirituale , 
lăsate omenirii de mareleyoghin eristic 
Paramhansa Yogananda 

Prezentare de Răzvan Petre 

Despre „Autobiografia unui yoghin” 

O carte plină de înţelepciune, Miracole şi Iubire de Dumnezeu. O 
carte iluminatorie. O pledoarie pentru valorizarea calităţilor spirituale 
cum sunt: intuiţia, aspiraţia mistică spre desăvârşire, discernământul, 
realismul, invocarea puterii şi voinţei divine, autocontrolul, moralitatea, 
compasiunea, ascultarea înţelepţilor, respectul simbolurilor sacre, lipsa 
fricii de moarte, extragerea tâlcului din întâmplările semnificative, 
sentimentul apartenenţei la umanitate, simţul umorului, smerenia, 
încrederea în viaţă, libertatea, abilităţile paranormale... 

Nu este o poveste de ficţiune, ci adevăr 100%. A fost scrisă pentru a 
trezi conştiinţele cititorilor, nu spre lauda autorului. Elogiile sunt 
adresate Maeştrilor care apar în biografie, pentru că, intr-adevăr, le 
merită. Prin venerarea acestora, dobândim şi noi acces la o mică parte 
din lumina lor. 

Dincolo de aspectele strict etnice, geografice si istorice, cartea este 
de o actualitate perenă. Găsim în ea răspunsuri la întrebări profunde şi 
sugestii de a face faţă provocărilor vieţii. Uneori, în câteva propoziţii se 
ascund profunzimi de milenii. Să nu le pierdem din vedere, împinşi de 
ritmul prea rapid al lecturii. Să nu căutăm doar miraculosul în povestire, 
ci perlele de înţelepciune, căci cu ele vom rămâne. 

INDICAŢII DE LECTURĂ 

Vă recomandăm să nu citiţi mai mult de unul-două capitole pe zi şi, 
în final, să meditaţi câteva minute asupra pildelor prezentate de celebrul 
autor. în acest fel, veţi prelungi perioada plăcută în care vă veţi adăpa la 
izvorul miraculos al cunoaşterii spirituale, savurând treptat giuvaierurile 
de înţelepciune. O lectură prea grăbită, doar din simplă curiozitate, s-ar 
putea să nu vă aducă pe termen lung acelaşi beneficiu spiritual precum o 
lectură răbdătoare şi fără întreruperi. Aceasta poate fi considerată chiar o 
formă de disciplină spirituală incipientă. Informaţiile acumulate în carte 

sunt abundente şi uneori incredibile, aşa încât este nevoie de mai mult 
timp pentru a putea fi asimilate corect şi complet. Desigur că recitirea 
unor pasaje sau capitole va fi, de asemenea, un câştig. 

Răzvan Petre, 
2009 

[Din articolul: „Paramahamsa Yogananda - Maestrul etern”] 

- 2 - 

FILME ŞI DOCUMENTARE 

PREZENTĂRI , TRADUCERI 
a) Filme traduse şi subtitrate de Răzvan Petre 

1. NOSSO LAR (2010) „Căminul Nostru ”, Brazilia, publicat 11 feb 
2011 

2. CHICO XAVIER (2010) , Brazilia, publicat în anul 2011 

3. FILMUL SPIRITELOR (2011) „O filme dos espiritos”, Brazilia, 
publicat 5 ian 2012 

4. MANIKA, O VIAŢĂ MAI TÂRZIU (1988) „ Manika, une vie plus 

tard”, India, publicat 23 ian 2012 

5. Şl VIAŢA CONTINUĂ (2012) „Ea vida continua”, Brazilia, 
publicat 20 dec 2012 

6. MAMELE LUI CHICO XAVIER (2011) „As Măes de Chico Xavier’” 

Brazilia, publicat 8 nov 2013 

7. YESTERDAY'S CHILDREN (2000) „Copiii de ieri”, publicat 12 
apr 2016 

PREZENTĂRILE FILMELOR 

de Răzvan Petre 


NOSSO LAR (2010) „Căminul Nostru" 

Francisco Cândido (Chico) Xavier a fost cel mai respectat 
medium din Brazilia, o poziţie de mare autoritate morală într-o ţară unde 
circa 32 de milioane de persoane au convingeri spiritiste. A publicat 450 
de cărţi, al căror autor nu s-a recunoscut niciodată a fi, spunând că el 
doar a reprodus ceea ce îi dictau spiritele. Şi-a cedat toate drepturile de 
autor, începând cu prima sa carte. 

în anul 1944 a apărut romanul „Nosso Lar”, cel mai vândut volum 
al său. Este primul dintr-o lungă serie concepută de spiritul Andre 
Luiz. Romanul relatează despre primii ani trăiţi de spiritul dezîncarnat 
al medicului Andre Luiz într-o „colonie spirituală”, un fel de oraş unde se 
strâng spiritele între încarnările succesive, cu scopul de a-şi continua 
lecţiile despre viaţă. 

Autorul se prezintă ca un cercetător al lumii spirituale, traducând 
percepţiile sale într-o formă didactică, mai uşor de înţeles de oameni. 

Descrie în detaliu minunata colonie de ajutor spiritual Nosso Lar 
(Căminul Nostru), creată după concepţiile Spiritelor Superioare, în 
vederea acordării unei asistenţe permanente oamenilor şi spiritelor 
dezîncarnate. 

Poate mai puţin înţeleasă în film este zona inferioară numită 
Umbral, pe care o vom explica prin cuvintele din carte: «Umbral este o 
zonă destinată pentru epuizarea energiei reziduurilor mentale. Sunt 
multe suflete ezitante şi ignorante, nu destul de pervertite pentru a fi 
trimise în colonii de corecţie mai cumplite, dar nici destul de nobile ca 
să fie conduse către planurile elevate.» Umbral poate fi înţeles şi ca 
starea psihică în care spiritele nu reuşesc să se debaraseze de propriile 
proiecţii mentale nefaste sau idei fixe. 

„Nosso Lar” este un film ce ne prezintă în mod accesibil şi simbolic o 
realitate suprafizică, pe care, posibil, o vom întâlni după moarte. Este 
unul dintre puţinele pelicule ce descriu întâmplările unui suflet plecat în 
lumea de apoi, strădaniile sale de a se purifica de gunoiul mental 
acumulat în viaţa de om, munca sa continuă de a deveni folositor 
Universului. Filmul ne prezintă, simplu şi clar, fundamentele mesajului 
spiritist şi ne aduce în inimi un mesaj de optimism şi speranţă. Merită a fi 
revăzut de mai multe ori! 

11 februarie 2011 


CHICO XA VIER (2010) 

Film biografic despre celebrul medium Chico Xavier, care a 
contribuit mult la dezvoltarea spiritismului creştin în Brazilia, atât moral, 
cât şi material. El închidea ochii şi punea pe hârtie poeme, articole şi 
mesaje - aşa zisa scriere sub dictare spiritistă, denumită şi „psihografie”. 
(Psihografia poate fi inspirată, semi-conştientă şi mecanică, după gradul 
de conştienţă al mediumului pe parcursul scrierii spiritiste. Pentru detalii 
citiţi „Cartea Mediumilor”, de Allan Kardec.) Cărţile lui Chico au consolat 
numeroşi oameni, au răspândit pacea, au stimulat filantropia creştină, 
având o imensă influenţă benefică asupra poporului brazilian. Pentru 
admiratorii săi fervenţi, a fost un sfânt. Pentru increduli, un personaj 
curios ce îi punea pe gânduri. 

Mai mult decât traseul unei vieţi particulare, pelicula ne prezintă 
câteva experienţe tipice trăite de un medium modern. Regăsim aici 
câteva teme universale, ingenios puse în contrapunct de regizor, cum ar 
fi: - credinţa respectuoasă, în opoziţie cu scepticismul vanitos; - 
încercările de a demasca „plagiatul şi escrocheria” de către ignoranţi într- 

ale spiritualităţii; - slăbiciunile omeneşti ale mediumului, în opoziţie cu 
marile adevăruri spirituale pe care el le transmite semenilor; - 
intoleranţa Bisericii, ca instituţie umană, în opoziţie cu sprijinirea ei de 
munca mediumului, ca instituţie spirituală; - puritatea viziunii spiritelor, 
în opoziţie cu cinismul şi pragmatismul societăţii contemporane; - 
suferinţele specifice mediumnităţii, în opoziţie cu lipsa unei recompense 
financiare juste, pe măsura efortului depus; - atacurile forţelor adverse 
invizibile, sub forme neaşteptate: violenţe, calomnii, trădări, boli, 
pierderi, energii negative etc. 

Filmul este rafinat, plin de învăţăminte, de mare folos celor 
interesaţi de domeniul spiritual şi paranormal. 

2011 

FILMUL SPIRITELOR (2011) - „O filme dos espiritos" 

Această producţie braziliană tratează problemele complexe ale 
psihicului uman prin prisma înţelepciunii spiritiste. Aceasta doctrină este 
cel mai natural mod de a privi viaţa şi moartea, fără ostentaţie religioasă 
şi fără disperare atee. Filmul tratează subiecte delicate precum sănătatea 
psihică, depresia, tendinţele de sinucidere, boala grea şi moartea celor 
dragi, justiţia divină, existenţa vieţii după moarte şi comunicarea cu 
spiritele. Spiritismul nu este ceva exotic şi spectaculos. El face parte din 
viaţa noastră cotidiană atunci când primim inspiraţii pozitive şi un 
suport moral de a depăşi obstacolele. Spiritiştii brazilieni sponsorizează 
acţiuni umanitare concrete, cum sunt căminele pentru persoanele cu 
handicap „Andre Luiz”. 

Sunt prezentate personaje inexistente în filmografia românească - 
spiritistul dedicat (psihiatrul Levy) sau mediumul clarvăzător (şeful de 
pompe funebre) -, oameni des întâlniţi şi respectaţi în Brazilia... 
„FILMUL SPIRITELOR” parafrazează celebra carte de bază a doctrinei 
spiritiste - „CARTEA SPIRITELOR”, de Allan Kardec. El surprinde 
esenţa ei, nu este o peliculă didactică, ci vorbeşte inimii, cu exemple de 
viaţă, despre iubire, pierdere, înţelegere între oameni, faptele de bine, 
urmărind transformarea interioară a unui tânăr care ia contact cu 
înţelepciunea spiritistă. El află că vicisitudinile vieţii sunt, de multe ori, 
urmările karmice ale unor fapte reprobabile, necunoscute sau de mult 
uitate. înţelegem mai bine ceea ce trăim pe propria piele, iar fericirea 
este rezultatul construirii binelui în propria persoană, în fiecare zi. Să ne 
bucurăm deci de momentele frumoase şi să învăţăm din clipele grele! 

5 ianuarie 2012 

MANIKA, O VIAŢĂ MAI TÂRZIU (1988) 

„Manika\, une vie plus tard" 

Pentru cei care nu cred în reîncarnare, această dramatizare le va 
trezi, poate, unele reflecţii profunde. Filmul relatează, intr-un mod 
romanţat, cazul real al unei fete, Shanti Devi, născută în India în 1926. 
De la vârsta de 4 ani, ea a început să îşi amintească, cu multe detalii, 
viaţa sa anterioară, când fusese soţia unui brahmin din Nepal şi murise 
cu un an înainte să se nască Shanti. 

în film, Manika trăieşte intr-un sat de pescari săraci din India, 
povestindu-şi viaţa sa anterioară plină de bogăţii, dar nimeni nu o crede. 
Până la urmă, părintele Daniel merge cu ea într-o călătorie în 
îndepărtatul Nepal. Acolo Manika îşi aminteşte trecutul, iar pentru preot 
este un prilej de a-şi împrospăta credinţa într-o formă nouă. 

23 ianuarie 2012 

ŞI VIAŢA CONTINUĂ (2012) „Ea vida continua" 

După filmul spiritist de succes „Nosso Lar”, brazilienii ecranizează o 
altă carte scrisă de mediumul Chico Xavier şi dictată de spiritul Andre 
Luiz. „ŞI VIAŢA CONTINUĂ” analizează încrengătura de legături 
karmice, afecte puternice şi fapte imorale în care sunt prinşi membrii a 
două familii. Personajele principale sunt Evelina şi Ernesto, răpuşi 
aproape simultan de aceeaşi boală necruţătoare. Se regăsesc în lumea 
spiritelor, unde se familiarizează cu noile realităţi subtile, îşi reconsideră 
viaţa petrecută în trup uman şi înţeleg complexitatea relaţiilor karmice 
dintre rudele şi prietenii rămaşi în lumea celor vii. Cele două spirite 
încearcă să-i ajute pe cei dragi cu sfaturi binevoitoare şi învaţă să-şi 
învingă pornirile sentimentale nepotrivite, preluate din viaţa lor terestră 
abia încheiată. în final, înţelepciunea divină decide închiderea conturilor 
karmice intr-un mod surprinzător: uciderea şi ura sunt compensate prin 
naştere şi iubire de prunci. 

Un amendament la doctrina spiritistă: odată ce spiritul îşi recapătă 
amintirea vieţilor anterioare, el nu se va mai identifica exclusiv cu 
personajul ultimei vieţi abia încheiate, ci îşi va redobândi personalitatea 
universală. Deci spiritul nu este chiar aceeaşi persoană cu omul! 

Personajele sunt inspirate din realitate. Merită să medităm la 
adevărurile spirituale desprinse din film şi să ne autoexaminăm 
gândurile şi comportamentul pentru a evita greşelile comise de eroii 

peliculei. Ideea principală este că viaţa continuă şi după moarte, plină de 
entuziasm, speranţe, dar şi eforturi, realizări, în toate planurile Vieţii 
Cosmice, urmând Legile lui Dumnezeu, dintre care cea mai dură este 
Legea Karmei (a cauzei şi efectului). 

20 decembrie 2012 

MAMELE LUI CHICO XAVIER (2011) 

„As Măes de Chico Xavier" 

„Mamele lui Chico Xavier” (2011) este un film brazilian bazat pe 
fapte reale dramatice din viaţa a trei femei şi mame. 

Pictoriţa Ruth are un fiu ce se confruntă cu drogurile. Elisa 
compensează absenţa soţului dedicându-se integral creşterii fiului lor, 
Teo. Tănâra profesoară Lara trece printr-o dilemă legată de o sarcină 
neplanificată. Ele trăiesc experienţe puternice şi diferite, dar toate găsesc 
mângâiere şi speranţă alături de mediumul Chico Xavier. 

8 noiembrie 2013 

YESTERDAY'S CHILDREN (2000) „Copiii de ieri" 

Unul dintre cele mai bune filme ale actriţei Jane Seymour, o muzică 
minunată în stil gaelic, peisaje frumoase, un scenariu excelent, după 
cartea autobiografică a lui Jenny Cockell. 

Filmul se referă la reîncarnarea spiritului lui Mary, decedată în anii 
1930 în Irlanda, în actuala Jenny din America. Ea intră spontan în 
transă, desenează locurile dintr-un orăşel irlandez, iar un hipoterapeut o 
convinge că nu e vorba de vise, ci de „amintiri”. Ele o bântuie cu un scop, 
cel de a rezolva ceea ce Mary, antecesoarea, lăsase neîncheiat. Făcând 
cercetări asidue şi trecând peste pistele false, în cele din urmă Jenny 
reuneşte familia destrămată a lui Mary, aducând bucuria în inimile lor şi 
ale noastre. 

Chiar şi cine nu crede în reîncarnare va dori să o facă urmărind 
această poveste emoţionantă până la lacrimi, credibilă (deşi din 
domeniul paranormalului) şi care ne înalţă în alte sfere de gândire şi 
simţire. 

12 aprilie 2016 

b) Prezentări la alte filme artistice 

1. PRECUM ÎN CER (2004) - „As it is in Heaven” 4 nov2011 

2. GROUNDHOG 04/(1993) „Ziua marmotei” 25 aug 2012 

3. LUPTĂTORUL PAŞNIC (2006) - „Peceful Warriof 5 dec 2012 

4. PREOTUL (2009) -„Pop” anul2014 

5. UNDEVA, CÂNDVA (1980) - „Somewhere in Time” 9 nov 2015 

6. WIT (2001) - „Prezenţă de spirit” 24 apr 2016 


PREZENTĂRILE FILMELOR 

de Răzvan Petre 

PRECUM ÎN CER (2004) 

Să som i himmelen (As it is in Heaven) 

Un muzician celebru renunţă la carieră, din motive de sănătate, 
retragându-se în satul copilăriei sale, departe, în nordul Suediei. Acolo 
încearcă să redescopere bucuria lucrurilor simple, pe care le uitase. 
Drumul său se întretaie cu dorinţa intensă a câtorva localnici de a se 
perfecţiona în arta cântului. întâlnirea lor este o provocare pentru toţi, 
atât pentru perfecţionistul în căutarea simplităţii, cât şi pentru oamenii 
simpli în căutarea elevării spirituale. Pe măsură ce geniul prometeic al 
marelui muzician le deschide sufletul, oamenii încep să se descopere şi 
să-şi facă ordine în viaţă, în timp ce sensibilul căutător al absolutului 
începe să îi înţeleagă şi să îi IUBEASCă. 

Personajele sunt bine alese şi reflectă - în scene concentrate, 
semnificative, condimentate pe alocuri cu umor scandinav - un întreg 
univers al psihologiei şi problemelor umane. Până la urmă, pasiunea 
pentru muzică şi dorinţa de înălţare se dovedeşte mai puternică decât 
obstacolele ce se ivesc, deloc puţine. 


4 noiembrie 2011 

GROUNDHOG DAY (1993) - „Ziua marmotei " 

Un meteorolog este trimis pe teren pentru un reportaj despre o 
marmotă care prevede vremea (traducătorul român a ales titlul „Ziua 
cârtiţei”, poate pentru că marmota era un animal necunoscut în ţara 
noastră). Trezindu-se a doua zi, observă cu stupoare că oamenii pe care îi 
întâlneşte spun exact aceleaşi replici şi fac exact aceleaşi lucruri ca şi cu o 
zi înainte. El este blocat în ziua respectivă, într-o buclă temporală ce se 
repetă tot mereu. La început, se foloseşte de acest avantaj, ştiind ce avea 
să se întâmple, pentru ca mai apoi să se creadă blestemat a-şi petrece 
toata viaţa în acelaşi loc. în final, devine un executant perfect al tuturor 
acţiunilor, fiindcă le repetase de atâtea ori, în cele mai diverse variante. 

Aparent, o comedie excelentă, pe care o poţi revedea fără să te 
plictiseşti. Dar filmul are mai multe nivele de înţelegere. De exemplu, ne 
vorbeşte despre rutină sau despre lecţiile pe care refuzăm să le învăţăm 
de la viaţă şi de aceea le repetăm. Poate fi privit şi ca o metaforă 
spirituală foarte expresivă, dacă înlocuim zilele din film cu vieţile pe care 
le-am trăit prin reîncarnare. în fiecare viaţă am învăţat lucruri noi şi ne¬ 
am perfecţionat abilitatea de a trăi frumos şi intuitiv. La fel ca şi eroul 
acestui film minunat. Ieşirea din bucla temporală semnifică eliberarea de 
obligaţia reîncarnării intr-un corp uman... 


25 august 2012 

LUPTĂTORUL PAŞNIC (2006) - „Peaceful Warrior” 

Un izvor de înţelepciune şi profunzime, , Peaceful Warrior ” este 
un omagiu adus puterii spiritului uman de a trece peste limitele impuse 
de forţa destinului şi de a construi lucruri semnificative în viaţă. 
Ecranizarea cărţii „Calea luptătorului paşnic” de Dan Millman, este un 
film-metaforă. El povesteşte despre un gimnast talentat care suferă un 
accident, dar se ambiţionează să revină în arena sportivă, folosindu-şi 
puterea minţii pentru a realiza acest adevărat miracol. De fapt, filmul ne 
vorbeşte despre noi înşine, fiecare spectator! Noi suntem - sau ar trebui 
să fim - luptătorul paşnic, cel care se luptă cu limitele şi nefericirea 
propriului ego. 

Eroul nostru se întâlneşte cu un maestru spiritual care încearcă să îl 
înveţe regulile înţelepciunii, deseori contrare stilului de viaţă „normal”. 
Acest maestru pare coborât din legendele Orientului îndepărtat, 
întruchipând o perfecţiune mascată de multă modestie. Dialogurile 
dintre ei pot fi considerate discuţii între mintea comună, limitată şi 

Mintea iluminată, vizionară. Antrenamentul luptătorului paşnic, descris 
de Dan Millman, parcă este scos din „Manualul Războinicului Luminii”, 
de Paulo Coelho, sau din învăţăturile lui Eckhart Toile. 

La un moment dat, ego-ul lui Dan se revoltă împotriva maestrului 
neînţeles. Dar refuzând înţelepciunea, discipolul decade la nivelul gregar, 
supus propriei karme şi neputinţe. Accidentul de motocicletă este 
urmarea aproape firească la răzvrătirea sa absurdă. Abia când toate 
planurile sale se risipesc în vânt, Dan începe să simtă dorinţa fierbinte 
pentru gândirea profundă. Este memorabilă secvenţa din film când el se 
desparte de vechiul Dan, simbolizând eliberarea de trecut şi ego. 

în final, după ce discipolul a asimilat toată înţelepciunea, maestrul 
exterior dispare, nemaifiind necesar. Ştiinţa iniţiatică a fost deja primită 
de Conştiinţa adeptului. Ea este vocea interioară a fiecăruia dintre noi, 
care ne conduce pe drumul către împlinirea misiunii noastre personale 
pe acest pământ. Ar fi ideal să o auzim cu toţii cât mai des, cât mai clar şi 
să îi urmăm indicaţiile spirituale, spre binele şi armonia generală. 

5 decembrie 2012 


PREOTUL (2009)-„Pop" 

Filmul „Preotul” i-a adus regizorului Vladimir Hotinenko câteva 
premii naţionale şi un omagiu din partea Bisericii Ruse. Bazat pe o 
poveste reală din timpul celui de-al Doilea Război Mondial, relatează 
eforturile unui preot de a menţine pacea sufletească a enoriaşilor săi 
dintr-un sat leton, pe timpul ocupaţiei naziste. Misiunea sa este de a 
supravieţui, a salva civilii şi a păstra vie credinţa oamenilor. Dar el este 
doar un simplu om, contemplativ şi sensibil. 

Cum să-ţi menţii încrederea în Dumnezeu în mijlocul unei lumi 
conduse de Anticrist? Personajul principal, preotul de ţară Alexandru, se 
strecoară printre ororile Războiului şi ale Bolşevismului, păstrându-şi 
nealterat crezul creştin în nobleţea inimii, lăsându-i pe cei puternici să-şi 
dispute puterea vremelnică. Poate că, parafrazând personajul, vremurile 
rele sunt „tocila” cu care ne ascuţim angajamentul pentru Bine. în acest 
sens, mesajul filmului este valabil şi pentru timpurile care se profilează la 
orizont. 


2014 

UNDEVA , CÂNDVA (1980) - „Somewhere in Time " 

O poveste de iubire imposibilă, după un scenariu fantastic - un film 
minunat, de nota 10+ ! Actorii, peisajele, costumele, muzica, toate ne 
ating la suflet şi ne transformă în persoane mai bune, mai calde, mai 
iubitoare. Este o peliculă de referinţă care trebuie văzută şi revăzută! 

Un autor de piese de teatru este marcat de întâmplări şi coincidenţe 
stranii. Foloseşte autohipnoza pentru a călători în timp şi a se întâlni cu 
actriţa al cărei portret îl fascinează. întâlnirea fatidică are loc, dar 
povestea de dragoste frumoasă şi pură este interzisă de cerbicia 
impresarului, care, de fapt, voia doar să o protejeze de şocul pe care ea 
urma să-l sufere şi despre care acesta avusese o premoniţie. 

Deşi filmul se bazează pe ipoteza neverosimilă a călătoriei fizice în 
timp, aceasta este doar un pretext pentru a pune în scenă emoţia 
extraordinară a întâlnirii a două suflete-pereche. Suntem atenţionaţi 
despre misterul care pluteşte permanent deasupra banalităţii şi care 
poate oricând coborî în viaţa cotidiană. 

Marea iubire - întâlnirea cu sufletul-pereche 

Ce sunt sufletele-pereche? La un anumit moment al evoluţiei lor 
cosmice, un spirit masculin şi altul feminin care şi-au format o 
personalitate foarte asemănătoare sunt legate energetic între ele, printr- 
un soi de legământ frăţesc, pentru a se ajuta reciproc de-a lungul lanţului 
reîncarnărilor. 

Lumea spiritelor este foarte bine structurată în planuri şi subplanuri 
energetice, pe baza rezonanţei vibraţiei lor. Cu cât spiritele sunt mai 
asemănătoare ca vibraţie, cu atât se simt mai bine împreună. Fenomenul 
este dus la extrem în cazul spiritelor-surori, care sunt aproape identice. 
Din momentul înfrăţirii, ele primesc un ajutor care le uşurează şi le 
grăbeşte evoluţia spre perfecţiune. 

Niciodată cele două spirite-surori (sau suflete-pereche) nu se 
încarnează împreună, ci unul rămâne de strajă în planul astral, cu titlul 
de „înger păzitor”. De aceea se spune că marile iubiri nu se pot împlini 
decât după moarte... Rareori apar derogări de la această regulă, căci 
sufletul-pereche oglindeşte perfect nu numai calităţile, ci şi defectele 
proprii, care devin prea greu de suportat pentru amândoi, iar totodată 
despărţirea este nedorită de niciunul. 

Dar atunci, cum ne putem întâlni sufletul-pereche? Una din 
posibilităţi este VISUL. Câteodată avem vise minunate, ca urmare a 
întâlnirii în planul astral cu fratele/sora spirituală. Revenim în stare de 
veghe cu inima plină de iubire, ca atunci când suntem îndrăgostiţi lulea. 

Alta posibilitate este o MARE IUBIRE PĂMÂNTEASCĂ, când am 
putea crede că ne-am întâlnit sufletul-pereche. Din păcate, se întâmplă 
nu rareori ca sentimentul minunat de îndrăgostire (fluturi în stomac, 
pieptul plin de energie, fericire permanentă etc) să se stingă după o 
perioadă mai mică sau mai mare. Cei doi constată într-o zi că nu se mai 
iubesc şi că acum trebuie să tragă la o căruţă cam grea. 

Unde s-a dus marea iubire şi cum a apărut ea? Se pare că bieţii 
muritori au fost conduşi de forţe invizibile să se unească, iar apoi au fost 
lăsaţi singuri, să se pună de acord prin propriile puteri. 

Simţim că ne îndrăgostim atunci când spiritul-frate se aşază 
în aura partenerului nostru fizic. Acesta din urmă ne atrage 
irezistibil, printr-un magnetism spiritual. Deci în fenomenul îndrăgostirii 
pure sunt implicate patru entităţi: cei doi muritori şi spiritele lor surori. 
Când spiritele-surori pleacă de lângă parteneri, în urma iubirii 
copleşitoare poate rămâne doar atracţia fizică, rutina, nefericirea sau 
prietenia sinceră... 

9 noiembrie 2015 


WIT (2001) - Prezenţă de spirit 

Piesa de teatru „WIT”, de Margaret Edson, ca şi adaptarea pentru 
televiziune, cu magnifica Emma Thompson, a primit premii 
importante (Pullitzer, Emmy). O realizare artistică perfect echilibrată, 
dramatică fără exagerări, profund emoţională fără sentimentalisme, fără 
clişee. 

Vivian, o eminentă erudită specializată în poetul metafizic John 
Donne (1572-1631), află subit că este în stadiul terminal de cancer, 
începe un tratament agresiv experimental şi îşi petrece ultimele luni de 
viaţă în rezerva unui spital. Are acum suficient timp să-şi înţeleagă 
excesele şi lipsurile, că inteligenţa şi erudiţia sa (ivit) i-au creat o falsă 
superioritate - căci boala, prin degradare şi durere, ne uniformizează pe 
toţi. 

„Sonetul sacru nr.10” al lui John Donne, latimotivul piesei, este o 
reflecţie metafizică asupra morţii, de care Vivian se apropie vertiginos 
C, Moarte, nu fii mândră, chiar dacă unii te numesc puternică şi 
înfiorătoare, căci nu eşti aşa... Moarte, tu vei muri”). Ea cunoştea până 
la virgulă opera marelui poet, dar abia în agonie îşi dă seama că abordase 
subiectul morţii doar abstract, superficial, deci total inutil pentru ea 
personal. Tot aşa de abstract este privită ea însăşi de medici, interesaţi 
mai mult de rezultatele clinice decât de fiinţa umană. 

Similar, mulţi căutători abordează spiritualitatea doar mintal şi 
rămân la suprafaţă. într-o grea încercare a vieţii, li se poate nărui toată 
„credinţa” şi, mai ales, aerele de superioritate. 

Emma Thompson joacă magistral, ţintuindu-ne magnetic în faţa 
ecranului până la sfârşit. Solilocviile sale sunt presărate deseori de un 
umor subtil, poate ca o armură intelectuală contra grozăviei în 
desfăşurare. Personajul interpretat de geniala actriţă foloseşte cuvintele 
limbii engleze într-un mod inventiv, haios (ivit). 

Filmul este o cronică dură a unei tragedii anunţate, abordată realist, 
frust, fără muzică de fundal (excepţie, câteva pasaje din simfonia a 3-a de 
Gorecki). „Curajoşii” care îl vor urmări vor avea însă o experienţă 
nepreţuită şi neuitată. Se vor maturiza subit, ca şi Vivian. Iminenţa 
morţii se adresează întotdeauna altora, niciodată „mie”, iar să fii pus în 
aceeaşi cameră cu cineva căreia i se întâmplă imposibilul şi îţi vorbeşte 
personal, este un lucru devastator pentru ego. E mai „horror” decât orice 
film, fiindcă e real şi se întâmplă mereu. 

„WIT” (prezenţă de spirit) - O dramă care te va face să te simţi mai 
viu, mulţumind pentru fiecare zi în care te trezeşti sănătos. 

24 aprilie 2016 

c) Prezentări la videoclipuri şi emisiuni 
traduse şi subtitrate de Răzvan Petre 

1. încorporarea unui spirit în mediumul Divaldo Franco (trad. 
2011 ) 

2. Chico Xavier şi „Evanghelia acasă”, cu Divaldo Franco (trad. 

2013) 

3. Despre mediumnitate, cu Divaldo Franco (trad. 2013) 

4. Despre obsedarea de către un spirit, cu Divaldo Franco (trad. 

2014) 

5. Opt Hamleţi şi un Prinţ (scenetă umoristică BBC, trad. 2016) © 


PREZENTĂRILE VIDEOCLIPURILOR 

de Răzvan Petre 

încorporarea unui spirit intr-un medium vorbitor 

Divaldo Franco este un vestit medium contemporan, filantrop, 
ilustru conferenţiar şi pedagog spiritist, foarte respectat în ţară şi peste 
hotarele Braziliei. Modul în care el redă mesajele spiritiste a fost denumit 
„psihofonie” în limba portugheză, adică vorbire mediumnică (prin 
analogie cu scrierea mediumnică, care se numeşte şi “psihografie”). în 
clasificarea spiritistă, acesta este un “medium vorbitor”. Divaldo 
manifestă, încă din tinereţe, şi alte calităţi mediumnice. 

Cel de-al treilea Congres Spiritist Brazilian a avut loc între 18 şi 20 
aprilie 2010, omagiind centenarul naşterii celebrului „medium scriitor” 
Chico Xavier. în acest videoclip, observăm cu surprindere cum, în timpul 
unui discurs ţinut de Divaldo Franco despre cel sărbătorit, un spirit se 
încorporează, pe neaşteptate, în corpul oratorului. Dintr-o dată, 
mediumul Divaldo îşi schimbă tonul, mimica, chiar şi mesajul, iar în final 
spiritul se autentifică ca fiind cel al marelui precursor spiritist Bezerra de 
Menezes, faimos în secolul 19 prin discursurile sale sensibile şi pline de 
patos. 

Bezerra de Menezes a fost un medic, politician şi mare orator care a 
trăit în a doua parte a secolului 19. Era supranumit „medicul săracilor” şi 
considerat a fi un fel de Allan Kardec al Braziliei, datorită importanţei 
muncii sale de a răspândi învăţăturile spiritiste în marea ţară sud- 
americană. 

1 aprilie 2011 

CHICO XA VIER ŞI„EVANGHELIA ACASĂ" 

O întâmplare de neuitat din viaţa de medium a lui Chico Xavier, 
povestită de Divaldo Franco. „Iertarea păcatelor” şi „legea cauzei şi 
efectului” aplicate. 

3 octombrie 2013 


Despre MEDIUMNITATE, cu DIVALDO FRANCO 

Din seria de emisiuni de la TV Mundo Maior „Conversaţii cu Divaldo 
Franco” v-o prezentăm aici pe cea în care renumitul medium şi orator 
spiritist vorbeşte despre propriile sale capacităţi mediumnice, cu totul 
remarcabile. Mediumnitatea este un subiect important pentru oricine 
studiază practica spiritismului, fiind chiar fundamentul acesteia. 

2 noiembrie 2013 

Despre OBSEDAREA SPIRITUALĂ , cu DIVALDO FRANCO 

Din seria de emisiuni de la TV Mundo Maior „Conversaţii cu Divaldo 
Franco”... 

Ceea ce în ortodoxie se numeşte posedare demonică sau îndrăcire 
poartă denumirea de „obsedare spirituală” în doctrina spiritistă. 
Metodele spiritiste braziliene de exorcizare, numite „dezobsedare”, sunt 
mai blânde pentru pacient, beneficiind uneori şi de asistenţă psihiatrică 
în spitalele spiritiste din Brazilia. 

5 februarie 2014 


OPTHAMLEŢIŞI UN PRINŢ (2016) 

- scenetă umoristică BBC - 

în acest scheci savuros, o constelaţie de îndrăgiţi actori britanici ne 
demonstrează didactic cum se intonează celebra replică scrisă de 
Shakespeare: ,A fi sau a nu fi, aceasta-i întrebarea ”. Intră în 
scenă, în ordine: Paapa Essiedu (actualul titular al rolului Hamlet la 
Royal Shakespeare Company), Tim Minchin (comediant şi muzician, 
gafeurul serii), Benedict Cumberbatch, Harriet Walter, David Tennant, 
Rory Kinnear, Sir Ian McKellen, Dame Judi Dench - cu toţii nişte iluştri 
actori, dar având păreri diferite. Umorul ţâşneşte din replicile specifice 
genului, dar şi din faptul că actorii îşi joacă propriul rol, iar poantele îl 

ţintesc pe fiecare. Tensiunea şi amuzamentul creşte cu fiecare intrare, iar 
după ultimii veniţi - adevărate legende vii - te întrebi ce somitate a 
teatrului va fi invitată să clarifice dilema. Ei bine, însuşi ASR Prinţul de 
Wales are ultimul cuvânt, devenind şi „prinţul Danemarcei” în seara de 
23 aprilie 2016 - numai la BBC. Prin extravaganta urcare la rampă, 
moştenitorul Coroanei britanice admite public că, în ţara în care se vând 
mai multe bilete la teatru decât la meciurile de fotbal, Casa Regală este 
cea mai aplaudată trupă. 

Anul acesta s-au omagiat 400 de ani de la căderea cortinei peste 
Marele Will. în localitatea sa natală, Stratford-upon-Avon, Royal 
Shakespeare Company (prezidată de Prinţul Charles) a organizat mai 
multe spectacole şi o gală, ce a conţinut şi acest scheci. 

„Lumea-ntreagă e o scenă, iar noi toţi, ai ei actori”, spunea 
Shakespeare. Umorul e un dar divin, iar Dumnezeu este cel mai fin 
umorist. Dacă putem percepe comedia vieţii în care jucăm, atunci 
înseamnă că ne-am apropiat de Marele Regizor. Autoironia este semnul 
că ne putem detaşa de propriul ego - un personaj din pielea căruia ieşim 
cu greu de obicei. Detaşarea este o virtute rară, dar care poate fi deprinsă 
spontan în sala de teatru. Iar comedia este, poate, cel mai potrivit gen 
pentru acest scop. 

29 aprilie 2016 

d) Prezentări la alte documentare şi mărturii-interviuri 

1. Staya Erusa - Găseşte Cartea Cunoaşterii - 2006; (publ. 2013) 

2. Misterele îngerilor-2009; (publ. 2010) 

3. Wings to Freedom - 2010; (publ. 2012) 

4. învăţăturile lui Nisargadatta Maharaj - 1979; (publ. 2012) 

5. Judecata de Apoi şi Isus, Judecătorul - 2012; (publ. 2012) 

6. Realitatea demonilor - 2011; (publ. 2012) 

7. Stai liniştit! - 2006; (publ. 2013) 

8. Efectul Umbrei -2009; (publ. 2012) 

9. Robert Monroe şi experienţele în afara trupului -1992; (publ. 

2013) 

10. Degetul lui Dumnezeu -2007; (publ. 2015) 

11. De la bloc, la iurtă - 2011; (publ. 2011) 

12. Thrive (Prosperitate) -2011; (publ. 2011) 

13. Rodnoe - 2008; (publ. 2012) 

14. Un deceniu de curaj: Povestea Falun Gong - 2010; (publ. 
2013) 

15. Lumina şi întunericul - 2013; (publ. 2014) 

16. Aliaţii Umanităţii. Interviu cu Marshall Vian Summers - 2012; 

(publ. 2014) 

17. David Copperfield -15 ani de magie - 2000; (publ. 2014) 


PREZENTĂRILE DOCUMENTARELOR 

de Răzvan Petre 

Staya Erusa - GĂSEŞTE CARTEA CUNOAŞTERII (2006) 

Acest film face o sinteză a cunoaşterii la care a ajuns omenirea şi ne 
conduce spre un mod de gândire superior. La realizarea sa au contribuit 
savanţi, autori de best-sellers şi persoane dotate cu abilităţi paranormale. 

Aflăm la început povestea lui Uri Geller, cunoscut lumii întregi prin 
demonstraţiile de telepatie şi psihokinezie din anii 'yo, unul dintre 
luptătorii împotriva filosofiei materialiste. Alături de el apare Harry 
Beckers, un clarvăzător şi explorator astral, specializat în vindecarea 
bolilor psihice prin metode spirituale. Cei doi au în comun faptul că sunt 
ghidaţi de sfere de lumină (Entităţi). De mulţi ani, Uri aştepta să 
primească de la Entitatea sa ghid „Cartea Cunoaşterii”, iar acest film 
chiar asta ne aduce tuturor: o cunoaştere lărgită asupra universului, 

noţiuni didactice şi neînregimentate religios despre ce este conştiinţa, 
procesul morţii, reîncarnarea. 

Aceste noţiuni vechi de când lumea au fost redescoperite în epoca 
modernă prin dovezi noi şi metode ştiinţifice de necombătut. Un mic 
exemplu: medicii au observat că beneficiarul unui transplant împrumută 
din personalitatea donatorului de organ. Aceasta înseamnă, printre 
altele, că psihicul omului nu se rezumă la creier şi că este legat de alte 
dimensiuni ascunse. 

Totuşi, inerţia mentală a umanităţii a împiedicat până de curând - şi 
încă mai frânează - punerea acestor cunoştinţe la îndemâna tuturor. 
Legile fizicii cuantice au fost descoperite prin anii '30, dar a trebuit să 
treacă decenii întregi pentru ca lumea ştiinţifică să accepte noua teorie 
despre conştiinţă cu aplicabilitate şi în filosofie. „Ştiinţa avansează de la 
o înmormântare la alta”, afirma Max Planck. Cu alte cuvinte, deşi sună 
cinic, e nevoie ca savanţii obtuzi să dispară fizic, pentru ca cei cu idei 
creatoare să poată fi auziţi şi urmaţi. Oamenii de ştiinţă care gândesc 
după vechea paradigmă* nu au capacitatea de a vedea evidenţele, ba 
chiar le resping violent. Noua paradigmă acceptă teoria despre 
imaterialitatea conştiinţei, unitatea universului, puterea gândurilor etc. 
Se pregăteşte o schimbare generală a opticii, pentru a pune aceste noţiuni 
revoluţionare, în mod oficial, la baza tuturor disciplinelor. 

* Paradigma = mod de organizare mentală a cunoştinţelor despre 
lume şi viaţă; model filosofic lărgit. Paradigma are instinct de conservare 
şi este exclusivistă: vechea paradigmă respinge automat noua 
paradigmă „rivală”. 

9 mai 2013 

MISTERELE ÎNGERILOR (Opening to Angels, 1994) 

Acest film vrea să ne convingă de faptul că îngerii există cu adevărat. 
Ei sunt fiinţe invizibile care se îngrijesc de viaţa oamenilor şi a naturii. 
Intrând în comuniune cu ei, devenim mai buni şi mai responsabili, mai 
optimişti şi mai creativi. Sunt prezentate opiniile unor persoane care s-au 
ocupat de studierea angelologiei, scriitori sau ghizi spirituali, precum şi 
una dintre fondatoarele Comunităţii Findhorn. Această comunitate s-a 
dezvoltat cu ajutorul şi sub inspiraţia îngerilor şi a Spiritelor Naturii. 

îngerii au fost cu noi de la începutul Creaţiei. Toate religiile majore 
vorbesc despre existenţa lor. Deşi sunt discreţi ca prezenţă, ei ne aduc 
mesaje de lumină şi iubire, de inspiraţie şi speranţă, de avertizare şi de 
vindecare. Vom descoperi în film cum putem să intrăm în legătură cu 

tărâmurile angelice şi să cooperăm cu energiile lor iubitoare şi 
armonioase, pentru a aduce mai multă bucurie şi pace în vieţile tuturor. 

2010 


WINGS TO FREEDOM (2010) „Aripi către libertate" 

Maestrul Yogiraj Gurunath Siddhanath din tradiţia yoghină Nath a 
iniţiat zeci de mii de adepţi în ştiinţa Realizării de Sine numită Kriya- 
Yoga. Predă învăţăturile sale în întreaga lume, dăruind iubire şi lumină 
tuturor. 

Călătorind prin munţii Himalaya, între vârfuri înzăpezite şi peşteri 
misterioase, de-a lungul unor râuri graţioase şi sub ceruri luminoase, 
Maestrul Yogiraj ne împărtăşeşte călătoria interioară a yoghinul de-a 
lungul şirei spinării şi creierului, prin meditaţie, către Conştiinţa 
Cosmică. Ne explică ştiinţific evoluţia sufletului către diverse stări de 
samadhi şi cum practica Kundalini Kriya Yoga o grăbeşte. 

Acest documentar artistic ne înfăţişează un yoghin care traversează 
Himalaya cu singurul scop de a se uni cu Dumnezeu. Să urmărim paşii 
săi prin junglă, temple, ashram-uri şi locuri ascunse din India, în timp ce 
se apropie de întâlnirea iluminatoare cu Maestrul Divin Shiva-Goraksha- 
BABAJI, Cristosul yoghinilor, în a cărui prezenţă fiinţa lui a fost 
transformată complet. Yogiraj avea 23 de ani atunci când a făcut această 
călătorie spre marile înălţimi ale masivului Himalaya, în anul 1967. De la 
apariţia, acum 60 de ani, a „Autobiografiei unui yoghin”, de 
Paramahamsa Yogananda, niciun alt Maestru nu a mai readus lumii 
mesajul lui Mahavatar BABAJI pentru noul mileniu. 

Filmul este o sărbătoare a ochilor şi intelectului, o înnobilare 
sufletească şi o binecuvântare, iar Yogiraj ne transmite energie 
vindecătoare prin vibraţiile vocii şi imaginii sale, ridicându-ne pe un 
nivel superior de conştiinţă doar privind acest video. 

19 iulie 2012 

ÎNVĂŢĂTURILE LUI NISARGADATTA MAHARAJ 

O excelentă explicare a dificilei filosofii spirituale Advaita Vedanta 
(non-dualismul), de către un discipol al guru-lui Nisargadatta Maharaj. 
Stephen Swolinski sintetizează învăţătura Maestrului său în câteva idei- 
forţă (1979). Este remarcabil cât de intuitiv lămureşte, pe înţelesul 
occidentalului materialist, noţiunea de „Vid metafizic”. 


RĂZVAN-ALEXANDRU PETRE - Contribuţii la cultura spirituală 


pag. 56 




Credem însă că exagerează cu simplificările, aliniindu-se paradigmei 
neuroştiinţelor, vorbind despre producerea conştiinţei de sine exclusiv 
prin chimia creierului. E adevărat că sentimentul fiinţării apare în 
biologie ca un EGO cerebral („eu sunt”), dar el se trage din starea pură a 
SPIRITULUI („EU sunt”), care este independent de umorile creierului! 

Spre finalul prelegerii sale, autorul diferenţiază clar viaţa spirituală 
formală (care este tot un joc al Iluziei cosmice) de spiritualitatea cea mai 
profundă (care elimină Iluzia şi dualismul Eu <-> restul Creaţiei ). 

14 septembrie 2012 

JUDECATA DE APOI ŞI ISUS, JUDECĂTORUL (2012) 

Cristina Petriş a fost răpită în duh timp de o oră şi jumătate (moarte 
clinică atestată ulterior), văzând măreţia lumii spirituale şi pe 
Mântuitorul Isus conducând Judecata sufletelor. 

Lia Rusu a văzut într-o viziune Judecata de Apoi şi pe Mântuitorul 
judecând sufletele după meritele din timpul vieţii. 

Niciuna dintre ele nu ar fi vrut să se mai întoarcă în trup, gândindu- 
se la câte păcate vor mai face, din cauza neputinţei omului de a se purta 
fără greşeală. 

Este de reţinut şi descrierea „iadului”, care ar fi „ruperea completă 
de Dumnezeu”. Pe Pământ, toţi oamenii se află sub Graţia lui Dumnezeu, 
nimeni nefiind condamnat definitiv, ci având oricând ocazia de 
îndreptare, chiar şi pe patul de moarte. însă odată ce ai murit, se trage 
linie, iar dacă ai respins sistematic, satanic, îndemnurile către Bine, 
Frumos, Adevăr, care există pretutindeni, te poţi aştepta să ai parte de 
suferinţe sufleteşti aparent fără scăpare, numite popular „iadul”. 

Diverşi savanţi studiază astfel de mărturii, iar concluziile lor sunt 
clare: # Aceste experienţe paranormale nu pot fi explicate de ştiinţa 
materialistă. # Sinceritatea autorilor este atestată prin diferenţele dintre 
mărturii, dar care converg totuşi spre o descriere destul de unitară a 
lumii spirituale. # Asemenea trăiri nu pot fi puse pe seama chimismului 
creierului, ci oglindesc fidel o realitate din altă dimensiune. 

în ziua de astăzi, credinţa oarbă într-o dogmă, într-o carte, într-o 
tradiţie sau în preoţi sunt chestiuni depăşite ale trecutului. Omul modern 
îşi bazează crezul pe o ştiinţă spirituală, din care fac parte şi astfel de 
mărturii impresionante şi veridice despre unele evenimente suprafizice. 
Desigur, ele trebuie corelate între ele şi decojite de ideologiile personale, 
pentru a creiona un tablou cât mai exact al lumii spirituale. Abordarea 
ştiinţifică a spiritualităţii încurajează noile revelaţii, pe care le analizează 

cu bun-simţ şi discernământ. Ea acceptă majoritatea normelor morale 
ale religiei, justificându-le pe baza realităţii metafizice mărturisite de 
nenumăraţi semeni de-ai noştri... 

14 octombrie 2012 

REALITATEA DEMONILOR (2011) 

Iată o mărturie incredibilă şi curajoasă a unei foste amante a unor 
satanişti, despre faptele şi puterile acestora. Sataniştii sunt şi ei oameni 
ca noi toţi, dar gândesc şi se comporta ca diavolii. 

Mesajul esenţial al acestei mărturii tulburătoare este că puterea lui 
Dumnezeu este mai mare decât a Satanei. Dar numai invocarea sinceră a 
puterii Divine o poate pune în acţiune. Chiar şi din cea mai neagră stare 
de prostraţie, omul îşi poate reveni printr-un gând trimis spre Lumină... 

7 noiembrie 2012 


STAI LINIŞTIT! (2006) 

în aceasta viaţă agitată, cu pace trecătoare, „să stai liniştit” este un 
important factor care te ţine în contact cu tine însuţi, cu familia ta şi cu 
Dumnezeu. într-o epocă în care multiplele însărcinări au devenit o a 
doua natură, ideea de a „sta liniştit” a devenit aproape de neatins. Totuşi, 
liniştea căpătată prin rugăciune este o practică plină de împliniri 
spirituale care ţi-ar putea schimba viaţa pentru totdeauna. 

Rugăciunea contemplativă este esenţa creştinismului şi un remediu 
pentru relele din această lume frenetică. Documentarul analizează 
importanţa rugăciunii liniştite, meditative, ca o modalitate de a fi cu 
adevărat deschis să primeşti călăuzire de la Dumnezeu. 

Tăcerea e un lucru bun! 

12 martie 2013 


EFECTUL UMBREI (2009) 

„Umbra” există în fiecare dintre noi şi se manifestă în fiecare zi. Ea 
este motivul pentru care ne înfuriem atunci când un prieten apare la 
întâlnire cu zece minute mai târziu, pentru care ţipăm la părinţii sau la 
copiii noştri, chiar dacă aceştia nu au greşit cu nimic, şi pentru care ne 
sabotăm propriul succes în momentele cele mai nepotrivite cu putinţă. 
Filmul face lumină asupra acelor aspecte neplăcute ale fiinţei noastre pe 

care le negăm, dar care ne controlează totuşi viaţa. Nu putem descoperi 
altfel darurile naturii noastre autentice decât prin acceptarea „umbrei” 
noastre. Combinând înţelepciunea mai multor experţi, filmul 
documentar „Efectul umbrei” reprezintă un ghid practic pentru a 
descoperi darurile pe care le ascunde inconştientul nostru, eliberându-ne 
astfel de trecut şi continuându-ne călătoria către desăvârşire. 

Dacă doriţi să aprofundaţi mesajul lui Debbie Ford, autoarea 
documentarului „Efectul Umbrei”, puteţi lectura o altă carte a sa, 
intitulată „Partea întunecată a căutătorilor de lumină”. 

Comentariu 

Să nu înţelegem însă că „umbra” ar avea vreo virtute în sine! Doar 
procesul autocunoaşterii ne poate aduce fericirea. Când „băgăm gunoiul 
sub preş”, atunci rămânem sclavii defectelor noastre. Recunoaşterea 
„umbrei” NU se face în public, fiind un proces foarte intim, NU e un 
prilej de laudă sau de a-i obliga pe ceilalţi să ne accepte greşelile, NU 
înseamnă nici să ne dăm frâu liber pornirilor întunecate, pentru a „scăpa 
de frustrări”. 

Există două alternative de a scăpa de balastul negativităţii: fie 
luptând direct cu păcatele (non-acceptarea), fie înţelegându-le şi 
dizolvându-le prin compasiune. A doua cale, ceva mai subtilă, este 
utilizată în căi spirituale, metode de dezvoltare şi optimizare psihologică, 
dar poate fi urmată şi spontan. Despre ea vorbeşte filmul. în acest caz, 
compasiunea ia forma iertării de sine. Dar cine şi pe cine iartă? Iertarea 
NU înseamnă, în nici un caz, ca omul să fie mulţumit cu greşelile sau 
ciudăţeniile sale, pe care să le reia cu plăcere, amplificându-le chiar, pe 
deplin conştientul 

Omul nu este o fiinţă monolitică, ci formată din fragmente. într-un 
model simplu, cele trei mari diviziuni sunt: Umbra - Ego-ul - Şinele. 
Umbra desemnează mecanismele inconştiente cu influenţă negativă. Ea 
nu are contur, nici permanenţă, putându-se micşora până la dispariţie. 
Ego-ul reprezintă conştiinţa noastră curentă, simţul individualităţii, 
sufletul. Şinele este Conştiinţa superioară, pozitivă, Spiritul etern care ne 
dă viaţă şi puterea de a creşte. întunericul Umbrei se înfruntă cu lumina 
Spiritului, în fiecare clipă, în câmpul conştiinţei obişnuite. IERTAREA 
poate apare când Ego-ul se smereşte şi acceptă că a îngăduit prea mult 
întuneric. Atunci coboară în el o mai mare lumină. Odată cu lumina cea 
mare, sunt şterse cele mai ascunse pete din suflet, uşurându-i suferinţa. 
Aceasta este iertarea de sine cea purificatoare... E posibil ca, prin simpla 
recunoaştere a păcatului, el să-şi piardă puterea pe care o avea asupra 
noastră. 

Deci Iertarea vine dinspre Sine către Ego, prin smerenia celui din 
urmă. Nicidecum ea NU este tolerarea Ego-ului de către Ego (care s-ar 
putea numi autosuficienţă, persistenţă în greşeală, respingerea 
evoluţiei)!!! „Acceptarea umbrei” nu înseamnă să pierzi din vedere 
nevoia de autoperfecţionare, de progres. Este doar o etapă de echilibrare 
sufletească. Poate fi o amânare a luptei cu defectele adânc înrădăcinate, 
pentru a-ţi îndrepta energia spre utilizarea la maximum a altor calităţi şi 
a evolua pe alte paliere ale fiinţei tale multidimensionale. Totuşi, vei 
păstra în vedere că nu vei putea fi cu adevărat fericit decât atunci când 
fiinţa ta va fi aproape completă, perfect echilibrată, fără pete. 

12 decembrie 2012 


ROBERT MONROE şi experienţele în afara trupului 

în acest interviu din 1992, Robert Monroe ne vorbeşte despre cum 
a experimentat el extracorporalitatea (dedublarea astrală). în general, 
descrierile sale corespund cu ceea ce au văzut şi alţi cercetători 
psihonauţi. Dar cuvintele sale descriu intr-un mod original lumea 
spiritelor, iar viziunea sa este reconfortantă şi optimistă. Monroe va 
rămâne în istorie ca un „shaman tehnologic”, institutul care îi poartă 
numele folosind electronica pentru a facilita experienţe ale conştiinţei. 

Sentimentul religios şi conştiinţa spirituală au trei origini, care împart 
oamenii în trei mari categorii: 

1. Experimentarea directă a stărilor modificate de conştiinţă, a 
nemuririi, călătoria personală pe tărâmurile subtile. Sunt cei care ŞTIU. 

2. Ascultarea mărturiilor unor „aleşi ai zeilor”, a celor care au 
pătruns dincolo de simţurile fizice. Sunt cei care îi CRED pe cei care 
ŞTIU. 

3. Adoptarea unei credinţe religioase. Sunt cei care îi CRED pe unii 
care SPUN că alţii ŞTIU. 

Robert Monroe face parte din prima categorie. Putem spune că 
omenirea civilizată se deplasează lent spre poziţiile 2 şi 1, pe măsură ce 
cunoaşterea spirituală devine mai accesibilă, iar experimentarea unor 
stări de conştiinţă neobişnuită poate fi învăţată în diverse şcoli iniţiatice 
ori din surse de informare în masă. 

6 septembrie 2013 

DEGETUL LUI DUMNEZEU (2007) 

Acesta este un documentar realizat de un amator care a filmat 
MIRACOLE REALE invocate de creştini. 

Unul dintre evangheliştii carismatici din film se numeşte Heidi. Ea 
aduce la credinţă mulţimile de sărmani nu prin predici, ci prin miracole 
în serie, în numele lui Cristos. Este demn de reţinut schimbul de replici 
cu un pastor turc, ce-i servea drept translator când Heidi a bătut la uşa 
unei bătrâne bolnave. Heidi i-a propus să o vindece în numele lui Isus. 
Bătrâna a refuzat, rămânând fidelă lui Allah şi Mohammed. Translatorul 
pastor era dezamăgit, spunând că „e spălată pe creier”. însă Heidi l-a 
îndemnat să ajute cu iubire, dezinteresat, lăsând la o parte ideologiile. 
, ; Mâine, văzând că e vindecată, bolnava va veni singură la Domnul 
Isus ”, spunea Heidi. „Să păstrăm Evanghelia simplă, iar esenţa ei este 
iubirea”, mai spunea ea. 

Heidi, Jason, tinerii de la biserica Bethel şi alţi misionari 
mărturisesc: ,f)omnul mi-a spus să merg acolo şi să fac asta”. Evident, 
ei sunt mediumi şi intuitivi, buni telepaţi, unii au şi alte abilităţi 
paranormale. Care este diferenţa dintre ei şi magicieni? 1) Ţinta lor este 
poporul de rând, care nici nu e bogat, nici nu-i poate îmbogăţi. 2) Nu e 
vorba de iluzii temporare, ci de transformări miraculoase definitive, 
manifestări ale Puterii lui Dumnezeu, 3) Scopul lor nu este faima 
personală, ci Gloria lui Dumnezeu. 

Rolul minunilor creştine este trezirea sau întărirea credinţei că 
Dumnezeu este viu, puternic, alături de noi şi şi ne veghează cu o iubire 
inimaginabilă. Trezirea credinţei în suflet nu are alt rost decât ridicarea 
noastră de la stadiul de animal-uman la nivelul superior de Om. 
Dumnezeu nu are nevoie de slava noastră, ci noi avem nevoie de Lumina 
Sa. 

Fiind atât de rare, miracolele nu rezolvă problemele omenirii. Ele 
trebuie reparate de cei care au produs dezastrul: oamenii înşişi. Poate de 
aceea minunile par să nu aleagă „pe cine trebuie” sau par o „joacă” 
gratuită şi chiar plină de umor. Lumea este o imensă scenă, în care 
fiecare fiinţă trebuie să-şi joace rolul cât mai bine şi mai frumos. 
Intervenţiile miraculoase ale Supremului Regizor sunt punctuale, deseori 
discrete, doar în momentele critice, când angrenajul evenimentelor pare 
că s-a înţepenit. Diversitatea miracolelor ţine şi de abilităţile specifice ale 
Spiritelor care le produc (nu orice Spirit are orice fel de putere de acţiune 
în planul fizic). 

Un om cu credinţă puternică într-o Forţă invizibilă care guvernează 
universul nici nu are nevoie de miracole. Ele sunt destinate 

necredincioşilor, aşa cum suntem mulţi dintre noi, ca şi realizatorul 
documentarului de faţă. Dar şi dependenţa de miracole, invocarea lor 
permanentă este nocivă. A trăi un miracol îţi ridică adrenalina, dar nu te 
face mai special. Dumnezeu nu face miracole mai des tocmai ca să nu ne 
abată atenţia de la Cel Mai Mare Miracol: Viaţa însăşi. Să conştientizăm 
deci Cine suntem şi unde ne aflăm în Realitate! 

7 octombrie 2015 


DE LA BLOC, LA IURTĂ 

Reportajul ,Au ales sălbăticia”, prezentat la emisiunea „în 
Premieră” de la Antena 3 TV (2011). 

Au renunţat de bunăvoie la cultură, medicină, hrană consistentă, apă 
curentă. Dlia civo ? Ca să scape de betoane, poluare, aglomeraţie urbană 
şi lipsa de omenie a capitalismului. Un gest de supremă frondă împotriva 
sistemului, acelaşi sistem care i-a făcut bogaţi. Aceşti ruşi curajoşi trăiesc 
deja în viitor, în vremurile de după Apocalipsă, aşa cum şi le închipuie ei. 
Pentru cei obişnuiţi cu confortul civilizaţiei, întoarcerea forţată la natură 
pare destul de tristă. Stilul de viaţă extrem şi controversat al acestor 
oameni educaţi şi informaţi este, totuşi, un semnal de alarmă pentru noi 
toţi. încotro se îndreaptă omenirea? La ce bun toată goana asta nebună 
după realizări materiale iluzorii? Dlia civo ? 

19 aprilie 2011 


THRIVE (2011) „Prosperitate " 

Un documentar neconvenţional care sintetizează, într-o manieră 
lucidă, informată, dar profund optimistă, climatul mondial actual. Este 
un manifest de credinţă pe care autorii, Foster şi Kimberley Gamble, 
după ani de interviuri şi cercetări independente, îl împărăşesc cu noi toţi, 
pentru a pregăti o inevitabilă transformare benefică a societăţii, 
conformă cu impulsul natural spre dezvoltare, înflorire, prosperitate a 
lumii vii (in limba engleză: life thrive ). 

Filmul ne prezintă principii ştiinţifice şi invenţii de avangardă care 
ne pot revoluţiona viaţa, oferindu-ne acces tuturor la energie gratuită, 
precum şi dovezile că inteligenţele extraterestre nu numai că există şi ne 
vizitează, ci chiar folosesc energia vidului. Cine nu ar dori o asemenea 
transformare tehnologică fundamentală, prin care oricine să aibă energie 
la discreţie şi o viaţă îndestulată? Dar aceasta ar însemna să spunem adio 

industriei bazate pe hidrocarburi, adică pierderea unor averi imense de 
către cei foarte bogaţi. Aceşti „iluminaţi de Lucifer” aplică orice metodă, 
oricât de crudă, pentru a nu-şi pierde privilegiile financiare. Oculta 
mondială vizează controlul total al omenirii, sub pretextul binelui celor 
puţini păstraţi în viaţă (aleşi pe criterii de eugenie). Ei invocă în sprijinul 
agresivităţii metodelor lor (inclusiv decimarea populaţiei) perspectiva 
lipsurilor de tot felul (hrană, energie, sănătate etc). 

Acestei politici primitive, tribale, sub-umane, autorii filmului îi 
contrapun perspectiva luminoasă a non-intruziunii în vieţile celorlalţi şi 
respectului acordat potenţialului uman, care poate repara în scurt timp 
toate problemele cu care ne confruntăm ca specie. Nu este o utopie, căci 
s-au adunat deja o mulţime de soluţii tehnice ce mai au nevoie doar de o 
nouă paradigmă socială globală pacifistă pentru a da roade imediate, spre 
salvarea vieţii şi continuarea civilizaţiei noastre. Nu mai putem întreţine 
mecanismul psihologic al fricii, urii, egoismului fără a ne pune în pericol 
însăşi existenţa noastră ca specie! 

30 noiembrie 2011 


RODNOE (2008) 

Moscoviţii fug din marele oraş, sălbatic şi egoist, retrăgându-se în 
mijlocul naturii generoase. Sunt orăşeni educaţi şi cu suficiente mijloace 
financiare, în căutarea unei calităţi mai bune a vieţii decât cea oferită de 
mediul urban. Ei ridică noi vetre săteşti în imensa câmpie rusă, încă 
nelocuită integral (eco-villages). Una din ele este „RODNOE” (în limba 
rusă înseamnă „Leagăn”), subiectul documentarului de faţă. 

Civilizaţia contemporană decade inexorabil din punct de vedere 
moral şi cultural. Vieţuirea în simbioză cu natura ne redă fiorul proaspăt 
al spiritualităţii bazate pe reintegrarea în ciclurile naturale, înţelepciunea 
pământului, agricultura ecologică (permacultura), comunicarea 
telepatică cu plantele şi animalele, convieţuirea frăţească între vecini... 

Totuşi, să fim realişti, doar o mică parte din populaţia urbană poate 
fi găzduită de un teritoriu locuibil limitat! Este o soluţie de vis pentru 
privilegiaţi (care merg lunar la oraş să-şi ridice dobânzile bancare), ca cei 
din acest film... 

5 septembrie 2012 

UN DECENIU DE CURAJ: POVESTEA FALUN GONG (2010) 

Partea 1 - Protestul care a schimbat China: Despre 25 aprilie 1999, 
protestul paşnic care a fost folosit ca pretext pentru a porni genocidul 
împotriva Falun Gong. Partea 2 - Sufletul unei naţiuni: Despre 13 mai, 
ziua Internaţională Falun Dafa. Partea 3 - Biroul 610: Acesta este 
instrumentul principal prin care Partidului Comunist Chinez conduce. 

Noi, cei mai bătrâni, am trăit pe pielea noastră reprimarea ceauşistă 
a practicilor spirituale neortodoxe în anii '80. Teama de a pierde 
monopolul gândirii şi organizării oamenilor este motivul reacţiunii 
totalitariste. Totuşi, inchizitorii religiei materialiste nu îşi dau seama că 
sufletele oamenilor sunt însetate de spiritualitate şi că dorinţa lor va da 
în clocot mai devreme sau mai târziu. Să ne bucurăm, aşadar, că noi, 
românii, putem să cercetăm liberi şi să practicăm orice formă de 
spiritualitate dorim! 

27 noiembrie 2013 

LUMINA ŞI ÎNTUNERICUL (2013) 

în acest documentar BBC în două episoade, profesorul Jim Al- 
Khalili ne prezintă istoria descoperirilor astronomice, care au apărut din 
nedumerirea legitimă a savanţilor, urmată de folosirea inteligenţei 
umane, a matematicii şi tehnologiei pentru a găsi răspunsuri despre 
univers. în partea a doua, luăm act de dilemele cosmologiei actuale şi 
traiectoria noilor descoperiri epocale. Este un domeniu de vârf al 
cunoaşterii umane, care niciodată nu îşi va pierde misterul. 

Idei noi în cosmologie: Materia întunecată (de 4 ori mai multă decât 
materia obişnuită) ţine galaxiile legate prin forţa gravitaţională. Energia 
întunecată (3/4 din ceea ce există în univers) face posibilă expansiunea 
accelerată a Universului (a Spaţiului însuşi). Concluzia cosmologiei 
actuale (destul de pesimistă) este că Universul, extinzându-se, îşi pierde 
sursele de iluminare (stelele), care se distanţează prea mult unele de 
altele. 

Dacă însă nu pierdem din vedere motivul pentru care există 
Universul, atunci totul devine mai clar: Spaţiul se extinde accelerat, din 
dorinţa Creatorului de a crea noi lumi, locuite de fiinţe potrivite lor. 
Universul nu se rarefiază la infinit, ci locurile rămase „goale” se vor 
umple de noi stele şi planete. De unde vor apărea ele? Probabil că din 
materia întunecată... (Acest fapt a fost presupus şi de Albert Einstein şi 

Fred Hoyle, care nu erau de acord cu teoria Big Bang-ului, ci că materia 
se creează în continuu, din nimic.) 

Dar ce este materia întunecată? Este „materie” pentru că are un rol 
în gravitaţie, fără ea galaxiile şi roiurile stelare neputând sta laolaltă, dar 
este „întunecată” pentru că nu poate fi detectată, adică nu emite şi nici nu 
reflectă lumina şi energia electromagnetică. Practic, ea nu 
interacţionează cu materia obişnuită decât intr-un mod neînţeles încă. 
Aceste proprietăţi „magice” ale materiei întunecate o fac să fie similară 
sau chiar identică cu ceea ce esoterismul numeşte energie sau substanţă 
ETERICĂ... 

îg februarie 2014 

ALIAŢII UMANITĂŢII. INTERVIU CU MARSHALL VIAN 

SUMMERS (2012) 

Interviu cu mediumul clarauditiv Marshall Vian Summers despre 
momentul integrării umanităţii într-un univers plin de viaţă inteligentă. 
Summers a primit mesaje telepatice de la inteligenţe invizibile, „Aliaţii 
umanităţii”, care au iniţiat legătura cu el în dorinţa de a clarifica 
adevărata natură a Intervenţiei care are loc în acest moment pe Pământ 
din partea unor rase extraterestre extrem de avansate tehnologic. 

Unele dintre aceste rase extraterestre vor acces la resursele biologice 
ale Pământului, dar în acelaşi timp întâmpină mari riscuri la contactul cu 
natura terestră. De aceea, au nevoie de ajutorul nostru necondiţionat şi 
neinformat. Acesta nu poate fi obţinut de ei prin forţă, ci prin control 
mental, persuasiune şi alte forme de manipulare. 

Mesajele lui M.V. Summers ne duc inevitabil cu gândul la profeţiile 
biblice şi revelaţiile creştine mai recente privind „venirea Anticristului” şi 
supunerea oamenilor de bunăvoie în faţa promisiunilor şi puterii magice 
a acestuia. Chiar dacă aceste informaţii par fanteziste astăzi, s-ar putea 
dovedi vitale mâine. Anticristul va fi, poate, un extraterestru dotat cu 
puteri paranormale uimitoare, care îi va amăgi pe oamenii neinformaţi să 
îşi ofere libertatea şi resursele pentru a sluji planurilor sale ascunse, în 
schimbul unei presupuse rezolvări miraculoase a belelelor globale. 

Cum se vor opune oamenii lucizi acestei invazii sofisticate şi subtile? 
întâi prin cunoaşterea acestor lucruri, apoi prin întărirea puterii mentale 
personale, creşterea înţelepciunii, apropierea de Divinitate şi, 
bineînţeles, prin compasiunea şi cooperarea interumană. 

20 februarie 2014 

DAVID COPPERFIELD -15 ANI DE MAGIE (2000) 

Priviţi, în rezumat, 15 ani de spectacole magice pe tărâmul Iluziei lui 
David Copperfield, unde totul este posibil. în 1994, fosta lui logodnică, 
Claudia Schiffer, pe post de reporter, îi punea întrebări lui David despre 
viaţa şi cariera sa. 

în 1974, la 18 ani, a debutat într-o strălucită carieră, în care a realizat 
numere spectaculoase de magie şi iluzionism. în anul 1986, a creat un 
program ce urmăreşte folosirea prestidigitaţiei ca terapie fizică. A deschis 
Muzeul şi Biblioteca Internaţională de Artă a Prestidigitaţiei în Las 
Vegas, cu scopul păstrării magiei şi a istoricului ei. Este cel mai premiat 
magician al tuturor timpurilor... 

David Copperfield a fost sursă de inspiraţie pentru mulţi tineri 
magicieni talentaţi, care duc mai departe această ştiinţă şi artă 
superioară. Nu vă lăsaţi amăgiţi de luminile strălucitoare sau de 
presupusele efecte video! Un magician adevărat nu păcăleşte pe nimeni, 
ci totul este absolut real!!! Omenirea încă nu dispune de tehnologia 
capabilă de asemenea „trucuri”. Doar iluzioniştii profită de trucuri, dar 
tocmai asta e diferenţa între ei şi magicieni. 

26 martie 2014 

PARTEA A DOUA 


Dialoguri 


FORUM FILOSOFIC 


Internetul este şi locul unde se întâlnesc amatorii de discuţii libere 
pe diverse teme. Pe unul din aceste forumuri am descoperit un titlu ce 
mi-a atras atenţia, „Platon şi nemurirea sufletului”. Email-ul meu a atras 
replicile şi contra-replicile unora dintre abonaţii grupului, care sunt 
reproduse mai jos. Am intervenit la minim pentru eliminarea jargoanelor, 
a englezismelor, a familiarismelor, a redundanţelor, pentru corectarea 
ortografică şi eliminarea pasajelor neesenţiale, plasând replicile în ordine 
logică şi cronologică, pentru o cât mai mare coerenţă a lecturii. 

Mesajele mele care deschid câte un subiect sunt scrise cu litere 
îngroşate, iar replicile, cu litere regulate. Sper că am reuşit să le încheg 
într-un articol interesant şi instructiv. 

Răzvan Petre 


<Răzvan Petro: Nu văd de ce să ne orientăm numai după 
tradiţia culturală orientală (amintită aici de un iubitor al 
gândirii budiste/taoiste) pentru a adăuga un plus de claritate 
conceptului de NEMURIRE, abordat de gânditorii antici greci 
într-un fel, iar de Biserica creştină în alt fel... Nu e cazul nici să 
vorbim despre nemurire dacă suntem convinşi că nu există 
nimic dincolo de limitele minţii noastre umane! Ştim cu toţii 
că în sfera materială nu există nici nemurire, nici 
indestructibilitate. Soluţia logică este să luăm în considerare 
dovezile sau argumentele oferite de realitate, pe care să le 
evaluăm raţional. 

<Anne>: Eu mă îndoiesc că, la ora actuală, dispunem de dovezi 
„oferite de realitate” care să pledeze pro sau contra nemuririi sufletului. 
De ce? Pentru aceea că este foarte bine cunoscută tendinţa omului de a 
găsi explicaţii fanteziste pentru ceea ce nu înţelege, iar noi suntem 
departe de a le şti pe toate sau măcar de a fi găsit un mod de a defini 
sufletul fără echivoc. 

<Răzvan>: în legătură cu sufletul, cred că e util să discutăm despre 
el nu pentru că l-a abordat şi Platon şi ceilalţi gânditori, ci pentru că 
SUFLETUL EXISTĂ şi fiecare om are intuiţia clară a existenţei a „ceva” 
interior mai înalt, mai nobil, care merită a fi cunoscut, revelat şi explicat 
(cât se poate). Este el veşnic? Poate că mintea nu e suficient de puternică 
să afle singură răspunsuri la asemenea întrebări, ce depăşesc domeniul 
pentru care a fost creată, având nevoie de revelaţie, înainte de a o traduce 
în concepte inteligibile. Totuşi, în privinţa dovezilor despre nemurirea 
sufletului nu e nevoie de a „fantaza pe marginea a ce nu înţelegem”, ci ar 
fi suficient să ne informam despre doctrina spiritistă, care se ocupă cu 
asta de mult timp, prin persoane doxate şi cu rigoare ştiinţifică. 

Cele mai concludente fapte în această privinţă sunt strânse 
de către Parapsihologic, ca ştiinţa ce se ocupă de fenomenele 
paranormale, încercând să le dea şi explicaţii. 

[citiţi dezbaterea de mai jos despre “parapsihologic, ca 
presupusă ştiinţă”] 

Este nemurirea paranormală? MOARTEA este normală. 
Credeţi că filosofii pot eluda rezultatele parapsihologici? Unii 
da, vor să fie neapărat originali şi să-şi pună în evidenţă 
spiritul speculativ... 

<Anne>: Are parapsihologia nişte „rezultate” pe care s-ar pune 
problema ca filosofii să le eludeze? - întrebarea este astfel formulată 
încât pare a-i acuza pe filosofi că nu vor să recunoască o ştiinţă, pentru a 
nu pierde teren pentru speculaţiile lor! Ori, ţin să precizez că filosofia 
actuală nu pare extraordinar de preocupată de nemurirea sufletului. 

<Răzvan>: Parapsihologia poate fi o şansă pentru filosofii sceptici, 
înclinaţi către palpabil, de a se deschide către spiritualitatea „pură”. După 
secole de separare a filosofiei de religie (justificată prin oprimarea 
gândirii libere de către instituţiile clericale), azi, când fizica avansată îşi 
pune problema conştiinţei, când doctrina spiritistă a fost pusă pe baze 
raţionaliste, când sunt nenumărate şcoli de iniţiere în explorarea directă 
a paranormalului şi a tărâmurilor spirituale, prin urmare AZI ar fi de 
datoria filosofilor să includă şi latura spirituală în sfera extrem de largă a 
preocupărilor lor. Sunt liberi să n-o facă, desigur, dar ce pierdere pentru 
discipolii lor...! E interesant că în topul marilor gânditori români de pe 

ro_filosofia conduce Mircea Eliade, un luptător pentru credinţa pură în 
Dumnezeu! 

<Anne>: Nu am auzit de nici un parapsiholog sau suporter al 
parapsihologici care să îşi exprime vreodată regretul de a fi pierdut 
vremea cu aşa ceva. Nu este însă de mirare - după ce decretezi că 
stăpâneşti adevărul, nu poate fi comod să declari că ai pierdut pariul pe 
care l-ai făcut cu lumea, la un moment dat. Este mult mai uşor să 
continui să te amăgeşti pe tine şi, eventual, să îi amăgeşti pe alţii. 

<Răzvan>: Sunt nenumărate cazuri celebre de savanţi foarte 
sceptici, porniţi la o cercetare obiectivă a fenomenelor spiritiste (spre 
exemplu William James, Oliver Lodge, William Crookes şi alţii), care au 
ajuns să susţină ulterior cealaltă ipoteză, devenită deja certitudine pentru 
ei, ca cercetători direcţi. 

Iar caracterizarea din partea a doua a replicii Annei se potriveşte de 
minune celor care afirmă sentenţios : „Nu există Dumnezeu! Nu există 
spirite! Nu există viaţă după moarte! „Sufletul” este o secreţie a 
creierului!...” 

<Anne>: Ori, tocmai aici încep să apară dovezile împotriva 
parapsihologici: evidenta moralitate mediocră a multor parapsihologi cu 
ambiţii, care se declară «iluminaţi». 

<Răzvan>: ACESTA ESTE UN SOFISM*** EVIDENT! 

*** sofism = raţionament incorect, a cărui construcţie imită un raţionament 
corect, mai ales cu scopul de a induce în eroare. 

Dar nu şi philo-sophii, adică CĂUTĂTORII 
ÎNŢELEPCIUNII. Studiile lui Ian Stevenson (care nu e un 
parapsiholog), de exemplu, privind amintirile unor copii 
foarte mici din viaţa imediat anterioară, nu pot fi trecute cu 
vederea decât de cei ce nu acceptă, a-priori, ideea de 
reîncarnare. 

<Anne>: Există motive obiective să credem în reîncarnare? 

<Răzvan>: Pe internet, despre rememorările spontane ale vieţii 
anterioare ale copiilor mici, dar nu numai ale lor, puteţi lectura la 
adresele de mai ios 9 : 

Aceştia ar replica imediat că reîncarnarea, fiind un produs 
al crezurilor religioase, nu poate fi acceptată ca o realitate 
obiectivă. Ei susţin că reîncarnarea, ca şi viaţa de după moarte, 
trebuie dovedite pentru a fi luate în serios. 

<Anne>: Exact aşa şi este. 

<Răzvan>: Isus Cristos le-a arătat „pe pipăite” că spiritul nu moare, 
dar unii dintre prietenii săi nu prea voiau să creadă... O demonstraţie 
formală nu cred că ar avea mai mult succes aici. 

<Anne>: Hristos ar fi putut arăta că ne supravieţuieşte ceva ce s-ar 
numi suflet, dar ce înseamnă acest suflet, sigur nu a explicat suficient de 
clar. 


<Răzvan>: „ar fi putut”... Ateul nu poate accepta învăţăturile şi 
apariţiile eristice pentru că îi dau peste cap tot sistemul de valori. Dar - 
bucuraţi-vă ! - ce este „sufletul” au început să explice foarte logic şi clar 
revelaţiile recente ale spiritismului! De aceea, ele sunt foarte incomode 
pentru ateii convinşi. 

[citiţi dezbaterea de mai jos despre “minunile religiei”] 

Oare nu există destule dovezi ale continuităţii vieţii 
sufletului după moarte?! 

<Anne>: Ah, există?! Vreau şi eu măcar un singur exemplu! 

<Răzvan>: Delicateţea lui Dumnezeu constă în aceea că nu ne 
impune dinadins să credem în existenţa Sa şi a împărăţiei Sale. 
îndrăznesc să vă propun spre lectură pe Allan Kardec - Cartea Spiritelor, 
B.P. Haşdeu - Sic Cogito, Scarlat Demetrescu - Din tainele vieţii şi ale 
universului. Sunt demne de studiat experimentele spiritiste ale savanţilor 
englezi ce au fondat Societatea de Studii Psihice din Londra 
(www.spr.ac.uk) şi altele asemenea. 


9 http://www.near-death.com/experiences/reincarnationoi.html 
http: / / www. carolbowman. corn/ 

<Db 64>: Einstein se considera un „agnostic”. L-a avut ca oaspete al 
său, în Elveţia, pe celebrul violonist Yehudi Menuhin. Discuţia dintre cei 
doi „mari” s-a purtat dincolo de problemele cotidiane, pe probleme de 
concepţie asupra lumii şi vieţii. Einstein i-a solicitat lui Yehudi Menuhin: 
„Dă-mi o dovadă că există Dumnezeu”. Fără să scoată un cuvânt, marele 
violonist şi-a luat instrumentul şi a executat în mod inegalabil una din 
piesele muzicale care era mai aproape de inima lui. încheind, a pus 
vioara jos şi a spus doar atâta: „Iată dovada: dacă există Frumos în 
universul nostru, este pentru că există un Creator, un Originator al 
Frumosului”. „M-ai convins!”, a fost răspunsul lui Einstein. 

Este suficient să avem rigoare ştiinţifică, o gândire clară, 
bun-simţ şi bunăvoinţă ca să ne dăm seama că Religia are o 
bază obiectivă, deşi în diverse forme culturale. 

<Anne>: Religia are mai ales o bază subiectivă, între noi fie vorba, 
ceea ce nu constituie un defect, desigur, dar asta exact atât timp cât 
religia nu are pretenţii ştiinţifice. 

<Răzvan>: Doctrina spiritistă dă o explicaţie obiectivă crezului 
religios, fără a fi ea însăşi o religie. Nici ea nu trebuie fetişizată, desigur, 
căci e supusă perfecţionării continue. Bine, cel puţin, că există un teren 
ideologic pe care ştiinţa şi religia se pot uni, cândva... Dar, unde lăsăm 
filosofia? 

Faptul că imediat la moarte corpul se „uşurează” cu câteva 
grame - cercetări serioase au demonstrat asta - ne indică 
ieşirea sufletului din corp. 

<Anne>: Parcă sufletul nu era material, ca să aibă greutate! Această 
scădere a greutăţii poate avea nenumărate cauze, nu avem motive să o 
punem neapărat pe seama ieşirii sufletului din corp. 

<Răzvan>: De fapt, cele câteva grame se pare că reprezintă greutatea 
perispiritului (învelişul energetic al spiritului care părăseşte corpul 
definitiv). „Energia” este o materie foarte rarefiată, care poate fi 
manipulată pentru a obţine rezultate în planul fizic. Iar, faţă de Creatorul 
Suprem, chiar şi sufletul este material. 

Experienţele similare în preajma morţii fizice (NDE) a mii 
şi mii de subiecţi ne indică fenomene obiective, fără legătură 
cu partea materială, şi nu doar nişte halucinaţii. 

<Anne>: ... Discutabil. Se pare că în starea critică din apropierea 
morţii, subconştientul provoacă vise [ştim că într-un vis de câteva 
secunde, sau chiar mai puţin, pot încăpea poveşti ce par a fi durat ore 
întregi] legate de celălalt „capăt” al vieţii, naşterea. 

<Răzvan>: DISCUTÂND cu oamenii care au suferit moarte clinică te 
cutremuri şi îndoiala privind viaţa de după moarte ţi se topeşte încet, 
încet... 

Cât despre lumea „de dincolo”, ştiinţa clasică nici nu poate 
să-şi propună să obţină prea multe date, deocamdată. Trebuie, 
înainte de orice, o schimbare de paradigmă*** ca să avem 
acces la mai multe. Din fericire, există relatări, mai mult sau 
mai puţin credibile, care ne ajută să ne facem o imagine de 
ansamblu a realităţii imateriale, infinit mai vaste decât cea 
materială. 

***paradigmă = model de gândire 

<Anne>: Despre relatările acelea am putea spune la fel de bine, dacă 
nu chiar şi mai bine, că sunt mai mult sau mai puţin IN-credibile, pentru 
că ele nu admit nişte explicaţii cumsecade. Ori, o schimbare de 
paradigmă nu se poate realiza decât în baza unor motive obiective, pe 
care asemenea relatări nu le pot furniza. 

<Răzvan>: Toate la vremea lor! Unele relatări admit explicaţii foarte 
logice, dacă posedăm instrumentarul conceptual necesar. Şi, desigur, 
bunăvoinţă în a găsi adevărul! 

<Anne>: „Doctrina spiritistă” pare o glumă bună, după ce o serie de 
spiritişti şi mediumuri au mărturisit că trişau. Aceştia susţineau, de 
altfel, că la început chiar fusese vorba doar despre joacă. 

<Răzvan>: ACESTA ESTE IAR UN SOFISM EVIDENT! Mult mai 
mulţi spiritişti au fost şi sunt extrem de serioşi. 

<Anne>: E drept, se presupune că nu toţi spiritiştii încep din joacă, 
că unii dintre ei chiar cred în ceea ce fac. Eu însămi am învăţat în liceu o 
tehnică spiritistă, care cerea cel puţin doi participanţi ce atingeau uşor cu 
mâinile o ceaşcă, întoarsă pe un carton pe care erau scrise literele şi 
cifrele la distanţe corespunzătoare. Spiritele morţilor, chemaţi pentru a 
răspunde întrebărilor, urmau să mişte ceaşca din literă în literă, oferind 
răspunsuri extrem de precise. Ceea ce se şi întâmpla, de altfel. întâi, 
simţeai ceaşca fremătând cumva ciudat sub atingerea ta, apoi ea începea 
să se mişte - întâi şovăielnic, apoi din ce în ce mai impetuos. 
Răspunsurile curgeau unul după altul, iar dintr-o asemenea experienţă 
ieşeai buimac şi uimit că „totuşi se poate”. 

Norocul nostru, al adolescenţilor, care din această cauză chiuleam de 
la ore, refugiindu-ne într-o cameră din cămin pentru a face spiritism, a 
fost că, din cauza entuziasmului, am cam exagerat cu joaca asta. Tot 
încercând să îi convingem şi pe alţii, am descoperit că aceeaşi întrebare 
putea primi răspunsuri foarte diferite în cazul schimbării mâinilor care 
atingeau ceaşca. Ideea că spiritele pot fi maliţioase putea fi 
considerată în naivitatea noastră, dacă nu am fi găsit o 
explicaţie mai bună, anume aceea că ceaşca era mişcată de 
propria noastră credulitate. 

Iar când răspunsurile primite pe cale spiritistă chiar se potrivesc 
cumva realităţii, tot rămân prea multe posibilităţi demne de luat în 
considerare înaintea aceleia că spiritul unui mort ar binevoi să stea cu 
tine la o şuetă. Coincidenţa pură, intuiţia şi eventual alte 
proprietăţi necunoscute ale psihicului sunt lucruri care, în 
secret, pot depune mărturie mincinoasă în favoarea 
spiritismului. 

<Răzvan>: Nu aş încuraja pe nimeni să facă astfel de 
experimente, ce pot deveni foarte riscante! Totuşi ele fac parte deja din 
bogata cazuistică spiritistă, ca un tip de experiment repetat de zeci de mii 
de ori, de nenumăraţi oameni din toată lumea. Teoria spiritistă lămureşte 
în detaliu fenomenele ce se pot produce la o invocare a spiritelor. în 
ciuda acestor date, Anne A DECIS că există neapărat alte explicaţii mai 
aproape de adevăr, cum ar fi coincidenţa sau propria credulitate. De fapt, 
este mărturia personală a unei convertiri la CREDINŢA ATEISTĂ! 
Ateismul este o CREDINŢĂ bazată pe două tipuri de raţionamente: 
sofisme, asemeni celor de mai sus, şi argumentele eronate sau 
insuficiente în favoarea „credinţei” spiritualiste, în general. Nu cred că 
există măcar UN argument serios pro-ateist, care să nu fie inclus în una 

din cele două categorii! Teoriile spiritualiste (ca nume generic pentru 
teologiile ce proclamă viaţa după moarte) se străduie să aducă la iveală 
fapte, fenomene cărora măcar le oferă o explicaţie plauzibilă. Ateismul 
doar le neagă, căci nu poate produce nici o dovadă de sine stătătoare în 
propriul sprijin. 

Scepticul nu este ateu. Scepticul cercetează probe sau speculaţii din 
ambele poziţii, dar nu se decide încă! Ateul nu se întreabă dacă 
Dumnezeu, spiritele, viaţa de apoi există, ci LE NEAGĂ, de-a dreptul. 
Este foarte chinuitor să te menţii pe poziţia de echilibru instabil a 
scepticismului. Treptat, sau brusc, scepticul adoptă una sau cealaltă din 
ipostaze, dacă nu cumva se blazează între timp. Sunt mulţi cei care nici 
nu-şi mai pun această problemă, indiferenţii. Nu ne ocupăm de ei aici. 

Lupta ideologică între ateism şi spiritualism este reală, crâncenă şi 
neîncetată. Dar, după cum ne învaţă şi Apostolul, credinţa adevărată în 
« viaţa de după » nu se poate băga pe gât cu forţa, căci va fi „regurgitată”. 
E nevoie de delicateţe, înţelepciune şi răbdare... 

<Anne>: „Bunăvoinţa de a găsi adevărul” menţionată are exact 
sarcina de a refuza explicaţiile nedorite, considerate insuficient de 
spectaculoase sau contrazicând o credinţă preferată. „Bunăvoinţa de a 
găsi adevărul” poate însemna efortul de a face lucrurile să se potrivească 
scenariului dorit. Aceeaşi „bunăvoinţă” te poate determina, de altfel, şi să 
interpretezi în favoarea parapsihologici imposibilul premiu al lui James 
Randi. 

<Răzvan>: în privinţa cercetătorilor fenomenelor aflate la graniţa 
ştiinţei, cei care vor să dea explicaţii strict materiale la fenomene 
paranormale probabil că doar vor să iasă în evidenţă faţă de confraţii ce 
susţin contrariul. 

Iluzionistul James Randi se autodefineşte ca „sceptic şi oponent al 
pseudoştiinţei”. Fundaţia sa oferă un premiu de 1 milion dolari oricui 
este în stare să genereze vreun eveniment sau să îşi dovedească vreo 
putere paranormală, supranaturală, ocultă, în condiţii agreeate de 
ambele părţi. De peste 20 ani, premiul a fost râvnit de foarte mulţi 
„paranormali”, care însă nu au trecut de testul preliminar. Nici celebrul 
Uri Geller nu a mai fost în stare să îndoaie mental o linguriţă atunci când 
s-a aflat alături de Randi, care a reuşit să-l bruieze. [îndoirea mentală a 
linguriţei este un fenomen văzut şi experimentat şi de telespectatorii 
români la emisiunea „Surprize, surprize!” când a fost invitat 
„mentalistul” Anthony Black.] 

Am putea concluziona că milionul pus la bătaie de Randi e doar o 
investiţie în publicitate personală. Numai că aici e vorba de o Fundaţie 
pentru Educaţie, care îşi propune să instruiască o nouă generaţie de 
„criticai thinkers” (gânditori cu simţ critic, Ib.engl .). în realitate, se 
intenţionează inducerea în mintea oamenilor a sofismului: „Nimeni nu a 
putut produce până acum un fenomen ocult sub un control strict. Deci, 
nu există fenomene paranormale! q.e.d.” Cred că este evidentă „reaua- 
voinţă în a afla adevărul”. 

•¥: ■Jf 


DESPRE PARAPSIHOLOGIE, CA PRESUPUSĂ ŞTIINŢĂ 

<Anne>: Ideea că parapsihologia este o ştiinţă, în sensul curent al 
termenului, îmi pare discutabilă - să nu uităm că ştiinţa se deosebeşte de 
cunoaşterea empirică prin aceea că ştiinţa a reuşit să formuleze nişte 
legi, în baza cărora poate face cu precizie anumite previziuni. Este 
parapsihologia în această situaţie? 

<Dan>: Este foarte simplu de demonstrat că parapsihologia nu este 
ştiinţă. Ştiinţa se bazează pe experiment, iar condiţia esenţială a 
experimentului este una singură: repetabilitatea. Evenimentele 
parapsihologice, deşi reale, nu sunt repetabile în condiţii de laborator. în 
consecinţă, deşi pot constitui subiecte de investigaţie ştiinţifică, ele nu se 
„coagulează” în ramuri ale cunoaşterii precum fizica, biologia, chimia, 
etc. 


<Tudor>: Prin urmare meteorologia, astrofizica şi cosmologia nu 
sunt ştiinţe? 

<Dan>: Evenimentele meteorologice se repetă în condiţii destul de 
similare pentru a putea fi studiate, lucru care nu se întâmplă cu 
evenimentele paranormale. 

<Marcel>: Cele ce se numesc în mod generic evenimente 
paranormale sunt evenimente repetabile ca şi celelalte. Problema e că 
sunt unele persoane ce au percepţiile specifice puternic inhibate, ceea ce 
le face să afirme că aceste fenomene nu există. Un fenomen ce nu se 
desfăşoară în plan fizic nu poate fi cercetat cu aparatura specifică 
mărimilor fizice. Totuşi, deoarece orice manifestare are şi o componentă 
ce se reflectă în plan fizic, apar uneori dovezi materiale ale unor 

evenimente numite paranormale. Să mai adaug că avem de a face cu 
percepţii subiective, diferite de la o persoană la alta. Pe când, două 
voltmetre, dacă sunt bine etalonate, arată aceeaşi diferenţă de potenţial 
între aceleaşi puncte de măsură. Discuţie lungă... 

<Răzvan>: Parapsihologia este un termen vag, în care includem cam 
tot ce nu intră în paradigma actuală a ştiinţei. Părţi din ea beneficiază de 
statut de ştiinţă experimentală, datorită căruia, de pildă, telepatia este 
actualmente recunoscută ca o realitate, deşi acum câteva decenii era 
ironizată, cum este azi reîncarnarea. Sunt oameni care pot provoca la 
dorinţă fenomene paranormale. Unii chiar explică cum fac, dar este greu 
să reproducem cu aparate o funcţie a minţii-spirit. Domeniul studiat de 
parapsihologic este foarte sensibil, la propriu şi la figurat. Explicaţiile 
date de parapsihologi diferă foarte mult, dar rămân certe faptele, 
experimentele. 

<Anne>: Rămâne posibilitatea [!] ca parapsihologia să NU fie totuşi 
o ştiinţă, chiar dacă parapsihologii şi suporterii îşi pot dori cu ardoare să 
fie altfel, şi chiar dacă nu ar fi deloc de condamnat pentru o asemenea 
dorinţă. 

Problema parapsihologilor şi suporterilor nu ar fi însă aceea că 
aparatele nu ar putea reproduce „o funcţie a minţii-spirit”, ci un 
insuficient control asupra experimentului pe care pretind că se bazează. 
Astfel că, de fapt, s-ar putea dovedi mai degrabă că parapsihologia ignoră 
experimentul - ceea ce este o atitudine profund neştiinţifică - şi că duce o 
lipsă acută de orice fel de explicaţii cumsecade. Ori, cu acestea, apare şi 
convingerea că parapsihologia NU este o ştiinţă şi nici nu are şanse să 
devină vreodată. 

Poate că mă înşel, dar nu-i văd pe filosofii sceptici ca având motive 
să-şi abandoneze opiniile caracteristice tocmai în faţa parapsihologici, în 
condiţiile în care aceasta nu reuşeşte să convingă suficient că s-ar putea 
baza pe mai mult decât imaginaţie bogată. 

< Ştefan >: Aş vrea să fac unele observaţii aici, pentru că le consider 
utile în acest context. Atâta doar că termenul de para- („pe lângă”) nu a 
fost ales chiar întâmplător. Para-ştiinţele nu sunt ştiinţe, asta e cert, dar 
tot la fel de cert este şi faptul că ele au o legătură directă cu ştiinţele. în 
realitate, ele reprezintă un fel de pepinieră pentru viitoarele descoperiri 
ştiinţifice şi cred că acest lucru este foarte important. 

Este greşită observaţia că para-ştiinţele nu se bazează pe 
experiment. Situaţia este exact inversă: ne aflăm în faţa unui experiment 
(deci a unor observaţii reale), pe care suntem incapabili să le explicăm. 

<Anne>: Când vorbeam despre experiment, mă refeream la 
experienţa-experiment, la experienţa programată. Tu vorbeşti mai sus 
despre experienţa-trăire, care este o experienţă spontană, pe care nu a 
contestat-o nimeni ca având legătură cu parapsihologia. 

Ca să fie mai limpede ce vreau să spun, voi atrage atenţia asupra aşa- 
numitelor premoniţii: acestea ar putea ascunde în primul rând nişte 
simple coincidenţe, dar mulţi nu sunt dispuşi să creadă asta, din motive 
diverse, de la acela că a li se fi întâmplat lor înşile le permite să îşi acorde 
o anumită importanţă, de pildă, la aceea că îşi resimt existenţa ca fiind 
prea lipsită de taină, de mister, de fast, de spectaculos. Desigur, 
asemenea motive sunt cât se poate de serioase - nu glumesc deloc! -, dar 
odată permiţându-le să ne influenţeze judecăţile asupra unui fenomen, 
nu mai putem pretinde că am putea observa fenomenul în cauză cu 
mintea clară a omului de ştiinţă. 

< Ştefan >: Bineînţeles, apar o sumedenie de fisuri, de şarlatanii 
colaterale, în sensul că multe dintre aceste observaţii nu sunt de fapt 
reale, aşa cum se pretinde. însă unele totuşi sunt şi oamenii de ştiinţă le 
cunosc şi, deşi încă nu le pot explica, sunt convinşi că toate au o 
explicaţie raţională care va fi descoperită într-o zi. 
Leacurile băbeşti, ca să dau un exemplu, se ştie astăzi că sunt tratamente 
alopatice bazate pe plante medicinale, şi farmacologia le foloseşte în 
prezent pe scară largă. Tot astfel, telepatia între persoane foarte 
apropiate (soţi, părinţi, copii) este un fenomen cât se poate de real (l-am 
experimentat eu însumi de multe ori). 

Ceea ce încerc să spun este că para-ştiinţele prezintă un real interes, 
pentru că atrag atenţia asupra unor fenomene aparent bizare, a căror 
existenţă nu poate fi negată, dar pe care oamenii de ştiinţă le pot studia şi 
explica. 

<Anne>: Ar fi bine să poată, numai că asta pare cam greu, atât timp 
cât fenomenele paranormale sunt experimentate exclusiv spontan, cel 
puţin deocamdată. îmi pot imagina şi eu, destul de uşor, că fenomenele 
paranormale vor putea fi experimentate vreodată în mod programat, dar 
aş crede că, pentru aşa ceva, mai întâi ar putea fi absolut necesare nişte 
teorii ceva mai serioase/consistente referitoare la conştiinţă. 

< Rafi >: Dragă Anne, dacă suntem de acord că fenomene 
paranormale există şi toată problema lor este că nu se pot conduce 
experienţe programabile în tărâmul ăsta - deja am făcut un mare pas 
înainte. Faptul că teoria încă nu a explicat efectele observate este o 
problemă, dar ca toate problemele, se poate rezolva cu timpul. Dar mai 
sunt mulţi care zic că, dacă nu ştim să explicăm un fenomen, vasăzică el 
nu există, şi asta este greşit şi din punct de vedere practic şi filozofic. 

Ştim de ce unii au ureche muzicală şi alţii nu? De ce unii sunt genii şi 
alţii nu? De ce cineva poate să ţină minte pagini cu multe numere şi alţii 
nu? Hai să zicem că şi trăsătura de a fi ’medium' e una dintre aceste 
fenomene care se-ntâmplă rar, nu sunt predictibile, dar se repetă. 
Telepatia, de exemplu, e ceva deja comun, care a fost şi aplicat de mult în 
comunicaţii între submarine americane. Nu se înţelege, dar se aplică, la 
fel ca hipnoza. Ştim că există yogişti care pot să intre în moarte clinică 
prin autohipnoză şi să şi iasă din ea. Nu uitaţi că sunt mulţi din cei care 
conduc maşina care nu ştiu cum funcţionează şi totuşi o întrebuinţează. 
Şi când s-a făcut prima maşină, nu credea nimeni că va merge fără cai. 
Eu, unul, nu mă îndoiesc că va veni şi ziua în care se vor clarifica multe 
din aceste efecte, dar chiar şi atunci va fi un tărâm rezervat celor care se 
pot numi 'medium'. 

<July>: Vrem să cunoaştem adevărul, ori parapsihologia poate 
furniza elemente de adevăr şi încă dintre cele mai vitale. Câte şi mai câte 
miracole, pe care ştiinţa le priveşte sceptic, folosite cu înţelepciune, pot 
merge până acolo încât, cine ştie, să salveze poate chiar planeta noastră 
pe muchie de cuţit, cu un ozon pe cale de rarefiere, cu războaie fără sens, 
etc, etc... 

Omul care iubeşte înţelepciunea vrea să înţeleagă de ce şi cum. S-a 
vorbit, printre altele, despre faptul că modelul electronilor care curg prin 
firul de metal ca apa prin conducta de apă este complet eronat. Totuşi, 
chiar dacă mulţi ştiu asta, ei pot folosi acest model cu succes pentru 
rezolvarea unor chestiuni de ordin practic. De îndată ce nevoile de ordin 
practic nu mai pot fi rezolvate prin folosirea acestui model, imediat, 
cunoscătorul schimbă modelul. La fel se întâmplă cu tot ceea cunoaşte 
omul. Noi nu cunoaştem direct, nu cu mintea, ci prin reprezentări, prin 
comparaţii repetate a obiectului de cunoscut cu alte obiecte deja 
cunoscute. Iar dacă mergem din aproape în aproape, ajungem la 
obiectele care nu mai pot fi definite şi care sunt fiindcă le vedem şi le 
pipăim şi le auzim sau le măsurăm cu aparatele de măsură pe care 

suntem în măsură să ni le facem. Dincolo de aceste simţuri şi de 
prelungirile lor, aparatele de măsura, se află o lume întreagă care ne 
înconjoară şi despre care nu ştim nimic. Ori, tocmai aici vine intuiţia... 
Intuiţia, care intră în lumea care scapă spectrului nostru „vizibil” şi care 
se simte în spaţiul acela cam pierdută şi cam confuză. Mintea noastră 
refuză starea asta de incertitudine, pe bună dreptate... Dar se simte 
totodată şi obligată să o cunoască, să numească şi acele lucruri care nu 
sunt în ea... 

Că ştiinţa a început să ia foarte în serios fenomenele para-normale 
stau ca dovadă şi lucrările unui român; mulţi dintre dumneavoastră aţi 
auzit, cu siguranţă, de succesorul lui Mircea Eliade de la Catedra de 
Religie de la Chicago, decedatul Ion Culianu. Bănuiesc, Anne, că citirea 
scrierilor lui te-ar pune puţin pe gânduri. 

Că este un fenomen repetabil, măcar în parte, stă mărturie şi faptul 
că toate serviciile secrete ale lumii au laboratoare care le studiază şi, cine 
ştie, poate le şi folosesc...?! 

•Xr 


DESPRE MINUNILE RELIGIEI 

<Dima>: Cred că ar fi interesant să urmărim într-o analiză critică 
diverse aspecte ale religiei/filosofiei creştine, care identifică „miracolul” 
în lumina aşa-zisei para-discipline a aşa-zisei para-psihologii. 

Ideea de a verifica „ştiinţific” datele religiei nu e nouă în cultura 
românească. Mircea Eliade a avut „pe vremuri” (adică în perioada 
interbelică) un articol intitulat „Folklorul, ca instrument de cunoaştere” 
tocmai pe această temă (în Revista Fundaţiilor Regale, dacă nu mă înşel). 
Vă invit să-l căutaţi. Recompensa spirituală merită. Acolo erau 
menţionate mai multe fenomene „paranormale” care au fost „ştiinţific” 
validate (levitaţii de yoghini, incombustiune, etc). 

Revenind însă la tradiţia creştină şi la Evanghelii, v-aş propune 
următoarea analogie. Există în literatura de specialitate (care studiază 
fenomene „para-”) următoarea relatare: 

Un om este „hipnotizat” să creadă că se află într-o minunată gradină 
cu copaci fructiferi. Este îndemnat (de hipnotizator) să culeagă fructe din 
acei pomi şi să mănânce, dacă îi este foame. Omul e cântărit cu un cântar 
de precizie, înainte şi după experiment. Rezultat: omului care a „mâncat” 
fructele imaginare, greutatea i-a crescut (pe cântarul real). Evanghelia: 
săturarea oamenilor cu pâini şi peşti multiplicate/ multiplicaţi, 

„imaginari”, pe care Isus o face în mod firesc. 
Similaritatea e izbitoare. 

Explicaţia „ştiinţifică”: Isus a făcut, pur şi simplu, un „experiment” 
de „hipnoză în masă”. 

<Tudor>: Ţine tu regim numai cu poame imaginare şi îţi va fi foame 
şi de rămăşiţele fărâmiturilor din peştii şi pâinile lui Isus. Sau de resturile 
manei din deşert. 

O altă „explicaţie” ar fi putut fi că Isus a transformat lumina solară 
direct în materie organizată. N-am făcut calculul, dar atunci soarele ar fi 
trebuit să lumineze regiunea respectivă cu o energie cam a unei bombe cu 
hidrogen. înseamnă că nu e nici asta. 

Ori Isus avea un canal energetic aparte, şi ştiinţa (dacă e în stare) 
trebuie să lămurească de cel fel de energie era vorba, ori peştii şi pâinile 
respective au fost teleportate, ori au fost, pur şi simplu, materializări ale 
unor existenţe potenţiale. Că aşa ceva e ştiinţific, ne demonstrează 
teleportarea australiană a fotonilor, care dispărând dintr-o parte, au 
reapărut în alta. 

Pentru un materialist e cu totul de neconceput ca o particulă să 
dispară şi ca ea apoi (sau simultan) să reapară. Şi atunci, ce ne facem cu 
quasarii care se deplasează cu de trei ori viteza luminii? Admitem atunci 
că obiectele pot depăşi viteza luminii? Asta pare neştiinţific, prin urmare 
suntem siliţi să admitem că particulele (şi corpurile) au posibilitatea ca, 
din stare dinamică (reală), să treacă în stare de potenţial (virtuală)! 

Atunci, până şi alinierea atomilor în şir indian şi aruncarea lor pe o 
undă poate transporta un vapor din Philadelphia în Canada sau mai ştiu 
eu unde. Prin urmare, cenzurarea ca imposibilă a unor astfel de 
evenimente arată suficienţa celor care cred că, ştiind o parte sau chiar tot 
ce se ştie acum, atunci au aflat totul. 

După cum remarca Jung, bacteriile au existat şi înainte de a fi 
descoperite. 

<Victor>: Ca să ajungi la Dumnezeu - spunea Ioan Alexandru - 
trebuie să bei paharul cercetării până la fund. Dacă rămâi la primele 
înghiţituri, devii ateu... 

* * * 

A consemnat Răzvan Petre, 

2005 


[Site-ul SPIRITUS, din articolul: „Forum filosofic”] 

DIALOGURI CU CITITORII 

- din corespondenţa privată ( 2011 - 2016 ) - 

Am selectat din scrisorile mele schimburi de mesaje 
interesante din punct de vedere spiritual, psihologic, social. 

%ăzvan Petre 


2011-2012 

SOMNAMBULISM, VISE PREMONITORII 

LILIANA: 

Am 27 de ani. în ultima perioadă am avut din ce în ce mai des vise 
premonitorii sau cu mesaje, cum le numesc eu. Am mai avut vise 
premonitorii şi acum câţiva ani, dar nu le-am dat importanţă. 

Problema care mă frământă este alta. Am început să am destul de 
des nopţi în care vorbesc în somn, gesticulez din mâini sau chiar mă ridic 
în şezut. Uneori îmi amintesc dimineaţa ce am făcut, alteori îmi spune 
iubitul meu. Dacă mi se spune să mă culc la loc, ascult comanda. Am mai 
avut acte de somnambulism şi în copilărie. 

Sunt inţiată în Reiki grad I de 8 luni de zile, am încercat de câteva 
ori şi tehnici simple de relaxare: controlarea respiraţiei, relaxarea 
corpului sau vizionarea sferelor de lumină în dreptul chakrelor. 

Deşi eu cred că actele mele de somnambulism se datorează 
stresului şi oboselii pe care le-am acumulat în ultima lună, doresc să vă 
întreb pe dumneavoastră dacă actele de somnambulism se pot datora 
meditaţiei şi ce ar trebui să fac? 

RĂZVAN: 

Continuă cu practica Reiki, care îţi face foarte bine mai ales pentru 
liniştirea nervilor, de care ai cea mai mare nevoie acum. 

Nu ştiu prea bine în ce constă meditaţia ce o practici, dar dacă vrei 
să verifici dacă ea ar fi de vină, opreşte practica pentru o săptămână şi 
vezi ce se întâmplă. în general, practicile spirituale amplifică 
sensibilitatea energetică, cel puţin la început, până ajungi la un echilibru. 

Dacă practici numai tehnici uşoare de relaxare, nu cred că ţi-ar 
putea face rău, ci ar trebui să îţi liniştească mintea. 

Somnambulismul este un dat al psihicului tău, cu care trebuie să te 
obişnuieşti. îţi recomand să citeşti cât mai mult pe această temă. într- 
adevăr, odihna suficientă şi lipsa stresului ar putea anula manifestările 
de acest fel. 

Un lucru important ar fi să cauţi să-ţi urmezi destinul profesional, în 
măsura posibilităţilor, pentru a simţi o mai mare împlinire sufletească şi 
un sprijin în viaţa socială. 

încearcă să îţi programezi visele premonitorii! înainte de culcare 
propune-ţi o temă sau o întrebare importantă pentru tine şi cere un 
răspuns succint şi edificator. îl vei putea primi în timpul somnului sau ca 
un prim gând la trezire dimineaţa. Cel mai important: dă-le atenţie 
acestor răspunsuri primite din subtil, fiindcă doar aşa vei putea continua 
un dialog constructiv cu inteligenţa cosmică. Dacă însă nu le vei da 
importanţă, totul se va pierde în van şi nu vei câştiga nimic. 

26 ianuarie -1 februarie 2011 


AVALANŞĂ DE ÎNTREBĂRI SUBTILE 

ADRIAN: 

Vara trecută am avut o criză spirituală în urma căreia m-am trezit. 
Am început să caut explicaţii pentru ceea ce trăisem şi să îmi descopăr 
misiunea personală. Am căutat prin intermediul psihologiei, dezvoltării 
personale, astrologiei şi numerologiei, dar cu rezultate slabe. într-un 
final am ajuns la psihologie transpersonala şi spiritualitate. Aşa am găsit 
forumul dumneavoastră de psihologie transpersonala. 

Vreau să vă mulţumesc pentru câteva lucruri. 

După o perioadă în care am consumat predominant hrană crudă, 
mi-am dat seama că mă autoflagelez. Discuţia dumneavoastră cu doamna 
Monica din Israel m-a ajutat să înţeleg nevoia consumului de carne. 
Informaţiile de acolo m-au ajutat să mă decid pro carne. La scurt timp 
după ce am revenit la hrana tradiţională, mă simţeam foarte bine. 
Discuţia aceea mi-a picat la fix! Vă mulţumesc. 

Prin cele două conferinţe pe care le-aţi postat pe site l-am descoperit 
pe domnul Argeşanu. Vă mulţumesc foarte mult pentru asta! îmi aduc 
aminte că eram în concediu când am descoperit conferinţele, în acea 
săptămână am studiat materiale cu el 30 de ore. Acum îi citesc a şasea 
carte şi mă voi iniţia în Reiki şi radiestezie. Prietena mea, până acum, nu 
rezona cu spiritualitatea, dar a început să îi citească pe nerăsuflate cărţile 
şi s-a mai deschis. 

Prin intermediul dumneavoastră am ajuns la multe lucruri de 
valoare, cel mai important fiind colaborarea cu doamna Nina Petre. Am 
învăţat multe din articolele dumneavoastră. 

Opinia dumneavoastră despre new-age m-a ajutat să mă detaşez de 
acest curent. De multe ori, pentru a înţelege un adevăr ezoteric a trebuit 
să mă dezvăţ de un trombon new-age. 

Mai jos sunt trei subiecte mai puţin comune care mă interesează. M- 
am decis să vă spun de ele în speranţa că îmi puteţi da nişte direcţii. 

- După trezirea spirituală, mi-am dat seama că pot citi oamenii. De 
când am realizat asta, am observat cu atenţie oamenii de jurul meu. Sunt 
fascinat de ochii oameniilor. îmi dau seama de multe lucruri privindu-le 
ochii cu atenţie, dar am şi unele percepţii pe care nu ştiu să le interpretez. 
Doresc să aflu mai multe lucruri despre esenţa din ochiului uman. Vă rog 
să îmi face nişte recomandări în acest sens, poate un material de studiu 
sau altceva. 

- Citind din cărţile lui Dragoş Argeşanu, am devenit interesat de 
demonologie. Mi se pare foarte interesantă influenţa lor asupra 
oamenilor şi influenţa oameniilor asupra lor. Deşi este un subiect tabu, 
de care multă lume fuge, o dată ce am depăşit frica faţă de conceptul de 
demon, am devenit interesat de existenţa lor. Vreau să îi înţeleg mai bine. 
M-aş bucura dacă mi-aţi putea recomanda un material pentru 
aprofundarea acestui subiect. 

- Un alt subiect care mi-a captivat atenţia este energia care se 
transmite prin mâncare. Tot din cărţile lui Argeşanu am prins aceste idei. 
Mi s-a părut interesant faptul că, dacă un bărbat consumă mâncare 
pregătită de o femeie, îi va scădea nivelul de testosteron şi va face burtă, 
enegia lui, yang, fiind influenţată de a ei, yin. Am mai înţeles că prin 
mâncare se poate transmite starea negativă a celui care o pregăteşte şi că 
două persoane care mănâncă împreună vor face schimb de energii prin 
intermediul mâncării. 

Sunt curios ce părere aveţi despre acest subiect şi dacă puteţi să îmi 
recomandaţi un material despre acest subiect. 

RĂZVAN: 

- în privinţa ochilor oamenilor, cel mai bun instrument de citire este 
intuiţia ta personală, pe care te sfătuiesc să ţi-o dezvolţi. Nu există limite 
în această direcţie, mereu vei avea ceva nou de învăţat în viaţă. Din punct 
de vedere ştiinţific, există o disciplină numită iridologie care a 
cartografiat zonele de pe iris în scop medical. Există cărţi în limba 
română, la Teora. 

- Despre demoni - am atins acest subiect în scrierile mele, la modul 
esenţial. Cine le va parcurge, va găsi lucrurile cele mai importante care se 
pot spune despre ei. Andrei Pleşu predă la Universitate disciplina 
„Angelologie”, care este un studiu erudit al scrierilor biblice. Nu te 
sfătuiesc să îţi pierzi timpul cu date despre demoni, fiindcă aceştia pur şi 
simplu nu merită asemenea onoare. Există atâtea lucruri minunate de 
aflat despre spiritele superioare şi spiritualitatea pură, încât viaţa este 
prea scurtă ca să ţi-o pierzi cu aspecte urâte. 

Dacă vrei să dobândeşti cunoaştere spirituală despre demoni pentru 
a te proteja de ei, atunci cea mai bună cale este de a-ţi dezvolta relaţia cu 
îngerii! Nu e nevoie să intri în detalii despre demoni, fiindcă este un 
tărâm foarte periculos. O lege a mentalismului spune că „cu cât te 
gândeşti mai mult la un subiect, cu atât intri mai uşor în rezonanţă cu el”. 
Deci ai grijă la ce te gândeşti intens şi des!!! 

Existenţa demonilor este o oglindire inversă a vieţii îngerilor. Cu cât 
vei înţelege mai bine viaţa spiritelor superioare, cu atât vei putea citi 
invers mecanismele satanice. Este foarte simplu. Dar dacă nu pricepi 
viaţa spiritelor superioare, poţi fi uşor înşelat şi deturnat de pe calea spre 
Lumină. 

- în privinţa lui Ovidiu Dragoş Argeşanu, nu lua ca literă de lege tot 
ce spune până nu verifici personal. De fapt, dumnealui chiar asta ne 
recomandă! Interesul pentru atacuri energetice şi influenţe malefice este 
preferinţa dumnealui proprie, dar nu înseamnă că un cercetător spiritual 
trebuie neapărat să urmeze aceeaşi cale. Tot aşa, interesul său excesiv 
pentru sexualitate rezonează cu şcoala lui Bivolaru. 

Este adevărat, contează cine şi cum face mâncarea, fiindcă în ea se 
impregnează energiile bucătarului. Se ştie că cozonacul nu creşte la fel la 
orice gospodină! Dar nu trebuie să faci o obsesie din mâncat şi 
mâncăruri. Domnul Isus spunea „nu contează atât ce bagi în gură, cât ce 
îţi iese pe gură”. Mănâncă sănătos, ca să îţi fie bine, iar spiritualitatea 
este un alt capitol. Unii le amestecă, spunând că nu poţi fi spiritual dacă 
mănânci carne şi alte chestii d'astea, ajungând să fie obsedaţi de actul 
mâncării... Dar omul are lucruri mai importante de făcut pe lume... 

ADRIAN: 

Mi-au fost de folos răspunsurile dumneavoastră. în schimb, mi-a 
luat ceva timp digerea lor. Apreciez stilul direct şi precis în care aţi 
abordat întrebările mele. Vă mulţumesc pentru răspunsuri. 

în viaţa aceasta am crezut până recent că, pentru a înţelege un lucru, 
ai nevoie de dobândirea unei cunoaşteri prin studiu. După ce am înţeles 

mai bine legătura dintre planul fizic şi cel subtil, am realizat că lucrurile 
nu stau aşa. Una este să foloseşti o cunoaştere adunată prin studiu în 
câţiva ani şi alta este să accesezi instant cunoaştere adunată în miliarde 
de ani. Cum spuneţi şi dumneavoastră, calea optimă este folosirea 
cunoaşterii livrate prin intuiţie, de către spirit, îngeri sau ghizi spirituali. 

Cu răspunsul despre demoni m-aţi dat peste cap. Bine mi-aţi făcut! 
© Mi-a luat vreo 3 zile ca să accept răspunsul. Legea hermetică pe care 
aţi amintit-o mi-a deschis ochii, intr-adevăr, gândindu-mă regulat la ei şi 
natura lor, creeam nişte legături care numai benefice nu sunt. 

întâmplarea a făcut că, chiar după câteva zile de la răspunsul 
dumneavoastră, aveam programate un curs în reiki şi radiestezie. 
Iniţierile au fost o experienţă deosebită, care mi-au suplimentat numărul 
de îngeri. Aşa am început să îmi clădesc relaţia cu ei prin rugăciune, 
autoterapie, hrănire cu lumină şi măsurători. Mă bucur să îi am alături 
pe îngerii noi veniţi, pe lângă cel de la naştere şi cel de la botez. Acum 
sunt detaşat de curiozitatea faţă de natura demonilor. 

întrebarea cu mâncarea v-am adresat-o fiindcă am simţit că nu 
rezonaţi cu acele idei. Astfel am primit un răspuns valoros, deoarece 
reflectă o perspectivă diferită. Acum, după ce îmi pot curăţa mâncarea cu 
lumină, m-am mai liniştit cu preluarea energiei celui care a preparat 
mâncarea. 

După perioada în care am încercat naturalismul ca stil de viaţă, am 
realizat că regulile stricte din acest curent sunt de multe ori nepotrivite. 
Decât să mănânc mâncare 100% sănătoasă, mai bine să am o libertate 
faţă de mâncare şi să mă ocup de rezolvarea problemelor mele grave. 
Cred că e mai important să iubeşti decât să nu mănânci cartofi prăjiţi. 

Vreau să vă mai adresez câteva întrebări: 

- în evoluţia unui spirit, după regnul uman, urmează cel angelic. Un 
supraom în planul material este reprezentat de un înger în planul 
spiritual? 

- Conform studiului învăţăturii sacre, după etapa de supraom, 
urmează cea de eliberat. în planul spiritual cum este reprezentat 
eliberatul? 

- Pentru dezvoltarea clarvederii sunt necesare îndeplinirea anumitor 
condiţii. Bănuiesc că ele ţin de funcţionarea chakrei VI, lumina 
interioară, karma/drept divin legate de clarvedere. îmi puteţi spune ceva 
despre condiţiile necesare? 

- Aş aprecia dacă îmi puteţi spune câte ceva despre condiţiile 
necesare pentru dezvoltarea telepatiei. 

RĂZVAN: 

în legătură cu ultimele tale întrebări, ne lovim de limitele cuvintelor 
şi noţiunilor... 

- Regnul uman se suprapune la un moment dat cu cel angelic. Adică 
spiritele evoluează continuu. Când spiritul este matur, are experienţă 
acumulată şi putere de acţiune, deci este copt să joace rolul de îngeraş, 
între încarnări. îngerii sunt şi ei de puteri diferite, jucând roluri tot mai 
importante. Marii îngeri nu se mai încarnează, având misiuni grele în 
lumea astrală. 

Supraomul s-ar defini ca un om cu puteri paranormale şi cu o 
legătură bună cu îngerii săi şi cu Dumnezeu. Probabil că, după moarte, 
va avea şi el o sarcină de înger. 

- Eliberatul ar fi un om cu un spirit ajuns la ultima încarnare 
obligatorie pe Pământ. Nu toţi eliberaţii sunt la fel, după cum nici un 
spirit nu seamănă cu altul. De exemplu, ştim că spiritul Prinţesei Diana s- 
a aflat la ultima încarnare, iar spiritul lui Sri Aurobindo nu s-a aflat la 
ultima (ulterior s-a încarnat în Michael Jackson şi mai urmează încă o 
viaţă, ultima, dacă nu va păcătui grav în ea). Unele spirite eliberate 
rămân pe Pământ ca îngeri, altele pleacă pe alte planete, conform 
planului pe care îl are Dumnezeu cu fiecare. Lumea spiritelor are legile ei, 
care ne vor rămâne în mare parte ocultate, fiindcă nu avem nevoie să le 
ştim în detaliu ca să ne dezvoltăm ca oameni. Ba, poate că unele astfel de 
cunoştinţe ne-ar putea „sminti”, îndepărta de la practică spirituală 
obişnuită, cu care orice om este dator. 

- Pentru dezvoltarea telepatiei şi clarviziunii (de fapt, a oricărei 
abilităţi paranormale) nu există reţete sigure, deşi găsim numeroase 
metode practice. Contează foarte mult talentul nativ într-o privinţă sau 
alta, uneori accidentele pot avea ca urmare trezirea acestor capacităţi, iar 
antrenamentul ocult ar putea da roade în funcţie de mulţi factori 
(ambiţia şi perseverenţa, pregătirea din vieţile anterioare, calitatea 
metodei, sprijinul subtil al vreunui maestru şi, cel mai important, 
ajutorul îngerilor, adică Graţia lui Dumnezeu sau Duhul Sfânt, cum se 
mai zice). Citeşte cărţile care se ocupă cu antrenamentul unor astfel de 
capacităţi, iar în rest, Doamne ajută! 

ADRIAN: 

Este interesantă perspectiva despre regnul uman şi cel angelic. 
Citind-o, mi-am dat seama că este cât se poate de naturală, ca şi cum mi- 
aş aminti o informaţie de la care am fost deconectat ©. 

După ce am aflat de complexitatea spiritului care l-a animat pe 
Michael Jackson, am început să îi privesc cu drag munca şi m-am 
apropiat de melodiile acestui artist desăvârşit. Comparaţia pe care aţi 
făcut-o între Sri şi Michael este un document care m-a încântat şi mi-a 
dat de gândit. 

Mă bucur mult să aflu că spiritul care a reprezentat-o pe prinţesa 
Diana este eliberat. Nu cunosc prea multe lucruri despre ea, dar 
întotdeauna graţia, compasiunea şi nobleţea din ea mi-au amintit de un 
spirit superior. Dacă îmi aduc aminte bine, din comunicarea doamnei 
Nina cu spiritul Dianei, acesta doreşte să se încarneze într-unul din copiii 
fiului ei. 

Rezonez cu dezvoltarea abilităţilor extrasenzoriale. Nu am muncit 
pentru dezvoltarea lor. Iniţial m-am considerat delăsător din această 
cauză. Apoi am realizat că spiritul meu era atras de un alt tip de evoluţie, 
în ultima vreme, mi-am mulţumit şinele cu studiul materialelor lui 
Argeşanu şi iniţiindu-mă în Reiki şi Radiestezie. Pe măsură ce am păşit 
pe acest drum, am înţeles mai bine necesitatea abilităţilor 
extrasenzoriale. Este doar o chestiune de timp până voi începe să îmi 
cultiv cu drag abilităţile extrasenzoriale. 

Vă mulţumesc pentru tot ajutorul acordat. Contează mult faptul că 
pot discuta cu cineva care este cu N nivele peste al meu. Apreciez mult că 
mi-aţi răspuns la email-uri stimulat de pasiune şi misiunea personală. 
Alţii s-ar fi mobilizat doar dacă erau stimulaţi la portofel. 

RĂZVAN: 

Ai dreptate, aşa a spus spiritul Prinţesei Diana... Cred că a renunţat 
la „eliberare” între timp, convinsă că mai trebuie să facă ceva pentru 
monarhie, ceva ce nu reuşise să facă sau ca să îndrepte ceea ce poate a 
stricat... Adică, ar putea să rămână în astral, că nu mai are multă karmă 
de stins, dar prin încarnare în familia regală ar aduce multă bucurie pe 
Pământ. Aşa gândesc spiritele, foarte altruist. 

Orice metodă spirituală practici o perioadă de timp, va avea efecte 
bune asupra ta. Este important să înţelegi care este scopul final pentru 
care o exersezi, ca să perseverezi, altfel te vei lăsa pe tânjală rapid. Caută 
nu numai dezvoltarea personală, ci şi evoluţia spirituală şi atunci totul va 
merge uns, la timpul cuvenit, fără sforţări sau erori dureroase... 

Ţi-am răspuns pe îndelete la întrebări pentru că cred că eşti serios în 
căutarea ta spirituală. 

ADRIAN: 

Dacă îmi permiteţi, doresc să vă adresez următoarele întrebări: 

(-) Ştiinţa yoghină vorbeşte despre cele şapte planuri ale existenţei. 
Fiecare plan având şapte subplanuri, fiecare la rândul lui este divizat în 
tot atâtea subplanuri, până la al şaptelea nivel de subdiviziune. Chiar 
privind această structură doar din perspectivă matematică, limitată prin 
natura ei grosieră, a valorii impuse de 7 la puterea 7, se relevă o ierahie 
inimaginabilă. Ea nu poate fi cuprinsă de mintea umană în profunzime. 

Radiestezia, mai exact, ramura infoenergetică, structurează planurile 
existenţei în 10 ceruri şi 10 anticeruri. Fiecare cer sau anticer are zece 
subdiviziuni. Planurile sunt reprezentate, simbolic, de la cerul 10 la 
anticerul -10. Cerurile sunt populate în întregime. Anticerurile sunt 
populate doar până la nivelul -7,2. Radiestezia, prin natura ei divinatorie, 
este parţială şi incompletă. însă cu siguranţă are şi sâmburi de Adevăr. 

Credeţi că cele două viziuni asupra planurilor existenţei se pot 
compara, suprapune, intersecta? 

Din măsurătorile făcute în cadrul grupul de Reiki, am observat că 
aşa-zişii copii de cristal, născuţi după anul 2000, sunt în general din 
ceruri superioare, cuprinse în intervalul 9-10. Cei născuţi după 1970, aşa- 
zişii copii indigo, aparţin, în general, cerurilor 8-9. Această statistică 
aparţine unui eşantion limitat de persoane şi o consider o referinţă cu 
relevanţă redusă. însă consider esenţial aspectul evolutiv care se poate 
deduce. 

( - ) Doresc să înţeleg mai bine munca regnului angelic pentru cel 
uman. Oamenii sunt ajutaţi, îndrumaţi, protejaţi de îngeri. Desigur, 
misiunea lor este mult mai complexă de atât. îi primim alături la naştere, 
iniţieri, de exemplu în ceremonia de botez creştin şi în cadrul altor ocazii 
deosebite. Mă aştept ca un înger să se ocupe în paralel de foarte multe 
situaţii. Aş putea transpune această viziune în munca unui specialist la 
un pupitru tehnic dotat cu zeci de monitoare şi multiple căi de a 
interacţiona cu sistemele monitorizate. în paralel se desfăşoară un număr 
impresionat de procese, care sunt iniţiate, asistate şi controlate 
permanent de specialistul tenace şi neobosit, cu o implicare deosebită şi 
conştiinciozitate. în cel mai bun caz, această comparaţie se apropie de o 
viziune brută, neşlefuită care reflectă felul în care îngerii ne servesc. Care 
este părerea dumneavoastră legat de acest aspect? 

( - ) Mă interesează un aspect legat de arhangheli. Sunt cunoscuţi 
diverşi arhangheli, precum Mihail, Gabriel, Rafael, alături de alţii. Ca 
exemplu, îl iau pe Arhanghelul Gabriel. El are o misiune proprie, descrisă 
mai mult sau mai puţin precis de diversee surse. El poate fi invocat 

pentru ajutorul său. în aparenţă, acest arhanghel este o entitate 
individuală. Mă întreb dacă acest arhanghel face un număr incredibil de 
operaţii în paralel sau dacă este reprezentat de o grupare de entităţi 
angelice, fiecare având individualitatea proprie, dar fiind uniţi de aceeaşi 
misiune comună. Ar putea fi similar cu o solicitare către un call-center 
non-stop, unde suntem serviţi de unul din operatorii aflaţi la datorie care 
au disponibilitatea de a ne prelua apelul. 

Nu mă îndoiesc de faptul că un arhanghel poate face un număr 
incredibil de lucruri deodată. Până şi ştiinţa sau psihologia ne arată că în 
corpul uman sau în mintea subconştientă individuală rulează o 
multitudine de procese în paralel. Având în vedere că în totalitatea 
creaţiei există un număr incomensurabil de spirite în evoluţie, miliarde 
de miliarde, mă întreb dacă în cadrul entităţii unui arhanghel pot fi 
cuprinse un grup de spirite care servesc unui scop comun. Ce părere aveţi 
despre această idee? 

( - ) Am înţeles că maturizarea creierului uman începe în jurul 
vârstei de 40 de ani. Se ştie că energia sexuală îşi atinge maximul cam în 
aceeaşi perioadă. Bineînţeles, acesta vârstă este un reper general şi diferă 
de la om la om. Maturitatea celui de-al treilea centru energetic 
important, chakra 4, subordonat sufletului, este atinsă în general, în jurul 
aceleaşi vârste? Când ea este atinsă, cu ce îl deosebeşte pe acel om faţă de 
cum era? 

RĂZVAN: 

- Nu aş adăuga altceva la categorisirea Universului decât cele scrise 
în cartea Ninei Petre, „Spiritismul, metodă modernă de investigaţie”. 

Mai există şi alte viziuni asupra Universului (vezi Kabala ş.a.). 
Fiecare are dreptatea ei, dacă este inspirată de Sus, dar este greu să le 
suprapui, fiindcă vei descoperi neconcordanţe şi neclarităţi. (Ceva similar 
se întâmplă cu Yoga şi Acupunctura. Yoga vorbeşte de 7 centri de forţă 
principali, iar Acupunctura, de cel puţin 365 puncte, dintre care câteva se 
suprapun cu locul chakrelor. Totuşi, descrierea funcţionării chakrelor 
diferă mult de utilitatea medicală a punctelor similare de înţepare...) 

în cazul Infoenergeticii, teoria este legată de practica măsurătorilor. 
Dar dacă nu ai măsura nimic, la ce ţi-ar folosi să ţi se spună că există, să 
zicem, nu 7, nici 10, ci 9 Ceruri? (de aici vorba „mă simt în al nouălea 
cer”). Totul se rezumă la a avea un limbaj şi categorii unitare. Când ieşi 
dintr-un sistem de gândire, vei găsi alte teorii diferite... 

Măsurările radiestezice sunt relative. în privinţa copiilor autişti, nu 
cred că toţi vin neapărat din cele mai înalte Ceruri. Şi mă întreb de ce 

copiii de cristal ar fi cei mai evoluaţi cu putinţă, din Cerul io? Adică nu 
există spirite superioare lor? Nu mă pricep, doar întreb... 

- în privinţa îngerilor, deja ţi-ai răspuns. Şi eu cred că un înger 
poate face simultan mai multe lucruri, în special să comunice, fără a se 
mişca din loc (aura lui se întinde în tot universul). Când are ceva mai 
greu de realizat, se va deplasa la locul faptei. Desigur că un Spirit 
Superior va avea şi subordonaţi, pe care îi însărcinează cu diverse 
misiuni. Am scris ceva despre asta în cartea mea „Cele 9 MAHA VIDYA”. 
în general, spiritele se grupează, ca să aibă mai multă eficienţă, 
siguranţă, să poată învăţa unul de la altul şi de la Maeştri. 

- în privinţa chakrei 4, de obicei ea este matură la copii şi 
îmbătrânită la adulţi! Deschiderea Anahatei poate fi corelată cu glanda 
timus, dezvoltată la copii şi inhibată la maturi. Activarea acestei chakre la 
adulţi e bine să fie însoţită şi de dezvoltarea intelectului (Ajna) şi 
comunicarea cu Cosmosul (Sahasrara), pentru un efect puternic spiritual. 
Atunci omul resimte RECUNOŞTINŢĂ, SMERENIE, UIMIRE, este 
SINCER, EMPATIC (rezonează cu bucuria sau tristeţea celuilalt), are un 
tonus optimist şi o bucurie de a trăi neumbrite de necazurile trecătoare... 

11 septembrie -18 noiembrie 2011 


SOLUŢIE PENTRU SCHIZOFRENIE? 

IRINA: 

Citind blogul dumneavoastră am avut ciudata senzaţie că... poate... 
m-aţi putea ajuta într-o problemă căreia nu îi mai fac faţă, poate 
experienţa şi pregătirea dumneavoastră ar putea să fie pentru noi o 
portiţă de scăpare. 

O să fiu directă. Puteţi vindeca schizofrenia? îmi puteţi da un sfat 
măcar referitor la asta? Parapsihologia poate avea aplicaţii în tratamentul 
acestei boli? Intuiţia şi logica mea spune că da. 

Dacă doriţi să mă ajutaţi în această problemă (trebuie să menţionez, 
nu este vorba despre mine), vă voi povesti mai multe într-un mail şi aş fi 
recunoscătoare veşnic. Sunt conştientă că un tratament relevant va fi 
contra cost. Sinceră să fiu... creierul uman este extrem de complex şi cred 
în faptul că asta ar putea într-adevăr fi o soluţie nu numai pentru mine, ci 
ar putea fi o revoluţie în acest domeniu. Asta, dacă nu mă înşel. Chiar 
dacă nu mă cunoaşteţi, sper să nu rămâneţi rece la cuvintele mele. 

RĂZVAN: 

Schizofrenia este o boală incurabilă, după experienţa medicilor 
psihiatri. Probabil că ştiţi asta. 

Personal nu mă ocup cu tratamente bioenergetice sau alte tipuri 
naturiste. Nici nu cunosc pe nimeni din România care să se ocupe cu 
succes de tratarea acestei boli psihice grave. Dimpotrivă, toţi o evită... 

în articolul ,Mistică sau halucinaţii” m-am referit, la modul general, 
la necesitatea colaborării dintre medici şi persoanele cu capacităţi 
paranormale pentru a pune la punct pe viitor o cale de a trata bolile 
psihice, inclusiv cele mai grave, cum este schizofrenia. 

Ar exista o şansă de ameliorare dacă diagnosticul ar fi eronat şi 
pacientul să fie de fapt un medium necontrolat. Atunci, i-ar fi de folos să 
apeleze la specialişti spiritualişti, cum sunt cei din Brazilia. Acolo există 
spitale spiritiste, inclusiv pe specialitatea psihiatrică. 

Ar mai fi calea ortodoxă, cu exorcizări, dar trebuie să apelaţi numai 
la un călugăr cu mare har şi cu clarviziune, pentru a vă spune de la 
început dacă există şanse de vindecare sau dimpotrivă, afecţiunea s-ar 
putea agrava prin exorcizare. 

Este probabil că în schizofrenie există şi unele cauze karmice, 
provenind din alte vieţi ale spiritului (pe lângă cauzele genetice, dacă 
există antecedente în familie). Cauzele karmice îl afectează atât pe cel 
bolnav, cât şi pe apropiaţii săi care îl au în grijă - fiecare cu karma sa de 
suferinţă specifică. 

12 septembrie 2011 


DELIR MISTIC 

SORIN: 

De curând am avut în familie un eveniment ieşit din comun. Tatăl 
meu a avut un delir mistic în care s-a întâlnit cu divinitatea şi, după ce a 
avut această experienţă, s-a plimbat pe străzi, mai apoi a fost găsit de 
poliţie pe mijlocul drumului şi internat la psihiatrie. în spital nu a stat 
prea mult şi nici antipsihoticele nu le-a luat. 

Nu ştim ce i-a putut provoca acest delir. Sunt conştient că a avut de- 
a face cu o realitate paralelă foarte puternică, care l-a marcat profund. în 
acelaşi timp, am observat schimbări cu privire la respectul pe care-1 
poartă celor din jur (vorbeşte altfel despre anumiţi oameni - în sens 
pozitiv). Aş vrea să mă sfătuiţi cu privire la modul în care ar trebui să 
procedăm în continuare. 


RĂZVAN-ALEXANDRU PETRE - Contribuţii la cultura spirituală 


pag. 91 




RĂZVAN: 

Aş putea să vă recomand să aveţi o atitudine normală faţă de el, dar 
cu grijă să nu îi răniţi sensibilitatea, care ar putea fi accentuată. Delirul 
mistic nu trebuie tratat ca o boală dacă nu este corelat cu alte stări 
patologice. Schimbările benefice pot fi cel mai bine urmărite de dv., cei 
din jurul tatălui dv. Dacă există, înseamnă că experienţa ar putea fi de 
bun augur, cu condiţia ca dumnealui să înţeleagă mai bine ce i s-a 
întâmplat, iar pentru asta are nevoie de unele lecturi spirituale adecvate. 

Ar putea fi vorba şi de un episod maniacal, căruia îi urmează o 
cădere depresivă, iar în acest caz ar fi necesară întărirea sistemului 
nervos prin tonice non-medicamentoase gen ginseng sau ginko biloba şi 
prin terapie Reiki la un specialist. 

19 septembrie 2011 


PETE L UMINOASE ÎN POZE 

MIRCEA: 

Cu tot respectul, am navigat pe google şi am dat de site-ul dvs., unde 
am văzut câteva poze ale anumitor persoane cu nişte puncte de culoare 
albă în componenţa acestora. Pentru mine, ca tânăr, nu îmi pare ceva 
ieşit din comun. Fiind fotograf amator şi deţinând în trecut o serie de 
aparate foto, ştiu că pe suprafaţa lentilei exterioare se depun stropi care 
pătează în timp lentila, necesitând o curăţare atentă a acesteia. în opinia 
mea, punctele care apar sunt reflexii ale blitz-ului în aceşti stropi care 
există pe lentilă sau pot fi particule de praf care sunt în aer în acel 
moment. Normal, când se face o fotografie, aparatul aruncă blitz-ul 
puternic şi particulele care sunt foarte aproape nu le poate scoate decât 
sub forma aceea din poze. 

Să mă ierte Dumnezeu dacă vorbesc cu păcat, sunt doar tânăr şi 
necunoscător, nu m-am lovit încă de multe probleme şi poate că tratez 
artificial problema! Vă rog să mă corectaţi şi să-mi daţi şi mie argumente 
care să mă facă să înţeleg mai bine cum să tratez această „enigmă”. 

RĂZVAN: 

Se admite posibilitatea ca cercurile luminoase să aibă cauze naturale. 
De fapt, este primul pas în cercetare. Dar, la o analiză mai atentă, multe 
dintre ele nu au cauze uşor detectabile. 

- Dacă ar fi pete pe lentila exterioară, ele ar apare în poze mereu şi în 
aceleaşi poziţii. 

- Dacă ar fi fire de praf, două poze consecutive la un interval scurt de 
timp (câteva secunde) ar trebui să înregistreze pete similare. 

Mai există şi alte ipoteze de laborator, care nu se verifică în practică. 
De exemplu, s-au înregistrat astfel de cercuri luminoase chiar şi pe 
fotografii făcute în apă sau în aer liber fără blitz. 

Desigur, unele dintre ele au cauze naturale. Dar altele nu. Iar despre 
majoritatea nu se poate spune rapid şi cu siguranţă totală ce fel de cauze 
ar avea. Pentru ele este nevoie de o analiză atentă, experimentată şi 
obiectivă. Am scris o carte dedicată analizei acestui fenomen în toată 
complexitatea sa, intitulată „Globii luminoşi din fotografii. Explicaţii 
fizice şi paranormale” 

25 octombrie 2011 


NAIVITATE: LUCI FER, DESPRE ATLANTIDA 

FLORIN: 

Am găsit o carte interesantă despre legea universului. Nu pare 
minciună. Am citit porţiuni bune din ea şi conţine aceleaşi adevăruri 
ca pe site-ul vostru. Sunt informaţii interesante despre Atlantida, viaţa 
veşnică a celor aleşi şi înstăriţi, iar autorul acestei cărţi e unul dintre cei 
puţini care aveau dreptul. Practic, ei îşi schimbau doar trupul, dar 
conştiinţa şi memoria vechiului om rămânea aceeaşi după pătrunderea 
spiritului în noul trup. Doar că dura puţin acomodarea în noul trup, în 
rest era vechiul om, cu aceeaşi gândire. Cât de mult trăiau oamenii acum 
mii de ani şi ce evoluaţi erau! Autorul cărţii este reîncarnarea unui 
aristocrat din Atlantida şi iată că povesteşte istoria, evenimentele şi chiar 
viaţa lui de atunci. 

RĂZVAN: 

Există multe cărţi interesante pe care le poţi citi. De exemplu, „Din 
tainele vieţii şi ale universului” de Scarlat Demetrescu nu ar trebui să-ţi 
lipsească! Citeşte-o întâi pe asta! 

Dar, fiindcă mi-ai trimis acea carte în ataşament, am răsfoit-o puţin 
şi mi-am format o părere. 

în primul rând, m-am informat despre autor. Este curios că el mai 
scrie pe un forum „anticristic”. Nu a găsit alte locuri pe net unde să scrie 
personal decât un astfel de forum anticristic?! Şi cartea şi-a publicat-o pe 

un site cu o evidentă ură împotriva creştinismului. Să ştii că şi sataniştii 
se proclamă oameni de onoare. Dar depinde ce înţeleg ei prin „onoare”! 

Faptul că în deschiderea cărţii îi mulţumeşte „marelui Aleister 
Crowley”, care a fost un celebru satanist, ridică mari semne de întrebare 
cu privire la adevărate intenţii ascunse în pretinsa carte de popularizare a 
ştiinţei spirituale. Deci, în privinţa calităţii morale sau a beneficităţii 
autorului nu am deloc încredere în el. 

în capitolele despre Atlantida, cred că autorul bate câmpii cu voioşie, 
desfăşurându-şi fantezia liberă de inhibiţii. Au mai făcut-o şi alţii, în 
concepte incredibile şi neinteligibile. Cu cât te duci mai departe în timp, 
cu atât poţi să emiţi prostii mai mari, că nu te poate contrazice nimeni cu 
fapte, ci doar cu argumente de bun-simţ. Dar cum cititorii acestui gen de 
literatură SF vor să viseze, nu să privească critic, se vor găsi mereu fani ai 
unor astfel de lecturi... 

FLORIN: 

Da, aveţi dreptate în legătură cu acest individ. Pare suspect. El 
începe prin a descrie unversul, spiritul, aura, etc (probabil lucruri copiate 
de la alţi paranormali), după care intră în această poveste de basm 
fascinantă numită Atlantida. Nimeni nu poate verifica dacă e real sau nu 
ce zice el. însă, din câte am citit pe google, câştigă bani grei din aşa-zisele 
vindecări, în Italia. Naivitatea oamenilor îmi aminteşte şi de 
cazul vracilor de la Biserica Universală, care promit vindecarea la 
minut... 

Şi totuşi, am remarcat două lucruri interesante scrise de acest 
individ. Primul lucru e legat de spirit, pe site-ul lui, în care sunt incluse şi 
formule matematice, dar şi fizică. Mie, ca inginer, mi-a atras atenţia. De 
multe formule am auzit şi la facultate. Acum, nu-mi dau seama dacă sunt 
veridice calculele lui legate de acest subiect amplu şi anume „Spiritul”. 

Un al doilea lucru este despre metodele de a acţiona asupra 
karmei în magia păgână. Nu mai enumăr. 

Lăsând poveştile astea la o parte, mai am să vă mai întreb câte ceva: 

a - Spiritul poate modifica pe parcursul vieţii destinul iniţial al 
omului? Şi dacă da, cum? 

b - Dacă spiritul îi dă comanda subconştientului să influenţeze 
mintea, totuşi în cazul Râmaru, iată că spiritul iniţial a părăsit trupul şi a 
intrat alt spirit. Deci spiritul iniţial nu a reuşit să influenţeze mintea 
diabolică a omului. Dar în cazul lui Hitler, spiritul a stat lângă el întreaga 
viaţă, îndemnându-1 sau nu la atrocităţile care au marcat istoria. 

Dacă nu e dorinţa spiritului ca omul să fie sortit eşecului, atunci este 
un spirit prea „involuat” de nu poate ghida omul în direcţia potrivită? 

c - Putem întâlni spirite superioare şi la oameni cu dizabilităţi şi la 
oameni renumiţi (în orice domeniu)? 

d - Vroiam să vă mai întreb şi de mediumul din America, John 
Edward, care transmite familiei la TV live mesajul primit de la cel mort. 
Cum e posibil, dacă sufletul omului nu mai există autonom după moartea 
trupească? 

RĂZVAN: 

Spiritul are de a face cu formulele matematice la fel de mult ca baba 
cu mitralieră! Totuşi, dacă cineva crede că înţelege spiritualitatea prin 
matematică, e dreptul lui să încerce şi asta. 

a - în principiu, elementele principale ale destinului nu se prea 
modifică. Cele secundare se modifică în permanenţă, în funcţie de faptele 
omului. Totuşi, este posibilă şi o modificare a fundamentelor destinice, 
de ce nu? E o chestiune simplă pentru spirit, dar nu ştiu cum o face şi nici 
nu cred că e treaba oamenilor să se amestece în secretele spiritelor. în 
general, oamenii nu sunt prea încântaţi că viaţa le este predestinată deja, 
de aceea nici nu prea au acces la multe informaţii spirituale. Sunt prea 
egoişti. 

b - Am mai răspuns la asta cu alte ocazii. Spiritul vrea una, dar 
mintea omului nu recepţionează totul. De obicei există o defazare, erori 
de comunicaţie între cele două instanţe decizionale. Mintea face ce vrea 
ea. Omul are liber-arbitru, care poate acţiona contrar intereselor 
spiritului. Mai multe amănunte găseşti în cartea Ninei Petre „Spiritismul, 
metodă modernă de investigaţie”. 

c - Există spirite superioare încarnate şi în handicapaţi, ca pedeapsă 
karmică. Se pare că şi unii copii autişti adăpostesc potenţiale genii, îngeri 
care au fost loviţi puternic de demoni încă de când s-au încarnat. 

d - John Edward, medium. Da, cred că e sincer în ce face. El 
primeşte mesaje simbolice pe ecranul mental de la spiritul mortului şi le 
traduce în cuvinte, de aceea vorbeşte atât de repede. 

Spiritul nemuritor preia temporar personalitatea sufletului cunoscut 
rudelor decedatului. Spiritul poate lua personalitatea oricăruia dintre 
sufletele pe care le-a animat de-a lungul sutelor de încarnări umane, dacă 
este invocat în mod specific. Despre asta am mai scris... 

25 - 28 noiembrie 2011 

SOMN LUCID ŞI VIS CONŞTIENT 


DRAGOŞ: 

Am cunoscut personal o fată din Hong Kong acum 2 ani. Ei pot 
adormi instantaneu, în 5-10 secunde. Am întrebat-o cum face asta şi mi-a 
spus că toţi cei de acolo fac asta, este ceva natural: când se simte obosită, 
se pune pe un scaun şi doarme 10 minute, de exemplu. Mi-a explicat că 
îşi programează peste cât timp să se trezească de la 10 minute în sus şi că 
acea stare de somn este un somn conştient. Explicaţiile le-am cerut după 
ce am văzut-o făcând asta de câteva ori... O cunoscută mi-a povestit după 
o vizită în Japonia că, în drum spre serviciu dimineaţa, majoritatea dorm 
în picioare 20-30 de minute în metrou, agăţaţi de mânere. Interesant, 
nu? 

Şi eu am trăit o întâmplare şocantă. Lucrurile s-au întâmplat în felul 
următor: 

Aseară, fiind obosit, m-a prins o oboseală în asemenea fel, încât nu 
am putut opune rezistenţă şi am adormit. Am visat că m-am întâlnit cu 
tine în vis şi mi-ai oferit un pahar de suc verde, de fapt ai pus foarte puţin 
şi am băut. A fost cu mult mai real decât în realitate. Incredibil! mi-am 
spus. Nu am mai băut niciodată ceva atât de real în vis! Nici măcar în 
realitate. După ce m-am trezit, gustul de Sprite sau 7Up - aşa l-am 
asociat eu - a persistat, simţeam o nevoie puternică să beau acel lucru 
după ce m-am trezit. 

în punctul acesta al visului, parcă eram doar conştiinţă, primeam şi 
emiteam gânduri, dar nu le judecam, a fost o senzaţie deosebită! Apoi, 
vrând să plec, am dat să iau un pulover de pe fotoliu, dar am constatat că 
nu erau al meu şi că era rupt, ca şi cum ar fi trecut mult timp. M-am 
speriat şi mi-am spus că nu este al meu, după care am zis „Am detectat o 
anomalie temporală”, „Ceva nu este în regulă cu timpul” şi am ieşit... 
Ştiu... parcă am vorbit ca în filmele SF. © Dar ceea ce m-a uimit a fost că 
m-am trezit la ora 22 şi în acele 2 ore am simţit că a trecut o noapte 
întreagă! 

RĂZVAN: 

A fost un vis lucid, indus spontan, în care a fost angrenată o mare 
„cantitate” de conştiinţă. Atenţie! Când visezi întâmplări cu oameni reali 
este puţin probabil că aceştia sunt la curent cu trăirile tale. De obicei, ei 
sunt personaje simbol pentru viaţa ta sau simple amintiri din cotidian. 
Mi-au mai relatat şi alţi prieteni evenimente onirice în care jucam vreun 
rol, iar eu habar nu aveam... Desigur, ar fi posibil ca dublura astrală să 
aibă niscaiva activităţi nocturne, dar ea este o altă entitate decât omul în 

carne şi oase. Nici în cazul unei dedublări conştiente în planul eteric, care 
este aproape identic cu cel fizic, persoanele de acolo nu sunt cele care 
par. Planul eteric este PARALEL cu cel fizic, deci nu trebuie să le 
confunzi sau să amesteci faptele dintr-unul cu celălalt. Fiecare plan sau 
tărâm subtil are au o realitate proprie. 

22 februarie - 3 martie 2012 


VIZIUNE SPONTANA DINTR-0 REALITATE PARALELA 

NICOLETA: 

Sunt o persoană de 48 de ani cu 2 copii mari. Mă bucur că v-am 
descoperit, pentru că mi se întâmplă destul de des un lucru ciudat şi nu 
ştiu cu cine să vorbesc. De câte ori mă întorc din oraş spre comuna unde 
locuiesc şi sunt la volan, în dreptul unei staţii de pe partea dreaptă, exact 
în locul acela, mi se schimbă imaginea locurilor pe unde merg. Pur şi 
simplu, nu mai cunosc locurile, parcă sunt pe altă lume. Această imagine 
schimbată a locurilor mă ţine până în poarta casei, când mă dau jos din 
maşină. încerc în tot acest timp cât conduc să mă agăţ cu privirea de 
orice clădire, copac, case pe care le ştiam înainte. Nu-mi reuşeşte. în tot 
acest timp, mă simt destul de rău ca stare. Sunt confuză, dezorientată şi 
mi-e frică să mai conduc, fiindcă nu mai cunosc locurile. Asta mi se 
întâmplă numai când mă întorc din oraş. Când plec spre oraş, niciodată. 
Acest lucru mi se întâmplă de vreo 5-6 ani încoace. încerc raţional să 
conştientizez ce mi se întâmplă. Vorbesc mereu cu soţul şi-l atenţionez că 
urmează să mi se schimbe imaginea, când e cu mine în maşină. Dacă 
aveţi vreo părere despre relatarea mea, vă mulţumesc anticipat. 

RĂZVAN: 

Dacă fenomenul apare regulat, atunci puneţi pe altcineva să conducă 
în acea porţiune şi veţi avea mai mult timp şi atenţie să vă daţi seama ce 
se întâmplă cu dv., să vă analizaţi mai bine trăirile, ce anume vedeţi, 
poate chiar să notaţi ce constataţi. 

Ar fi util ca, înainte de apariţia acelei staţii buclucaşe, să opriţi 
maşina, să vă faceţi cruce şi o scurtă rugăciune, ca să preîntâmpinaţi vreo 
neplăcere. Eventual, să porniţi pe jos spre locul cu pricina, pentru a 
contempla viziunea fără niciun stres. 

Pentru că ceea ce simţiţi nu este un prilej de bucurie, v-ar fi de folos 
să aflaţi un eventual diagnostic şi sfaturile unui psihiatru competent. 

5 martie 2012 

REIKI ESTE NUMAI DE BINE 


DORIN: 

Am găsit un articol intrigant pe internet, ce menţionează că Reiki 
este cea mai mare escrocherie a noii ere; Reiki este descris ca o sursă prin 
care o entitate rău intenţionată, mascată de ideea de binefacere, fură 
energia umană pentru alte scopuri. Mi-ar face mare plăcere dacă aţi 
comenta această părere. 

RĂZVAN: 

Găsesc articolul cu pricina plin de inexactităţi. Nu ştiu ce experienţe 
negative a avut domnul în cauză cu Reiki şi nici nu le expune clar, ca să 
înţelegem cu toţii ce vrea să spună. Oricum, dacă se referă la Reiki 
Tradiţional Usui, comentariile dumnealui sunt false, ba chiar 
suspectabile de interese dubioase. Poate că în alte forme de Reiki 
„moderne” ar putea fi implicate unele aspecte discutabile, dar eu nu le 
cunosc. Ceea ce am avut de spus despre Reiki tradiţional am scris deja. 

7 aprilie 2012 


ORBII, SPIRITE POZITIVE? 

RODICA: 

Apreciez cantitatea uriaşă de informaţie parapsihologică pe care o 
prezentaţi în site-ul dv. 

Legat de orbs, am surprins şi eu în multe rânduri aceste bule aparent 
luminose, dar în locuri şi contexte despre care numai pozitive nu pot să 
spun că sunt. Iată primul exemplu de poză, făcută de mine lângă casă. 
[...] Nu am băgat de seamă ce mi-a ieşit decât când am venit acasă şi am 
descărcat pozele în calculator. în acea noapte, tatăl meu a avut coşmaruri 
îngrozitoare şi a vorbit în somn într-o limbă inexistentă. Nici eu nu am 
putut dormi bine, fiindcă toată noaptea am fost chinuită de o sete 
îngrozitoare (cred că am băut mai mult de 2 litri de apă, deşi nu era nici 
cald şi nici nu mâncasem ceva prea sărat). 

în al doilea exemplu [...] este vorba de dormitorul unei femei foarte 
rele care are o comunicare directă cu cel rău (povesteşte că este iubită 
noaptea de diavol). Observaţi pata de lumină din stânga. 

Eu am fotografiat mai demult un orb imens pe umărul unei 
cunoştinţe în casa căruia mă aflam, de asemenea persoana fiind profund 
negativă, cu gânduri aproape fasciste. 

Dacă observaţi, orbii apar aproape mereu în fotografiile de la 
petreceri, cu oameni care trăiesc în concupiscenţă. 

Şi altceva mi se pare ciudat, seamănă puţin aceste sfere cu felul cum 
arată o celulă, în sensul că au şi un fel de nucleu... 

Nu prea înţeleg de ce spuneţi dv. că ar fi îngeri de lumină, adică ceva 
pozitiv... Mi-ar place să aflu părerea dv. în ce priveşte faptul că orbii 
fotografiaţi de mine apar acolo unde sunt şi oameni profund materialişti, 
unde sunt plăceri trupeşti, gânduri negative, ură, răzbunare şi chiar 
vrăjitorie. 

RĂZVAN: 

în prima poză apar spirite bune, fără îndoială. Poate că nu au nicio 
legătură cu întâmplarea din noaptea care a urmat. Iar dacă au, atunci 
putem presupune că a fost un fel de avertizare şi chiar o protecţie pe care 
v-au asigurat-o peste noapte, ştiind că vor fi probleme. 

Este interesant fenomenul vorbirii într-o limbă străină. Merită 
investigată capacitatea tatălui dv. de a fi medium. 

în fotografia a doua, nici eu nu aş afirma că apare un spirit bun. Nu 
sunt semne pentru asta. 

Nu mi-aţi trimis poza cu orbul lângă persoana „fascistă”, deci nu mă 
pot pronunţa. 

Este adevărat că apar orbs şi la petreceri. Poate că nu toţi orbs sunt 
spirite superioare, e adevărat, dar nici profund rele nu sunt neapărat. 

Nu cred că suntem în măsură să judecăm oamenii la grămadă! 
Adică, de exemplu, dacă au băut o bere ar însemna că ar fi nişte păcătoşi 
etc. Sau, dacă fac un chef, înseamnă că sunt la fel de răi ca vrăjitorii. Sau, 
dacă sunt materialişti, vor atrage neapărat spirite inferioare. Acestea sunt 
nişte şabloane. E adevărat că unele spirite vin în preajma oamenilor 
pentru că rezonează cu ei, dar şi pentru că vor să-i influenţeze. De ce să 
nu ne aşteptăm şi la influenţe pozitive, în concurenţă cu cele negative 
(care poate nu apar în poze)?! Poate că spiritele care se fac vizibile vor să 
atragă atenţia asupra realităţii paralele, astfel ca cei pozaţi să se 
minuneze şi să devină ceva mai înţelepţi... 

Putem să ne gândim şi la faptul că unele persoane (de exemplu, 
chiar dumneavoastră) atrag magnetic spiritele, iar pozele lor sunt deseori 
populate cu astfel de apariţii globulare, indiferent în ce mediu s-ar afla 
(biserică, cârciumă, natură etc). Deci, prezenţa orbs ar depinde de 
persoană, nu de mediul unde se află. 

24 - 25 aprilie 2012 

SE POATE O PĂRERE AVIZATĂ? 


GIGEL: 

Am citit cu interes materialele dvs. de pe site, am remarcat că sunteţi 
„fan” Scarlat Demetrescu şi Ilie Cioară... autori pe care i-am parcurs cu 
mare plăcere. Mare parte din informaţiile conţinute de scrierile lor parcă 
îmi erau insuflate de intuiţie încă înainte de a le citi. 

Totuşi acelaşi lucru pot să spun şi despre informaţiile din cărţile 
ataşate la acest mail: unele le simt că adevărate, dar sunt şi multe altele 
care mi se par total aiurea incluse în context. Mă întrebam dacă îmi 
puteţi da părerea dvs. avizată despre cărţile ataşate. 

RĂZVAN: 

Nu am citit cărţile ataşate. în măsura timpului disponibil, poate că 
am să le răsfoiesc. Totuşi, nu consider că sunt esenţiale pentru instruirea 
parapsihologică. Dacă ceva vi se pare aiurea într-o carte, poate că aşa 
este. Nu e nevoie să aşteptaţi neapărat o „opinie avizată”. Folosiţi-vă 
intuiţia personală! 

26 aprilie 2012 


ŞOC NEURONAL 

MARIANA: 

După o perioadă de depresie - am avut o cădere foarte urâtă, a fost 
un şoc care m-a aruncat la polul opus (parcă am trecut printr-un portal) 
- m-am trezit o altă persoană, total diferită şi lipsită practic de tot ce 
acumulasem... m-am trezit ca o carcasă goală, nu mă mai simţeam bine 
în mine, parcă ceva nu mă lăsa să trăiesc... (fusesem o persoană plină de 
viaţă, energică, spirituală, cu vaste cunoştinţe şi facultăţi)... m-am trezit o 
persoană incultă... care cu greu poate accesa un gând... sunt şanse să mai 
îmi revin oare?... Am văzut articolul dvs cu „walk-in... walk-out...”, parcă 
am trăit cam aceeaşi stare... ceva rău a intrat în mine şi nu mă lasă să 
respir... nu ştiu dacă mai pot fi ajutată... numai bine. 

RĂZVAN: 

Simptomele relatate de dv. nu sunt ale unui fenomen Walk-in, ci mai 
degrabă sunt cauzate de un blocaj neuronal. Mergeţi pe la preoţi dacă 
psihiatrii nu vă pot ajuta! 

31 august 2012 

BĂIEŢEL DECEDAT, SPIRIT ATAŞAT 

MARIA: 

în urmă cu 2 luni mi-a murit băieţelul de 3 ani jumate, pe nume 
Răzvan. în toată durerea mea de mamă căreia i-a murit iubirea vieţii, 1- 
am simţit pe copilul meu că mă cheamă unde avem casa de vacanţă. A 
doua zi, am plecat acolo şi aşa era. îi simţeam prezenţa mai ales în 
camera lui de acolo. Am început să fac poze pe întuneric cu blitzul şi i-am 
văzut forma energetică... sfera. Am hotărât să-mi iau sufleţelul meu iubit 
acasă. L-am întrebat dacă vrea să vină cu mami acasă, dacă da, să apară 
pe animăluţul lui de pluş, cu care făcea de obicei nani. Bineînţeles că am 
fotografiat şi mi-a apărut jucăriora luminată intens. L-am adus acasă şi 
acum e cu noi.... 

RĂZVAN: 

Regret împrejurarea tragică prin care aţi trecut de curând! Aţi reuşit 
să suportaţi doliul rupând voalul dintre cele două lumi cu ajutorul 
aparatului de fotografiat. 

Totuşi, faptul că ţineţi spiritul lui Răzvan pe lângă dumneavoastră în 
casă şi nu îi permiteţi să se desprindă spre lumile fericite nu îi face bine. 
îi întârzie inutil evoluţia, îi blochează dezvoltarea şi reamintirea condiţiei 
sale de spirit pur. Lăsaţi spiritul lui Răzvan să plece în lumea lui 
Dumnezeu, unde este doar iubire! Văzând cât de mult suferiţi, el încearcă 
să vă aline în felul său, dar la rândul lui se chinuie. Dovediţi nobleţe şi 
îndemnaţi-1 chiar dumneavoastră să plece spre Lumină, urmând 
entităţile angelice care îl vor ajuta! Eliberaţi-1 pe Răzvan! 

în prezent, sufletul lui se află în perioada de metamorfozare în spirit 
divin, precum omida devine fluture. Spiritul său este acum confuz, iar 
dumneavoastră îi accentuaţi confuzia păstrându -1 printre amintirile 
terestre, ca şi cum ar mai fi copilul dumneavoastră. Dar acum el este un 
spirit de sine stătător, care suferă din cauza durerii dumneavoastră, iar 
spiritele trăiesc emoţiile cu intensitate mult mai mare decât oamenii. 

4 octombrie 2012 


DACĂ DIAVOLUL TE-AR ÎNTREBA 

CĂLIN: 

Mă preocupă problema răului în lume, precum şi mântuirea 
sufletului. O întrebare mi se pare mie foarte grea: Dacă diavolul te-ar 


RĂZVAN-ALEXANDRU PETRE - Contribuţii la cultura spirituală 


pag.101 




întreba „Ce doreşti în schimbul sufletului tău?”, care este cel mai bun 
răspuns? Este o întrebare bună, după părerea mea, o tranzacţie propusă 
de Diavol. Credinţa mea este că, la un moment dat, toţi oamenii vor fi 
provocaţi cu această întrebare. Iar cu un răspuns nesincer nu poţi păcăli 
entităţile spirituale, nu-i aşa? 

RĂZVAN: 

Puneţi o întrebare la modul ipotetic, dar realitatea arată că oamenii 
se confruntă zilnic cu ea, numai că nu sub această formă clară. De obicei, 
omul nu îşi dă seama că este testat în fiecare zi dacă optează pentru Bine, 
Frumos, Adevăr, Libertate, Puritate. Este luat pe nepregătite de diverse 
ispite promiţătoare de satisfacţii hedonice. Din nefericire, acceptarea lor 
se finalizează cu necazuri şi suferinţe. Cum decizi care este binele la un 
moment dat este o chestiune complicată, care nu poate fi rezolvată 
teoretic. Trebuie să capeţi experienţă spirituală şi de viaţă, ca să poţi evita 
variantele înfăţişate de Ispititor. 

„Cel mai bun răspuns” la întrebarea menţionată a fost deja dat de 
Isus Cristos în episodul biblic cu ispitirile din pustie. în schimb, fiecare 
om duce, chiar fără să conştientizeze, o luptă zilnică cu ispitele care îl 
îndepărtează de Dumnezeu. Iar fiecare om dă un răspuns în fiecare zi, are 
propria sa replică. De aceea ne îndemna Isus „Vegheaţi fără încetare!”, 
fiindcă ispita te poate doborî când eşti mai relaxat sau mai pretins 
„spiritual”. 

Mi se pare însă îngrijorător că dumneavoastră vi se pare „bună” 
presupusa întrebare a diavolului, ca entitate spirituală, adică o întrebare 
cu subiect şi predicat. Eu cred că un om curat nu are ce negocia cu 
Necuratul, ci pur şi simplu se îndepărtează fără regrete, neavând subiecte 
comune cu Acela. Nu trebuie să devii curios la propunerile, întotdeauna 
înşelătoare, ale duşmanului lui Dumnezeu. 

Poate cel mai inteligent lucru ar fi ca, în astfel de momente 
dilematice, să porţi o discuţie interioară sinceră: „Doamne, uite ce mari 
avantaje terestre îmi oferă Diavolul, pentru ca sufletul meu să se chinuie 
după moarte. Tu ce mici dezavantaje terestre îmi propui, pentru ca 
sufletul meu să se bucure de preafericire după moarte?”. Spunea Isus: 
„Căci jugul Meu este bun şi sarcina Mea este uşoară.” (Matei 11:30) 

în articolele mele găsiţi numeroase alte referiri la problematica 
răului. 

14 octombrie 2012 

MULŢUMIRI , APRECIERI 


CIPRIAN: 

Sunt masterand în teologie greco-catolică. Am găsit cartea 
dumneavoastră ,Modelul unificator al psihicului uman normal şi 
paranormal” pe internet şi aş dori să citez din ea anumite pasaje. 
Rugămintea mea este să îmi spuneţi editura, oraşul şi anul apariţiei 
cărţii. Vă mulţumesc anticipat şi vă doresc mult succes în munca pe care 
o depuneţi. 

RĂZVAN: 

Am publicat cartea doar pe internet, în anul 2009. Dacă este nevoie 
de menţionarea editurii, puteţi scrie editura Spiritus, Braşov. 

28 mai 2011 

* * * 


DRAGOŞ: 

Sunt doctorand la Facultatea de Educaţie Fizică şi Sport şi am o 
temă cu implicaţii în psihologia sportivă (pe dominanţă cerebrală)... Am 
găsit pe internet cartea dumneavoastră ,Modelul unificator al psihicului 
uman normal şi paranormal”, având informaţii utile pentru lucrarea 
mea. Aş vrea ca, în cazul în care voi cita anumite idei pe care le prezentaţi 
dumneavoastră, să fac acest lucru corect şi respectând metodologia de 
cercetare în vigoare, motiv pentru care vă rog frumos să-mi spuneţi la ce 
editură a fost publicată cartea şi în ce an. 

RĂZVAN: 

Vă mulţumesc pentru atenţia acordată cărţii mele. Cartea a fost 
publicată doar online. Dacă totuşi doriţi să o menţionaţi la bibliografie, 
puteţi scrie că a fost publicată la editura Spiritus, Braşov, în anul 2009. 

4 iulie 2011 

* * * 


GHIZELA: 

într-un foarte scurt rezumat despre mine, aş spune: 35 ani, 2 copii 
minunaţi, medic, în căutare de Dumnezeu şi de mine. într-o lume în care 
ni se pare firesc să avem acces la orice fel de informaţie, şi uitând că, de 
fapt, în spatele acesteia stau oameni în carne şi oase care dau din sufletul 
lor, eu nu vreau decât să vă mulţumesc. V-am mărturisit că îl caut pe 
Dumnezeu, dar şi pe mine. Ajutorul pe care mi -1 daţi este de mare 

importanţă pentru mine, pentru că de multe ori mă uit în jur şi nu găsesc 
oameni care să caute. Pe mulţi nici măcar nu-i interesează, alţii par că 
deja ştiu totul. E liniştitor gândul că există şi oameni care dau pur şi 
simplu: din timpul, din cunoştinţele şi din sufletul lor. Vă mulţumesc 
încă o dată. 

RĂZVAN: 

Eu vă mulţumesc dumneavoastră! E liniştitor gândul că există şi 
oameni care vor să primească ceea ce oferim din suflet. 

7 octombrie 2011 

•5£ "K* 


BIANCA: 

Tocmai am descoperit site-ul dvs. de câteva zile. Nici nu mai ştiu pe 
ce să apăs, atât de minunate sunt subiectele. Mulţumesc. Azi, prin dvs., 
mi-a venit un răspuns pe care-1 uitasem. 

RĂZVAN: 

Mă bucur să aflu că te ajută! 

1 august 2012 

* * * 


DORU: 

Vreau să vă mulţumesc pe calea aceasta a internetului pentru filmele 
braziliene pe care le putem vedea graţie dvs. Doresc să văd şi alte filme 
braziliene cu aceeaşi tematică, dacă mai puteţi şi vreţi să mai postaţi. 

Am 42 ani, tehnician medical, divorţat, fără copii. Am scris acestea 
pentru a elucida eventuala întrebare lăuntrică care apare când cineva 
necunoscut vrea să ia legătura cu noi. 

RĂZVAN: 

Vă mulţumesc pentru aprecieri şi sugestii. 

în Brazilia au apărut doar recent filme spiritiste artistice, iar cele 
mai importante le-am tradus deja. Când mai apare ceva, voi aduce la 
cunoştinţă românilor noştri. Bineînţeles, există numeroase televiziuni şi 
site-uri cu tematică spiritistă, dar sunt prea multe de tradus şi nu toate 
merită efortul. Oricum, în articolele mele am spicuit informaţiile 
spiritiste esenţiale. 

15 august 2012 

2013 - 2014 


FETIŢĂ PARANORMALĂ 

FLORICA: 

Vă rog frumos să îmi spuneţi ce părere aveţi despre aceste poze? [...] 
Se poate comunica cu aceste entităţi? 

Fetiţa mea s-a îmbolnăvit, nu mai comunica şi nu mai ieşea afară. 
După o perioadă, a început să îmi povestească despre un monstru care nu 
îşi găsea mama. Acum a plecat, dar am prins-o vorbind cu cineva, îi 
spunea că nu îl înţelege şi nu îl poate ajuta şi multe altele. Fetiţa are 3 ani 
şi 10 luni. 

RĂZVAN: 

în poze apar, intr-adevăr, unele entităţi. Chiar dacă apar sau nu apar 
în poze, chiar dacă le vedem sau nu le vedem, spiritele sunt mereu 
printre noi. Anumite persoane pot comunica cu spiritele. Din cele spuse 
de dv., copila manifestă mediumnitate. La copii este un lucru obişnuit să 
comunice telepatic cu spiritele. Cu timpul, abilitatea se atenuează şi, de 
obicei, dispare. 

Contează foarte mult cum gestionaţi dv. problema. Ar trebui să vă 
informaţi temeinic în legătură cu lumea spiritelor şi mediumnitatea, ca să 
o înţelegeţi pe fetiţă şi să o ajutaţi. Vă recomand pentru început lectura 
cărţilor lui Allan Kardec „Cartea spiritelor” şi „Cartea mediumilor”. 

3 iunie 2013 


INFLUENŢE PERICULOASE ALE SPIRITELOR 

REMUS: 

Mie mi se par foarte utile articolele tale. Deşi din sfera spiritualităţii 
mai rafinate, sunt deseori esenţiale în înţelegerea acesteia. Am ajuns la 
concluzia că domeniul spiritualităţii este cel mai alunecos şi plin de 
pericole din câte există. 

Nu-mi vine să cred câte sfaturi greşite am primit prin intermediul 
diverselor coşmaruri şi interpretări greşite ale semnelor şi mesajelor... 
este de-a dreptul halucinant... demn de un film de groază, poate chiar 
mai bine realizat. 

RĂZVAN: 

Din cele ce mi-ai spus că ţi se întâmplă şi ţi s-a întâmplat [...], par a 
fi scenarii puse la cale de nişte entităţi neprietenoase. Caută ajutor la Isus 
să te protejeze, că în faţa Lui nu rezistă niciuna! Deja ai căpătat 
experienţă, din cele ce relatezi, despre modul lor de acţiune. Analizează 
atent modul cum încearcă să îţi impună ideile lor. Ai de învăţat multe. Fii 
propriul detectiv psihic! 

Orice are rezolvare pe lumea asta. Mai târziu, după ce îţi vei reveni, 
experienţele dureroase îţi vor creşte înţelepciunea şi îi vei putea ajuta mai 
bine şi pe alţii. Tot răul spre bine. Erorile ajută progresul. Fără a suferi, 
cum oare ne-am propune să facem curăţenie în zonele noastre de confort 
psihologic?! 

Nu lumea spirituală este dură, ci viaţa pe Pământ este. Primim 
ajutor bun, dar şi sfaturi proaste de dincolo. E sarcina noastră să ne 
dezvoltăm discernământul. 

REMUS: 

Aşa este, erorile ajută progresul, dar ce ne facem cu erorile pe care 
nu le mai putem îndrepta sau care nu se prevăd a se mai putea îndrepta 
vreodată? Mă macină propriile greşeli atât de tare... 

Numai de la îngeri nu au fost sfaturile... deşi entităţile s-au dat drept 
îngeri. Greu de spus ce a fost, dar cert este că, după ce m-au ameţit, nici 
nu au mai trebuit să facă mare lucru. 

Te cred, viaţa pe Pământ este dură. Spiritele pozitive au grijă să 
respecte strictele reguli de neinterferenţă, iar cele negative nu mai ştiu pe 
unde să mai evadeze şi să lovească... 

RĂZVAN: 

Incursiunea în lumea telepatiei şi a spiritelor este riscantă. Unii 
tineri care au început cu paranormalul s-au ţicnit. Doar o minte deja 
matură poate să se apere singură de „sfaturile” dăunătoare. în plus, 
pentru o activitate parapsihologică profesionistă este nevoie de un minim 
de confort material şi psihologic, nu de stres şi de lipsuri. Şi nu oricine 
este capabil de performanţă în paranormal, e nevoie de un talent nativ. 

Senzitivul poate cădea cu uşurinţă în diverse capcane, iar toate 
greşelile se plătesc crunt. Un tânăr paranormal din Timişoara era foarte 
mândru că se compara cu Ovidiu Dragoş Argeşanu în atacuri şi apărări 
psi. După vreo 2 ani, a întrerupt orice contact cu chestiunile paranormale 
şi s-a făcut băiat cuminte. E clar că a păţit-o rău cu ceva, care l-a speriat 
aşa de tare, încât nici nu mai vrea să audă de acest domeniu. 

Vorbeai de „Programarea îngerilor”!?! îngerii nu pot fi programaţi 
de oameni, şi nici dracii. E o idee falsă, pe care nu ştiu de unde ai cules- 
o... Inversul e valabil: oamenii sunt „programaţi”, influenţaţi, manipulaţi 
de entităţile invizibile. 

Să ştii că şi spiritele pozitive mai intervin uneori direct în viaţa 
omului, când este absolut necesar. Dar, de regulă, oamenii sunt lăsaţi să 
îşi trăiască viaţa lor, că de aia s-au încarnat spiritele respective, să simtă 
pe propria piele ce înseamnă viaţa pe Pământ. Spiritele negative nu ne 
lasă liber-arbitru, fiindcă ele urăsc creaturile umane şi sunt invidioase; 
vor neapărat să ne împingă în prăpastie. 

DEZAMĂ GIRILE NE SLĂBESC A URA 

RĂZVAN: 

Unele probleme apar şi din dezamăgirile din dragoste. Sunt la 
ordinea zilei. Mulţi tineri au probleme psihice, mult mai mulţi decât 
înainte de revoluţie. 

REMUS: 

Am analizat şi asta recent, m-am dezechilibrat tare după ce m-am 
despărţit acum 2 ani. în orgoliul meu nu am vrut să cred asta, dar este 
adevărat, o parte dintre probleme mi se trag şi de acolo. 

RĂZVAN: 

Ca să-ţi revii mai repede, căsătoreşte-te! Familia îţi va aduce 
echilibrul mult dorit sub toate aspectele. Caută o fată cuminte, cu mintea 
aşezată, care să te aşeze şi pe tine la locul tău în societate. 

LIPSA HRANEI CONSISTENTE NE SENSIBILIZEAZĂ 

REMUS: 

Mai am o întrebare: de aproape 2 ani de zile am mâncat mai puţină 
carne, iar de jumătate de an, foarte puţină spre deloc. Mi-am dat totuşi 
seama că nici aşa nu este bine şi ar fi mai sănătos să consum o dată pe 
săptămână, de exemplu. Ştiu că ai scris acel articol despre carne, pe care 
l-am citit mai demult, dar cred că am nevoie de un sfat personal. 

RĂZVAN: 

Părerea mea este să îţi asculţi instinctul în privinţa regimului 
alimentar. Organismul tău ştie cel mai bine ce are nevoie. Cred că te-ai 
gândit bine să mănânci carne, preferabil slabă, o dată pe săptămână 
şi oricând ai poftă. Calea de mijloc e cea mai bună. Fii prieten cu corpul 

tău, el e aliatul cel mai de încredere! Respectă -1 ca pe o fiinţă distinctă de 
tine! 

Lipsa cărnii din alimentaţie are urmări pe termen lung: o 
sensibilizare crescută a psihicului şi slăbirea minţii. Asta amplifică 
percepţiile extrasenzoriale, dar pe de altă parte îl face pe om mai 
vulnerabil la negativitatea din jur. De aceea călugării se retrag în 
aşezăminte speciale, ca să nu se confrunte cu răutatea mirenilor. De 
aceea chiar şi Isus se retrăgea mereu în singurătate, ca să se purifice de 
impurităţile şi energiile malefice de peste zi. 

9-16 decembrie 2013 


OM BUN, CAUT MAESTRU 

CONSTANTIN: 

Sunt de profesie inginer constructor. Am citit aproape toate 
articolele şi postările Dv. Vă citesc de aproximativ 3 ani. înţeleg perfect 
că timpul pe care îl puteţi acorda unor comunicări solicitate din exterior 
trebuie să fie limitat. 

Aş putea propune unele subiecte care mă preocupă, dar totuşi 
dorinţa mea este de a întâlni pe cineva cu care să port anume dialoguri. 

Asta bineînţeles că poate necesita un cost. Sunt gata să suport 
costurile necesare, aşa încât discuţiile să fie unele de tip „profesional”. 
Sau, cum se numeau ele pe vremea când pregăteam elevi pentru diverse 
examene (înainte de anul 1989), „meditaţii”. Deşi acele „meditaţii” nu 
aveau nimic în cornul cu ceea ce înţelegem prin: a medita, pentru a creşte 
spiritual. 

Aşa încât, poate Dv. sau poate cineva din preajmă sau dintre 
cunoştinţele Dv. ar putea să se întâlnească cu mine (pot organiza un 
spaţiu într-o clădire de birouri sau în alt decor dacă stabilim în prealabil) 
şi să punem în practică propunerea mea de a colabora. 

Suplimentar, vreau să ştiţi că am 50 de ani, sunt căsătorit şi am 2 
copii, sunt creştin ortodox şi practicant din 2010. 

RĂZVAN: 

Scrisul este un mod foarte potrivit pentru schimbul de idei. A fost 
utilizat încă din secolele trecute, prin schimbul de scrisori între maeştrii 
şi discipolii care nu putea locui împreună. 

Totuşi, înţeleg că dv. doriţi un „maestru” personal, care să vă 
convingă nu doar prin idei, ci prin prezenţa sa magnetică, nu doar prin 

sfaturi, ci prin binecuvântări. în acest caz, vă sugerez să căutaţi un 
duhovnic înălţat spiritual, de rit ortodox. Deşi nu e uşor de găsit, nu e 
nici imposibil, sper! 

CONSTANTIN: 

Mi-ar place să vorbesc cu cineva mai experimentat, mai cu seamă 
din motivul că nu mi s-au clarificat ideile... Adică, am citit să zicem „de-a 
valma” multe scrieri, intr-un timp scurt. Multe nu apuc să le recitesc şi 
mi se pare că am mai şi uitat din concepte despre care mi se părea că sunt 
foate clare şi uşor de reţinut. 

Despre multitudinea părerilor şi contradicţiile ce se nasc din părerile 
diferite ale unor distinşi şi consacraţi autori, pot povesti destule... 

Aşadar, nu îndrăznesc să sper la „maestrul” care să mă lumineze 
prin Prezenţă (Dă, Doamne, să întâlnesc omul potrivit!), dar am nevoie 
de cineva care, studiind cu seriozitate de multă vreme, să poată cu 
uşurinţă să-mi fie ghid spiritual. întâi, pentru limpezirea şi 
organizarea cunoştinţelor şi, mai apoi, pentru a fi un partener de dialog şi 
împărtăşire a trăirilor. 

Cunoştinţele mele amalgamate mă fac să par un învăţăcel 
nepriceput, atâta vreme cât nu s-au cristalizat ideile de bază. 

în prezent, am un duhovnic cu har şi cunoştinţe... dar este foarte 
ocupat, are mereu în preajmă oameni care par că au nevoie urgentă de 
ajutor (sunt zilnic mult mai mulţi decât ar putea să primească), aşa încât 
nu-i pot cere să povestească cu mine. 

Nu am aşteptări că cineva mă poate trasforma rapid dintr-un novice 
într-o fiinţă spirituală, dar am sentimentul că aş putea primi, din partea 
unui om mai evoluat spiritual, un ajutor substanţial. 

Am stat multă vreme în cumpănă înainte de a vă scrie... bănuiam că, 
aşa cum eu am foarte puţin timp liber (din vina mea!), aşa şi Dv. sunteţi 
ocupat. Şi apoi, cu toată bunăvoinţa, e greu să prinzi pe cineva într-o aşa 
dispoziţie şi disponibilitate ca să răspundă unei cereri venită pe 
neaşteptate. Sunt gata să plătesc sau să compensez în altă 
manieră costurile acestui efort. 

RĂZVAN: 

Vă pot ajuta gratuit cu cunoştinţele mele să vă clarificaţi elementele 
de bază ce ţin de spiritualitate. Ele se pot regăsi şi în unele dintre 
articolele mele, dar sunt sigur că nu le-am abordat pe toate. De altfel, 
fiecare om înţelege lucrurile în felul său şi, intr-adevăr, prin întrebări şi 
răspunsuri cunoştinţele se aşază mai bine. 


RĂZVAN-ALEXANDRU PETRE - Contribuţii la cultura spirituală 


pag. 109 




Pseudo-maeştri gata să înhaţe banii naivilor găsiţi pe toate 
drumurile. Un „meditator de spiritualitate” aşa cum vreţi dv. nu cred să 
existe în mediul nostru de civilizaţie. Există însă învăţători ai tradiţiei 
budiste care şi-au deschis cursuri practice în România, dar fiecare are 
calea lui tradiţională. La ei se pune accent pe practica meditativă 
personală, pentru ca adeptul să poată ajunge singur la răspunsurile 
dorite. Se mai organizează tot felul de cursuri de spiritualitate, unde veţi 
găsi adepţi aflaţi pe diverse niveluri de realizare, cu care puteţi schimba 
opinii. 

CONSTANTIN: 

Răspunsul Dv. mi se pare elocvent şi plin de bunăvoinţă. Apreciez 
foarte mult cărţile Dv. concentrate pe informaţii prelucrate, aşa cum sunt 
„Conştiinţa umană, între minte şi spirit” sau ,Modelul psihicului uman, 
normal şi paranormal”, cărţi care, după ce sunt citite, deschid un aşa de 
mare orizont, încât nu ştii încotro să păşeşti. Imaginea pe care mi-o dau 
mie aceste cărţi este aceea a unui uriaş câmp înverzit cu un orizont 
puternic iluminat liniar pe toate lungimea câmpului vizual principal, care 
te cheamă să-l descoperi. Sentimentul este de nerăbdare, dar şi de 
responsabilitate, ţi se pare că trebuie să găseşti direcţia ta, chiar dacă 
imensitatea acestui spaţiu ţi-ar da şansa să mergi în orice direcţie dorind 
să te apropii de orizont. 

Am scris ceea ce simt, dar îmi dau seama că am exprimat destul de 
puţin în comparaţie cu ceea ce aş putea transmite stând în faţa Dv. E un 
exemplu pentru situaţia în care te afli când trebuie să scrii despre trăiri... 
E nevoie de talentul unui scriitor bun şi, chiar şi aşa, nu mi se pare că 
poţi împărtăşi, pentru a putea fi interpretate corect, senzaţiile şi trăirile 
ce se nasc. 

Pe mine m-au fascinat legăturile care au fost descoperite între 
descrierile vieţii şi faptelor Mântuitorului nostru Isus Cristos şi alţi 
mesageri divini ai altor culturi spirituale. Scriind acestea de mai sus şi 
voind să dau un exemplu, m-am întors la scrierile Dv şi... Duhul Sfânt m- 
a trimis, fără să-l caut! la articolul Dv. „A doua venire a lui Isus”, unde se 
găseşte, explicit, răspunsul la o nedumerire a mea mai veche pe care nu o 
desluşisem până la capăt. Slavă ţie, Doamne, slavă ţie! Iată încă o 
confirmare a inspiraţiei divine care se găseşte pretutindeni în jurul 
nostru. 

RĂZVAN: 

Vă mulţumesc pentru aprecierile pozitive. Am făcut şi eu ce am 
putut, sperând că voi scrie cu inspiraţie divină. Orizontul nesfârşit pe 
care l-aţi întrezărit este al cunoaşterii universale nelimitate, la care ne 
îndeamnă Dumnezeu. Cărţile şi articolele mele doar au selectat mici 
fragmente din el. 

17-18 ianuarie 2014 


TEHNOLOGIA BINAURALĂ 

FELICIA: 

Sunt profesoară de muzică într-un orăşel din nord-vestul ţării şi mă 
adresez dumneavoastră cu încredere şi speranţă. Mă simt ca şi cum m-aş 
fi trezit brusc dintr-un somn de o mie de ani, într-un loc pe care nu îl mai 
recunosc, cu oameni pe care parcă îi văd pentru prima oară şi care, 
CULMEA, nici ei nu mă ştiu. încerc să împărtăşesc cu ei MIRACOLUL ce 
mi s-a dezvăluit brusc, însă reacţiile lor mă fac să mă simt ca o 
extraterestră. 

Am început să răsfoiesc în grabă o mulţime de cărţi de dezvoltare 
personală. Am adunat sute de volume (cam tot ce am găsit pe net), zeci 
de tehnici de meditaţie, tot felul de frecvenţe audio, am început să 
meditez şi chiar să cred că acesta este drumul meu, dar îmi dau seama că 
de fapt nu ştiu nimic şi, cu cât voi citi mai mult, cu atât ceaţa va fi mai 
deasă. 

în ultima vreme, sunt în permanenţă pe site-urile de dezvoltare 
personală şi constat - har Domnului! - că nu sunt singură pe lume, dar 
nici acolo nu mă luminează nimeni. Astăzi, în disperare de cauză, am 
„aruncat” pe Google cuvintele „învăţători spirituali”, iar prima pagină pe 
care am deschis-o era a dumneavoastră şi mi-a plăcut. Este primul 
discurs coerent şi înţelept care vorbeşte pe limba mea şi care mi-a trezit 
încredere. Am downloadat toate audiobook-urile pe care le-aţi oferit cu 
atâta generozitate şi, bineînţeles, toate cărţile la care făceaţi referire în 
cele câteva articole pe care le-am citit. Apelez la dvs în speranţa de a găsi 
un sfat, de a mă ajuta să mă agăţ de un capăt de fir şi de a-mi găsi calea. 

RĂZVAN: 

Mă bucur că îmi apreciaţi scrierile. Nu ştiu dacă mă ridic la nivelul 
unui mentor spiritual, dar încerc să fac şi eu ce pot pentru propăşirea 
spirituală a semenilor mei. 

Vă rog să îmi spuneţi ce vă nelinişteşte şi poate că vom găsi 
împreună o rezolvare. 

FELICIA: 

Vă mulţumesc pentru promptitudinea cu care aţi răspuns neliniştilor 
mele. Aseară, în momentul în care am închis mailul şi m-am întors la 
paginile dvs, am găsit toate răspunsurile la întrebările care mă 
frământau. M-am şi gândit că v-am deranjat degeaba. 

Mă nelinişteşte nerăbdarea mea de a ajunge la rezultate 
spectaculoase în timp foarte scurt, faptul că nu cred că am la dispoziţie o 
eternitate pentru a face paşi, m-am speriat de efectul primelor meditaţii 
şi a frecvenţelor brain-sync, că aş putea face ceva greşit şi s-o iau razna. 

Mă nelinişteşte faptul că nu am întâlnit niciodată un duhovnic (nu 
cred în spovedanie), un sfătuitor cu adevărat înţelept care să-mi fie ghid, 
sprijin... izvor. Dar am înţeles că nu trebuie să-l mai caut, ci să-l descopăr 
în mine însămi... Dar cel mai teamă îmi este de faptul că, purtată de 
valuri, să rătăcesc pe această cale şi s-o iau din nou pe arătură şi să cad în 
păcatul de care vorbea Aurobindo, acela de a fi descurajată. 

Voi fi una din cititoarele înverşunate ale acestui site. 

RĂZVAN: 

Din câte înţeleg, folosiţi tehnologia pentru a grăbi obţinerea unor 
experienţe extrasenzoriale. Acest lucru poate fi dăunător şi ireversibil 
pentru creier! Vă recomand metodele clasice de meditaţie. 

în plus, nu trebuie să vă doriţi neapărat obţinerea unor experienţe 
supranaturale ca să evoluaţi spiritual. Ele chiar v-ar putea împiedica să 
evoluaţi spiritual. Deci, prudenţă maximă! Mulţi şi-au fript neuronii şi 
acum umblă prin spitale... 

FELICIA: 

Acum chiar m-am speriat. Consideraţi tehnologia Hemi-Sync de la 
Monroe sau Kelly Howell dăunătoare? Dacă da, totuşi ce pot să ascult? 
Mă relaxează şi îmi place genul acesta de audiţie. Vă mulţumesc şi am să 
ţin seama de sfaturile dvs. 

RĂZVAN: 

Puteţi asculta foarte bine muzică relaxantă de tip new age. Găsiţi 
foarte multe melodii, autori şi albume minunate pe internet (am şi eu o 
pagină web cu sugestii muzicale, „Universul muzicii”). Problema este cu 
melodiile tratate prin modificări de frecvenţă, aşa cum folosesc 

tehnologiile amintite. Scopul lor este să defazeze cu 4 Hz emisferele 
cerebrale şi probabil că şi reuşesc. Nimeni nu analizează însă şi efectele 
secundare, ori (im)posibilitatea de a reveni la o funcţionare normală a 
creierului. Se întâmplă ca în povestea cu ucenicul vrăjitor: dăm drumul la 
djini, dar nu ştim să-i băgăm înapoi în sticlă... 

26 - 2y ianuarie 2014 


SPIRTISMUL ÎN ROMÂNIA 

BIANCA: 

Aparţin unui centru spiritist în Madrid. Vă contactez pe 
dumneavoastră pentru a vă întreba dacă cunoaşteţi ca în România să fie 
constituită o federaţie spiritistă şi dacă, în afară de centrul 
dumneavoastră, mai există şi alte centre spiritiste? Nu vreau să 
consideraţi întrebările mele ca pe un interogatoriu şi nici că încerc să 
intervin în anume fel în activitatea dumneavoastră. Motivul pentru care 
fac aceste întrebări este că mediumi brazilieni recunoscuţi de federaţia 
internaţională spiritistă vor să ajute mişcarea spiritistă pe teritoriul ţării 
să fie mai bine organizată şi cunoscută. 

V-am contactat pe dumneavostră pentru că am văzut că sunteţi unul 
din principali spiritişti care promovează spiritismul în România şi, având 
în vedere că dumneavoastră încă mai trăiţi în ţară, puteţi cunoaşte mai 
bine situaţia centrelor spiritiste pe teritoriul României. 

RĂZVAN: 

Nu cred că în România există vreun centru spiritist organizat. Cel 
mult, unii mediumi care lucrează independent, cu sau fără publicitate. în 
general, spiritismul nu este bine văzut, ba chiar este descurajat de preoţii 
creştini, care au o mare influenţă asupra populaţiei. Eu şi soţia mea 
promovăm spiritismul aşa cum putem, fără ajutorul nimănui, doar prin 
internet. 

Felicităm spiritiştii brazilieni, care au reuşit să organizeze 
spiritismul la nivel mondial! Sunt un posibil model pentru viitor în 
România. Deocamdată, suntem mult în urmă la acest capitol... 

BIANCA: 

Sincer, îmi pare rău să aud asta, chiar dacă mă aşteptam, pentru că 
cunosc cât de cât mentalitatea celor din România şi, din căutările mele, 
am văzut cum este clasificat spiritismul de religia ortodoxă (sectă,erezie). 

Eu merg la un centru spiritist, aşa cum v-am spus, în Madrid, numit 
CEYDE. Acolo am cunoscut pe acest domn medium, Humberto Werdine, 
care vine să facă conferinţe asupra mediumităţii. Avem intenţia a 
organiza câteva conferinţe şi în România, dar încă nu am concretat 
nimic. O să vă ţin informat şi, dacă doriţi să participaţi la conferinţele Dl. 
Humberto Werdine, sunteţi bine veniţi. 

Vă mulţumesc foarte mult pentru ajutorul dat. 

RĂZVAN: 

Vă încurajez din suflet să organizaţi conferinţele despre spiritism! 
Există aici un public numeros avid de informaţii spirituale. Din păcate, 
cu organizarea unor cluburi sau instituţii stăm mult mai prost. 

14-19 mai 2014 


REGRESIILE TEMPORALE PRIN HIPNOZĂ 

LAVINIA: 

Te-am descoperit pe, bineînţeles, google, căutând despre „regresii 
hipnotice”. Am citit articolul tău. Să spun că mi-a plăcut ce am citit? 
Sigur, eşti convins de asta (altfel nu scriam). în concluzie, îmi doresc să 
cunosc un terapeut specializat în astfel de terapii. Te rog frumos, dacă 
cunoşti un astfel de terapeut, trimite-mi adresa lui, să îl pot contacta. 

RĂZVAN: 

în privinţa regresiilor prin hipnoză, întâi ar fi util să citeşti articolul 
acesta, pentru informarea ta echilibrată: Blestemul hipnozei ratate 10 . 

Apoi poţi alege un psihoterapeut de Psihologie Transpersonală. De 
exemplu, Elena Francisc cu Respiraţia holotropică 11 . Sau un altul afiliat la 
Asociaţia Română de Psihologie Transpersonală 12 . 

O altă posibilă alegere ar fi şcoala Quantum Healing Hvpnosis 
Therapv V sau o reprezentantă din România ^. 


10 http://secretelefemeilor.ro/blestemul-hipnozei-ratate.html 

11 http://www.calatoriainimii.ro/ro/Scoala-Maestrului-Interior/Asociatia-Terapii- 
Transpersonale 

12 http: //www. arpt.ro / 

’3 http://www.dolorescannon.com/ 

‘4 http://www.qhht.ro 

Iată o scurtă traducere a concepţiei lui Dolores Cannon despre 
reîncarnare si călătoria sufletelor ^. 

Mi-a plăcut o filmare a unei şedinţe de QHHT, unde ne vorbeşte 
Spiritul tânărului, nu mintea sa conştientă: „ Conversation with God and 
Message from Dolores Cannon ” 16 . Cam în acelaşi fel obţinea informaţii şi 
celebrul Edgar Cayce. Acesta nu este un spectacol, ci poţi participa 
empatic şi telepatic alături de cel hipnotizat, astfel încât vibraţia 
propriului tău Sine Superior să ajungă la cugetul tău. 

Ce este Şinele Superior (sau supra-sufletul)? Iată cum îl defineşte 
Alba Weinman 1 ?, practicanta de QHHT care a postat video-ul de mai sus: 
„Este o parte perfectă a conştiinţei tale care rămâne conectată cu sursa 
divină, este legătura dintre Dumnezeu şi sufletul tău aflat în evoluţie. 
Este o rezervă de înţelepciune, intuiţie şi cunoaştere care poate dărui 
înţeles, împlinire şi scop vieţii tale. Şinele Superior poate răspunde la 
orice întrebare ai avea. Ştie tot ce trebuie ştiut despre tine şi viaţa pe care 
o trăieşti. El îţi va împărtăşi doar acea informaţie care este adecvată 
momentului şi este benefică pentru tine.” 

io iunie 2014 


DESPRE CONŞTIINŢA ŞI SUFLET 

GEORGE: 

Am un sentiment interesant în ceea ce vă priveşte. Am citit două din 
cărţile dumneavoastră şi, în ciuda faptului că nu am înţeles tot, foarte 
multe lucruri FAC SENS pentru mine. 

Din observarea directă a oamenilor din jurul meu (familie, prieteni, 
cunoştinţe...) pe o perioadă îndelungată de timp, am impresia că: 

1. Pentru fiecare tip de mediu social în care se află la un moment dat, 
apar manifestări diferite (fără a fi conştienţi), ca şi cum ar avea un 
anumit program pentru fiecare situaţie. 

2. întrebare: Aceste programe se află toate în preconştiinţă (sau în 
minte), sau sunt mai multe preconştiinţe care nu ştiu una de existenţa 
celorlalte? 


!5 http://www.constiintacolectiva.ro/constiinta/reincarnarea-si-calatoria-sufletelor-dolores- 
cannon#.VoWxyDF-apg 

16 https: //www.youtube .com / watch?v=Rq.48 dM COSSY 
o http://albaweinman.com/ 

Presupun că CONŞTIINŢA este UNA singură şi ar trebui să ştie TOT 
ce se află în acea fiinţă umană. 

3. întrebare: Presupun că aceste programe sunt necesare la un 
moment dat, din moment ce au fost create. De ce nu sunt distruse de 
către CONŞTIINŢĂ sau SPIRIT când nu mai sunt utile? 

Am observat că aceste programe continuă să creeze situaţii de viaţă 
DOAR pentru a-şi justifica existenţa. Exact ca nişte CĂPUŞE. 

Şi se mai şi transmit prin „educaţie”, de către părinţi şi bunici, 
copiilor şi nepoţilor. Iar asta se poate observa la toată umanitatea, 
indiferent de rasă, religie, zonă... 

4. întrebare: Care sunt şansele unui SPIRIT, sau CONŞTIINŢE, să 
evolueze în aceste condiţii, când din start pleacă în viaţa îndobitocit de 
programe seculare? 

RĂZVAN: 

Am impresia că deja v-aţi răspuns la întrebări. 

1. Psihologii au numit aceste programe „subpersonalităţi”. De 
exemplu, psihologul Ovidiu Brăzdau mărturisea într-o conferinţă că el 
personal şi-a descoperit, prin autoanaliză, peste 70 de subpersonalităţi. 
Ele sunt create de rolurile şi contextele sociale ori de alţi factori. 

2. După cum spuneam în cartea mea “Conştiinţa umană, între minte 
şi spirit”, mintea este 100% inconştientă, deşi este inteligentă, precum 
computerele. Conştiinţa nu are habar de foarte multe lucruri care există 
în inconştient (minte), create de viaţa însăşi sau venite din trecut. 

3. Pentru distrugerea lor este nevoie de angrenarea voinţei şi 
atenţiei. Aceasta necesită autocunoaştere şi autoeducare. 

4. Şansele de evoluţie ale unui spirit?! Spiritul are oricum de câştigat 
câte ceva prin simpla vieţuire a omului. Spiritul nu are nevoie neapărat 
de un om perfect (nici nu există aşa ceva). El lucrează cu „materialul 
clientului”, obstacolele sunt prilejuri de exersare a voinţei spirituale. 

Totuşi karma negativă îl apăsă pe orice om şi ar putea fi considerată 
„păcatul originar”, de care nimeni nu e responsabil, dar fiecare îl suportă. 

GEORGE: 

înainte de a vă mai deranja cu alte întrebări, mă văd pus în faţa 
faptului evident că trebuie să studiez mai mult, mai atent, mai conştient 
cărţile dumneavoastră, precum şi autori recomandaţi de dvs. în cărţile 
dumneavoastră. De aceea vă rog să-mi permiteţi să vă deranjez şi 
altădată (peste ceva timp) cu întrebări mult mai pertinente. Vă asigur de 

toată consideraţia mea şi vă sunt foarte recunoscător pentru munca dvs. 
şi a colaboratorilor dvs. 

Două întrebări, momentan:) 

Am citit puţin din cartea „ Călătoria sufletelor ” 18 şi am avut impresia 
că spiritul ESTE CEEA CE ESTE, iar sufletul este cel ce trebuie să 
evolueze prin încarnări, lecţii, alegeri, îndrumare, grup, etc. Am înţeles 
din cartea dumneavoastră cum sunt create spiritele. 

întrebarea este: Nu înţeleg cum, cine şi de ce creează sufletul? 

(Am căutat un pic pe internet şi despre Dl. Gurdjieff şi am văzut că 
dânsul spune că: NIMENI NU SE NAŞTE CU UN SUFLET, CI ACESTA 
TREBUIE CREAT.) 

Din observările mele asupra vieţii şi a istoriei pot să fiu oarecum de 
acord că unii oameni NU AU SUFLET, NU AU CONŞTIINŢĂ, având în 
vedere atrocităţile comise. Dar chiar NIMENI ??? Nu am o problemă în a 
accepta ADEVĂRUL aşa cum este el, numai că vreau să îl şi înţeleg. 

RĂZVAN: 

Spiritul ESTE CEEA CE ESTE? în accepţia mea, doar nucleul central 
al spiritului este aşa, o parte pură din Dumnezeire. Restul, marea 
majoritate a sa, este o creaţie perfectibilă. 

în viziunea mea, sufletul este o creaţie temporară - omul psihic - 
realizat de spirit din materiile prime oferite de Creaţie, care au legile lor 
de alcătuire (corp eteric-energetic, corp astral-emoţional, corp mental- 
ideatic şi altele) 

Am mai scris despre noţiunea de „suflet”, care este foarte laxă, chiar 
ambiguă. Sufletul este considerat de unii vitalitatea animală, fără de care 
omul e considerat mort. Alţii consideră sufletul drept calitatea pur 
umană, omenia, sensibilitatea afectivă. Eu am definit sufletul ca fiind 
mintea (inconştientă) plus conştiinţa umană (desprinsă din conştiinţa 
spiritului). Se mai pot găsi şi alte interpretări ale acestui cuvânt. 

Gurdjieff e un autor ceva mai dificil de înţeles. Totuşi, în afirmaţia sa 
se poate regăsi parţial sensul dat şi de mine, şi de alţii. Adică, omul 
(sufletul) trebuie să se străduiască pentru a se apropia de Spiritul său, 
altfel va rămâne la stadiul de animăluţ deştept. 

16 august 2014 


18 https://drive.google.eom/file/d/oB6JUPxwh WMxBdjJYVU8iT2xNWlU/view?usp=sharing 


RĂZVAN-ALEXANDRU PETRE - Contribuţii la cultura spirituală 


pag. 117 






GR UP DE SPIRITISM ÎN SPANIA 


FLORI: 

Am văzut pe internet unele explicaţii în legătură cu spiritismul, 
explicaţii care se apropie mai mult de ceea ce cred eu că este spiritismul; 
eu sunt în Spania şi fac parte dintr-un grup de spiritişti, să spunem aşa, 
unii mai avansaţi, alţii care abia descoperim această lume minunată. Noi 
ne bazăm studiul pe cărţile lui Allan Kardec, Chico Xavier, dar sunt 
deschisă altor sugestii. 

Mi-ar plăcea să vorbesc cu dumneavoastră pe această temă, cum se 
fac studiile acolo şi cum privesc oamenii spiritismul, eu am impresia că 
nu sunt prea receptivi, de altfel şi aici întâmpinăm multe dificultăţi. Vă 
mulţumesc! 

RĂZVAN: 

Vă felicit că studiaţi spiritismul într-un cadru organizat. Este ceea ce 
lipseşte în România. Acolo aveţi şansa de a beneficia de experienţa unor 
mediumi brazilieni sau de alte etnii. 

Românii sunt un popor destul de receptiv spiritual, dar viaţa grea şi 
propaganda consumista din mass-media îi cam ţin departe de studierea 
mai aprofundată a domeniului spiritismului. 

Vă recomand cu căldură să citiţi tot ce am pus pe site eu şi soţia mea, 
fiindcă sunt rodul credinţei şi experienţei noastre. Unele informaţii sunt 
absolut inedite şi aduc multe clarificări în domeniul spiritismului şi cel 
spiritual, în general. 

în schimb, m-aş bucura dacă mi-aţi relata mai amănunţit despre 
grupul dv. de spiritişti. Iar dacă aveţi unele nelămuriri pe care ei nu vi le- 
au clarificat, mă puteţi întreba şi pe mine. 

FLORI: 

într-adevăr, în grupul nostru sunt şi mediumi brazilieni. în grupul 
nostru sunt diferite nivele de cunoştinţe, eu fac parte din nivelul mediu, 
încă nu am ajuns să fac încorporări. Avem un „director” care 
coordonează activităţile, cel mai experimentat medium. 

O săptămână de studiu începe de obicei marţea cu o oră de 
evanghelie Allan Kardec, joia, teoria încorporării pentru cei de nivel 
mediu, vinerea, studiul „Cărţii spiritelor”, duminica, lectură, pase 
magnetice, nelămuriri. Toate activităţile se desfăşoară la o oră 
predeterminată şi încep şi se sfârşesc cu o rugăciune pentru asistenţa 
fraţilor de dincolo. Din păcate, termenii îmi sunt mai simpli în spaniolă, 
dat fiind că studiul îl realizăm în spaniolă, şi nu este vorba că am uitat 

româneşte, cum mai primesc critici. Acum suntem la subiectul 
ectoplasma, mi se pare un pic dificil, dar sper să înţeleg. 

Vă mulţumesc! Găsesc site-ul dumneavoastră foarte interesant. 

RĂZVAN: 

Spuneţi că „încă nu am ajuns să fac încorporări”. Este o afirmaţie 
interesantă pentru mine. Noi considerăm că practica spiritistă modernă 
nu implică neapărat încorporări, ci dialog telepatic cu spiritele, 
încorporarea înseamnă de obicei pierderea controlului de către medium. 
Totuşi, desigur că există diverse tipuri de practici spiritiste, iar cele 
braziliene au suportul oferit de tradiţie, experienţa şi prezenţa directă a 
unui îndrumător. Exemplul cel mai celebru în lume la ora actuală este 
Joao de Deus din Abidania, care încorporează mari spirite vindecătoare. 

M-ar interesa unele întâmplări speciale din cadrul întâlnirilor 
grupului sau fenomene interesante care vi s-au petrecut personal. Ştiţi 
cum se spune: teoria, ca teoria, dar practica contează... 

FLORI: 

Personal nu am încă voie să intru în şedinţele de încorporări, se fac 
în fiecare luni dimineaţă, cu scopul de a ajuta „fraţii” rătăciţi. Se fac 
încorporări, aceasta fiind mediumnitatea de bază a participanţilor. Din 
păcate suntem doar n, dar ţinând cont că este doar un sat, nu este puţin. 
Eu, personal, am văzut „umbre”, lumini, o pisică - eu în acel moment 
neavând pisici - şi câteodată mă trezeam vorbind fără sens pentru 
momentul respectiv, aşa am ajuns, de fapt să caut informaţii şi să ajung 
la acest grup. 

RĂZVAN: 

Mediumnitatea de încorporare este o sabie cu două tăişuri. Vă 
recomand să participaţi la şedinţele de încorporare doar ca să vedeţi ce se 
întâmplă acolo şi, mai ales, care este efectul ulterior asupra mediumilor 
respectivi! Ca să vă doriţi să deveniţi medium de încorporare ar trebui să 
aveţi o încredere oarbă în mentorul grupului. Sunteţi sigură că vă vrea 
binele? Ştiu că oamenii au o mare curiozitate ca să comunice cu lumea 
spiritelor, dar trebuie avut grijă ca, înainte de orice, metoda să nu le 
pericliteze starea psihică. 

Totuşi, sunt nelămurit de ce în grupul dv. se are o aşa de mare grijă 
pentru unele spirite rătăcite, dar nu se urmăreşte să se dea ajutor 
oamenilor din grup. în fond, ajutorul dat oamenilor este cel mai 

important. De spirite are cine să se ocupe: alte fiinţe din lumea lor. Poate 
îmi puteţi răspunde. 

FLORI: 

în ce sens ar trebui să ajute oamenii din grup? După cum spun ei, cei 
care au o mediumnitate şi nu o dezvoltă, atunci le este alterată starea 
psihică. Nu îmi este permis să intru la şedinţele de încorporare, eu 
neavând cunoştinţele necesare, nu aş putea controla situaţia. Câteodată 
se fac „congrese” cu grupuri din toată provincia şi se practica psicografia 
şi pictura mediumnică. 

Nu pretind să ajung mare medium, dar deocamdată mi se pare 
interesant subiectul; până la ce punct, o să vedem. Cum se practică în 
România? 

RĂZVAN: 

M-am referit ca dv. doar să asistaţi la şedinţele de încorporare. De ce 
nu vi se permite acest lucru, se gândesc că poate v-ar şoca ce vedeţi 
acolo? Mi se pare suspect acest lucru. Eu ştiam că astfel de şedinţe se fac 
cu public. în locul dv. aş cere imperios să asist, ca să mă lămuresc de la 
început în ce mă bag... 

Afirmaţia că „cine este medium şi nu se pune în slujba spiritismului 
ajunge rău” este discutabilă, nu e literă de lege. Fiecare caz trebuie 
analizat în parte. Uneori, zgândărirea unor sensibilităţi psihice poate 
duce la probleme psihiatrice. Alteori, invers, o problemă psihiatrică se 
poate transforma în ajutor spiritist, utilizând mediumnitatea. 

Dar această mediumnitate ar trebui să fie una evidentă, nu aparentă. 
Orice om are calităţi potenţiale de medium, care, cu antrenament 
specific, ar putea să devină evidente. Dar acest antrenament, prost ghidat 
sau exagerat, i-ar putea duce pe unii direct la balamuc. Sunt multe cazuri 
de acest gen. Mai bine om obişnuit decât medium chinuit. 

Se ştie că ceea ce numim „posesiune” este o încorporare involuntară 
din partea unor persoane cu sensibilitate necontrolată. Odată deschisă 
poarta către entităţi, trebuie să deţii şi mijlocul de a o închide la dorinţă. 
Acest control al mediumnităţii face diferenţa între un medium autentic şi 
un bolnav schizofrenic. Părerea mea este că un adevărat mentor spiritist 
ar trebui să-l înveţe pe medium să se autocontroleze, nu să devină un 
zombi pasiv sub autoritatea mentorului, ca la hipnoză. 

Există tradiţia, în multe zone ale planetei, ca vraciul sau vrăjitorul să 
încorporeze diverse spirite, pe cont propriu, care îi posedă corpul şi fac 
bine sau rău, după cât de benefice sunt spiritele respective. Vrăjitorul 

este pe cont propriu, nu depinde de un mentor. Este însă adevărat că el 
are acolo toate condiţiile de a se apropia de natură şi nu este deranjat de 
nimeni. Totuşi, pentru oamenii moderni şi civilizaţi, cred că nimeni nu ar 
trebui să îşi propună să devină forţat medium, este prea riscant pentru 
cineva care nu are însuşiri native evidente. Mediumnitatea iese singură în 
evidenţă, iar dacă nu, nici nu trebuie forţată să apară, ca să nu sufere 
sănătatea omului. 

Şedinţele de psihografie (gen Chico Xavier) sau de pictură (gen 
Gasparetto) sunt de natură în primul rând să-i convingă pe sceptici. Dar 
există un nivel superior al dialogului cu spiritele. El se referă la ajutorul 
de care au nevoie oamenii din partea spiritelor superioare, sub formă 
de sfaturi la problemele concrete pe care le au. Toţi oamenii au probleme, 
unele evidente, altele care mocnesc sub o pojghiţă karmică. Cred că cei 
adunaţi intr-un grup spiritist ar trebui să fie primii beneficiari ai 
dialogului cu spiritele superioare, ca să îşi poată optimiza drumul vieţii, 
să îşi cunoască destinul şi să ia deciziile potrivite în cumpenele vieţii. 
Dacă ghidul spiritual al grupului este un spirit cu adevărat superior, 
atunci ar trebui să poată da sfaturile cele mai bune dacă i se cer. A neglija 
nevoile spirituale ale oamenilor din grup, sub pretextul că au de făcut 
„lucruri mai importante” (cum ar fi salvarea sufletelor rătăcite), este un 
semn că ceva nu este în regulă acolo, că spiritele-ghid sau chiar mentorul 
au interese ascunse... Vă recomand să cereţi sfaturi personale de la 
spiritele invocate de mentor, ca să vedeţi cât de înţelepte sunt ele şi cât vă 
sunt de utile. Astfel veţi putea evalua calitatea spirituală a grupului. 

Sigur, este interesant să vezi cum gândesc spiritele dezîncarnate, dar 
să ţinem cont că lumea spiritelor este cu totul şi cu totul diferită de a 
oamenilor, deci să le lăsăm cu ale lor şi să ne focalizăm spre a transforma 
în bine lumea noastră, a oamenilor. Vom avea timp o eternitate ca să 
cunoaştem lumea spiritelor în amănunţime... 

Să ne amintim de sfântul Arsenie Boca, contemporan cu noi, care 
decenii la rând, zi de zi, dădea sfaturi celor veniţi să îl cunoască. El le 
spunea direct ce era mai important pentru ei şi o făcea pentru că auzea 
sau prelua direct ideile spiritului lui Serafim de Sarov, care îi era spirit- 
îndrumător şi atoateştiutor. Deci Arsenie Boca era, printre altele, 
medium telepat (nu de încorporare), prin aceasta fiind de un mare folos 
neamului românesc. 

în România nu există grupuri spiritiste, din ceea ce cunoaştem noi. 
Aici, fiecare om înzestrat de la natură îşi vede singur de calea sa, fiind 
îndrumat chiar de spiritele pe care le contactează. Dacă spiritele sunt 
superioare, iar omul este bine intenţionat, în slujba Binelui şi lui 

Dumnezeu, atunci va primi cele mai bune sfaturi şi îndrumări de a deveni 
medium public. Poate că în viitor se vor crea şi la noi grupuri spiritiste 
organizate şi publice, pentru a fi de ajutor mediumilor ce au nevoie de 
îndrumare şi încurajare... 

FLORI: 

Cum să vă explic, aici, primul lucru care ne „învaţă” este să ajutăm 
persoanele de lângă noi, nişte reguli morale bazice, dar care, din păcate, 
şi-au pierdut valoarea. 

în legătură cu participarea mea la o şedinţă de încorporare, joi voi 
cere acordul. După cum spun cei ce fac încorporări, spiritele superioare 
stabilesc target-uri pentru grup, în general, şi îi apostrofează pe cei ce au 
responsabilităţi şi nu le respectă. Mai concret, avem un medium 
vindecător care nu-şi „lucrează” cât trebuie „donul”, nu ştiu exact să vă 
explic, este vorba de ectoplasmă, o temă de dezbătut încă. 

în mod normal, ai voie la şedinţele de încorporare când poţi deţine 
un anumit control asupra fenomenului. îmi pare rău dacă nu sunt la 
înălţimea aşteptărilor, dar abia descopăr această „lume”. 

Şi vorbind de ajutat persoane, s-a propus ca fiecare să realizeze o 
activitate atât pentru grup, cât şi pentru cei din afară; s-au propus piese 
de teatru, discursuri pe anumite teme, legate de spiritism, bineînţeles. Eu 
am propus un lucru diferit, să organizăm o „bancă” de alimente pentru 
persoane în necesitate; toţi au fost de acord cu asta şi acum mă ocup de 
acest lucru; spre bucuria mea, au fost foarte receptivi şi avem în decurs 
de 3 săptămâni alimente pentru 16 familii, iar până în preajma 
Crăciunului sper să ajungem la 30. 

îmi pare rău, încă o dată, dacă vă plictisesc. O seară cât mai plăcută! 

RĂZVAN: 

Nu mă plictisiţi deloc, este folositor să facem schimb de informaţii, 
într-adevăr, unul dintre dictoanele kardeciste este că „fără caritate nu 
există mântuire”, deci acţionaţi corect din punct de vedere spiritual 
făcând acte de milostenie. 

Dacă nu îţi propui să încorporezi un spirit, nu cred că ar fi vreo 
problemă să asişti la o astfel de şedinţă. în limba engleză, fenomenul se 
numeşte „channeling” şi sunt câţiva mediumi vestiţi la ora actuală, 
printre care Bashar (numele entităţii care îl posedă). El face şedinţe 
publice, ba chiar filmate şi puse pe YouTube. 

Dacă veţi participa la şedinţă, cereţi să vi se dea un sfat personal din 
partea entităţii încorporate! Nu e nici păcat, nici periculos, ba chiar e 
foarte util. Să vedem ce veţi obţine... 

în privinţa vindecătorilor cu bioenergie (ectoplasmă), intr-adevăr, ei 
au un surplus de energie care se cere a fi exteriorizată prin dăruirea ei 
către alte persoane cu probleme de sănătate. Dacă nu o cedează, 
organismul lor se supraîncarcă şi le provoacă diverse boli. Dacă se 
descarcă de acest surplus, organismul lor se autoreglează perfect. Deci, se 
poate spune că „donul” (darul, harul) lor este atât un dar, cât şi o povară 
(atunci când sunt mai leneşi sau dezinteresaţi faţă de ceilalţi). 

20 - 2y noiembrie 2014 


MUL ŢUMIRI ŞI APRECIERI 

ADINA: 

îţi mulţumesc pentru că m-ai ajutat să înţeleg mai bine natura ego- 
ului într-un moment în care am nevoie de acest lucru... mă refer la 
articolul tău „Despre Ego-ul uman”... 

RĂZVAN: 

îmi pare bine că ţi-am putut fi de folos cu scrierile mele. Succes pe 
mai departe! 

8 iulie 2013 

* * * 


ALEXANDRU: 

Ţin să vă mulţumesc pe această cale pentru bucuriile pe care mi le- 
aţi făcut prin site-ul dumneavoastră. M-au impresionat foarte mult 
filmele „Nosso Lar” şi „Viaţa continuă” precum şi cartea Măicuţei 
Veronica! 

Cu respect pentru munca ce o faceţi! 

RĂZVAN: 

Şi eu vă mulţumesc pentru cele scrise. Pentru oameni ca dv. ne 
străduim să oferim lucruri folositoare sufletului! 

4 noiembrie 2013 

* * * 

MIRELA. 

Vă mulţumesc pentru confirmarea şi stilizarea subtilă a gândurilor 
proprii referitoare la Conştiinţă. Am citit cu drag cartea „Conştiinţa 
Umană între Minte şi Spirit”... M-aţi ajutat enorm. © Mi-ar plăcea să vă 
cunosc. 

RĂZVAN: 

Şi eu vă mulţumesc pentru interesul dv. în studierea acestor aspecte 
subtile ale psihologiei umane. Mă bucur când primesc ecouri favorabile 
de la cititori. 

De cunoscut, mă puteţi cunoaşte cel mai bine citindu-mi articolele. 

6 ianuarie 2014 

* * * 


FLORIN: 

Recent, acum câteva zile am găsit site-ul dvs din întâmplare şi sunt 
profund impresionat de informaţiile pe care le puneţi la dispoziţia oricui 
are interes şi atracţie spre acest gen de cunoaştere. Vă mulţumesc din 
toată inima şi aveţi toată admiraţia mea pentru munca dvs. Vă doresc 
multă sănătate şi numai bine! 

RĂZVAN: 

Vă mulţumesc pentru aprecierile dv.! Facem tot ce putem pentru 
diseminarea cunoaşterii spirituale, sperând că va ajunge cumva la cine 
are nevoie de ea, în această avalanşă de informaţii de pe internet. 

14 martie 2014 

* * * 


DORIN: 

Sunt un simplu om care a urmărit site-ul „Răzvan Petre - Spiritus” 
cu mare interes şi consideraţie. Vă mulţumesc pentru toate informaţiile 
preţioase şi ADEVĂRATE pe care le expuneţi. 

Din nefericire, europenii (unii) sunt încă limitaţi la „sfinte” tradiţii 
legate de religiile creştine, care nu au făcut şi nici nu fac decât să stopeze 
adevărata cunoaştere către Spiritul etern, către Dumnezeu! Sper din 
toată inima ca vocea dv. să fie auzită din ce în ce mai tare, fiindcă românii 
au nevoie de ADEVĂR ! 

RĂZVAN: 

Vă mulţumesc foarte mult pentru aprecierile şi încurajările dv.! 

Noi, cu toţii, suntem simpli oameni şi ar trebui să nu uităm asta 
atunci când vorbim despre spiritualitate. 

16 martie 2014 


2015 - 2016 


SFAT GENERAL 

RĂZVAN N: 

Vreau să vă mulţumesc pentru site-ul care l-aţi făcut. Am avut şi am 
multe lucruri de învăţat din ceea ce dumneavoastră aţi scris. 

Pentru mine, neiniţiat, ce cărţi sau sfaturi îmi recomandaţi pentru ca 
eu să pot ajunge, trăi cât mai aproape de Divinitate? 

RĂZVAN: 

Sfaturi bune găsiţi peste tot, inclusiv în articolele din site-ul nostru. 

Cred că v-ar folosi să ştiţi mai multe despre istoria spirituală cu care 
s-a încarnat Spiritul dumneavoastră (Dumnezeul personal), pentru a vă 
înţelege mai bine. Pentru asta vă stă la dispoziţie Studiul karmic pe care 
vi -1 poate realiza Nina Petre. 

21 - 23 ianuarie 2015 


GÂNDURILE NI SE CLARIFICĂ SCRIIND 

SERGIU: 

Bineînţeles, sunt un necunoscut pentru dumneavoastră, dar pe Calea 
mea cumva aţi apărut, cum au mai apărut şi alţii, bineînţeles, şlefuindu- 
mă şi găsind răspunsuri mult mai uşor la unele întrebări sau validări la 
ceea ce ştiam şi nu eram sigur, bineînţeles. Mintea nu e sigură pe nimic, 
am 25 de ani şi aş dori, dacă puteţi cât de simplu, a răspunde la ce am să 
vă întreb: 

1. în vara anului trecut, după multe ore de studii şi urmărit video 
despre Spiritualitate ş.a.m.d., totuşi s-a petrecut ceva urmărind un clip 

cu Mooji - mă căutam pe Mine, adevăratul, şi tot nu îmi dădeam seama 
cine sunt, iar la o afirmaţie de genu „totuşi cineva observă totul din mine 
într-un fel mental” ştiam sau mă gândeam că aş fi Observatorul -, dar 
atunci Mooji a zis că Mintea nu se poate observa pe ea însăşi şi, 
conştientizând asta în următoarea clipă, am înţeles, am devenit 
conştient, căci sunt Cel care observă tot; am bugnit într-un râs care a 
continuat pe toată durata zilei, cu genu de afirmaţii „nu există nimic”, dar 
în acelaşi timp exista mintea, parcă era atât de adâncă, încât nu mai 
puteam ajunge la ea şi râdeam de ea; prietenii au crezut că am înnebunit, 
orice îmi spuneau râdeam de nu mă puteam stăpâni; după asta 
bineînţeles am simţit o beatitudine, o fericire, un calm, o pace pe care nu 
le-am mai întâlnit niciodată în experienţa mea de om; era ceva nou, 
habar nu aveam în ce trăiam, sincer să fiu, vreau să zic că nu mă dau 
înţelept sau că am înţeles secretul universului sau alte descrieri de genu, 
dar în clipele acela - nu ştiu cum e să Fii Dumnezeu - dar în clipele alea 
am simţit o graţie Dumnezeiască, nu pot să o descriu şi sunt convins că 
ştiţi sau aveţi habar despre ce vorbesc... a durat o săptămână, zic eu, iar 
apoi a scăzut intensitatea sau m-am obişnuit eu cu fericirea şi 
beatitudinea... 

2. Am mai avut un episod recent, iarăşi cu o graţie şi o intensitate 
extraordinară, înţelegând că totul e o iluzie, dar jocul continuă chiar dacă 
nu există; bine, ce e cumva interesant, nu ştiu unde mă ducea mintea, dar 
totuşi înţeleg că trebuie să Observ ca la un cinema gândurile şi să fiu 
prezent, să nu le las de capul lor... 

3. După episoadele astea minunate din viaţă, observ cu mare interes 
nişte chestii, cert e că ceva s-a schimbat: mintea nu a dispărut complet, 
gânduri mai sunt, dar există deja o detaşare şi nu mă mai identific cu ele, 
încerc zi de zi să le observ, atât cât am puterea să rămân tot timpul 
prezent în zona zero, să-i zic în gol. 

4. Nu ştiu, dar cert e că vreau o alipire permanentă cu Şinele sau 
spiritul; ceea ce vreau să spun e că, deşi zic că m-am Trezit sau mi-am 
realizat Şinele sau este o Iluminare, am observat că încă nu am puterea 
sau capacitatea de genu „da, m-am trezit şi acum discipolul e una cu 
maestrul”, totuşi văd că încă nu există, cum să zic, înţelepciunea şi cumva 
asta, nu că mă intrigă, mă face curios cum să ajung şi la ea; mă gândesc 
că sunt multe nivele, trepte pe care să le urcăm, deşi când am trăit 
episoadele acestea de care vă spuneam, habar n-am, dar eram tare 
înţelept, parcă vedeam altfel lucrurile şi le înţelegeam, dar apoi a scăzut 
în intensitate înapoi... deci ce ar trebui să fac? aici dau eu şi răspunsul, ar 
trebui în continuare să observ gândurile, bineînţeles, fără nici o ataşare.... 

Mi-ar fi de mare ajutor sau curiozitate să ştiu ce părere aveţi de 
întrebările mele, cele ale unui copil, căci aşa mă simt... Vă sunt 
recunoscător şi îmi pare rău dacă am greşit cumva ortografia sau alte 
chestii literare şi aş dori să îmi răspundeţi în termeni cât mai simpli, nu 
îmi plac termeni complicaţi pe care numai autorul îi poate descifra şi 
numai pentru el au un înţeles... Vă mulţumesc!!! 

RĂZVAN: 

Cred că tu ai deja răspunsurile la întrebările formulate. Unul din 
avantajele scrierii într-un jurnal sau destăinuire intimă este că ne adună 
şi ne ordonează gândurile. Articolele mele provin şi din nevoia de a-mi 
clarifica nelămuririle, care atrag magnetic şi răspunsuri tot mai apropiate 
de adevăr. 

în privinţa râsului iluminării, uite un video: „ Papaii - Trezire 
spirituală ”^ 

Sfatul meu este, desigur, să perseverezi în practica observării 
gândurilor. Mult succes pe cale! 

26 februarie 2015 


RUGĂCIUNILE PENTRU SUFLETELE REÎNCARNA TE 

COSTIN: 

Vă felicit pentru conţinutul blogului Dumneavoastră; pentru mine 
este o sursă de informaţie esenţială şi o confirmare a unor aspecte 
cunoscute sau doar intuite. Sunt de profesie inginer şi am preocupări 
aproape în exclusivitate în zonă spirituală. Având o atracţie şi o dorinţă 
de cunoaştere orientate către Divinitate, sensul vieţii şi modul de a trăi, 
am parcurs o parte din spiritualitatea ortodoxă, l-am descoperit în urmă 
cu mai mulţi ani pe Yogananda şi învăţăturile aduse şi transmise în 
spaţiul occidental american, aprofundându-le în ultimii ani. 

îndrăznesc, cu voia Dvs., să vă adresez o întrebare pusă mie de 
mama, după ce i-am trimis o parte din articolele Dvs. cu referire la 
pasajul de mai jos. Concret, mama mă întreabă „Dacă tatăl tău s-a 
reîncarnat şi este aici pe Pământ, rugăciunile care le fac pentru el îşi au 
rostul?” Spiritul - după ce a venit pe pământ, se transformă şi are o 
componentă sufletească - mai are şi o componentă rezidentă în astral? 


>9 https://www.youtube.com/watch?v=CH9gY_7VSb8 

Felicitându-vă pentru ce întreprindeţi, vă doresc inspiraţie, 
împlinire şi vă mulţumesc. 

Citatul din articolul Dvs. „LA ÎNCARNARE, SPIRITUL ÎŞI 
CREEAZĂ UN SUFLET”: 

Spiritele trăiesc în mod natural în lumea astrală. Dar ele sunt 
curioase să trăiască în lumea fizică, fapt pentru care se încarnează în 
orice fiinţă biologică li se oferă, potrivită cu rangul lor evolutiv: o gâză, 
o pasăre, un animal, un om... De fiecare dată, experienţa este 
captivantă, deosebită. Spiritul este o fiinţă în mod natural 
expansionată, dar acceptă limitarea într-o formă fizică, temporar, 
pentru plăcerea experienţei. Spiritul va conduce trupul prin intermediul 
sufletului. Sufletul este o fiinţă hibridă, el conţine atât mintea (aspectul 
limitat), cât şi conştiinţa (aspectul nelimitat), astfel putând intermedia 
experienţa între lumea fizică şi Spirit. Spiritul nu poate să îşi nege sau 
anuleze eternitatea, indestructibilitatea, potenţialitatea infinită. De 
aceea îşi creează un suflet potrivit destinat vieţii limitate, muritoare. 
Trăirile sufletului sunt primite instantaneu şi de Spirit, dar nuanţat, 
specific sensibilităţii Lui. 

RĂZVAN: 

Mulţumim pentru aprecieri! 

Dacă un spirit a decedat doar de câţiva ani, este foarte probabil că nu 
s-a reîncarnat încă. Dacă au trecut, să zicem, 3 decenii, este posibil să se 
fi reîncarnat deja. 

Rugăciunile sincere ale pământenilor destinate spiritelor decedaţilor 
sunt primite întotdeauna cu bucurie în lumea astrală. Un spirit liber 
primeşte cu entuziasm orice dovadă de pioşenie în amintirea sa. De fapt, 
aceasta este singura hrană de care are nevoie. 

Dacă spiritul este deja reîntrupat, aceste binecuvântări ajung totuşi 
la el, dar ceva mai ocolit, indirect. Ele se vor reflecta în binefaceri 
spirituale pentru noul om care a devenit acum. S-ar putea deci spune că 
ne rugăm pentru un necunoscut, care ar putea fi orice copil din lume. 

în concluzie, rugăciunile mamei dv. îşi au rostul, chiar dacă nu este 
exact cel pe care îl bănuieşte domnia sa. 

3 martie 2015 

DESPRE SUFLET ŞI SINE 


ANDREEA: 

Am găsit recent pe fb un link la articolul dvs despre suflet şi spirit. 

Mă interesează vă rog să îmi recomandaţi o carte în care să descopăr 
mai mult despre acesta legătură extraordinară, cea mai minunată relaţie 
care o simt, cea cu Mine însumi. 

Orice relaţie care îţi aduce fericire, câteodată îţi aduce şi nefericire, 
însă relaţia cu Şinele tău îţi dăruie doar iubire, te ajută să treci peste 
orice, te pune din nou pe şine şi te face din nou şi din nou să te bucuri de 
viaţă. 

Când trec prin perioade dificile - şi am momente când mă simt... nu 
pot exprima cât de rău - legătura cu Şinele mă aduce din iad în rai. Poate 
e prea mult zis, dar aşa este. Am experimentat momente în care pur şi 
simplu era de nesuportat să mai trăiesc în corpul meu, în mintea mea, 
dar Şinele îmi schimba starea într-una la polul opus. Unii oamenii poate 
apelează la medicamente, alcool, etc, însă Şinele are aceleaşi efect, dar 
fără urmările nocive. 

Nu am vorbit despre astea la nimeni, pentru că sigur nu ar înţelege, 
într-adevăr, cum scrie şi în articol, această legătură te face puţin să te 
izolezi, pentru că îţi place solitudinea. Dar asta este normal, aşa cum 
investim timp să fim cu persoanele iubite, mi se pare normal să ne placă 
să fim cu Şinele nostru, şi acest timp e foarte preţios. 

în acest articol am descoperit şi lucruri noi, că putem să rugăm 
Şinele ceva. Ha! nu ştiam. Dar comunicarea e mai mult fără vorbe şi am 
văzut cât de mult mă ajută. E ceva extraordinar, ce nu pot exprima în 
cuvinte. Practic, mi s-a demonstrat că în viaţă pot trece prin orice, având 
această legătură vie. Exact când treci prin momente grele, exact atunci 
această relaţie îţi arată ce minunat eşti, cât de minunată e viaţa, cât de 
puternic poţi fi, ce multe oportunităţi de schimbare poţi avea. Cred că 
este cel mai minunat aspect al vieţii. 

Vă rog din nou să îmi recomandaţi ceva material despre acest 
subiect. Nu mă intersează, pentru că am tot citit, subiecte psihologice sau 
diferite concepte care sunt la nivel intelectual. Mă interesează doar 
transformarea autentică, nu intelectuală sau mentală. Am destule 
cunoştinţe la nivel mental, vreau doar să mă apropii mai mult de Sine. 

RĂZVAN: 

M-a impresionat mărturisirea ta. Chiar am să selectez nişte afirmaţii 
de ale tale şi le voi publica sub articolul meu. 

Pentru lectură, îţi recomand şi alte articole din site sau cartea mea 
despre Conştiinţă. 

Şinele tău este Spiritul divin creat de Dumnezeu şi trimis în lumea 
manifestării. Este plin de nenumărate calităţi ce merită a fi admirate şi 
invocate oricând simţi nevoia de ele. 

Totuşi, din păcate, mulţi oameni (prea mulţi!) se simt departe de 
Şinele lor divin şi de aici apar multe necazuri ale lumii. 

Lecturile sunt doar o invitaţie la degustarea directă a savorii unirii în 
gânduri şi simţire cu Sinele/Spiritul. Cel mai de folos îţi este să îţi rezervi 
câteva minute zilnic pentru dialogul interior şi trăirea unificată cu 
Spiritul divin din tine. Această practică meditativă îţi va da satisfacţii 
spirituale imediate, ca şi pe termen lung. 

29 martie 2015 


DE CE GRATIS? 

VASILE: 

Am citit ,Modelul trinitar al psihicului ” şi, pe fondul acumulărilor 
anterioare, mă declar lămurit. Vă mulţumesc. Trebuie să continui. 

Nu înţeleg de ce şi alte lucruri interesante şi căutate de „cei puţini” 
nu le găsim LA LIBER. Mereu cumpără, abonează-te! A dărui din ceea ce 
ai nu-i un mijloc şi pentru evoluţia spirituală a celui care ajută? 

Chiar şi cu atâta zgârcenie, spiritele care mă însoţesc m-au ajutat să 
găsesc ceea ce caut cu sinceritate; informaţiile de care am nevoie - vin ele 
la mine; aşa s-a întâmplat şi cu materialul dv. 

Sănătate, pace şi bucurie ! 

RĂZVAN: 

Vă mulţumesc pentru aprecieri şi sper că şi celelalte materiale ale 
mele vă vor fi de folos. Le dăruiesc din suflet celor interesaţi. 

în general, se spune că orice are valoare costă. Desigur, nu 
întotdeauna bani. Dar cumva trebuie recompensat... 

Vă doresc să aveţi parte în continuare de veghea şi susţinerea 
îngerilor dv. păzitori! 

26 august 2015 

"ŞI ÎNGERII AU DEMONII LOR" 

GENŢIANA: 

Vă urez un infinit de bine... pentru dumnezeiasca dumneavoastră 
generozitate în a scrie şi publica atâtea lucrări... pe înţelesul mai 
multora... Vă întreb, mă scuzaţi... la ce se referă versurile din melodia lui 
Dan Bitman <şi îngerii au demonii lor>, dacă aveţi timp, vă rog frumos 
să-mi răspundeţi... 

RĂZVAN: 

Vă mulţumesc pentru atenţia pe care mi-o acordaţi. 

Nu sunt chiar un exeget al versurilor de muzică uşoară, dar bănuiesc 
faptul că Dan Bittman spune „înger” referindu-se la o femeie frumoasă, 
care l-a vrăjit prin frumuseţea ei „îngerească”. O asemenea femeie, fiind 
om imperfect, are şi ea defectele, „demonii” ei. 

GENŢIANA: 

Ce frumos... foarte frumos, vă mulţumesc pentru atâta amabilitate..., 
dar, iată, mă simt şi un pic încurcată... cum de nu m-am gândit, chiar nu 
mi-a venit o idee ca aceasta... desigur, printre bulioane şi prune... cine 
ştie ce mă aşteptam eu să-mi spuneţi... 

Multă sănătate dumneavoastră şi minunatei dumneavoastră soţii, 
mulţumesc! 

28 august 2015 


SPIRITISMUL LA FACULTATE 

MIHAI: 

Sunt student în anul 3 la facultatea de teologie ortodoxă din 
Bucureşti. Aş avea şi eu nevoie de ajutorul dumneavoastră cu privire la 
nişte detalii despre cum este văzut sufletul de către spiritişti. Am de făcut 
o lucrare de seminar pe tema asta şi biblioteca facultăţii este foarte slab 
aprovizionată cu materiale despre spiritism. 

Apreciez mult ajutorul dacă doriţi să mi-1 oferiţi! 

RĂZVAN: 

- îţi recomand spre lectură ultimul meu articol „Babilonii 
spiritualiste”. 

- îţi poate fi folositor şi articolul „Suflet şi spirit, unire şi separare”. 

- De asemenea, „Sufletul şi Şinele, cea mai frumoasă poveste de 
iubire din lume”. 

- în privinţa deosebirii pe care o văd eu între suflet şi spirit, îţi 
recomand cartea „Conştiinţa umană, între minte şi spirit”. 

- Dacă doreşti doar o informare generală despre suflet (văzut ca fiind 
totuna cu spiritul), poţi citi punctul de vedere al lui Allan Kardec în 
„ Cartea spiritelor ” 20 , mai precis în „Cartea a doua: LUMEA SPIRITISTĂ 
SAU SPIRITELE”. Succes! 

2 noiembrie 2015 


SPIRITISM ŞI SPIRITUALISM 

VALENTIN: 

Sunt student la Facultatea de Teologie şi fac o cercetare legată de 
Spiritism. Motivul pentru care vă contactez este de a vă ruga, dacă sunteţi 
amabil, să mă ajutaţi să înţeleg mai bine diferenţa dintre Spiritism şi 
Spiritualism. 

Am citit articolul Dumneavoastră, „Spiritualist sau Spiritist”, în care 
spuneaţi că Spiritualismul este curentul filozofic antinomic 
materialismului şi că Spiritismul este o ramură a spiritualismului, care se 
ocupă cu principiul comunicării dintre lumi: materială şi spirituală. 

Am găsit şi o definiţie a Spiritualismului, care spune că 
Spiritualismul este o filozofie, ştiinţă şi religie bazată pe principiul 
comunicării cu lumea spiritelor. 

în urma acestor două definiţii, mi-e foarte greu să văd diferenţa 
dintre Spiritism şi Spiritualism. Din acest motiv, aş vrea să vă rog pe 
Dumneavoastră să-mi explicaţi aceşti doi termeni. 

Aş vrea să vă mai întreb dacă evenimentele de la 1848, din 
Hydesville, New York, legate de casa familiei Fox, au vreo legătură cu 
Spiritismul? (în Manualul Spiritualist, al NSAC, aceste evenimente 
marchează începutul Spiritualismului Modern.) 

Vă mulţumesc! 

5 

RĂZVAN: 

Spiritualism = concepţia că viaţa continuă după moarte, prezentă în 
toate tradiţiile spirituale, încă din comuna primitivă. 


20 https://drive.google.eom/file/d/oB6JUPxwh WMxBU3kiZkgoNHFlMlE/view?usp=sharing 

„Spiritismul” este o doctrină filosofică şi religioasă care îmbracă atât 
forma ştiinţei spirituale, cât şi a filosofiei perene. în spaţiul anglo-saxon, 
o denumire oarecum echivalentă pentru spiritism este cea de 
„spiritualism”. Se bazează pe practica comunicării cu spiritele cu ajutorul 
mediumilor - persoane special dotate, antrenate şi conştientizate pentru 
această misiune dificilă şi nobilă. 

Allan Kardec a introdus termenul de spiritism ca să se delimiteze de 
concepţia religioasă generală spiritualistă. Ulterior, în zona anglo- 
saxonă, metodele spiritiste au primit denumirea de spiritualism, având o 
anumită specificitate (biserici, slujbe similare cu cele creştine). 
Spiritismul kardecist s-a dezvoltat mai ales în Brazilia, cu accent tot pe 
latura religioasă (mai puţin pe cea ştiinţifică sau pe cea filosofică, 
preferate de europeni). 

22 noiembrie 2015 


DORINŢĂ FIERBINTE DE ILUMINARE 

LAVINIA: 

Din întâmplare am intrat pe site-ul dvs... super interesant şi 
folositor. întrebare: dvs aţi ajuns la starea de iluminare? Şi eu îmi doresc 
din suflet să ajung la un astfel de nivel spiritual, pentru că aşa mă 
gândesc că aş putea să-i ajut mai mult pe cei din jurul meu sau, mă rog, 
Dumnezeu să-i ajute prin mine. 

îmi caut de ceva timp un maestru spiritual, cineva care să mă 
îndrume pe această cale... Poate cunoaşteţi pe cineva care a ajuns la un 
asemenea nivel spiritual care ar putea să mă ajute, sau poate chiar dvs.! 
Din câte am citit pe site, am văzut că ştiţi o mulţime de lucruri cu care şi 
eu rezonez şi aşa, ca să apelez la simţuri, cred că sunteţi un om deosebit, 
care a ajuns la un anumit nivel spiritual deja. 

Aş vrea să găsesc o metodă să mă apropii de Lumină trăind printre 
oameni, nu ascunzându-mă prin păduri sau munţi... Aş vrea să pot 
comunica cu cineva care cunoaşte o mulţime de lucruri ca dvs, cineva 
care să înţeleagă ce caut. 

La un moment dat, am găsit pe cineva care a înţeles ce caut, însă m- 
am îndrăgostit de el şi acum nu mai pot scăpa de el (mental şi sufleteşte). 
Vreau să mă concentrez pe cele spirituale, ca să pot să-l uit pe acest om, 
sau măcar să îl pot iubi într-un mod spiritual. 

RĂZVAN: 

Te pot ajuta prin scrierile de pe site. îţi recomand să le reciteşti 
periodic, fiindcă nu pot fi înţelese pe de-a-ntregul de la început. Dacă vei 
constata că la a doua lectură înţelegi mai mult, înseamnă că deja ai 
progresat pe calea iluminării. 

Consideră iluminarea ca pe un drum, nu un punct de oprire. Caută-ţi 
propria metodă sau metode de păstrare a fiinţei tale în Lumină. 

Dacă locuieşti intr-un oraş mare, ţi-ar fi mai uşor să găseşti diverse 
grupuri spirituale. Chiar şi pe internet îţi poţi găsi amici spirituali. 
Totuşi, ai grijă că sunt mulţi şarlatani pe internet, persoane care nu sunt 
cum se prezintă, ci dimpotrivă! Numai cunoscându-i direct poţi să faci 
diferenţa. 

în Bucureşti sunt multe grupări spirituale şi mai puţin spirituale. 
Aici e nevoie mai degrabă să ştii să respingi decât să aderi la vreuna. 
Unele au chiar intenţii sataniste mascate. în general, sunt mulţi luciferici 
lipiţi de grupurile spirituale, aşa că fii cu băgare de seamă! 

înainte de orice, caută să îţi făureşti o viaţă normală, să-ţi găseşti un 
om cu care să te înţelegi în toate şi care să merite dedicaţia ta. 

Spui că vrei să te concentrezi pe cele spirituale ca să-l poţi uita pe ex- 
ul. Asta e o capcană. Abordează problemele personale cu metode 
normale, nu fugi de propriile probleme nerezolvate refugiindu-te în 
metafizică. Acele probleme refulate vor reveni cândva la suprafaţă dacă 
încerci doar să le ascunzi. Deci, dacă vrei să-l uiţi pe respectivul, nu 
încerca să-l transfigurezi, să-l iubeşti spiritual. Asta o vei putea face 
spontan mai târziu, când vei fi echilibrată printr-o altă relaţie. Acum eşti 
vulnerabilă, deci scoate-ţi-1 din minte dacă nu-1 mai vrei, priveşte-i 
defectele şi răutăţile cu luciditate! 

Ocupă-te de propriul psihic, analizându-i tendinţele, obsesiile, fii 
propriul tău psihanalist. Acesta ar fi primul pas spre iluminare în acest 
moment al existenţei tale. 

LAVINIA: 

Mă bucur mult că mi-aţi răspuns! Nu mă aşteptam să o faceţi aşa de 
repede... Am de mult timp o metodă a mea în ceea ce priveşte 
„antrenamentul” spiritual, căci de mai bine de io ani mă tot frământ şi 
lupt cu mine pe drumul acesta... Am ajuns la un stadiu acum 6 ani, însă, 
dintr-o mică greşeală lumească, am decăzut, să zic aşa. Am reîncercat 
apoi să o iau de la cap, însă parcă nu am mai avut suficientă putere, 
voinţă... m-am lenevit, să zic aşa, plus că nu am mai fost consecventă în 
practicile spirituale zilnice... 

O să vă ascult sfatul şi o să recitesc cele ce aţi scris pe site-ul dvs, 
plus că o să mai reiau cărţile care m-au inspirat pentru a merge pe acest 
drum. 

Legat de ex-ul... nu este chiar un ex, pentru că fizic nu a fost nimic 
între noi. Eu am ales să stau departe de el, deoarece este căsătorit... am 
luptat şi lupt cu mine pentru a face ceea ce este corect şi cinstit, deşi 
sufletul şi trupul mă tot împing către el. Este un om credincios şi 
spiritual... şi el ştie o mulţime de astfel de lucruri, are un suflet bun - 
chestii ce m-au făcut să-l iubesc. Vreau să mă reîntorc la cele spirituale, 
pentru că vreau să o iau de la cap cu disciplina minţii, a trupului prin 
diverse practici, pentru că mi-e teamă că o să cedez la un moment dat şi o 
să fac un păcat. Soţia lui este o super femeie - spirituală, cu suflet bun - 
şi nu vreau să o rănesc în vreun fel, pentru că nu merită. Mi-a zis adesea 
că semăn cu soţia lui... în fine, o să mă reîntorc la cele spirituale, pentru 
că este cel mai bine, îmi doresc acest lucru. 

Aţi zis că sunt grupări spirituale în Bucureşti (sunt din Bucureşti) 
unde îmi pot găsi amici... am fost, dar nu am găsit ce căutam... îmi doresc 
să găsesc un om iluminat, să-mi spună din propria experienţă cum a 
reuşit, cum este să experimentezi o astfel de stare, vreau să fiu aproape 
de un astfel de om, ca să îl simt... ar putea să mă sfătuiască, să mă ajute, 
pentru că el, fiind Una cu Sursa Divină, ar înţelege care sunt lucrurile 
care mă ţin în loc, ce aş putea îmbunătăţi... Mă gândesc să plec în Tibet în 
toamna anului viitor... asta dacă voi reuşi să strâng banii necesari. 

RĂZVAN: 

Faci bine că nu vrei să răneşti o altă femeie. Nu-ţi încarci karma 
inutil. 

îţi sugerez să îi ceri Ninei, soţia mea, o consultaţie legată de 
problemele care te frământă, de viaţă şi de spiritualitate. îţi poate da 
sfaturi de aur, benefice şi în concordanţă cu intenţiile Sinelui Suprem 
(spiritul tău). 

13 -14 decembrie 2015 

CÂT DE SIGUR ESTEREIKI 


MIHAI: 

în timpul liber încerc să mă dumiresc asupra unor subiecte pe care 
am constatat de curând că le dezbateţi pe site-ul dvs. Dacă aveţi timpul, 
amabilitatea şi îngăduinţa, v-aş adresa câteva întrebări. 

1. înţeleg că „mecanismul” iniţierii (acordajului) şi funcţionării 
ReiKi-ului nu este cunoscut. în aceste condiţii, cum putem fi siguri că nu 
ascunde un „cal troian”? De exemplu, atunci când luăm un program free 
de pe net (apropos şi de uşurinţa iniţierii), trebuie să ne aşteptăm să fie 
infectat cu un spyware, ceva... (de altfel, însăşi ideea de „acordaj pe o 
frecvenţă” - admit că, probabil, reprezentarea mea despre problemă este 
inexactă - o implică pe aceea de particularitate (o anumită frecvenţă), în 
contradicţie cu universalitatea energiei vehiculate prin practica ReiKi). 

1 bis. Mi se pare suspect faptul că „librăriile” folosite în „programul” 
reiki nu sunt „open source”. Ca atare, energia universală accesată ar 
putea fi una particulară, „formatată”, iar practica reiki ar putea ascunde 
surprize neprevăzute. 

2. Impresia mea despre domeniul ReiKi este că se pune prea mult 
accentul pe latura financiară. E normal că orice curs de instruire să fie 
remunerat (presupune efort şi timp), dar iniţierea mă gândesc că ar 
trebui să fie pur şi simplu gratis. în fond, e vorba de o disciplină 
spirituală şi, ca să fac o comparaţie (nu ştiu cât de nimerită), Hristos nu a 
cerut nimic în schimbul minunilor şi înţelepciunii date celor din jur 
(nădăjduiesc să nu consideraţi „ofensivă” nedumerirea asta a mea). 

3. Care e deosebirea dintre ReiKi, practica bioenergetică (de 
exemplu cea stăpânită de doamna Moşneaga), QiGong, Yoga (într-unul 
din articole răspundeţi în parte la întrebarea aceasta). 

4. în cazul unei treziri accidentale (neprevăzute) a energiei 
Kundalini (nu sunt în situaţia aceasta, dar mă fascinează subiectul de 
multă vreme şi intuiesc cumva că nu ar fi imposibil să se întâmple, deşi 
nu practic nici un fel de disciplină meditativă clasică, să zicem), ce gen de 
persoană cu abilităţi energetice ar putea interveni eficient ca ajutor de 
echilibrare: un practicant de ReiKi, QiGong? 

5. Peste întrebarea asta puteţi să treceţi, pentru că e prea extinsă. © 
O scriu totuşi. Ceva timp în urmă am citit: Hsiao Guang - „Breaking 
through the barriers of darkness: recognizing the cult of kigong for what 
it is”. Foarte pe scurt, este o relatare a unui maestru de qigong care, după 
mult timp de practică, constată că are probleme grave cu unele entităţi 
spirituale (în termeni creştini, devine posedat). Ce comentarii puteţi face 

în eventualitatea că povestirea este reală. Vă mulţumesc pentru timp şi 
îngăduinţă. 

RĂZVAN: 

Răspunsuri: 

1. Reiki tradiţional Usui este curat. Contează şi profesorul de la care 
te intitiezi, să nu fie unul malefic. Despre alte forme de Reiki nu mă pot 
pronunţa. Ca regulă generală, pomul se cunoaşte după fructe. Dacă rodul 
e bun, nu ai de ce te teme. Reiki este confirmat a fi 100% benefic. 

2. Unii profesori sunt rapaci, fac comerţ cu spiritualitatea. Nu e prea 
bine pentru ei. Pe de altă parte, trebuie să existe o formă de recunoştinţă, 
iar cea mai simplă e prin bani. Astfel, ucenicul nu rămâne dator, iar 
maestrul îşi câştigă pâinea zilnică. N-ar fi umilitor pentru ucenici ca 
maestrul lor să cerşească pe la colţuri de stradă?! Iar, dacă ar avea un alt 
serviciu care-1 solicită, probabil că nu ar mai putea deveni maestru 
spiritual... 

Este fals că Hristos nu a cerut nimic în schimbul minunilor şi 
ajutorului Său dezinteresat. El cerea pocăinţă, direct sau indirect. Or, 
asta e cea mai grea plată - renunţarea la obiceiuri proaste, prejudecăţi, 
egoism, răutate... Dacă ar fi cerut bani, nu l-ar mai fi ucis nimeni. 

3. Studiază Reiki, Qigong, Yoga şi vei înţelege singur diferenţele. 
Altfel, la ce te-ar ajuta răspunsul meu? Atât îţi spun, că practica Reiki 
este mai uşoară şi mai fără pericole, comparată cu bioenergetica. 

4. în cazul trezirii accidentale a lui Kundalini, trebuie să ai în primul 
rând NOROC cu carul şi ţi-ar mai folosi cultura în acest domeniu, ca să 
ştii cum să acţionezi singur! 

Ce specialişti ar fi bine să NU ai în preajmă? Psihiatrii convenţionali, 
că te bagă în tratamente din care nu vei mai ieşi zdravăn. Invocarea 
ajutorului divin este absolut necesară şi, dacă ai karmă bună, vei primi 
ajutorul unui specialist în energii, eventual un spirit invizibil. 

5. Cazul ar putea fi real. Creştinismul e plin de astfel de poveşti. Toţi 
monahii au păţit-o. Cu cât te înalţi mai sus, cu atât trezeşti mânia 
demonilor. Şi Hristos a suferit atacul lor (vezi ispitirile din pustie). Omul 
e supus multor încercări, aşa că nimeni nu trebuie să se semeţească dacă 
a căpătat nişte biete puteri paranormale. 

27 - 29 ianuarie 2016 

FRICA DE ENTITĂŢI 

DĂNUŢ: 

De mult timp caut pe cineva care să mă înveţe mai multe despre 
spiritism, dar nu prea am încredere în tot ce se scrie pe internet. încă de 
mic am fost mai paranormal şi în urmă cu 2 ani am avut şi o „întâlnire” 
neplanificată şi neplăcută cu 3 entităţi „malefice” (nu ştiu exact ce au 
fost, dar cu cunoştinţele mele actuale le pot numi demoni). De curând, 
familia mea a suferit din cauza vrăjitoarelor şi blestemelor, neştiind cum 
să le opresc. Am găsit pe net un site unde spuneţi că vă ocupaţi de 
spiritism şi altele. Dacă mă puteţi ajuta, vă pot da mai multe detalii. 

RĂZVAN: 

Poţi avea încredere în tot ce am scris în paginile site-ului spiritus.ro! 

De asemenea, poţi să îmi descrii „întâlnirile” tale şi alte mărturii. 

DĂNUŢ: 

Vă mulţumesc pentru că mi-aţi răspuns. O să vă povestesc totul de la 
început. 

Acum aproape 3 ani, mătuşa mea a divorţat de unchiul meu. Se 
presupune că soacra ei s-ar fi dus la vrăjitoare şi de asta a divorţat, mai 
înainte a încercat să o omoare printr-o sarcină nereuşită, dar mătuşa a 
făcut avort şi a fost bine. Apoi, la câteva luni după divorţ, mătuşa a venit 
la casa de vacanţă a familiei noastre. Eu am stat toată seara singur la un 
etaj, iar restul, inclusiv ea, erau la parter. Toată seara simţeam că mă 
priveşte cineva şi aveam o stare de frică. înainte să mă culc am simţit că 
acele persoane se apropie. De frică, am închis ochii, dar cu „ochii minţii” 
am văzut 3 entităţi (erau negre şi nu le puteam vedea chipul sau nu 
aveau). Una era în spatele meu, simţeam cum îmi ţine capul în mâinile 
sale, celelalte 2 în faţa mea, doar priveau. Atunci am început să aud, ca 
atunci când auzi un tv care merge, dar este în altă cameră şi nu înţelegi 
nimic din ce zice. Simţeam cum toată energia mi se scurge şi rămâneam 
fără vlagă. Atunci am întrebat dacă sunt în pericol şi o voce mi-a răspuns 
că da. Am început să mă rog la Dumnezeu şi am reuşit să mă reîncarc cu 
energie şi entităţile au plecat. 

Am povestit aceste lucruri mătuşii, şi ea ar fi auzit de prin oraş că 
soacra ei ar fi „angajat” 3 demoni, care ar costa 2000 euro bucata. Eu nu 
ştiu dacă aceste informaţii sunt adevărate, dar vă zic tot ce am auzit. 
Timpul a trecut şi nu s-a mai întâmplat nimic până acum 4 luni, când 
bunicul meu (tatăl mătuşei şi al mamei) s-a îmbolnăvit de cancer 
pancreatic şi la bilă, murind acum o lună. Totul s-a întâmplat repede şi 

din senin. Eu m-am gândit că au fost făcute vrăji, dar nu am acţionat (nu 
ştiu de ce). Când a fost prea târziu, am luat legătura cu cineva şi mi-a 
confirmat că a fost lucrat de 2 persoane pe lună nouă. Nu ştiu ce 
înseamnă toate acestea, pentru că, cum am mai spus, caut pe cineva care 
să mă clarifice. 

Acum câteva zile l-am visat pe bunicul meu că o ajuta pe bunica prin 
curte, dar tot apărea cineva care le voia răul şi am zis, în vis, să mi se 
arate acel cineva. Atunci mi-a apărut o poză cu corpul mătuşi-mi, dar 
capul era un fel de leu hidos din care ieşeau nişte raze. 

Acum nu ştiu în ce măsură mă puteţi ajuta, v-am scris tot ce ştiu, şi 
eu doar vreau să înţeleg lumea aceasta mai bine. Nu vreau în niciun caz 
să folosesc magia, pentru că ştiu că voi plăti. 

RĂZVAN: 

Impresia generală pe care mi-a creat-o scrisoarea ta este că prea 
mult se vorbeşte despre demoni şi puterea lor, prea mult li se acordă 
importanţă aşa-zişilor vrăjitori sau magicieni negri. 

Desigur, există forţe ale întunericului, că vrem, că nu vrem. Totuşi, 
îţi recomand să nu îi crezi pe cei care afirmă că ei pot manipula la dorinţă 
aceste entităţi. Cel mai adesea este invers. Oricum, o mare pagubă pe 
care o pot face oricui este instalarea FRICII. Frica în sine este 
periculoasă, pentru că acţionează de la sine înspre devitalizarea şi 
dezarmarea victimei. 

Metoda de protecţie universală este invocarea forţelor Luminii, 
Binelui, Adevărului. 

Să nu uităm că mai există şi forţe ale karmei care intervin neplăcut 
în viaţa noastră. Cei mai mulţi oameni au de ispăşit păcate ale 
strămoşilor de neam sau cei spirituali (încarnările anterioare ale 
propriului spirit). De acolo provine soarta, cu durerile ei, nu din 
făcăturile ţigăncilor. 

îţi recomand să citeşti mai mult din domeniul spiritualităţii, ca să îţi 
îndepărtezi obsesiile făcăturilor, blestemelor şi altele asemenea. Poţi 
preveni multe dureri dacă îţi înalţi mintea la lucruri nobile, frumoase, 
măreţe. 

Spui că ai şi nişte percepţii telepatice şi de clarvedere. Poţi să le 
foloseşti mai des, ca să te ajuţi singur în evoluţia spirituală şi 
autoprotecţia psihică. 

11 -13 februarie 2016 

NU POT SĂ MĂ DEDUBLEZ 


CRISTIAN: 

Am citit articolul dv despre „Somn, vis, dedublare ”, foarte bun, 
foarte documentat, probabil că aţi studiat foarte bine fenomenul 
dedublării astrale. 

Aţi reuşit să ieşiţi din corp în mod voit prin control? Sau aţi rămas la 
nivelul studiului, ca şi mine? Sunt unele persoane care au reuşit, altele 
care care citesc postările celor avansaţi spiritual şi rămân cu cititul. 

RĂZVAN: 

Părerea mea este că sunt foarte multe altele de făcut pentru evoluţia 
spirituală decât extracorporalizarea. Cine o poate face lejer, nativ, cu 
plăcere şi minim efort, acela s-o practice şi să dea lumii de ştire dacă are 
ceva interesant de adăugat! 

CRISTIAN: 

Atunci aş vrea să vă întreb: trebuie atins un anumit prag spiritual 
pentru a putea vedea şi alte lumii, dimensiuni? Mulţi spun că vin cu acest 
dar din alte vieţii. 

Nu ştiu de ce, eu am fost atras de lucrul acesta foarte puternic. Poate 
nu am putut înţelege de ce planeta asta este izolată de restul universului 
cumva. Omul a fost oare limitat de către Creator în lumea asta pentru a- 
şi însuşi anumite lecţii, oare să fie un penitenciar al universului nostru ? 

RĂZVAN: 

Nu cred că e vorba despre un „nivel spiritual” pe care ar trebui să-l 
atingem pentru a fi „demni” de a călători în astral. Pur şi simplu este 
vorba despre neputinţa corpului omenesc de a se desprinde de pământ. 

în acelaşi timp, se poate spune că este şi o măsură de protecţie 
generală, pentru că nu oricine ar avea foloase spirituale din 
extracorporalizare. Pentru mulţi ar fi doar o tentaţie puternică şi ar putea 
face multe lucruri rele, mai ales pentru ei înşişi, chiar dacă ei se cred 
curaţi ca lacrima. în subconştient zac multe tenebre pe care uneori e mai 
bine să nu le cunoaştem. Iar dedublarea ar putea să le scoată în relief. 

E adevărat că aptitudinea se poate păstra din alte vieţi, dar nu este 
obligatoriu ca ea să se perpetueze. Depinde cum consideră spiritul 
încarnat că ar fi sau nu ar fi în folosul său această capacitate în această 
viaţă. 

Cu siguranţă că lumea terestră învaţă spiritul multe lecţii. în fiecare 
viaţă are ceva de experimentat, învăţat, perfecţionat. Faţă de nivelul altor 

planete locuite, Pământul adăposteşte fiinţe destul de imature, în 
prezent. Nu e un penitenciar, ci mai degrabă o grădiniţă de copii. 

5-12 aprilie 2016 


„SFINTELE" DIFUZOARE 

LILIANA: 

Am foarte aproape de mine o biserică şi în zilele acestea microfonul 
a funcţionat la maxim... mă gândesc ce farisei suntem... obiceiul ăsta cu 
microfoane la toate bisericile s-a dezvoltat după revoluţie, în urma 
vizitelor preoţilor noştri în Turcia, unde tare le-au mai plăcut rugăciunile 
din 6 în 6 ore amplificate de megafoane în toate localităţile... 

RĂZVAN: 

De acord în privinţa fariseismului preoţilor noştri, ca al tuturor 
preoţilor de pretutindeni şi de oricând. Aceştia s-au procopsit cu un 
imens orgoliu de castă şi o putere necontrolată asupra oamenilor, ceea ce 
îi cam îndepărtează de misiunea lor sfântă şi de propria mântuire 
sufletească. 

Mulţi orăşeni au o biserică alături de bloc, care îi înnebuneşte cu 
clopotele aproape în fiecare zi. Mai nou, s-a umplut calendarul de 
sărbători, pe lângă înmormântările de rigoare. Vrei, nu vrei, trebuie să 
asculţi clopotele, slujbele şi muzicile redate la mulţi decibeli, în 
competiţie cu cele de la cârciuma de vizavi! Este ca şi cu dulciurile: prea 
multe, devin prea greţoase! Tot mai multă aroganţă şi lipsă de bun simţ 
la „slujitorii Domnului”! 

Dar lucrurile sunt mai complexe. La începuturi, bisericile se 
construiau la o anumită distanţă de obşte, şi asta nu întâmplător. Când 
preotul ţine slujba, vine de sus o puternică energie dumnezeiască, 
alungând dracii în afara clădirii. Aici, împieliţaţii îşi aşteaptă gazdele de 
ocazie, ca să (re)intre în aura lor. Dar surpriză! Chiar în mijlocul 
liturghiei, încep să bată clopotele, iar dracii fug şi mai departe, la zeci sau 
sute de metri distanţă. Aparent, toată lumea este mulţumită: popa şi-a 
îndeplinit misiunea creştinească, iar credinicioşii ies purificaţi sufleteşte. 

Totuşi, în comunităţile moderne biserica e aşezată foarte aproape de 
locuinţe (case sau blocuri). înţelegi pericolul?! Energiile malefice de care 
se scutură enoriaşii intră în locatari sau trecători. Iată cât de complicate 
sunt lucrurile azi! Bisericile îi ajută pe cei dinăuntru, dar poluează 
atmosfera subtilă din jur. (La fel se petrece şi în „efectul de piramidă”, 

descris de psihotronică: energia bună se acumulează în centrul 
piramidei, dar energia negativă este emisă de feţele exterioare.) 

Nu cred că preoţii sunt chiar naivi. Ca dovadă, mulţi se feresc să facă 
exorcizări. Procesul e similar. Exorcistul scoate dracii din posedaţi, dar 
unde îi trimite? Nicăieri. Ei se întorc în bolnav sau, mai grav, intră în 
preot ori alţi asistenţi. Când Isus a scos dracii dintr-un om, i-a trimis în 
nişte porci, care s-au aruncat în prăpastie. înţelegem din scriptură că 
cineva tot a fost păgubit în urma exorcizării... Sfântul Arsenie Boca, de 
exemplu, nu încuraja procedeul. 

Uneori însă, preoţii mimează inocenţa, ca să manevreze norodul 
credul. îmi povestea de curând o bătrână cucernică cum preotul de 
cartier le-a explicat în particular care-i treaba cu naşterea lui Isus. Că nu- 
ştiu-ce savant a lămurit definitiv că Mama lui Isus nu doar că a fost 
însămânţată de Duhul Sfânt, dar nici măcar nu a născut pe cale naturală, 
ci i-a ieşit copilul prin burtă, în mod miraculos. 

Câte poveşti bune pentru omenirea de acum 2000 de ani! E 
adevărat, minunile sunt vitale pentru credinţa religioasă. Când nu există, 
sunt inventate. Dar, curios, în acelaşi timp, bisericoşii resping miracolele 
petrecute în alte religii sau contexte non-religioase. Ce să facem, Biserica 
respectă tradiţia proprie mai mult decât respectă adevărul...! în numele 
unui Om Sfânt care a slujit Adevărul, astăzi (ca şi ieri) clerul minte cu 
nonşalanţă. Este o crimă dublă. 

Ştii ce profeţea Sfântul Lavrentie de Cernigov 21 ? 

„Vine timpul, şi nu e departe, când foarte multe biserici şi mănăstiri 
se vor deschide în slujba Domnului şi se vor repara, le vor reface nu 
numai pe dinăuntru, ci şi pe dinafară. Vor auri şi acoperişurile atât ale 
bisericilor, cât şi ale clopotniţelor, dar preoţimea nu va lucra la sufletul 
credinciosului, ci numai la cărămizile lui Faraon. Preotul nu va mai face 
şi misiune. Când vor termina lucrările, nu se vor putea bucura de slujbe 
duhovniceşti în ele, că va veni vremea împărăţiei lui antihrist şi el va fi 
pus împărat.” 

LILIANA: 

Complet de acord. Am şi eu o grămadă de poveşti despre preoţi - în 
Sibiu este facultate de teologie şi, în timp, s-au auzit multe. Mă tot mir şi 
eu cum de lumea nu este revoltată de, bine zis, fariseismul acestora; ba 
mai mult, îi şi cred! Astăzi iarăşi au dat difuzoarele la maxim în timpul 


21 https://saccsiv.wordpress.com/2010/06/14/profetia-sfantuiui-iavrentie-de-cernigov-despre- 
antihrist/ 

slujbei; în interiorul bisericii, sunetul se propagă altfel, mai melodios, dar 
în afară este complet distorsionat. Nici măcar acest sacrilegiu, dacă nu 
atitudinea creştinească de a nu deranja pe nimeni, nu-i determină să 
revină la alt fel de comportament. în colţul străzii este şi un centru 
baptist... chiar mă gândeam că, dacă şi ei şi-ar pune difuzoare, îţi dai 
seama ce-ar ieşi. 

7-15 mai 2016 


CUM TESTEZ UN MAESTRU IL UMINA T? 

CORNEL: 

Am citit cu mare plăcere articolele dumneavoastră. 

în prezent caut un maestru iluminat în Bucureşti. Aş vrea să găsesc 
pe cineva care ajută alte persoane să atingă iluminarea. 

Am văzut că sunt multe şcoli şi culte spirituale, dar nu am văzut una 
care să meargă direct la ţintă. Ce am văzut sunt diferite sisteme de a-ţi 
îmbunătăţii sănătatea, de a atinge diferite stări plăcute, relaxare etc. 

Ştiţi să existe în Bucureşti un maestru iluminat şi care să se şi 
străduiască să ducă pe alţii în starea asta? 

RĂZVAN: 

Vă sugerez să căutaţi maeştri în şcolile budiste şi de yoga 
tradiţională care au filiale în România. Desigur, nu este o garanţie, ci 
doar un început de drum. Precauţia nu strică, de asemenea. 

Persoane iluminate se mai găsesc pe ici, pe colo. Totuşi, un maestru 
este cu totul altceva. Mai ales dacă are în spate o cale verificată de secole. 

Continuaţi să căutaţi cu încredere şi veţi găsi la un moment dat! 

5 august 2015 


CORNEL: 

Am citit 20 de pagini din cartea dumneavoastră: „Conştiinţa umană, 
între minte şi spirit”. Mi-a plăcut foarte mult, pentru că abordează exact 
subiectul care mă interesează. Problema este că acum am mai multe 
întrebări decât aveam înainte să încep. 

Am nevoie de o persoană cu care să pot conversa şi care să îmi 
răspundă la întrebări. Aţi putea să îmi recomandaţi o persoană care să 
aibă timpul necesar? Subiectele care mă interesează în mod special sunt 
evoluţia spirituală şi iluminarea. 

Dacă aţi putea dumneavoastră să îmi acordaţi cinci minute din când 
în când, ar fi grozav, dar văd că vă ocupaţi cu foarte multe lucruri şi nu 
îndrăznesc să cer. 

RĂZVAN: 

Dacă după 20 de pagini aveţi mai multe întrebări decât înainte de a 
le citi, ar fi interesant dacă nu cumva veţi avea mai puţine după ce 
terminaţi cartea... încercaţi şi metoda asta! 

Dacă asta nu vă rezolvă dilemele, încercaţi să citiţi şi articolele din 
pagina mea de internet referitoare la problema conştiinţei şi psihicului 
uman, evoluţia spirituală şi iluminarea. 

Dacă nici aşa nu vă veţi lămuri, atunci puteţi să îmi adresaţi 
întrebări personal. Totuşi, nu vă promit că voi avea răspunsuri 
mulţumitoare la orice întrebare... 

Dacă acest lucru nu vă va satisface, puteţi încerca să practicaţi o 
formă de spiritualitate care ar putea să vă aducă răspunsurile direct în 
minte (de exemplu, meditaţia). 

Acestea au fost doar nişte sugestii şi nu vă obligă cu nimic. 

CORNEL: 

Aş avea două întrebări la care nu le găsesc răspuns: 

1) Cum se testează un Jivanmukta? 

2) Se poate certifica acest stadiu cu certitudine sau doar 
aproximativ? Dacă puteţi să mă îndrumaţi către un text, aş aprecia. 

RĂZVAN: 

întrebările sunt dificile teoretic. Practic, însă, dacă vă găsiţi în 
prezenţa unei persoane despre care se spune că este un jivanmukta, 
trebuie să găsiţi propriul test, cu propria interpretare. Aşa au procedat 
toţi maeştrii care au povestit despre întâlnirea cu maeştrii lor. Trebuie să 
existe o intuiţie spirituală clară din partea discipolului sau aspirantului. 

Nimic nu este sigur pe pământ, ca dovadă că nici Isus nu a fost 
recunoscut ca Maestru de mulţi religioşi din timpul său. Chiar şi definiţia 
pentru „jivanmukta” este destul de aproximativă, înţelege fiecare ce vrea 
şi ce poate... în domeniul spiritualităţii şi disciplinelor umaniste, în 
general, nu există precizia din matematică sau inginerie. Chiar dacă veţi 
găsi un text ce se vrea precis, să ştiţi că este doar o sugestie, nu o 
certitudine. Trebuie să vă dezvoltaţi intuiţia personală, altfel veţi fi 
întotdeauna supus părerii altora mai „iniţiaţi”. 

10 -17 mai 2016 

CINE SUNTEŢI DUMNEAVOASTRĂ? 

ECATERINA: 

V-am citit câteva articole de la dvs pe site, am citit o parte din cartea 
„Cristos, binele, adevărul” şi am mai citit şi relatări din cărţile soţiei dvs 
despre „Vieţile anterioare ale spiritelor”, şi „Glasuri de dincolo de 
moarte”. Totuşi, întrebarea mea de curiozitate este: de unde aveţi toate 
aceste informaţii, mai ales cele scrise în „Cristos, binele, adevărul”, în 
care practic expuneţi trăsăturile curentului cel atât de modern (mi se 
pare) numit spiritism, corelate şi cu învăţături din creştinism şi, 
oarecum, şi din alte religii ale lumii. Bănuiesc că este o oarecare 
responsabilitate să vă asumaţi asemenea declaraţii. 

Deci, dacă cumva nu m-am făcut înţeleasă asupra scopului acestui e- 
mail, reiau şi vă întreb dacă aveţi vreo referinţă bibliografică sau, dacă 
nu, prin ce practică spirituală aţi ajuns dvs şi soţia dvs la concluziile pe 
care le aveţi în prezent? 

Cum pot ajunge şi eu la starea aceasta de echilibru şi de împăcare cu 
Universul şi legile din cuprinsul lui? Să devin practicant ortodox, asta nu 
prea mi-ar conveni, pentru că ştiu că ei au multe limitări, pe unele le-aţi 
scris şi în cărţile dvs; pur şi simplu nu simt că ar fi conform conştiinţei 
mele să străbat toate acele ritualuri care se petrec anual, au un oarece 
protocol, etc. Iar altă practică la care mă gândesc este yoga. Este această 
practică pe care aţi urmărit-o dvs? întreb de o practică, deoarece a şti pur 
şi simplu anumite teorii, a fi mai bun cu ceilalţi şi cu tine însuţi nu mi se 
pare suficient... Dar sunt un pic nedumerită asupra cărui curent 
aparţineţi şi ce practică ar trebui să urmez eu, la rândul meu. 

Nu în ultimul rând, vă felicit, tot ceea ce scrieţi mi se pare 
extraordinar, cum de reuşiţi să înglobaţi toate noţiunile care, pe nivel 
internaţional şi de umanitate, sunt foarte controversate. Mi-aş dori ca 
mult mai mulţi oameni să poată să înţeleagă aceste noţiuni şi eu, 
personal, mi-aş dori să am mai mult timp să mă dedic acestor căutări şi 
practici, dar situaţia mea actuală de student la Medicină nu îmi lasă prea 
mult timp. însă, în timpul cât am citit ce era la dvs pe site, am făcut-o cu 
mare drag! 

Sper că nu v-am deranjat prea mult şi aş fi onorată dacă aş primi şi 
un răspuns! 

RĂZVAN: 

Vă răspund la scrisoare, ca tuturor celor care îmi scriu, punctând 
elementele esenţiale din ea. 

- Cartea „Cristos, binele, adevărul” nu e altceva decât o compilaţie 
din articolele mele scrise de-a lungul multor ani, având această tematică 
comună (le găsiţi în pagina mea de pe site-ul www.spiritus.ro). în 
general, când public ceva, o fac pentru că am ajuns la o masă critică a 
informaţiilor despre un subiect şi, în plus, consider că am o viziune 
clarificatoare asupra unui subiect, pe care nu am găsit-o nicăieri 
altundeva. Dacă aş găsi ceva scris mai clar, mai complet, mai original de 
către alt autor, l-aş recomanda pur şi simplu printr-un link, fără a mai 
pierde şi eu vremea „redescoperind roata”. E un mod de a aduce ceva util 
şi nou în lumea ideilor elevate. 

- Nu aparţinem niciunui curent anume, nu suntem afiliaţi la nicio 
grupare spirituală. Personal, mă declar un liber-cugetător spiritualist, 
după cum am scris pe undeva, prin site. 

însă ce practică ar trebuie să urmaţi dv. este o cu totul altă 
chestiune, care vă priveşte personal. Nu vă dau sfaturi, dar puteţi găsi 
sugestii nenumărate în site-ul nostru. Găsesc yoga destul de adecvată 
structurii multor români (dacă nu cumva e compromisă de un fals 
„maestru”). 

- Ne-am dedicat amândoi unei misiuni de înnobilare şi ajutorare 
spirituală a românilor şi ne bucură dacă aceasta dă roade în cugetul şi 
inima lor, cum a dat la dv. Eu personal mă ocup mai mult de latura 
teoretică, încercând să înjgheb un sistem de gândire profund şi corect 
spiritual, pe care să-l împărtăşesc cu semenii mei. Visez că în ţara noastră 
se va înfiinţa cândva o „universitate spirituală”, unde novicii vor avea 
parte, înainte de orice, de o solidă bază teoretică, înainte de a purcede la 
jonglerii paranormale. 

Soţia mea oferă consultaţii private în chestiuni curente de viaţă, dar 
şi cu conotaţii spirituale. Cred că v-ar fi utilă o astfel de consultaţie în 
problema destinului şi a vieţilor anterioare ale spiritului dv. V-ar oferi o 
deschidere intelectuală şi spirituală nepreţuită. 

12 mai 2016 


MULŢUMIRI , APRECIERI 

MARIAN: 

Domnul meu, nu am putut să mă abţin. Superbe paginile tale. Şi 
foarte multă muncă. 

Şi pe mine m-a interesat cine sînt şi ce caut pe Pămînt şi care-i 
scopul vieţii. Cam asta ar trebui să ne intereseze pe toţi. 

Felicitări pentru site, apreciez efortul, şi eu am de gînd să-mi fac un 
blog în care să ofer tot ce ştiu. Este singura cale de a ne ajuta unii pe alţii. 
Eu aşa văd lucrurile. 

Să-ţi fie bine, oriunde ai fi! 

RĂZVAN: 

Vă mulţumesc frumos pentru cuvintele pe care mi le-aţi adresat. 

Vă urez succes în realizarea pe care v-aţi propus-o. Eu am făcut cât 
am putut şi voi mai face. Sper ca aceia care vin din urmă să facă o lucrare 
şi mai bună. 

Vă doresc mult succes în descoperirile şi iniţiativele dv.! Orice 
contribuţie, cât de mică ar fi, contează. Lumea are multă nevoie de 
adevăr şi îndrumare, de pilde sănătoase şi încurajări sincere. 

27 - 28 noiembrie 2016 


* * * 

CĂTĂLIN: 

Vă salut. Vă mulţumesc pentru cărţile pdf de pe site. 

RĂZVAN: 

Şi eu vă mulţumesc pentru email. Vor mai urma şi alte cărţi. 

30 decembrie 2016 


* * * 

OMAGIU LA MOARTEA LUI 
CORNELIU VĂDIM TUDOR 


Maestrul Corneliu Vădim Tudor a scris versurile poeziei „Doamne, 
cît eşti de frumos!” în noaptea de 16 spre 17 octombrie 2005. Răzvan 
Alexandru Petre a compus o melodie 22 pe aceste minunate versuri, în 
onoarea Poetului, la două săptămâni după decesul său din 14 
septembrie 2015. 

Poezia are o structură de cântec (strofe şi refren), invitând să fie 
îmbrăcată în armonii sonore. După moartea neaşteptată a Tribunului, 
Răzvan Petre a simţit nevoia de a crea muzica, drept ofrandă de iubire şi 
respect. 

Perioada cea mai dificilă din viaţa sufletului post-mortem este până 
se împlinesc cele 40 de zile de la deces, când sufletul „se ridică la Cer”, 
adică este eliberat de balastul psihologic adunat în viaţa de om. 

Aflându-se acum în Prezenţa luminoasă a Mântuitorului, spiritul 
celui care a fost Corneliu Vădim Tudor ne transmite înmiit uimirea sa: 
„Doamne, cât eşti de frumos!” 

3 octombrie 2015 

La moartea lui Corneliu Vădim Tudor 

Când voievodul fără tron 
Aseară a strigat apelul 
Ne-am bulucit, dar prea târziu: 

Sufletul lui trecea tunelul. 

Stejarul veghetor de neam 
A fost trăsnit, s-a dus ca fumul 
Speranţa ni s-a retezat 
Că vom avea ca el vreunul. 

Poporul îşi găsise-un glas 
Iar el răcnea nevoia lumii. 

Acuma leul a tăcut. 

Hienele se strâng, şi ulii. 


22 https: //www.youtube .com / watch?v=Y-Z9 igRNj cU 

Era puternic, omenos, 

Măreţ şi tandru, pus pe glumă 
Cum de-ncăpu atâta har 
în chinuitu-i trup de humă?! 

Fiindcă era ieşit din norme 
Unii l-au poreclit „nebunul” 

Pe geniul nostru. Arde-i, Doamne, 

Pe cei ce ne mânjesc Tribunul! 

Vedea în viitor ca sticla 
Ştia trecutul ca în palmă 
Trăia prezentul fără frică 
Avea credinţă. Şi sudalmă, 

Dar criticile sale aspre 
Aveau doar scopul de-ndreptare. 

S-a ridicat la Cer - un semn? - 
în calendar, de „înălţare” t 

Avea un spirit luminat 
Şi răul lumii îl durea 
Fu printre noi „înger rănit” 

S-a-ntors la Domnul ca o stea. 

De vei vedea, de Sus, în ţară 
Mişei care-s uniţi cu dracul 
Plesneşte-le, Sfinte Vădim, 

O labă, dă-i de-a berbeleacul! 

Câţi te-au hulit, câţi te-au trădat! 
Şi ai rămas ca în poveste: 

Un uriaş de neînvins. 

De ce ne-ai părăsit, Maestre? 

Răzvan Petre, 15 septembrie 2015 


CORNELIU VĂDIM TUDOR - Schiţă de autoportret 

Selecţie din maximele şi cugetările 
lui Corneliu Vădim Tudor 

(din volumul „Aforisme”, Ed. Fundaţiei România Mare, 2002) 
[din volumul „îngerul rănit”, Ed. Fundaţiei România Mare, 2004] 

1. Sumară caracterizare 

Corneliu Vădim Tudor are o minte liberă şi activă (311), echilibrată şi 
înţeleaptă (1157) şi o memorie prodigioasă (1266). Detestă violenţa fizică 
(549)[275], dar nu cunoaşte frica (443). Este un lider nativ (464), dar 
având o personalitate puternică şi o profundă filosofie, acţiunile şi 
cuvintele sale sunt uneori de neînţeles de către oamenii comuni 
(1081X940]. Este imun la tentaţia funcţiilor înalte (1446) şi nu este 
afectat de comportamentul meschin al celorlalţi (557)[722], păstrându-şi 
intacte cinstea şi sinceritatea. înduioşat de fiinţele lipsite de apărare [77, 
617], se simte ca un înger rănit când revine din lumea ideală în cea reală 
[369, 394 , 581]. 

2. Misiune 

Consideră că are un destin măreţ de îndeplinit (132): scoaterea ţării 
din mizeria materială şi morală (1075). Misiunea sa este eminamente 
spirituală (519X254], dar fără prejudecăţi sectare sau dogmatice (85,169, 
1309, 442). Ştie însă că etica fără putere este o utopie (202X367] şi că 
masele nu se conduc cu umilinţă (1042, 923) [62] într-o revoluţie morală 
(1313)[ 795 ]- Este un conducător luminat de spirit [483, 658, 799]. 

3. Viaţa spirituală 

Este un om autentic religios (162, 352, 516, 602, 1288, 969) [129, 
150, 208, 511, 694, 831], care îl adoră pe Isus Christos [173, 362, 815]. 
Are intuiţia vieţii după moarte, a îngerilor şi comunicării cu sufletele 
decedaţilor (101, 170, 553 , 741 , 1303, 1444 ) [403] ( 335 ) [207, 330 , 762, 
235] (912) [190, 334, 443, 478, 875, 627, 186, 1004], a legii karmei (338, 
652) [579, 820], predestinării şi reîncarnării (1260). S-a confruntat cu 
fenomene paranormale (399, 1263, 1440-1443) [258, 327] şi admite 
existenţa puterilor interioare latente în om (1024)[822], precum şi 
capacităţile deosebite pe care le primesc cei aleşi de Divinitate (856) sau 
de Satana (352)1487, 301]. Este un vizionar şi intuieşte starea de 
iluminare (209) [219, 501, 584] (590, 1014, 857, 1370) [212, 152] (1231, 
1252). 

Răzvan Petre 

[Site-ul SPIRITUS, din articolul: „In memoriam Corneliu Vădim Tudor”] 

Interviuri publicate în revista „SPIRITUS” 
cu dl. prof. univ. Alexandru Măruţă 
şi cu dl. maestru reiki Dumitru Hristenco 

înainte de realizarea site-ului www.spiritus.ro, în anul 1999, am 
lansat, sub formă de copii xerox, Revista SPIRITUS (ISSN 1454-6442), 
prin care am început diseminarea programatică a cunoaşterii spirituale. 
Am distribuit-o la prieteni şi cunoştinţe sau la colegii de la cursurile de 
biodetecţie şi biosinergetică urmate la Centrul de Cercetări Biogeofizice 
din cadrul Universităţii Ecologice din Bucureşti. Am preluat articolele 
din revistă în paginile site-ului actual, precum şi în cărţile electronice cu 
articole din site. 

în primele numere, am publicat, la rubrica „Oaspetele nostru” 
interivuri cu dl. prof. univ. Alexandru Măruţă şi cu dl. maestru reiki 
Dumitru Hristenco, care nu au mai fost publicate sub formă electronică. 
Le reproduc aici în premieră. 


INTERVIU CU DL. PROF. UNIV. DR. ING. 
ALEXANDR U MĂR UŢĂ 

Decanul parapsihologiei româneşti 

• Născut la 20 aug 1927 la Craiova 

• Profesor universitar doctor inginer, laureat al Premiilor Academiei Române 
(1963) 

• Membru al Academiei Oamenilor de Ştiinţă din România 

• Decan al Facultăţii de Ştiinţe Cognitive şi Parapsihologie din cadrul Universităţii 
Ecologice Bucureşti (1993 - 1998) 

• Autorul a peste 300 studii, proiecte, cărţi şi articole, comunicări şi referate la 
congrese din ţară şi din străinătate. 

- Stimate domnule profesor, după atâţia ani de muncă intensă, vă 
păstraţi intactă vitalitatea tinerească. Ce vă ţine „în priză”? 

- Mai întâi doresc să-mi exprim plăcerea că o revistă cu tematica pe 
care o comunicaţi va fi dirijată de foşti studenţi ai mei pe acest tărâm încă 
îndeajuns explorat, încă îndeajuns acceptat, unde încă se mai folosesc 
speculaţii care abat pe cititor de la orientarea corectă. Vă felicit pentru 
asemenea iniţiativă! 

La o aparentă afişare a unei „vitalităţi tinereşti”, după cum vă 
exprimaţi, poate concura şi constituţia biologică, în parte ereditară, şi 
pasiunea pentru un domeniu sau altul (în ideea că omul este dator să 
lase ceva util posterităţii după trecerea sa pe acest pământ), şi 
un anumit regim de viaţă etc. Are un rol esenţial starea de sănătate, ea 
permite unei persoane să ajungă la performanţe de acest fel. Iar factorul 
psihologic are un rol esenţial în conservarea sănătăţii. Pe măsură ce omul 
îmbătrâneşte şi i se accentuează inerent anumite afecţiuni, încep grijile: 
nevoia tot mai accentuată de medic, de spitalizări, de tratamente, nevoia 
de bani (în condiţiile în care, prin trecerea la pensie, veniturile scad), 
apar deci stări depresive consecutive care agravează starea generală a 
sănătăţii. Aş insista asupra problemei sănătăţii datorită modului aparent 
curios prin care am ajuns la această sănătate relativă, despre care vorbiţi. 
Pe de-o parte, prin natura meseriei, iar pe de alta, prin natura 
preocupărilor în domeniul aşa-zis parapsihologic. 

- V-aş ruga să detaliaţi această idee. 

în 1963 am fost distins de Academia Română pentru o lucrare în 
care demonstram universalitatea câmpurilor energetice. Mă 
refeream la acea dată la câmpurile tari, cum ar fi cele electrice, sau cele 
din domeniul elastic , ca de exemplu câmpul sonor, şi la analogia dintre 
ele. Ulterior, cam din anii 1969 -1970, am abordat probleme de ecologie. 
M-a preocupat ideea de a înţelege într-o abordare de sinteză condiţiile în 
care vieţuitoarele, la nivel de grup, se ataşează fidel unui ecosistem sau 
altul, în principal atrase de condiţiile de hrană, dar omiţând pericolele de 
a deveni ele însele surse de hrană pentru alte specii. în acest moment, 
intervin reflexele de apărare şi de conservare a speciei care ţin de 
comportamentul individual al fiecărui membru al grupului respectiv. 

Am ajuns astfel treptat la concluzia că relaţiile dintre vieţuitoare, şi 
dintre ele şi mediul lor de viaţă, sunt în esenţă relaţii dintre câmpuri 
energetice. Aşa am început să mă preocup de extinderea teoriilor 
anterioare la câmpurile foarte slabe, prin intermediul cărora se 
orientează vieţuitoarele şi iau măsuri de apărare, adică la studiul 
biocâmpurilor. 

- Şi... care este legătura cu sănătatea ? 

- în anul 1985 ajunsesem la simptome pronunţate de boală legate de 
o aparentă insuficienţă cardiacă, care era însoţită şi de o insuficienţă 
respiratorie ce se agrava de la zi la zi. Totuşi, medicii nu sesizau 
conturarea vreunei maladii. în plus, dacă contactam vreo viroză, zăceam 
la pat câte 2-3 săptămâni. Prin natura meseriei, ca expert în domeniul 

gospodăririi apelor, eram, aş zice spre norocul meu, foarte des solicitat 
pentru consultaţii la Direcţiile şi Oficiile de Gospodărirea Apelor în 
teritoriu. Ei bine, cum plecam din Bucureşti, mă simţeam bine, dar 
simptomele reveneau odată cu reîntoarcerea acasă. Concluzia la care 
ajunsesem, falsă dealtfel, a fost aceea că nu-mi prieşte aerul de Bucureşti. 

însă în anul 1985, cu ocazia studiilor asupra câmpurilor de foarte 
slabă intensitate, aveam să descopăr cauza: faptul că locul meu de 
odihnă, patul, se găsea într-o poziţie nocivă din punct de vedere al 
radiaţiilor telurice. A fost suficient să schimb poziţia patului ca să-mi 
dispară complet simptomele anterioare. De atunci, de aproape 15 ani, nu 
mai ştiu ce înseamnă să zaci la pat. Având şi posibilitatea efectuării de 
investigaţii de tot felul folosind biocâmpurile, am căpătat încredere în 
forţele proprii, mi-a dispărut şi tensiunea psihologică ce mă domina şi 
am ajuns la ceea ce dvs. numiţi „vitalitate tinerească”. 

- Care este părerea dumneavoastră, ca om de ştiinţă, în privinţa 
contactării subconştientului altei persoane; dar a spiritelor? 

- Intrarea în legătură cu subconştientul unei alte persoane este de 
domeniul bioinformaţiei şi a procedeelor legate de aceasta, perfect 
demonstrabilă în dezvoltările fizico-matematice ale biogeofizicii. în 
general, orice fenomen care s-a produs cândva pe mapamond 
poate fi cunoscut printr-un procedeu sau altul, folosind, sau nu, 
subconştientul unei persoane 

Obţinerea de informaţii care uneori se atribuie contactării spiritelor 
unor persoane decedate intră în aceeaşi categorie. Doar atâta, că aici nu 
se poate demonstra, cel puţin deocamdată, dacă se intră realmente în 
contact cu asemenea entităţi sau se obţin informaţii pe calea menţionată 
mai sus. Aici lucrurile se opresc la nivel de ipoteze şi nu există încă 
posibilitatea formulării de certitudini ştiinţifice. O situaţie similară este 
cea a fenomenului reîncarnării. Nu poate fi încă dovedit dacă spiritul 
unei persoane decedate reintră într-o fiinţă nou-născută sau dacă, la 
naştere ori după aceea, persoana respectivă primeşte informaţii grefate 
în noianul de informaţii ce plutesc în jurul nostru, inclusiv a unora 
„moştenite” de la predecesori. 

- încă de la înfiinţare (1993), aţi fost Decanul Facultăţii de Ştiinţe 
Cognitive şi Parapsihologie din Bucureşti. Ce statut şi ce pregătire au 
avut studenţii după absolvire? 

- Absolvenţii primelor două serii care şi-au încheiat studiile până în 
prezent se încadrează în specializarea de psiholog. Dar nu orice fel de 
psiholog . în afară de disciplinele de bază pe care trebuie să şi le 


RĂZVAN-ALEXANDRU PETRE - Contribuţii la cultura spirituală 


pag. 153 







însuşească un viitor profesionist în domeniul psihologiei, studenţii 
abordează discipline noi, care se apleacă în mod accentuat şi asupra 
subconştientului, asupra celor legate de biocâmpuri şi de folosirea lor 
benefică, de fenomene aşa-zise parapsihologice, de terapii 
complementare etc. Au fost, de asemenea, avute în vedere elementele de 
cultură adiacente, de la problemele cunoaşterii la cele ale istoriei culturii 
şi civilizaţiilor şi ale diferitelor doctrine spirituale. între disciplinele 
fundamentale am introdus atât biologia, cat şi biogeofizica, adică 
disciplina care se ocupă cu relaţiile dintre vieţuitoare, şi dintre ele şi 
mediu, privite ca relaţii dintre câmpuri energetice. 

Aş dori să fac aici o precizare. Ideea înfiinţării unei astfel de facultăţi 
nu-mi aparţine. Este ideea regretatului Valeriu Popa, ajutat pentru 
problemele preliminare de structură de prof. univ. dr. Nicolae S. Dumitru 
şi primită favorabil de rectorul Universităţii Ecologice, prof. univ. dr. ing. 
Dolphi Drimer. Eu am fost chemat după aceea şi solicitat să preiau 
conducerea facultăţii, probabil datorită preocupărilor deja cunoscute pe 
care le aveam în domeniu, cu care ocazie am definitivat şi planul de 
învăţământ. 

- V-aţi referit la „aşa zisa parapsihologie”, ce vreţi să spuneţi prin 
aceasta? 

- Termenul de „parapsihologie” a fost creat pentru a desemna 
anumite activităţi specific umane, deşi nu se potriveşte deloc. 
Exprimarea este desuetă, dar nu avem ce face, folosirea acestei noţiuni 
este adânc înrădăcinată în limbajul curent. Mai este cale lungă până la 
înfiinţarea unui for ştinţific internaţional în domeniu, acceptat de toate 
statele, care să pună puţină ordine, inclusiv în domeniul terminologiei. 

Termenul „para” vine din elină, însemnând „pe lângă, alături de”. în 
cazul nostru, s-ar traduce prin „pe lângă psihologie”. Nu putem accepta 
aşa ceva. Chiar dacă în activităţile respective există momente în care 
cercetătorul sau practicantul foloseşte intr-un fel sau altul 
subconştientul, el se pregăteşte conştient pentru aceasta, verifică 
rezultatele, stabileşte concluzii şi noi procedee de lucru ş.a.m.d. în orice 
moment apar probleme de gândire. Termenul cel mai adecvat, cel puţin 
în prezent, ar fi acela de psihosinergetică, exprimând cooperarea 
dintre elementele componente ale sistemului gândirii (conştient şi 
subconştient) în scopul obţinerii de rezultate funcţionale, temporale, 
spaţiale. 

- Facultatea de Ştiinţe Cognitive şi Parapsihologie a fost unica în 
ţară şi printre puţinele din lume. De ce nu a fost ea atestată de Consiliul 
Naţional de Evaluare Academică şl Acreditare? 

- întrevăzând viitorul ştiinţific şi evoluţia omenirii, în anii ‘50 
luptam să convingem autorităţile asupra necesităţii introducerii în 
facultăţi a disciplinelor de informatică şi chiar de a înfiinţa asemenea 
facultăţi. Răspunsul a fost acela că nu există în lume asemenea discipline 
sau facultăţi si. ca urmare, nu este cazul să le înfiinţăm noi . Până la urmă, 
în loc să fim noi iniţiatorii, le-am înfiinţat, dar cu inerţia de rigoare, după 
ce ele se generalizaseră în toată lumea, iar noi am rămas cu un handicap 
de care suferim şi astăzi. 

Acelaşi lucru se întâmplă acum cu psihosinergetica. Obtuzitatea, 
practic unanimă, a membrilor Consiliului respectiv a dus la respingerea 
în două rânduri a cererii noastre privind autorizarea provizorie a 
funcţionării unei asemenea facultăţi. Vom rămâne şi aici cu un handicap, 
pe care îl vom duce pentru încă cel puţin o generaţie. 

- Conduceţi în continuare Centrul de Cercetări Biogeofizice, afiliat 
Universităţii Ecologice Bucureşti. Care sunt preocupările specialiştilor 
pe care îi coordonaţi? 

- Avem în principal preocupări privind studiul bioinformaţiei 
(atribut esenţial al materiei vii şi care se regăseşte în toate manifestările 
de natură parapsihologică). Ne ocupăm atât de cercetări fundamentale, 
cât şi aplicative, la comanda diferitelor organizaţii de stat sau private. 
Este de remarcat faptul că cercetările cu caracter fundamental nu ni le 
finanţează nimeni, ci ne autofinanţăm din activităţile contractuale şi de 
servicii. 

- Centrul dumneavoastră susţine de mulţi ani şi cursuri de iniţiere 
adresate publicului larg. Care sunt domeniile de studiu ? 

- Cursurile de iniţiere sunt organizate pe tematici. Primul modul, de 
bază şi obligatoriu, este cel de biosinergetică. Aici participanţii capătă 
noţiunile generale de energetica viului, de strategii în menţinerea sau 
refacerea sănătăţii, de anatomie şi fiziologie, de diferite forme 
complementare de masaj (cum ar fi masajul pe trasee energetice, masajul 
reflexogen, masajul virtual), elemente de fiziologia plantelor şi de 
energetica formelor etc. 

Urmează module de specialitate, în funcţie de dorinţele 
participanţilor. Avem organizate sistematic până în prezent modulul de 
masaj terapeutic şi cel de biodetecţie. 

- Cum este organizat programul de instruire ? 

- Trebuie să ţinem seama de posibilităţile participanţilor, mai ales că 
o bună parte dintre ei vin din alte localităţi. De aceea cursurile se ţin de 
regulă duminica. Primul ciclu durează opt săptămâni, iar următoarele, 
câte patru. întrucât timpul de predare a disciplinelor este foarte scurt, 
studenţii pot achiziţiona la cerere broşuri conţinând materia predată. 

- Domnule Măruţă, unde se pot adresa cei interesaţi ? 

- Pentru informaţii doritorii mă pot contacta personal la telefonul 

01/413.32.53 

- Vă mulţumesc şi vă urez mult succes în activitatea 
dumneavoastră neobosită! 

A consemnat RĂZVAN PETRE 


INTERVIU CU DL. DUMITRU HRISTENCO 
- MAESTRU REIKI 

• S-a născut în Bucureşti la 1 nov 1951. 

• Absolvent al Facultăţii de Electrotehnică a Institutului Politehnic Bucureşti în 
1974, a practicat ingineria până în 1992, lucrând în producţie şi cercetare. 

• în 1991 şi-a deschis un cabinet terapeutic în Bucureşti, care a funcţionat până în 
1995, în prezent făcând numai tratamente la domiciliul solicitanţilor. 

• A publicat la editura Teora următoarele cărţi: Reiki - 1994; Radiestezia - 1995, 
1997, 1999; Reiki tradiţional - 1997, 1998, 1999. 

- Domnule Dumitru Hristenco, cum şi când aţi ajuns maestru 
Reiki? 

- După revoluţia din Decembrie 1989 am urmat cursuri de Reiki şi 
Tehnică Radiantă, gradele I şi II, cu profesori străini veniţi în România, 
în urma experienţei acumulate, am scris în anul 1994 cartea „Reiki - 
metodă orientală de transfer energetic”. în 1995, fiind invitat de Asociaţia 
Culturală a Românilor din Hamilton (Canada) să-mi prezint volumul 
acolo, am luat legătura telefonic cu mai mulţi maeştri de Reiki. Cea mai 
bună impresie mi-a făcut-o doamna Anna Patricia Cairns, din Toronto, 
pe care am ales-o drept maestru. Dânsa mi-a dat bibliografia de studiat 
şi, la data stabilită, am dat un examen constând în susţinerea cursurilor 
de gradul I şi II în limba engleză. Trecând cu bine acest test, doamna 

Cairns mi-a dat iniţierea de REIKI MAŞTER, ramura tradiţională USUI 
SHIKI RYOHO. 

- Colaboraţi cu alţi maeştri din lume? 

- Schimb informaţii cu maeştri americani şi japonezi prin poşta 
electronică. Pentru cei interesaţi, adresa mea e-mail este: dh@fx.ro, iar 
site-ul meu web este: www. geocities.corn/Eureka/Mine/9441. De 
asemenea, se poate lua legătura cu mine la C.P. 72-58. 

- Există reviste de Reiki în lume? 

- Există mai multe. în lume cunosc vreo 30 asociaţii de Reiki, fiecare 
cu publicaţia ei. Cea mai serioasă mi se pare a fi „Reiki News”, 
abonamentul costând 12 $/an, dar toate articolele se regăsesc şi pe 
Internet la: www.reiki.org. 

- Cum ţineţi cursurile, primiţi pe oricine, cât costă? 

- Cursurile le ţin în cadru restrâns, maxim 10 participanţi, ori la 
mine în apartament, ori unde sunt invitat (chiar şi în provincie). După ce 
amatorii se înscriu, de obicei telefonic, eu le transmit mental energie 
Reiki cu scopul de a ajunge la cursul propriu-zis numai cei care vor 
beneficia de Reiki. în acest fel fac o primă selecţie a cursanţilor. Tarifele 
sunt următoare: 30 $ pentru gradul I, 40 $ pentru gradul II şi 100 $ 
pentru fiecare din cursurile superioare. Aceasta este a doua selecţie. 

- Nu este cam scump? 

- Tarifele nu sunt exagerate faţă de valoarea cursului. De aceea, vor 
veni doar cei care îl apreciază şi simt o chemare pentru Reiki. 

-Aveţi cursanţi cu realizări deosebite? 

- Da, unii excelează în tratamente energetice sau în transmiterea 
energiei la distanţă, mai ales cei care au devenit maeştri. în total am 
format sute de practicanţi de gradul I şi II în toată ţara, zeci de profesori 
şi 11 maeştri până în prezent (4 din Bucureşti, câte unul din Braşov, 
Piteşti, Iaşi, Chişinău, judeţul Bihor şi 2 din Germania). 

- Cursurile profesorilor Reiki pe care i-aţi atestat sunt la fel de 
eficiente ca ale dumneavoastră? 

- Nu ştiu. Ei sunt capabili de a face acordaje Reiki corecte, dar cum le 
fac, este treaba fiecăruia. Noi suntem independenţi, ei nu sunt legaţi de 
mine, eu doar le dau abilitatea de a iniţia corect pe alţii. în general, în 
Reiki nivelul de pregătire este atestat cu diplome, dar restul vine prin 
practica fiecăruia. 

- Ce pot obţine cursanţii după absolvirea gradului I ? 

- în urma iniţierii primite şi prin autotratament zilnic, îşi pot rezolva 
toate problemele de sănătate. Practicarea perseverentă îndepărtează 
pericolul îmbolnăvirilor şi permite realizarea de performanţe 
profesionale. Totodată, îi vor putea ajuta şi pe alţii să depăşească 
anumite crize, dar să vindece bolile cronice vor fi în stare doar după ce s- 
au optimizat şi armonizat pe ei înşişi. Oricine poate trata, dar numai cei 
înzestraţi cu calităţi personale pot vindeca boli mai grele, cu rezultate mai 
sigure şi mai rapide. 

- Dumneavoastră în ce boli nu aţi obţinut rezultatele aşteptate ? 

- în boli de piele, scleroză în plăci. Nu am tratat reumatism 
generalizat şi nici SIDA. La cancer, rezultatul este discutabil de la caz la 
caz: unii au vrut doar să nu aibă dureri, alţii s-au putut vindeca în faza 
incipientă. 

- Ce afecţiuni v-au răspuns favorabil? 

- Bolile de inimă şi cele ale sistemului nervos. 

- în tratarea bolilor cu substrat nervos este necesară şi înlăturarea 
acţiunilor demoniace? 

- Nu cred în demoni. Există energii malefice şi există oameni răi. 
Atâta şi este de ajuns, nici nu mai este nevoie să existe draci! 

- Nu credeţi că este necesară cunoaşterea cauzelor profunde ale 
suferinţelor? 

- Nu, nu cred. Reiki aduce binele în om şi alungă răul, oricare ar fi 
cauza sa. 

- Reikistul crede în Dumnezeu? 

- Depinde de reikist. Eu, personal, nu doar cred, ci ştiu că Dumnezeu 
există! 

- Reiki are eficienţă în cazul atacurilor psihice prin vrăji, blesteme, 
vampirizări, bântuiri etc? 

- Reiki este eficient contra agresiunilor psihice. Cu gradul I 
practicantul poate să înlăture efectul negativ, iar cu gradul II poate să 
transmită energie agresorului pentru a-1 transforma din duşman în 
prieten. însă, dacă cel care îi trimite răul este mai puternic, probabil că 
nu va reuşi. Depinde de forţa fiecăruia. Tocmai de aceea trebuie să 
practici Reiki la modul serios, ca să poţi îmbuna chiar şi pe un adversar 
foarte puternic. 

- Deci, Reiki gradul II poate fi folosit ca tehnică de manipulare a 
gândurilor? 

- Oamenii n-ar trebui să se teamă de „manipulare”, pentru că ea se 
face şi în şcoală, şi în biserică, şi în presă, peste tot... Când trimit energie 
Reiki la distanţă către un om, aceasta îl face să-si cunoască propriul 
interes si să acţioneze spre binele său, fără ca eu să stabilesc ce e bine şi 
ce e rău pentru el. Nu-i spun să se lase de băut sau de fumat, nici să facă 
cutare lucru, ci, primind energia Reiki de la mine, omului îi „vine mintea 
la cap”. Aceasta nu este manipulare, ci dimpotrivă. 

- Cum poate duce Reiki la „progresul spiritual” al practicantului? 

- Făcând Reiki, faci bine oamenilor. Cu cât faci mai multe fapte 
bune, cu atât te ridici spiritual. 

- Aţi afirmat că S.U.A. guvernează lumea pentru că, printre altele, 
are cei mai mulţi maeştri Reiki. Credeţi în puterea Reiki-ului de a scoate 
România din impas? 

- Da, cred în puterea Reiki-ului de a scoate România din impas şi în 
curând se va vedea acest lucru. în acest sens, am iniţiat deja un 
experiment local. într-o mare întreprindere din Bârlad am instruit în 
Reiki mai multe persoane de la toate nivelele ierarhice. Datorită acestora 
mă aştept ca întreprinderea să realizeze în curând progrese vizibile, iar 
această tehnică a succesului să se extindă. Alţii vor vedea rezultatele şi le 
vor lua exemplul. Din aproape în aproape, România va ieşi la liman. 

- Domnule maestru Dumitru Hristenco, vă mulţumesc şi vă doresc 
succes în continuare! 

A consemnat RĂZVAN PETRE 



Răzvan Petre, Nina Petre şi Dumitru Hristenco, după iniţierea în Reiki gradul I. 
Fotografie din 1996 (arhiva personală) 

MENŢIUNI 


TEXTE SPIRITUALE ÎN FORMAT AUDIO 

Am redat audio prin voci de sinteză electronică unele cărţi spirituale 
de diverşi autori şi câteva mesaje spiritiste primite prin mediumul Nina 
Petre. Ele sunt folositoare celor care vor să-şi protejeze ochii sau 
nevăzătorilor, dar pot fi utilizate şi în situaţiile când nu putem ţine o 
carte în mână sau nu avem un ecran confortabil pentru lectură. Sper că 
exemplul meu îi va încuraja şi pe alţi voluntari să umple biblioteci întregi 
de fişiere MP3 cu lecturi spirituale în limba română... 

Am folosit software: 

- Expressivo, cu vocea Carmen (Ivona) 

- Loquendo, cu vocile Ioana şi Mihai (Nuance) 


Lista cărţilor redate audio prin voci sintetizate 


• Franz Bardon - Frabato magicianul 

• Frederick Bailes - Mintea poate vindeca 

• O. M. Aivanhov - Conferinţa din 28 iul 1968: A primi şi a dărui 

• Paramahamsa Yogananda - CONFERINŢE (din cartea „Journey to 
self-realization” = Practica Realizării Sinelui, volumul 2) 

ACCELERAREA EVOLUŢIEI UMANE 
CALEA ÎNŢELEAPTĂ DE A BIRUI KARMA 
AMPLIFICAREA MAGNETISMULUI UMAN 
DOVEZI ALE EXISTENŢEI DIVINULUI 
DUMNEZEU RĂSPUNDE LA RUGĂCIUNI 
ELEVAREA SINELUI REAL 
FOCALIZAREA ATENŢIEI 
ÎNDOIALĂ, ÎNCREDERE Şl CREDINŢĂ 
ÎNVIEREA 

IUBIREA NECONDIŢIONATĂ 
MIRACOLELE ŞTIINŢEI RAJA YOGA 
O LUME UNITĂ, CU DUMNEZEU PREŞEDINTE 
PREGĂTIRI PENTRU ÎNTRUPAREA VIITOARE 
REALITATEA CONŞTIINŢEI CRISTICE 
REALIZAREA NEMURIRII CRISTICE 

UNITATE ÎN CONŞTIINŢA CRISTICĂ INFINITĂ 

• Scarlat Demetrescu - Viaţa dincolo de mormânt 

• Sundar Singh - Profeţii despre România 

• Swami Pachadasi - Aura umană 

• Swami Panchadasi - Lumea astrală 


Lista mesajelor spiritiste redate audio prin voci 

sintetizate 


• Mesaj de la spiritul marelui vindecător filipinez Antonio Agpaoa 

• Mesaj de la spiritul marelui vindecător german Bruno Groning 

• Indicaţii Reiki şi mesaj de la spiritul lui Mikao Usui 

• Preluări telepatice de la trei entităţi ale Spaţiului Cosmic 

• Trei mesaje de la Domnul Dumnezeu 


Răzvan Petre 

Cântece compuse şi interpretate prin 
mijloace electronice de Răzvan Petre 

MUZICĂ PE COMPUTER 

MELODII SCRISE Şl REDATE CU SOFTWARE-UL „KB PIANO” 

Am găsit pe internet un program destinat compunerii de muzică fără 
ajutorul vreunui instrument, ci folosind doar un computer personal 
obişnuit. Se numeşte KB PIANQ 3 şi am dorit să îi testez performanţele. 
Până la urmă, m-a „testat” el pe mine, adică mi-a pus la încercare 
abilităţile tehnice şi artistice. în compoziţiile de mai jos am încercat să-i 
utilizez la maximum posibilităţile şi au ieşit 4 melodii foarte diferite. 
Iată-le: 


Covers 

1. „PE LÂNGĂ PLOPII FĂRĂ SOŢ” 

Celebra romanţă compusă de Guilelm Şorban, într-o interpretare 
instrumentală. Am realizat şi o variantă video 2 4 , adăugând versurile lui 
Mihai Eminescu. 

2 . „YESTERDAY” 

Celebra melodie semnată Lennon/McCartney de la Beatles. 
Interpretare instrumentală. 


Originale 

3 . „PĂSĂRILE DE FOC” 

Am compus această melodie cu mulţi ani în urmă, în adolescenţă, 
plecând de la versurile lui Tudor Arghezi din poezia „Păsările de foc”, ce 
vorbeşte despre avioanele care aruncă bombe. Interpretare 
instrumentală. 


2 3 http://www.gfsoftware.com/ 

2 4 http: //www.youtube.com/watch?v=U5nsv8ZBR3U 

4. „APĂ PENTRU FIECARE” 


Tot în tinereţe am compus o melodie veselă, la care acum am 
adăugat la final câteva versuri ce prezintă nişte sfaturi despre necesarul 
minim zilnic de apă de calitate. 

CONCLUZII: 

Deşi programul KB PIANO de la G.F. Software se lipseşte total de 
ajutorul vreunui instrument muzical propriu-zis, compozitorul amator 
are totuşi nevoie de o minimă instruire şi ureche muzicală pentru a 
scoate un produs acceptabil. Utilizarea sa este asemănătoare editării 
textelor sau fotografiilor digitale, fiind uşor de învăţat şi aplicat de către 
cei familiarizaţi cu computerul. 

Este foarte util pentru copii şi tineri, mai ales cei dependenţi de 
jocurile video. Le dezvoltă şi alte porţiuni ale creierului, făcându-i mai 
creativi. 

Răzvan Petre 
8 februarie 2010 

[Site-ul SPIRITUS, din articolul: „Muzică pe computer”] 


PORTATIVUL PE COMPUTER 

Voi începe cu o mică povestioară despre importanţa portativului în 
muzică, adică scrierea notelor pe hârtie. Una din cele mai celebre piese 
corale preclasice este „Miserere” de Allegri, compusă în prima perioadă a 
secolului 17. Ea se cânta numai în Capela Sixtină. Piesa devenise atât de 
faimoasă, încât Papa a interzis să fie cântată în afara Vaticanului, sporind 
astfel reputaţia corului papal. Abia când Mozart, în vârstă de 14 ani, a 
ascultat-o şi a pus-o pe portativ din memorie, piesa a devenit disponibilă 
publicului. 

Pentru cei care vor să se joace cu notele muzicale, cunoaşterea 
simbolurilor muzicale este obligatorie. De altfel, în gimnaziu, se studiază 
la disciplina „Muzică”. Pentru toţi cei care vor să asimileze modul de 
notare a sunetelor, s-au inventat de curând programe de computer care 
uşurează enorm înţelegerea şi scrierea lor. Cele mai performante şi 
profesioniste programe sunt Sibelius şi Finale. 

O variantă gratuită online poate fi găsită pe site-ul 
www.noteflight.com. Iată şi o listă completă cu aplicaţiile care scriu 
partituri ^, precum şi lista generală cu music-software 26 . (Ulterior, am 
folosit şi aplicaţia offline de la musescore.org - excelentă!) 

Am folosit facilităţile oferite de acest site pentru a transpune pe note 
câteva cântecele de-ale mele, pe care le-am compus în anii ’8o, pe timpul 
adolescenţei şi studenţiei mele. Pe vremea aceea, aveam destul timp să 
cânt la chitară şi să compun câte ceva. Mi-am dorit atunci să răspândesc 
aceste cântecele, dar nu m-am încumetat să le pun pe note. Această 
dorinţă ascunsă a rodit abia acum, peste foarte mulţi ani, când am 
descoperit site-ul www.noteflight.com. A fost un fel de datorie karmică 
pentru mine să pun cântecele pe portativ (în sensul de a-mi îndeplini o 
dorinţă, curăţându-mi viitorul de această obligaţie autoimpusă). Şi aşa 
am experimentat notarea computerizată a muzicii. Avantajul imens al 
aplicaţiei amintite este că reproduce sonor instantaneu notele scrise, 
astfel încât ai un control total asupra efectului muzical. în plus, poţi 
folosi multe instrumente, ceea ce ajută imaginaţia şi creativitatea. Pentru 
un amator într-ale muzicii, este o minune să vezi cum iese o melodie 
adevărată din nişte simple semne. Cineva spunea că „pictează” muzica. 

Recomand acest site (şi alte aplicaţii asemănătoare) în special 
pentru copii şi tineri. Este un „joc audio”, care poate înlocui cu succes 
jocurile video, atât de acaparatoare şi chiar dăunătoare pentru cei mici. 
Joaca cu sunetele este mult mai favorabilă dezvoltării creierului, în 
special pe dimensiunea intuitivă şi spirituală. 

Răzvan Petre, 
26 iulie 2011 

MELODII SCRISE Şl REDATE CU SOFTWARE-UL „NOTEFLIGHT” 

• CE ŞOPTEŞTI ATÂT DE TAINIC - Versuri: Mihai Eminescu. Muzica: 

Răzvan Petre. 

• RESPIRO - Muzica şi versurile de Răzvan Petre. 

• INSCRIPŢIE PE PIATRA DE HOTAR - Versuri: Geo Dumitrescu. 

Muzica: Răzvan Petre. 

• INEDITĂ IEŞIRE DIN BANAL - Muzica şi versurile de Răzvan Petre. 

• ZBOR - Muzica şi versurile de Răzvan Petre. 

• ROCK AN' ROLL - Muzica şi versurile de Răzvan Petre. 


2 5 http://en.wikipedia.org/wiki/List_of_scorewriters 

26 https://en.wikipedia.org/wiki/List_of_music_software 

• CATRENELE DRAGOSTEI - Versuri: Lucian Blaga. Muzica: Răzvan 
Petre. 

• FANTEZIE CROMATICĂ - Piesă instrumentală. Muzica: Răzvan 
Petre. 

• SINGURI - Elegie instrumentală. Muzica: Răzvan Petre. 

• CU MINE FII (Abide with me/Eventide) - Muzica: William H. Monk. 
Traducere şi adaptarea versurilor originale ale lui Henry F. Lyte: 
Răzvan Petre 

• PACIFICĂ - Muzica şi versurile de Răzvan Petre. (19 octombrie 2014) 

MELODII SCRISE Şl REDATE CU SOFTWARE-UL „MUSESCORE” 

(aplicaţie offline) 

• IARNĂ 2 7 - Muzica şi versurile de Răzvan Petre (11 noiembrie 2014) 

• ROBINSON CRUSOE 28 - Cântec umoristic de Răzvan Petre (24 
noiembrie 2014) 

• DOAMNE. CÂT EŞTI DE FRUMOS ! 2 9 - Cântec pe versuri de Corneliu 
Vădim Tudor (3 octombrie 2015) 

• DUP-UN DUS. ACUS 3 ° - Muzica şi versurile de Răzvan Petre (2 
ianuarie 2016) 


VERSURI ORIGINALE ALE UNOR CÂNTECE 
compuse de RĂZVAN ALEXANDRU PETRE 

RESPIRO 

Versuri: Răzvan Petre 
Muzica: Răzvan Petre (cea 1986) 

1. în general, învaţă să respiri, 
căci aerul e-al vieţii elixir. 

Respiră calm şi simte mângâierea, 
parfumul său să-ţi dăruie plăcerea. 

Repetă des în sinea ta: 


2 7 https: //www.youtube.com/watch?v= E9QXd7ni3vA 

28 https://www.youtube.com/watch?v=BHWOeAgtK4M 

2 9 https://www.youtube.com/watch?v=Y-Z9igRNjcU 

30 https://www.youtube.com/watch?v=fbfEGY7i2Lg 

R: Inspir, Expir, Apnee 
Inspir, Expir, Apnee 
Inspir, Expir, Apnee 
Inspir, Expir, Apnee 

2. Oriunde-ai fi, obosit, stresat, 
când eşti răcit, respiră regulat! 

Va dispărea curând din chip paloarea, 
aerul bun îţi va reda vigoarea. 

Să reuşeşti, spune-ţi aşa: 

R: 

3. Eşti îngrozit, fricos şi disperat, 
sau mânios, coleric, indignat. 

Să nu depinzi de-această întâmplare, 
respir-adânc şi gândurile clare 
vor arăta soluţia: 

R: 

ZBOR 

Versuri: Răzvan Petre 

Muzica: Răzvan Petre (cea 1986) 

1. Ca florilor pe câmp solar 
ce dau culoare şi nectar, 
parfum de dragoste şi har - 
Vântul să-mi mângâie 
petalele... 

2. Cum gâza zboară ne-ncetat 
fără de grijă de păcat, 

un zbor naiv şi-adevărat - 
Aş-aş dori să zbor 
pân-am să mor 

R: Cum verzi copaci întind spre cer braţe de dor, 
trăgându-şi seva din adâncul hrănitor - 
Din iarbă să-mi renască trupul plin de vigoare, 
fremătând de răcoarea 
frunzelor... 

3. Liber ca cerbul cel bogat - 
s-alerg în voie, ne-ndemnat, 

s-adulmec vraja-a ce e dat, 
din clare-izvoare reci 
să beau pe veci 

R: Mă bucur că iubesc, mă bucur că trăiesc, 
ne-nţelegând ce e meschin şi nefiresc. 

O taină mare-i viaţa, renăscând de milenii, 
mai presus decât geniile 
ce pier... 

4. Ca păsării înalt planând, 
în suflet ceru-ncet sudând 

tot azuriul său vibrând - 
Pământu-mi pară depărtat, 
uitat... 

R: Suntem cu toţi copii ai Universului, 
purtăm în inimi amintirea soarelui, 
înmugurim din raze, ne-ofilim mai departe, 
într-un cerc fără moarte 
ne-nvârtim... 

5. S-alungi tristeţea mea şi-a lor 
tu, cântec al sufletelor 

prea arse-ale oamenilor, 
în zborul fără de hotar 
solar... 


CU MINE FII (Abide with me/Eventide) 

Muzica: William H. Monk 

Traducere şi adaptare: Răzvan Petre (26 iulie 2011) 
lyrics by Henry Francis Lyte 

1. Rămâi cu mine! Iute se-nseră, 

Bezna-i adâncă. Doamne apără! 

Când alinare-n jur n-oi mai găsi, 

Ajută-mi, Doamne, şi cu mine fii! 

2. Grabnic apuse ziua ce-am trăit; 

Dulci bucurii şi glorii s-au sfârşit. 

Totul se schimbă, lumea va pieri... 

Tu, Cel ce nu te schimbi, cu mine fii! 

3. Te vreau alături, Doamne protector; 
Zădărniceşte -1 pe Ispititor! 

Doar Tu mă sprijini. Tu ghidează-mă! 

Prin nori şi ceaţă luminează-mă! 

4. De duşmani n-am teamă când în Rai mă duci, 
Boala-i uşoară, lacrimile-s dulci. 

Moarte, degeaba-i vrut să mă-ngrozeşti! 

Doamne cel veşnic, Tu cu mine eşti. 


PACIFICĂ 

Versuri: Răzvan Petre 
Muzica: Răzvan Petre (cea 1987) 

Cer 

pată de mister 
curcubeu spectral 
liber spaţial 
Zbor 

ochii zorilor 
clipesc violet 
lăcrimează-ncet 
Cald 

marea de smarald 
clipoceşte fin 
soarelui sublim 
Sparg 

dorurile-n larg 
pe-orizontul lat 
gândurile bat 
Totu-i luminat 
albăstrui, curat 
Rar 

câte-un vânt sprinţar 
se întinde clar 
Pur 

al lumii contur 
albatroşi în zbor 
marea-alintă-n cor 

Frig 

raze ce se sting 
în adânc de val 
oglindind astral 
Peşti 

argintaţi de veşti 
din abisuri vii 
saltă mii şi mii 
Globi 

cad din soare-n bobi 
ce se sparg haihui 
galbeni sau verzui 
Blând 

aerul vibrând 
firea mângâie 
valuri unduie 

Şi 

un parfum sărat 
e pulverizat 


DUP-UN DUS, ACUŞ 

Versuri: Răzvan Petre (2015) 

Muzica: Răzvan Petre (cea 1989) 

1. Dup-un duş acuş 
Mă gudur în culcuş 
Şi-l mângâi pe Lăbuş 
Pe urechiusi 

3 

Pe fundal de jazz 
Mă uit, aproape treaz, 

La bolul din pervaz 
Turcoaz 

2. Şi văd imagini alergând 
îmi vine-n cap gând după gând 
De peste tot de pe Pământ - 
Ce nesfârşită e lumea! 

3 

Ce aventură fascinantă 
Extaziantă... 

Transă, da! 

E un voiaj fără bagaje 
Plin de miraje 
Da! 

Atâtea locuri minunate 
Parfumate. 

As vrea 

5 

Să vizitez galaxia 

Dar explodează-acum o stea 

Si mă întorc în casa mea 

9 

3. Fluturi indigo 
S-aşază pe stilou 
Şi-l mişcă pe birou 
Incognito 

Buza murmură 
Ce muza inspiră 
Mesaje din lumea-astrală 

4. O viziune despre Rai 
Cu sfinţi şi îngeri în alai 
Lumină, dragoste - le văd, 

Dar pe Pământ este prăpăd: 

Control prin cipuri implantate 
Mâncări spurcate 
Şi război, 

Calamităţi si suferinţă 

99 9 

Fără credinţă 

9 

Dar 

Din Cer coboară o minune 
Ce ne spune: 

„Primiţi 

Divina Pace printre voi 
Uitati de frică si nevoi 

9 9 

Clădiţi o lume-n forme noi!” 

9 

[Site-ul SPIRITUS, din articolul: „Portativul pe computer”] 

CONTRIBUŢII I.T. 


Autor: RĂZVAN - ALEXANDRU PETRE 

TOTAL ÎNCEPĂTOR ÎN LINUX 

Ghid practic pentru utilizatorii de Windows (format .doc, fără 
diacritice, de tipărit) 

Te vei familiariza cu sistemul de operare Linux ca să fii oricând în 
stare, în cel mai scurt timp, să-l instalezi lângă sau în loc de Windows. 

8 martie 2012 


ANTRENAMENT ÎN DUAL-BOOT 

Utilizează simultan Linux şi Windows (format .doc, fără diacritice, 
cu imagini) 

Vom realiza un set de exerciţii pentru partiţionarea, formatarea 
hard-disk-ului şi instalarea pe acelaşi sistem a sistemelor de operare 
Windows şi Linux. 

8 martie 2012 

CREEAZĂ 0 CARTE AUDIO FOLOSIND 0 VOCE ELECTRONICĂ 

Cu ajutorul tehnologiei Text-to-Speech (TTS) putem transforma un 
text scris într-un fişier audio. Nu e nevoie să ne înregistrăm citind textul, 
căci se va folosi o voce de sinteză (artificială). în consecinţă, vom putea 
asculta o carte audio odihnindu-ne ochii, acasă ori în călătoriile 
plictisitoare, cu ajutorul unui MP3 Player. Se pot bucura de ea şi 
persoanele cu deficienţe de vedere sau care nu posedă decât un CD 
player. 

Folosiţi aplicaţia EXPRESSIVO şi instalaţi şi vocea CARMEN pentru 
limba română de la IVONA sau aplicaţia LOQUENDO cu vocile IOANA şi 
MIHAI. Programele se pretează foarte bine pentru realizarea de cărţi 
audio în limba română, integrându-se bine cu aplicaţia WORD din suita 
Microsoft Office. 

1 mai 2012 

JAVASCRIPT PENTRU SELECTAREA FIŞIERELOR DUPĂ 

CUVINTELE-CHEIE 

Am creat un javascript cu rolul de a selecta (sub formă de link-uri) 
dintr-o listă de fişiere oricât de lungă doar pe acelea care corespund unor 
cuvinte-cheie comune cu cele ale fişierului deschis. Este o particularizare 
a cazului general de a selecta câteva obiecte cu aceleaşi caracteristici 
dintr-o listă de obiecte. 

Web-designer-ul ce doreşte să-l înţeleagă şi să-l folosească în 
paginile sale trebuie doar să adapteze scriptul definind propriile variabile 
de tip array Adr, Tit, Tags , precum şi numărul de link-uri dorite să 
fie afişate (vezi linia de cod for (i = 0; i < 5; i++) , unde se va 
modifica valoarea 5 cu cea preferată, în acord cu numărul de coloane din 
layout). Totodată, rămâne la latitudinea programatorului dacă nu va mai 
păstra afişarea link-urilor de tip „no-match”, pentru aceasta ştergând 
liniile de cod ce afişează se InomAdr [fi] şi selnomTit [fi]. 

A nu se uita ca toate fişierele implicate să conţină keywords în meta- 
tag-ul din secţiunea <head>! De asemenea, în practică, este preferabil ca 
javascript-ul să fie scris intr-un fişier match-random.js separat, care va fi 
accesat printr-o linie pusă undeva în sursa HTML, de forma: 

<script language=„JavaScript1.1" src=„match- 
random.js"></script>. 

13 octombrie 2012 


[Site-ul SPIRITUS, din articolul: „Tutoriale l.T.”] 

